title: Deċiżjoni tal-Kummissjoni (UE) 2016/2327 tal-5 ta' Lulju 2016 dwar l-Għajnuna mill-Istat SA. 19864 — 2014/C (ex 2009/NN54) implimentata mill-Belġju — Finanzjament tal-isptarijiet pubbliċi IRIS fir-Reġjun Kapitali ta' Brussell (notifikata bid-dokument C(2016) 4051) (Test b'rilevanza għaż-ŻEE )

text:
                  22.12.2016

                  MT

                  Il-Ġurnal Uffiċjali tal-Unjoni Ewropea

                  L 351/68

            DEĊIŻJONI TAL-KUMMISSJONI (UE) 2016/2327
      tal-5 ta' Lulju 2016
      dwar l-Għajnuna mill-Istat SA. 19864 — 2014/C (ex 2009/NN54) implimentata mill-Belġju — Finanzjament tal-isptarijiet pubbliċi IRIS fir-Reġjun Kapitali ta' Brussell

            (notifikata bid-dokument C(2016) 4051)

      (It-testi bil-Franċiż u bl-Olandiż biss huma awtentiċi)
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea u b'mod partikolari l-ewwel subparagrafu tal-Artikolu 108(2) tiegħu (1),
      Wara li kkunsidrat l-Ftehim dwar iż-Żona Ekonomika Ewropea, u b'mod partikolari l-Artikolu 62(1)(a) tiegħu,
      Wara li stiednet lill-partijiet interessati sabiex jissottomettu l-kummenti tagħhom skont l-Artikoli msemmija (2) u wara li kkunsidrat dawn il-kummenti,
      Billi:
      1.   PROĊEDURA

                  (1)

                  Permezz tal-ittri tas-7 ta' Settembru 2005 u tas-17 ta' Ottubru 2005, irreġistrati rispettivament fit-12 ta' Settembru 2005 u fid-19 ta' Ottubru 2005, il-Kummissjoni rċeviet ilment kontra l-Istat Belġjan dwar l-allegat għoti, mill-1995, ta' għajnuna illegali u inkompatibbli mas-suq intern lill-ħames sptarijiet pubbliċi (3) (minn hawn 'il quddiem l-“isptarijiet IRIS”) (4) tan-netwerk IRIS (5) (minn hawn 'il quddiem “IRIS”) tar-Reġjun ta' Kapitali ta' Brussell. L-ilment tressaq minn żewġ assoċjazzjonijiet [jiġifieri l-Coordination bruxelloise d'institutions sociales et de santé (CBI) u l-Association bruxelloise des institutions de soins privées (ABISP) li jirrappreżentaw sptarijiet immexxija minn persuni ġuridiċi tad-dritt privat (minn hawn 'il quddiem l-“isptarijiet privati”) u wkoll, ut singuli, minn diversi sptarijiet membri ta' dawn l-assoċjazzjonijiet (6).

                  (2)

                  L-ilment kien iffukat fuq dawn il-gruppi ta' argumenti li ġejjin: i) l-assenza jew in-nuqqas ta' ċarezza tad-definizzjoni u tal-affidament tal-kompiti ta' servizz pubbliku speċifiċi imposti biss fuq l-isptarijiet IRIS iżda mhux fuq l-isptarijiet privati ta' Brussell; ii) il-kumpens tat-telf tal-isptarijiet IRIS mill-awtoritajiet pubbliċi; iii) il-kumpens żejjed tal-ispejjeż marbuta mal-kompiti ta' servizz pubbliku tal-isptarijiet IRIS permezz tal-Fond Reġjonali ta' Brussell ta' rifinanzjament tat-teżoreriji muniċipali; iv) in-nuqqas ta' trasparenza fil-mod ta' finanzjament pubbliku tal-isptarijiet IRIS; u fl-aħħar nett v) l-eżistenza ta' sussidji inkroċjati għal attivitajiet tal-isptarijiet IRIS li ma għandhomx x'jaqsmu mal-isptar minħabba kumpensi li rċevew għat-twettiq tal-kompiti tagħhom relatati mal-isptarijiet (7).

                  (3)

                  Wara informazzjoni oħra mibgħuta mill-awtoritajiet Belġjani, fl-10 ta' Jannar 2008, is-servizzi tal-Kummissjoni informaw lill-ilmentaturi rigward l-opinjoni preliminari tagħhom dwar l-ilment permezz ta' korrispondenza (8) u stiednu lill-partijiet interessati jressqu informazzjoni ġdida biex ikunu jistgħu jeżaminaw mill-ġdid l-evalwazzjoni preliminari li saret dwar l-ilment, inkella dan kien ser jitqies li ġie rtirat. Wara li rċevew it-tweġiba tal-ilmentaturi, is-servizzi tal-Kummissjoni kkonfermaw l-evalwazzjoni preliminari tagħhom fl-ittra tal-10 ta' April 2008.

                  (4)

                  Wara dan, l-ilmentaturi informaw lill-Kummissjoni li kienu ppreżentaw rikors għal annullament quddiem il-Qorti tal-Prim'Istanza tal-Komunitajiet Ewropej (li, mill-1 ta' Diċembru 2009, sar il-Qorti Ġenerali tal-Unjoni Ewropea, minn hawn 'il quddiem il- “Qorti Ġenerali”) kontra l-ittra tal-10 ta' Jannar 2008, li kienu jqisu bħala deċiżjoni tal-Kummissjoni (9). Barra minn hekk, fl-20 ta' Ġunju 2008, l-ilmentaturi introduċew rikors għal annullament kontra l-ittra tas-servizzi tal-Kummissjoni tal-10 ta' April 2008 (10). Iż-żewġ proċeduri mressqa quddiem il-Qorti Ġenerali ġew sospiżi minn din tal-aħħar sal-31 ta' Ottubru 2009, peress li l-Kummissjoni informat lill-Qorti Ġenerali li kellha l-intenzjoni li tadotta deċiżjoni skont ir-Regolament (KE) Nru 659/1999 tal-Kunsill (11). Bl-għan li jadottaw din id-deċiżjoni, is-servizzi tal-Kummissjoni talbu aktar informazzjoni lill-awtoritajiet Belġjani kif ukoll lill-ilmentaturi.

                  (5)

                  Fid-Deċiżjoni tagħha tat-28 ta' Ottubru 2009 (12) (minn hawn 'il quddiem id-“Deċiżjoni tal-Kummissjoni tal-2009”, ara wkoll it-taqsima 4.1), il-Kummissjoni ddeċidiet li ma tqajjimx oġġezzjonijiet fir-rigward tal-għajnuna għall-finanzjament tal-isptarijiet pubbliċi tan-netwerk IRIS tar-Reġjun Kapitali ta' Brussell minħabba li l-finanzjament inkwistjoni kien meqjus kompatibbli mas-suq intern fir-rigward tal-kundizzjonijiet imsemmija fid-Deċiżjoni tal-Kummissjoni 2005/842/KE (13) (minn hawn 'il quddiem id-“Deċiżjoni dwar is-SIEĠ tal-2005”) kif ukoll direttament fir-rigward tal-Artikolu 86(2) tat-Trattat KE (li sar l-Artikolu 106(2) tat-TFUE) għall-missjonijiet ta' servizz pubbliku inkarigati qabel id-dħul fis-seħħ tad-Deċiżjoni dwar is-SIEĠ tal-2005 fid-19 ta' Diċembru tal-istess sena.

                  (6)

                  Wara dan, l-ilmentaturi ppreżentaw rikors għal annullament ta' din id-Deċiżjoni tal-Kummissjoni quddiem il-Qorti Ġenerali. Din tal-aħħar annullat id-deċiżjoni tal-Kummissjoni permezz tas-sentenza tas-7 ta' Novembru 2012 fil-Kawża T-137/10 (14) (ara wkoll it-taqsima 4.2), peress li qieset li din id-deċiżjoni kienet ġiet adottata bi ksur tad-drittijiet proċedurali tal-ilmentaturi. B'mod partikolari, il-Qorti Ġenerali kkonkludiet li l-Kummissjoni kellha tesprimi dubji rigward il-kompatibbiltà tal-miżuri inkwistjoni mas-suq intern, b'kunsiderazzjoni tal-argumenti mressqa mill-ilmentaturi f'dan ir-rigward. Il-Qorti Ġenerali kkonkludiet, għaldaqstant, li l-Kummissjoni kellha tiftaħ il-proċedura ta' investigazzjoni formali, sabiex tiġbor kull element rilevanti sabiex tivverifika l-kompatibbiltà tal-miżuri kollha ta' għajnuna inkwistjoni mas-suq intern, kif ukoll tippermetti lill-ilmentaturi u lill-partijiet interessati l-oħrajn iressqu l-kummenti tagħhom fil-kuntest tal-imsemmija proċedura (15).

                  (7)

                  B'ittra tal-1 ta' Ottubru 2014, il-Kummissjoni infurmat lill-Belġju bid-deċiżjoni tagħha li tiftaħ il-proċedura prevista fl-Artikolu 108(2), tat-TFUE fir-rigward tal-miżuri ta' finanzjament pubbliku lill-isptarijiet IRIS tar-Reġjun Kapitali ta' Brussell.

                  (8)

                  Id-deċiżjoni tal-Kummissjoni li tiftaħ il-proċedura (minn hawn 'il quddiem id-“deċiżjoni tal-ftuħ”) ġiet ippubblikata f'Il-Ġurnal Uffiċjali tal-Unjoni Ewropea
                      (16). Il-Kummissjoni stiednet lill-partijiet interessati biex jissottomettu l-kummenti tagħhom fuq il-miżuri.

                  (9)

                  Permezz tal-ittra tat-22 ta' Ottubru 2014, l-awtoritajiet Belġjani talbu estensjoni tal-iskadenza biex jippreżentaw il-kummenti tagħhom bi tweġiba għad-deċiżjoni tal-ftuħ. Il-Kummissjoni tat din l-estensjoni permezz tal-ittra tat-23 ta' Ottubru 2014. Estensjoni oħra tal-iskadenza ntalbet permezz tal-posta elettronika tal-1 ta' Diċembru 2014 u din ingħatat mill-Kummissjoni permezz tal-ittra tat-2 ta' Diċembru 2014. Permezz tal-ittra tas-16 ta' Diċembru 2014, ir-Renju tal-Belġju ssottometta l-kummenti tiegħu dwar id-deċiżjoni tal-ftuħ.

                  (10)

                  Il-Kummissjoni rċeviet kummenti mingħand il-partijiet interessati (ara t-taqsima 5 aktar 'l isfel) fil-15 ta' Diċembru 2014, fil-5 ta' Jannar 2015 u fid-9 ta' Jannar 2015. Permezz tal-ittri tat-13 u tal-20 ta' Frar 2015, il-Kummissjoni bagħtet dawn il-kummenti lill-Belġju, li kellu l-possibbiltà li jirreaġixxi għalihom. Il-kummenti tal-Belġju waslu permezz tal-ittra datata t-13 ta' Marzu 2015 u rreġistrata fis-17 ta' Marzu 2015.

                  (11)

                  Fuq din il-bażi, il-Kummissjoni eżaminat mill-ġdid il-fajl u interpretat ċerti elementi b'mod differenti mill-valutazzjoni li kienet tat fid-deċiżjoni annullata tagħha tal-2009.

            2.   IL-KUNTEST

                  (12)

                  L-isptarijiet IRIS joperaw f'ambjent leġiżlattiv u regolatorju kkumplikat iddeterminat minn diversi awtoritajiet pubbliċi. Valutazzjoni globali tal-konformità tal-finanzjament pubbliku li minnu jibbenefikaw dawn l-isptarijiet mar-regoli dwar l-għajnuna mill-Istat teħtieġ l-ewwel nett deskrizzjoni qasira tal-qafas leġiżlattiv u regolatorju applikabbli għall-isptarijiet IRIS. Din id-deskrizzjoni tinkludi preżentazzjoni tal-liġi CPAS (li fuq il-bażi tagħha nħolqu l-isptarijiet IRIS), storja qasira dwar il-ħolqien ta' dawn l-isptarijiet, rendikont tad-dokumenti leġiżlattivi u oħrajn li jirregolaw l-attivitajiet tal-isptarijiet IRIS, deskrizzjoni qasira tal-attivitajiet ewlenin tal-isptarijiet IRIS kif ukoll lista tad-diversi mekkaniżmi ta' finanzjament applikabbli.

            2.1.   Id-dritt għall-għajnuna soċjali u l-liġi CPAS

                  (13)

                  Fil-Belġju, id-dritt għall-għajnuna soċjali huwa dritt kostituzzjonali. L-Artikolu 23 tal-Kostituzzjoni Belġjana, b'mod partikolari, jistipula dan li ġej:
                  “Kulħadd għandu d-dritt li jgħix ħajja konformi mad-dinjità umana. Għal dan il-għan, il-liġi, id-digriet jew ir-regola msemmija fl-Artikolu 134 jiggarantixxu, b'kunsiderazzjoni tal-obbligi korrispondenti, id-drittijiet ekonomiċi, soċjali u kulturali, u jiddeterminaw il-kundizzjonijiet tal-eżerċizzju tagħhom. Dawn id-drittijiet jinkludu fost l-oħrajn:
                  […]

                              2o

                           id-dritt għas-sigurtà soċjali, għall-protezzjoni tas-saħħa u għall-assistenza soċjali, medika u legali.”

                  (14)

                  L-aċċess effettiv taċ-ċittadini għall-assistenza soċjali huwa rregolat prinċipalment mil-liġi organika tat-8 ta' Lulju 1976 (17) (minn hawn 'il quddiem il-“Liġi dwar is-CPAS”) li tistabbilixxi ċ-ċentri pubbliċi għall-azzjoni soċjali (minn hawn 'il quddiem is-“CPAS”). Dawn huma korpi pubbliċi li għandhom personalità ġuridika u jinsabu f'kull muniċipalità Belġjana. Is-CPAS huma mmexxija minn bord li l-membri tiegħu jiġu eletti mill-kunsill lokali tal-muniċipalità kkonċernata. Skont l-Artikolu 1 tal-Liġi dwar is-CPAS:
                  “Kull persuna għandha d-dritt għall-assistenza soċjali. Din għandha l-għan li tippermetti lil kulħadd jgħix ħajja konformi mad-dinjità umana. Qegħdin jinħolqu ċentri pubbliċi għall-assistenza soċjali li, fil-kundizzjonijiet stabbiliti minn din il-liġi, għandhom il-kompitu li jipprovdu din l-assistenza.”

                  (15)

                  Fil-prattika, is-CPAS jipprovdi assistenza soċjali lill-persuni li ma għandhomx ir-riżorsi meħtieġa biex jgħixu ħajja konformi mad-dinjità umana u li ma jistgħux jibbenefikaw minn forom oħrajn ta' sigurtà soċjali (bħal pereżempju benefiċċji tal-qgħad). F'dan il-kuntest, l-Artikolu 57(1) tal-Liġi dwar is-CPAS jispeċifika li s-CPAS għandu l-kompitu li jipprovdi lill-persuni u lill-familji l-għajnuna dovuta mill-komunità. Huwa jiddeskrivi dan il-kompitu hekk:
                  “Dan mhux biss jipprovdi għajnuna palljativa jew kurattiva, iżda wkoll għajnuna preventiva. Huwa jħeġġeġ il-parteċipazzjoni soċjali tal-utenti. Din l-għajnuna tista' tkun materjali, soċjali, medika, mediko-soċjali jew psikoloġika.”

                  (16)

                  Kull CPAS huwa mistenni li jipprovdi assistenza soċjali lill-individwi u lill-familji, iżda kull wieħed għandu ċerta diskrezzjoni rigward kif għandha tingħata din l-assistenza. B'mod aktar preċiż, CPAS jista' jipprovdi din l-għajnuna:

                              —

                              jew huwa stess, b'mod dirett,

                              —

                              jew “fejn jirriżulta meħtieġ u, jekk ikun il-każ, fl-ambitu ta' programm eżistenti” ara wkoll il-premessa 19), permezz ta' stabbilimenti jew servizzi li joħloq (fuq il-bażi tal-Artikolu 60(6), tal-Artikolu 79 u tal-Artikolu 118 tal-Liġi dwar is-CPAS), f'liema każ is-CPAS li joħloq dan l-istabbiliment jew dan is-servizz huwa wkoll mistenni li jiddefinixxi l-iskop tiegħu. Kwalunkwe obbligu soċjali li s-CPAS jiddelega lil dan l-istabbiliment jew servizz għandu mbagħad jiġi assigurat skont dan l-iskop;

                              —

                              jew permezz ta' stabbilimenti jew servizzi li jikkollabora magħhom (l-Artikolu 61 tal-Liġi dwar is-CPAS), f'liema każ l-istabbilimenti jew is-servizzi inkwistjoni jridu jkunu nħolqu:

                                          —

                                          jew mis-CPAS stess (ara l-inċiż ta' qabel);

                                          —

                                          jew minn parti terza li wkoll tkun iddefinixxiet l-iskop tagħhom.

                  (17)

                  F'dawn l-aħħar żewġ każijiet, is-CPAS jiddelega (parti minn) l-obbligi tiegħu ta' assistenza soċjali biss sakemm din id-delega tkun konformi mal-iskop tal-istabbiliment li jikkollabora. Minn naħa, jekk l-istabbiliment inħoloq mis-CPAS, dan tal-aħħar jikkontrolla l-iskop tiegħu. Iżda fil-każ ta' stabbiliment kompletament separat (stabbiliment terz), il-kollaborazzjoni tkun limitata mill-iskop ta' dan l-istabbiliment.

                  (18)

                  L-obbligu legali magħmul lis-CPAS li jipprovdi assistenza soċjali, kemm jekk din l-assistenza tkun materjali, soċjali, medika, mediko-soċjali jew inkella psikoloġika, huwa l-istess irrispettivament mill-fatt li s-CPAS jipprovdi l-assistenza b'mod dirett jew permezz ta' stabbilimenti li joħloq jew li jikkollabora magħhom. L-Artikolu 57 tal-Liġi dwar is-CPAS jimponi lis-CPAS (u lilu biss) l-obbligu li jipprovdi din l-assistenza fi kwalunkwe każ. Kull tip ta' delega hija forma ta' twettiq ta' dan l-obbligu u ma teżentax lis-CPAS mir-responsabbiltà tiegħu li jwettaq, u li jkompli jwettaq, dan l-obbligu.

                  (19)

                  Ir-rekwiżiti li japplikaw fil-każ li CPAS ikun jixtieq joħloq stabbiliment jew servizz (pereżempju sptar) bl-għan li jwettaq (parti minn) il-kompitu tiegħu ta' assistenza soċjali huma definiti fl-Artikolu 60(6) tal-Liġi dwar is-CPAS:
                  “Iċ-ċentru pubbliku għall-assistenza soċjali għandu joħloq, fejn jirriżulta meħtieġ u, jekk ikun il-każ, fl-ambitu ta' programm eżistenti, stabbilimenti jew servizzi soċjali, ta' kura jew ta' prevenzjoni, jespandihom u jmexxihom.
                  Il-ħtieġa tal-ħolqien jew tal-estensjoni ta' stabbiliment jew ta' servizz trid tirriżulta minn fajl li jinkludi eżami tal-ħtiġijiet tal-muniċipalità u/jew tar-reġjun u tal-istabbilimenti jew is-servizzi simili li qegħdin jaħdmu diġà, deskrizzjoni tal-funzjonament, valutazzjoni eżatta tal-prezz tal-kost u tan-nefqa li trid issir kif ukoll, jekk possibbli, informazzjoni li tippermetti t-tqabbil ma' stabbilimenti jew servizzi simili.
                  Il-ħolqien jew l-estensjoni ta' stabbilimenti jew servizzi li jistgħu jibbenefikaw minn sussidji fil-livell ta' investimenti kif ukoll ta' funzjonament, jista' jkun deċiż biss fuq il-bażi ta' fajl li juri li l-kundizzjonijiet previsti mil-liġi jew mir-regoli organiċi għall-għoti ta' dawn is-sussidji huma rispettati.
                  Mingħajr preġudizzju għall-awtorizzazzjonijiet li jridu jinkisbu mingħand awtoritajiet pubbliċi oħrajn, id-deċiżjoni li jinħoloq jew li jiġi estiż stabbiliment jew servizz, diment li tkun ser tinvolvi nefqa mill-baġit muniċipali jew li tkun ser iżżidu, hija soġġetta għall-approvazzjoni tal-kunsill lokali.”

                  (20)

                  L-obbligu impost mill-Artikolu 57 tal-Liġi dwar is-CPAS li tingħata assistenza (soċjali, medika, mediko-soċjali jew psikoloġika) lill-individwi jew lill-familji huwa:

                              —

                                 ġenerali: l-assistenza trid tingħata irrispettivament mit-twemmin ideoloġiku, filosofiku jew reliġjuż tal-benefiċjarji (l-Artikolu 59 tal-Liġi dwar is-CPAS) u min-nuqqas ta' mezzi li jista' jkollha l-persuna kkonċernata. Is-CPAS għandu l-kompitu speċifiku li jipprovdi assistenza skont l-istat ta' faqar tal-persuna interessata. Abbażi ta' dan, kull CPAS huwa mistenni li jagħti assistenza lil kulħadd. Jekk joħloq stabbiliment jew servizz biex jissodisfa l-kompitu tiegħu, dan l-istabbiliment jew dan is-servizz huwa soġġett għall-istess obbligu;

                              —

                                 mingħajr limitu ta' żmien: l-assistenza għandha tingħata sakemm iddum teżisti l-ħtieġa soċjali. Għalhekk is-CPAS huwa mistenni li jassigura l-kontinwità tal-assistenza u, għaldaqstant, tal-istabbiliment jew tas-servizz li jipprovdi din l-assistenza.

                  (21)

                  Fuq il-bażi tal-prinċipju tal-awtonomija muniċipali, kull CPAS, fil-muniċipalità rispettiva tiegħu, għandu jiddeċiedi b'mod awtonomu, skont il-Liġi dwar is-CPAS, dwar l-aħjar mod kif jirrispetta l-obbligu tiegħu ta' assistenza soċjali (inkluża dik medika). L-għażla kostituzzjonali li l-assistenza soċjali tiġi organizzata fil-livell muniċipali hija ggwidata wkoll mix-xewqa u l-ħtieġa li tiġi implimentata politika ta' assistenza soċjali qrib kemm jista' jkun tal-popolazzjoni. Meta CPAS jiddeċiedi li joħloq stabbiliment ta' kura tas-saħħa sabiex jissodisfa l-ħtiġijiet ta' kura tal-popolazzjoni lokali, l-istabbiliment li jinħoloq ikun irregolat kemm mil-Liġi dwar is-CPAS kif ukoll mill-qafas regolatorju federali applikabbli għall-isptarijiet (ara l-premessa (32), li japplika għall-isptarijiet kollha jkun xi jkun l-istatus tagħhom (pubbliku jew privat) u li jiggarantixxi sistema organizzattiva komuni għall-pajjiż kollu. Madankollu, għall-kuntrarju tal-isptarijiet privati, l-isptarijiet maħluqa minn CPAS, bħall-isptarijiet IRIS, għandhom l-għan prinċipali li jikkontribwixxu b'mod kontinwu għall-forniment ta' assistenza soċjali. In-natura eżatta tal-obbligi imposti fuq l-isptarijiet IRIS fir-rigward tal-assistenza soċjali (ara wkoll it-taqsima 7.3.4.1 aktar 'l isfel) hija definita fl-istatuti tal-isptarijiet IRIS u fil-pjanijiet strateġiċi tal-IRIS skont il-preskrizzjonijiet tal-Liġi dwar is-CPAS (u b'mod partikolari l-Artikoli 120 u 135(d) ta' din il-liġi).

                  (22)

                  Fl-aħħar nett, abbażi tal-Artikolu 106 tal-Liġi dwar is-CPAS, il-muniċipalitajiet huma obbligati li jkopru d-defiċit tas-CPAS tagħhom meta dawn ma jkollhomx mezzi suffiċjenti sabiex ikopru l-ispejjeż relatati mal-obbligi ta' assistenza soċjali tagħhom.

            2.2.   Il-ħolqien tal-isptarijiet IRIS

                  (23)

                  Kif spjegat hawn fuq (ara l-premessa 15), l-assistenza soċjali pprovduta mis-CPAS tinkludi l-assistenza medika u mediko-soċjali u tista' tkun kemm preventiva kif ukoll kurattiva. Din l-assistenza tista' tingħata kemm i) direttament mis-CPAS, kif ukoll ii) permezz ta' parti terza (pereżempju sptar privat) filwaqt li tiġi rrispettata l-awtonomija ġuridika tagħha jew, iii) b'mod partikolari jekk is-CPAS ikun jixtieq jikkontrolla l-mod kif jintlaħqu dawn l-għanijiet, permezz tal-ħolqien ta' stabbiliment jew servizz inkarigat li jwettaq parti mill-kompitu tiegħu (dan il-kompitu mbagħad ikun definit fl-istatuti ta' dan l-istabbiliment jew ta' dan is-servizz u, fil-każ tal-isptarijiet IRIS, fil-pjanijiet strateġiċi tal-IRIS (ara l-premessi 16 u 21). Biex iwettqu l-kompitu tagħhom ta' assistenza medika, is-CPAS ħolqu u għadhom qegħdin imexxu (waħedhom jew f'kollaborazzjoni) sptarijiet f'diversi bliet u muniċipalitajiet Belġjani.

                  (24)

                  Fil-passat, is-CPAS tas-sitt muniċipalitajiet ta' Brussell ikkonċernati (18) pprovdew huma stess assistenza soċjali medika u soċjo-medika permezz ta' tmien sptarijiet pubbliċi (19) mqassma fuq tmien siti differenti. Dawn l-isptarijiet kienu mmexxija direttament mis-CPAS rispettivi tagħhom u ma kellhomx personalità ġuridika. Għaldaqstant kien ċar li dawn l-isptarijiet kienu qegħdin jikkontribwixxu biex jissodisfaw l-obbligu ta' assistenza soċjali tas-CPAS rispettivi tagħhom. Madankollu, matul l-ewwel nofs tas-snin disgħin, l-awtoritajiet pubbliċi ta' Brussell qiesu li d-defiċits strutturali ta' dawn l-isptarijiet kienu qegħdin jipperikolaw is-sostenibbiltà tagħhom. Biex jiggarantixxu s-sostenibbiltà u l-vijabbiltà fit-tul tal-isptarijiet pubbliċi ta' Brussell, dawn l-awtoritajiet pubbliċi ddeċidew li jirristrutturawhom.

                  (25)

                  L-ewwel fażi ta' dan ir-ristrutturar tnediet fid-19 ta' Mejju 1994 bl-iffirmar ta' ftehim ta' kooperazzjoni bejn il-Gvern Federali Belġjan, ir-Reġjun Kapitali ta' Brussell u l-Kummissjoni Komunitarja Konġunta ta' Brussell għall-politika tal-isptarijiet. Dan il-ftehim kien jipprovdi l-implimentazzjoni ta' patt ta' ristrutturar li jiggarantixxi s-sostenibbiltà tas-servizzi tal-isptarijiet pubbliċi u lokali. Kif jindika l-Artikolu 2 ta' dan il-ftehim ta' kooperazzjoni:
                  “Dan il-patt ta' ristrutturar għandu jissodisfa l-kundizzjonijiet li ġejjin:

                              1.

                              il-provvediment ta' garanziji rigward iż-żamma, min-naħa tal-ispeċifiċità tal-isptarijiet pubbliċi, fost oħrajn permezz tal-għażla tal-istrutturi ġuridiċi u ta' koordinazzjoni li jassiguraw preponderanza tas-settur pubbliku fil-korpi ta' ġestjoni u l-proċeduri ta' teħid ta' deċiżjonijiet u, min-naħa l-oħra, tal-bażi lokali, permezz tat-tisħiħ tar-rappreżentanza ta' membri eletti direttament fil-kompożizzjoni tal-korpi ta' ġestjoni.” (20)

                  (26)

                  Għal dan il-għan, il-preambolu tal-ftehim ta' kooperazzjoni jipprevedi dan li ġej:
                  “Peress li d-defiċit finanzjarju li għandhom l-isptarijiet pubbliċi li jinsabu fit-territorju tar-Reġjun Kapitali ta' Brussell fil-fatt laħaq proporzjonijiet inkwetanti;
                  Li, minkejja diversi pjanijiet ta' konsolidazzjoni, l-istabbiltà finanzjarja ta' dawn l-istituzzjonijiet tirriżulta ferm prekarja u minħabba f'hekk tfixkel, strutturalment, il-baġits muniċipali;
                  Peress li huwa meħtieġ, f'dawn il-każijiet li jiġu stabbiliti mekkaniżmi ta' koordinazzjoni u ta' kooperazzjoni bejn il-muniċipalitajiet u ċ-ċentri pubbliċi ta' assistenza soċjali u l-assoċjazzjonijiet maħluqa skont il-Kapitolu XII tal-Liġi Organika tat-8 ta' Lulju 1976 dwar iċ-ċentri pubbliċi ta' assistenza soċjali, responsabbli mid-diversi sptarijiet pubbliċi li jinsabu fit-territorju tar-Reġjun Kapitali ta' Brussell;
                  Peress li dawn il-mekkaniżmi ta' koordinazzjoni u ta' kooperazzjoni huma tali li jassiguraw is-sostenibbiltà tal-isptarijiet pubbliċi, billi jinkoraġġixxu s-sinerġiji ta' tagħmir u infrastruttura, kif ukoll tal-mezzi ta' ġestjoni u ta' żvilupp tagħhom u li jikkontribwixxu sabiex jirrimedjaw id-defiċi tal-baġits muniċipali;
                  Peress li dan il-ftehim ma jibdilx ir-regoli ta' finanzjament tal-isptarijiet iżda jara biss li jirrimedja d-defiċit strutturali li qed jolqot liċ-ċentri pubbliċi ta' assistenza soċjali u lill-muniċipalitajiet.” (21)

                  (27)

                  Huwa abbażi ta' dan li, fit-22 ta' Diċembru 1995, il-Kummissjoni Komunitarja Konġunta ta' Brussell adottat Ordinanza li ddaħħal Kapitolu XII(a) fil-verżjoni tal-Liġi dwar is-CPAS li tapplika għar-Reġjun Kapitali ta' Brussell. Ix-xogħlijiet ta' tħejjija ta' din l-Ordinanza (22) jirreferu għall-Ftehim ta' Kooperazzjoni tad-19 ta' Mejju 1994 (ara l-premessa 25), li l-għan ewlieni tiegħu kien li jiggarantixxi, permezz tar-ristrutturar propost, is-sostenibbiltà tal-isptarijiet pubbliċi ta' Brussell (23).

                  (28)

                  Ir-ristrutturar kien primarjament ibbażat fuq l-elementi li ġejjin:

                              —

                              iċ-ċessjoni, mis-CPAS, tal-ġestjoni diretta tal-isptarijiet pubbliċi tagħhom lil persuni ġuridiċi maħluqa ġodda (imsejħin “assoċjazzjonijiet tal-Kapitolu XII”) stabbiliti mis-CPAS (flimkien mal-muniċipalitajiet ikkonċernati, l-assoċjazzjoni li tirrappreżenta lit-tobba tal-isptar u, fejn kien meħtieġ, l-Université libre de Bruxelles (ULB) u/jew il-Vrije Universiteit Brussel (VUB).
                              B'dan, is-CPAS irrinunzjaw għad-deċiżjoni preċedenti tagħhom li jmexxu huma stess l-isptarijiet tagħhom. Kif jippermettu l-Artikolu 60(6), u l-Artikolu 118 tal-Liġi dwar is-CPAS (ara l-premessa 19), is-CPAS iddeċidew li joħolqu assoċjazzjoni li tippermettilhom jagħtu assistenza medika u mediko-soċjali lill-komunità.
                              Minħabba dan, l-isptarijiet pubbliċi ta' Brussel ġew likwidati u l-attivitajiet tagħhom ġew trasferiti lil tmien assoċjazzjonijiet tal-isptarijiet lokali stabbiliti abbażi tal-Kapitolu XII tal-Liġi dwar is-CPAS. L-isptarijiet IRIS kisbu b'hekk l-awtonomija ġuridika u finanzjarja (24) tagħhom fl-1 ta' Jannar 1996. Inħolqu dawn it-tmien assoċjazzjonijiet tal-isptarijiet li ġejjin: is-CHU Brugmann — HUDERF, is-CH Brien, is-CHU Saint-Pierre (CHU-SP), is-CH Etterbeek-Ixelles, is-CH Baron Lambert, is-CH Bracops, is-CH Molière u l-Institut Bordet (IB).
                              Wara dawn it-tmien sptarijiet, filwaqt li nżammu s-siti eżistenti, ġew iggruppati f'ħames sptarijiet IRIS kif għadhom sal-lum. Is-CHU Brugmann (CHU-B) u l-Isptar Universitarju tat-tfal Reine Fabiola (HUDERF) inqasmu f'żewġ entitajiet ġuridiċi separati fl-1 ta' Jannar 1997. Fl-1 ta' Lulju 1999, is-CHU Brugmann u s-CH Brien ġew iggruppati f'entità waħda msejħa CHU Brugmann. F'din l-istess data, is-CH Etterbeek-Ixelles, is-CH Baron Lambert, is-CH Bracops, is-CH Molière ingħaqdu biex jiffurmaw l-Hôpitaux Iris Sud. F'din id-deċiżjoni, ħlief jekk jiġi indikat mod ieħor, il-kliem “sptarijiet IRIS” jirreferi għal dawn il-ħames assoċjazzjonijiet ta' sptarijiet lokali attwali (25);

                              —

                              il-ħolqien ta' struttura ċentrali msejħa IRIS (fuq il-bażi tal-Kapitolu XII(a) tal-Liġi dwar is-CPAS) li għandha tassigura l-koordinazzjoni u l-kontroll tal-attivitajiet tal-isptar ta' kull assoċjazzjoni tal-Kapitolu XII (26). L-istruttura ċentrali IRIS għandha l-għan ewlieni li tilħaq stabbiltà finanzjarja sostenibbli għall-attivitajiet tal-isptar imwettqa mill-isptarijiet IRIS. Il-kompiti ewlenin tagħha huma l-koordinazzjoni tal-attivitajiet tal-isptarijiet IRIS, it-tfassil ta' pjan strateġiku għan-netwerk IRIS, it-titjib tal-kwalità tas-servizzi offruti u l-kontroll tal-baġit tan-netwerk.

                  (29)

                  B'mod konformi mal-Kapitolu XII tal-Liġi dwar is-CPAS, kull waħda mill-assoċjazzjonijiet tal-isptarijiet lokali hija stabbilita fuq il-bażi ta' statuti li, fost oħrajn, jiddefinixxu l-għan tagħha, id-drittijiet u l-obbligi tal-membri tagħha kif ukoll il-korpi tagħha li jieħdu d-deċiżjonijiet (27). Kull waħda mill-assoċjazzjonijiet għandha assemblea ġenerali u bord tad-diretturi li fihom id-diversi partijiet li ħolqu l-assoċjazzjoni (ara l-premessa 28) huma rrappreżentati, iżda r-rappreżentanti tal-awtoritajiet pubbliċi (jiġifieri l-muniċipalità u s-CPAS) għandhom il-maġġoranza tas-siġġijiet f'dawn il-korpi ta' teħid ta' deċiżjonijiet (28). Ma hemm l-ebda dubju għalhekk li kull sptar IRIS huwa kkontrollat mill-awtoritajiet pubbliċi. Bl-istess mod, il-muniċipalitajiet u s-CPAS għandhom maġġoranza kbira fl-assemblea ġenerali u l-bord tad-diretturi tal-istruttura ċentrali IRIS.

                  (30)

                  Il-Kapitolu XII(a) tal-Liġi dwar is-CPAS jistabbilixxi, fost l-oħrajn, ir-regoli ta' kontroll u ta' superviżjoni amministrattiva li japplikaw għall-assoċjazzjonijiet tal-isptarijiet lokali. B'mod aktar preċiż, l-organizzazzjoni ċentrali IRIS trid tistabbilixxi pjan strateġiku li jinvolvi lill-assoċjazzjonijiet lokali tal-Kapitolu XII. Fuq il-bażi ta' dan il-pjan, kull assoċjazzjoni tal-isptarijiet lokali trid tistabbilixxi pjanijiet ta' ġestjoni u pjanijiet finanzjarji u tippreżentahom lill-IRIS għall-approvazzjoni (ara l-Artikolu 135(d) tal-Liġi dwar is-CPAS). L-assoċjazzjonijiet tal-isptarijiet lokali jridu wkoll jitolbu l-awtorizzazzjoni tal-IRIS qabel ma jieħdu ċerti deċiżjonijiet kbar (ara l-Artikolu 135(e)) u huma soġġetti għal kontroll kull tliet xhur mill-IRIS (ara l-Artikolu 135(g)). L-IRIS taħtar ukoll kummissarju għal kull assoċjazzjoni ta' sptarijiet lokali; dan jipparteċipa fil-laqgħat tal-korpi li jieħdu d-deċiżjonijiet ta' dawn l-assoċjazzjonijiet u għandu d-dritt tal-veto fuq id-deċiżjonijiet li ma jkunux konformi mad-deċiżjonijiet li tieħu l-IRIS (ara l-Artikolu 135(h)).

                  (31)

                  Fl-aħħar nett, kif spjegat fil-premessi 31 u 32 tad-deċiżjoni tal-ftuħ, ir-ristrutturar tal-isptarijiet pubbliċi ta' Brussell issorveljati u mmexxija mis-CPAS kien jinkludi wkoll komponent finanzjarju. B'mod aktar preċiż, permezz tal-Fonds régional bruxellois de refinancement des trésoreries communales (minn hawn 'il quddiem l-“FRBRTC”), ir-Reġjun Kapitali ta' Brussell ta self ta' erba' (4) biljun frank Belġjan (madwar EUR 100 miljun) fuq perjodu ta' 20 sena lill-muniċipalitajiet li jmexxu sptar pubbliku (permezz tas-CPAS rispettivi tagħhom) (29). Dawn il-muniċipalitajiet imbagħad għaddew dawn il-fondi lill-isptarijiet pubbliċi tagħhom sabiex ikopru parti mill-obbligazzjoni finanzjarja tagħhom (30). Fis-6 ta' Ġunju 1996, ir-Reġjun Kapitali ta' Brussell iddeċieda li ma jitlobx ir-rimborż tas-self u tal-imgħaxijiet sakemm il-ftehimiet dwar ir-ristrutturar ikunu implimentati kompletament u l-pjanijiet finanzjarji jkunu rrispettati.

            2.3.   Il-qafas regolatorju applikabbli għall-isptarijiet IRIS

                  (32)

                  Jirriżulta b'mod ċar mit-taqsima preċedenti li l-isptarijiet IRIS inħolqu fuq il-bażi tal-Liġi dwar is-CPAS biex is-CPAS ikunu jistgħu jirrispettaw l-obbligi tagħhom ta' assistenza soċjali. Dawn l-isptarijiet huma għalhekk irregolati l-ewwel nett mil-liġi dwar is-CPAS. Madankollu, bħala sptarijiet, huma wkoll soġġetti għal-Liġi Koordinata dwar l-Isptarijiet (loi coordonnée sur les hôpitaux — LCH) (31) tas-7 ta' Awwissu 1987, li l-Artikolu 147 tagħha (li issa sar l-Artikolu 163 tal-LCH fil-verżjoni tagħha tal-10 ta' Lulju 2008) (32) jipprovdi dan li ġej:
                  “F'dak li jirrigwarda l-isptarijiet immexxija minn Ċentru Pubbliku ta' Assistenza Soċjali u t-tobba li jaħdmu f'dawn l-isptarijiet, id-dispożizzjonijiet ta' din il-Liġi Koordinata jikkompletaw il-Liġi Organika tat-8 ta' Lulju 1976 taċ-Ċentri Pubbliċi ta' Assistenza Soċjali u b'mod partikolari l-Artikoli 48, 51, 52, 53, 54, 55, 56 u 94 ta' din il-liġi.”

                  (33)

                  L-LCH tiddefinixxi, fost l-oħrajn, it-tipi ta' sptarijiet li jistgħu jkunu akkreditati uffiċjalment (33); il-kundizzjonijiet ta' ġestjoni ta' sptar u l-istrutturar tal-attività medika (34); il-programmazzjoni tal-isptar (35); l-istandards u l-kundizzjonijiet tal-akkreditazzjoni tal-isptarijiet u tas-servizzi tal-isptar (36); ir-relazzjonijiet legali bejn sptar u t-tobba tal-isptarijiet, l-istatut finanzjarju tat-tobba tal-isptar, li jinkludi, b'mod partikolari, il-ġbir u l-iffissar tal-ħlasijiet, il-kontenut tal-ħlasijiet u l-allokazzjoni tal-ħlasijiet miġbura ċentralment (37).

                  (34)

                  Barra minn hekk l-isptarijiet IRIS huma wkoll soġġetti għar-regoli stabbiliti mill-istatuti tal-assoċjazzjonijiet tal-isptarijiet lokali li jispeċifikaw, fost oħrajn, l-iskop tal-isptarijiet IRIS kif ukoll id-drittijiet u d-dmirijiet tal-membri tal-assoċjazzjoni (ara wkoll il-premessa 29).

                  (35)

                  Fl-aħħar nett, l-assoċjazzjonijiet tal-isptarijiet lokali huma ssorveljati mill-organizzazzjoni ċentrali IRIS, li jillimita l-kapaċità tagħhom li jieħdu ċerti deċiżjonijiet finanzjarji jew ta' ġestjoni waħedhom (ara l-premessa 30). Ta' min jinnota li l-organizzazzjoni ċentrali IRIS tadotta pjanijiet strateġiċi multiannwali li jinvolvu lill-assoċjazzjonijiet tal-isptarijiet lokali, kif jipprevedi l-Artikolu 135(d) tal-Liġi dwar is-CPAS.

                  (36)

                  Għaldaqstant, il-qafas regolatorju li fih joperaw l-isptarijiet IRIS huwa magħmul mil-Liġi dwar is-CPAS, mil-LCH, mill-istatuti tal-assoċjazzjonijiet tal-isptarijiet lokali u mill-pjanijiet strateġiċi vinkolanti adottati mill-organizzazzjoni ċentrali faîtière IRIS.

            2.4.   L-attivitajiet ewlenin tal-isptarijiet IRIS

                  (37)

                  L-attività ewlenija tal-isptarijiet IRIS tikkonsisti fil-forniment ta' servizzi ta' sptarijiet lill-pazjenti tar-Reġjun Kapitali ta' Brussell. L-isptarijiet IRIS jimpjegaw b'kollox kważi 10 000 persuna, jagħmlu aktar minn miljun konsultazzjoni fis-sena u jikkostitwixxu l-akbar servizz ta' emerġenza fil-Belġju. Huma jipproponu servizzi mediċi kompluti f'kull qasam mediku ewlieni. Tnejn minnhom huma speċjalizzati f'dixxiplini speċifiċi (l-Isptar Universitarju tat-Tfal Reine Fabiola huwa speċjalizzat fil-pedjatrija, filwaqt li l-Institut Bordet huwa speċjalizzat fl-onkoloġija).

                  (38)

                  Minbarra s-servizzi mediċi, l-isptarijiet IRIS jipprovdu wkoll sensiela ta' attivitajiet soċjali relatati. B'mod partikolari, l-assistenti soċjali tal-isptarijiet IRIS jipprovdu għajnuna lill-pazjenti żvantaġġjati u lill-familji tagħhom sabiex isolvu u jimmaniġġjaw diffikultajiet amministrattivi, finanzjarji, interpersonali u soċjali.

                  (39)

                  Il-ħames sptarijiet IRIS bħalissa jipprovdu s-servizzi mediċi tagħhom u s-servizzi soċjali relatati permezz ta' netwerk ta' ħdax-il sit fi Brussell. Dawn is-siti huma mifruxa f'sitt muniċipalitajiet (jiġifieri Anderlecht, il-Belt ta' Brussell, Etterbeek, Forest, Ixelles u Schaerbeek).

                  (40)

                  L-isptarijiet IRIS jiddeskrivu l-kompitu tagħhom kif ġej: “[m]it-twelid sal-mewt, l-isptarijiet tagħna qegħdin għas-servizz ta' kull individwu, fi kwalunkwe mument ta' ħajtu, u jkunu xi jkunu l-problemi mediċi tiegħu.” (38). Għaxra mill-11-il sit tal-isptarijiet IRIS jinsabu f'muniċipalitajiet fejn id-dħul medju ma jaqbiżx id-dħul medjan (39) tar-Reġjun Kapitali ta' Brussell. Fuq il-bażi ta' klassifika stabbilita mis-Servizz Pubbliku Federali tas-Saħħa Pubblika (ara t-tabella li turi din il-klassifika fil-premessa 185), it-tliet sptarijiet il-kbar IRIS li joffru servizzi kompluti [CHU Saint-Pierre, CHU Brugmann u l-isptarijiet Iris Sud (HIS) huma t-tliet sptarijiet li l-pazjenti tagħhom għandhom l-aktar profil soċjoekonomiku vulnerabbli fil-Belġju. Din is-sitwazzjoni hija kkonfermata wkoll mill-fatt li fl-2012, kważi 11 % tal-pazjenti kollha li daħlu fis-CHU Saint-Pierre u fis-CHU Brugmann ma kellhomx l-assigurazzjoni medika li hija obbligatorja fil-Belġju u ma kinux f'qagħda li jħallsu għall-kura tagħhom, u li 15 % tal-pazjenti ta' dawn l-isptarijiet kienu (wkoll) jiddependu mill-appoġġ tas-CPAS.

                  (41)

                  Fl-aħħar nett, l-isptarijiet IRIS joffru wkoll ċertu numru ta' attivitajiet relatati (pereżempju, it-trasport bl-ambulanza tal-pazjenti bejn l-isptarijiet, daycare għat-tfal tal-membri tal-persunal, djar ta' kura u tal-mistrieħ għall-anzjani, skejjel tal-infermiera, tar-riċerka, faċilitajiet residenzjali bis-servizzi, istituzzjonijiet ta' kura psikjatrika, ħanut għall-pazjenti u l-viżitaturi, il-kiri ta' settijiet tat-televiżjoni lill-pazjenti, il-kiri ta' kmamar lil persuni terzi, kantin u faċilitajiet ta' parkeġġ). Dawn l-attivitajiet relatati jirrappreżentaw biss perċentwali żgħir ħafna tal-attivitajiet kollha tal-isptarijiet IRIS, kif jixhed il-kontribut żgħir tagħhom (inqas minn medja ta' 2 %) għad-dħul totali tal-isptarijiet IRIS.

                  (42)

                  Dawn l-attivitajiet kollha jirrappreżentaw l-ispejjeż u d-dħul tal-isptarijiet IRIS. L-ispejjeż li dawn iġorru huma wkoll iddeterminati, minbarra mill-attivitajiet partikolari tagħhom, mill-istatus tagħhom ta' sptarijiet pubbliċi, li jimponi fuqhom ċertu numru ta' restrizzjonijiet li l-isptarijiet privati ma għandhomx. L-ispejjeż operattivi tal-isptarijiet IRIS li jirriżultaw mis-servizzi ta' interess ekonomiku ġenerali (minn hawn 'il quddiem “SIEĠ”) u mill-attivitajiet relatati tagħhom, żdiedu, b'mod partikolari, minħabba fatturi bħal:

                              —

                              l-obbligu li jħallsu bonusijiet għall-ħiliet lingwistiċi (40) lill-impjegati bilingwi, li jfisser spiża annwali stmata (41) għal EUR […] (42) miljun imħallsa mill-isptarijiet IRIS;

                              —

                              l-iskema ta' pensjonijiet applikabbli għall-impjegati statutorji (43) (uffiċjali mlaħħqa), aktar ġeneruża mill-iskema applikabbli għall-impjegati tas-settur privat u li għaliha l-isptarijiet IRIS iridu jikkontribwixxu madwar EUR […] miljun fis-sena;

                              —

                              l-ispejjeż marbuta mal-mard fit-tul tal-impjegati statutorji (44), li jridu jitħallsu mill-isptarijiet IRIS (u mhux mis-sistema ta' sigurtà soċjali), li jammontaw għal madwar EUR […] miljun fis-sena;

                              —

                              iż-żidiet fl-iskala tal-pagi imposti fuq l-isptarijiet IRIS mir-Reġjun Kapitali ta' Brussell (45), li jiddefinixxi l-iskali tal-pagi applikabbli għall-impjegati muniċipali, għas-CPAS u għall-isptarijiet IRIS u li jkopri biss 60 % ta' dawn iż-żidiet, li jħalli spiża annwali ta' madwar EUR […] miljun għall-isptarijiet IRIS;

                              —

                              il-kontribuzzjonijiet obbligatorji tal-isptarijiet IRIS għall-ispejjeż tal-organizzazzjoni ċentrali IRIS (46), li jwasslu għal spiża annwali ta' madwar EUR […] miljun.

                  (43)

                  Dawn l-ispejjeż residwi jridu jitħallsu mill-isptarijiet IRIS u mhumiex koperti minn sorsi oħrajn ta' finanzjament pubbliku (bħal pereżempju l-BMF, ara l-premessa 46(a)).

            2.5.   Il-mekkaniżmi ta'finanzjament u l-mekkaniżmi ta' kontabbiltà tal-isptarijiet IRIS

      2.5.1.   Il-mekkaniżmi ta' finanzjament

                  (44)

                  Il-prinċipju fundamentali ta' finanzjament tal-isptarijiet IRIS huwa minqux fl-Artikolu 46 (47) tal-istatuti ta' kull waħda mill-ħames assoċjazzjonijiet ta' sptarijiet lokali (ara l-premessi 28-29), li jistipulaw dan li ġej:
                  “Mingħajr preġudizzju għall-Artikolu mija u disgħa tal-Liġi tas-sebgħa ta' Awwissu elf disa' mija sebgħa u tmenin dwar l-isptarijiet, il-qligħ tas-sena għandu jiġi allokat bejn il-membri li għandhom mill-inqas għoxrin fil-mija tal-voti kollha fl-Assemblea Ġenerali, b'deliberazzjoni tal-Assemblea Ġenerali.” (48)

                  Fuq din il-bażi, il-muniċipalitajiet u s-CPAS huma obbligati li jassorbu kompletament id-defiċit kollu li jkollhom l-isptarijiet IRIS u ddikjarat fil-kontijiet finanzjarji tagħhom. Barra minn hekk, skont l-Artikolu 106 tal-Liġi dwar is-CPAS, il-muniċipalitajiet huma mistennija jkopru kull defiċit iġġenerat mis-CPAS (ara l-premessa 22). Għaldaqstant, il-muniċipalitajiet (b'mod dirett u minħabba l-obbligu tagħhom ta' finanzjament vis-à-vis is-CPAS rispettivi tagħhom) jiggarantixxu eventwalment is-sostenibbiltà tal-isptarijiet IRIS filwaqt li jkopru kompletament kwalunkwe defiċit li dawn l-isptarijiet jistgħu jiġġeneraw.

                  (45)

                  Huwa ovvju li l-limitu safejn il-muniċipalitajiet u s-CPAS għandhom jintervjenu sabiex ikopru d-defiċits eventwali ġġenerati mill-isptarijiet IRIS skont l-Artikolu 46 tal-istatuti rispettivi tagħhom jiddependu minn kemm l-isptarijiet IRIS huma kapaċi jkopru l-ispejjeż tagħhom b'sorsi oħrajn ta' finanzjament.

                  (46)

                  L-LCH tiddeskrivi ħames sorsi ta' finanzjament aċċessibbli bl-istess mod għall-isptarijiet pubbliċi u privati. L-ispejjeż tal-operat tal-isptarijiet Belġjani huma prinċipalment koperti mill-ewwel tlieta (49), filwaqt li r-raba' u l-ħames jirrigwardaw l-ispejjeż ta' investiment tal-isptarijiet.

                              (a)

                              L-ewwel sors ta' finanzjament huwa l-Fond Baġitarju (budget des moyens financiers — “BMF”) (50), li jiġi stabbilit mill-Ministru Federali għas-Saħħa Pubblika u li jqis biss il-kura fl-isptarijiet li tiġġenera rimborż mis-sigurtà soċjali. Il-BMF ikun stabbilit għal kull sptar fil-limiti tal-baġit globali tal-Istat Federali. Il-baġit federali disponibbli jitqassam bejn l-isptarijiet kollha u mhux bilfors ikopri l-ispejjeż kollha ammissibbli tagħhom. Mill-2002, il-baġit għal kull sptar huwa ddeterminat prinċipalment skont in-numru ta' ġranet li fihom tkun ingħatat kura matul is-sena preċedenti. Dan l-ammont speċifiku mbagħad jitħallas lil kull sptar b'żewġ modi differenti. B'mod aktar preċiż, madwar 85 % (il-parti fissa) ta' dan l-ammont jitħallsu lill-isptarjiet kull xahar, filwaqt li l-15 % li jifdal (il-parti varjabbli) jitħallsu abbażi tal-ammissjonijiet attwali u l-ġranet ta' kura maħduma fl-isptar matul is-sena. Fl-aħħar ta' kull sena, il-BMF jiġi kkalkulat mill-ġdid skont iċ-ċifri attwali tas-sena u skont ir-riżultat ta' dan il-kalkolu, l-isptar jirċievi jew ikollu jirrimborża ċertu ammont. Il-BMF huwa rregolat fid-dettall mid-Digriet Irjali tal-25 ta' April 2002, li jiddefinixxi l-kundizzjonijiet u r-regoli applikabbli għall-iffissar tal-BMF mogħti lill-isptar. B'mod partikolari, id-Digriet Irjali jiddetermina l-modalitajiet tal-iffissar tal-BMF, it-tipi ta' spejjeż li jistgħu jkunu koperti mill-Istat u l-kriterji li jeħtieġ li jiġu applikati f'dan ir-rigward (51). Wieħed jinnota li l-BMF ma ġiex stabbilit biex ikopri l-ispejjeż reali ta' kull sptar, iżda minflok huwa jiġi ffissat fil-forma ta' finanzjament f'daqqa bbażat fuq l-ispejjeż reali storiċi ta' dawn l-isptarijiet. Minħabba f'dan, jista' jkun li l-BMF ma jkunx suffiċjenti f'każ ta' żieda konsiderevoli fl-ispejjeż jew ta' żviluppi oħrajn fl-organizzazzjoni u l-istruttura tal-ispejjeż ta' sptar.

                              (b)

                              It-tieni sors ta' finanzjament ġej mill-ammonti riċevuti taħt is-sigurtà soċjali, jiġifieri mħallsa mill-Istitut Nazzjonali għall-Assigurazzjoni tas-Saħħa u d-Diżabbiltà (Institut national d'assurance maladie-invalidité — “INAMI”) lill-isptarijiet għall-kura li jagħtu lill-pazjenti tagħhom. Dan il-finanzjament huwa bbażat fuq il-Liġi dwar l-Assigurazzjoni tas-Saħħa u tad-Diżabbiltà (52), jew il-verżjoni konsolidata tagħha stabbilita fil-Liġi tal-14 ta' Lulju 1994 (53), li tiddefinixxi l-iskema tas-sigurtà soċjali fil-Belġju f'dak li jirrigwarda l-mard u d-diżabbiltà u li tispeċifika s-servizzi mediċi u l-mediċini li jistgħu jkunu kkumpensati mis-sigurtà soċjali. L-isptarijiet jitolbu direttament lill-INAMI parti mill-ħlasijiet tat-tobba u tal-ispejjeż korrispondenti għall-mediċini pprovduti lill-pazjenti. L-ammonti li jitħallsu mill-INAMI madankollu ma jkoprux l-ispejjeż kollha mġarrba mill-isptarijiet biex jipprovdu s-servizzi tagħhom. Minħabba f'hekk, l-isptarijiet li ma għandhomx sorsi oħrajn suffiċjenti ta' finanzjament huma f'riskju li jagħmlu telf.

                              (c)

                              It-tielet sors ta' finanzjament huwa magħmul mill-ħlasijiet diretti lill-isptarijiet mill-pazjenti jew mill-organizzazzjoni tal-assigurazzjoni tas-saħħa privata tagħhom. Dawn il-ħlasijiet huma meħtieġa peress li s-sigurtà soċjali ma tkoprix il-ħlasijiet kollha tat-tobba u lanqas il-prezz tal-mediċini u provvisti oħrajn (pereżempju, impjanti). Barra minn hekk, meta l-pazjenti jagħżlu kamra individwali, jistgħu jintalbu ħlasijiet addizzjonali minbarra l-prezz normali tal-ammissjoni fl-isptar u mill-ħlasijiet normali tat-tobba (it-tariffi standard mitluba għal kull trattament jiġu miżjuda). Fl-aħħar nett, il-pazjenti jistgħu wkoll jintalbu ħlasijiet addizzjonali għall-użu ta' ċerti servizzi komplementari (pereżempju, il-kiri ta' televixin, l-użu tal-parkeġġ tal-isptar, eċċ.).
                              Il-ħlasijiet kollha li jsiru mill-pazjenti jew persuni terzi li huma maħsuba biex iħallsu s-servizzi tat-tobba tal-isptar u li jirrigwardaw lill-pazjenti ammessi fl-isptar, iridu jitħallsu b'mod ċentrali mill-isptar (54). L-isptarijiet u t-tobba tagħhom jikkonkludu ftehimiet li jiddeterminaw il-perċentwal tat-tnaqqis li l-isptarijiet jistgħu japplikaw sabiex ikopru l-kost tal-ġbir tal-ħlasijiet u l-ispejjeż l-oħrajn li mhumiex iffinanzjati mill-BMF (55). Bl-istess mod tal-ħlasijiet normali tat-tobba, l-isptarijiet jistgħu japplikaw tnaqqis fuq parti mis-supplimenti msemmija hawn fuq sabiex ikopru parti mill-ispejjeż tagħhom (dejjem skont il-ftehim konkluż bejn l-isptar u t-tobba tiegħu). Parti mill-ħlasijiet lit-tobba ma sservix għalhekk biex tħallas lilhom, iżda biex tkopri l-ispejjeż operattivi tal-isptarijiet.

                              (d)

                              Ir-raba' sors ta' finanzjament huwa speċifikament maħsub biex ikopri l-ispejjeż ta' investiment li jkollhom dawn l-isptarijiet. L-investimenti tal-isptarijiet huma prinċipalment iffinanzjati mill-Istat (il-Gvern Federali u r-reġjun ikkonċernat iħallsu parti kull wieħed) u l-parti li jifdal hija ffinanzjata mill-ekwità tal-isptarijiet flimkien ma' self mill-banek. Il-finanzjament mogħti mill-awtoritajiet pubbliċi huwa maħsub biex ikopri l-ispejjeż ta' kostruzzjoni u ta' rikondizzjonament ta' sptar jew ta' servizz, kif ukoll l-ispejjeż tat-tagħmir oriġinali u tal-ewwel akkwisti ta' apparat mediku (56). Is-sussidji għall-investiment huma limitati (pereżempju, għal ammont f'darba għal kull metru kwadru jew għal kull unità).

                              (e)

                              Il-ħames u l-aħħar sors ta' finanzjament pubbliku huwa marbut mal-investimenti u jirrigwarda l-ispejjeż tal-istudju u t-tfassil ta' proġetti ta' kostruzzjoni, u wkoll l-ispejjeż tal-għeluq jew tan-nuqqas ta' tħadddim ta' sptar jew ta' servizz ta' sptar (57). Fil-prattika, dan it-tip ta' finanzjament mhuwiex frekwenti ħafna.

                  (47)

                  L-Artikolu 109 tal-LCH (li sar l-Artikolu 125 tal-LCH fil-verżjoni tagħha tal-10 ta' Lulju 2008 (58)) jipprevedi mekkaniżmu ta' finanzjament komplementari li jistgħu jibbenefikaw minnu biss l-isptarijiet pubbliċi (bħall-isptarijiet IRIS). Skont din id-dispożizzjoni, it-telf tal-isptarijiet pubbliċi li jirriżulta mill-attivitajiet tagħhom iridu jkunu koperti mill-muniċipalitajiet li jikkontrollawhom (permezz tas-CPAS tagħhom jew ta' struttura ċentrali bħall-IRIS). Il-prinċipju tal-kopertura (parzjali) tat-telf mill-muniċipalitajiet kien diġà inkluż fil-liġi ta' qabel l-LCH, jiġifieri l-Liġi tat-23 ta' Diċembru 1963 (59), u kien ikkonfermat mill-Artikolu 34 tal-Liġi tat-28 ta' Diċembru 1973 (60). Il-kriterji li għandhom jitqiesu għall-iffissar tat-telf li l-muniċipalitajiet huma mistennija li jħallsu huma definiti b'digriet irjali (61). Fuq din il-bażi, il-Ministru Federali inkarigat mis-saħħa pubblika jiddetermina kull sena l-ammont tat-telf għal kull sptar pubbliku. Fil-prattika, it-telf li jrid ikun kopert skont kif determinat mill-Ministru mhuwiex eżattament ekwivalenti għat-telf misjub fil-kontijiet ta' ġestjoni tal-isptar, minħabba li ċerti elementi ta' spejjeż [pereżempju, id-dħul mill-attivitajiet li mhumiex tal-isptar li, kif spjegat fil-premessa (155) (62), huma biss konnessi b'rabta mal-attivitajiet tal-isptar fil-każ tal-isptarijiet IRIS[ li jinsabu fil-kontijiet huma esklużi mit-telf kopert mill-Artikolu 109 tal-LCH.

                  (48)

                  Għaldaqstant, l-isptarijiet IRIS igawdu minn mekkaniżmu ta' finanzjament komplut li jiggarantixxi l-kopertura ta' kull telf li jistgħu jiġġeneraw. Il-ħames miżuri ġenerali ta' finanzjament previsti mil-LCH (ara l-premessa 46) ikopru l-maġġoranza tal-ispejjeż operattivi u ta' investiment tal-isptarijiet. Dment li dawn is-sorsi ma jservux biex ikopru l-ispejjeż relatati mal-attivitajiet ta' dawn l-isptarijiet, l-Artikolu 46 tal-istatuti tal-isptarijiet IRIS jobbliga lill-muniċipalitajiet ikopru t-total ta' kull telf iġġenerat mill-isptarijiet IRIS (ara l-premessi 44-45). It-telf kontabilistiku kopert mill-Artikolu 46 tal-istatuti jinkludi bilfors it-“telf kopert mill-Artikolu 109 tal-LCH” (63) (ara l-premessa 47). Meta jkopru t-telf kontabilistiku kollu, il-muniċipalitajiet jissodisfaw ukoll l-obbligu tagħhom taħt l-Artikolu 109 tal-LCH. Il-modalitajiet tal-ħlas ta' dan il-mekkaniżmu ta' kumpens tat-telf ser ikunu deskritti aktar 'l isfel (ara t-taqsima 7.3.5).

            2.5.2.   Obbligi ta' kontabbiltà

                  (49)

                  L-isptarijiet kollha (kemm pubbliċi kif ukoll privati) huma soġġetti għal obbligi ta' kontabilità u ta' trasparenza. B'mod partikolari, kull sptar għandu jżomm kont separat li juri l-prezz tal-kost ta' kull servizz u li jirrispetta ċerti elementi tal-Liġi tas-17 ta' Lulju 1975 (64) dwar il-kontabilità u l-kontijiet annwali tal-impriżi (65). L-attivitajiet mhux tal-isptar iridu jkunu rreġistrati f'kontijiet separati. L-isptarijiet iridu wkoll jaħtru awditur tal-kumpaniji li jkollu l-kompitu li jiċċertifika l-kontabilità tagħhom u l-kontijiet annwali tagħhom (66). Fl-aħħar nett, l-isptarijiet huma obbligati jikkomunikaw ċerta informazzjoni (finanzjarja) lill-Ministru Federali inkarigat mis-saħħa pubblika (67) u s-servizz pubbliku federali tas-saħħa pubblika huwa wkoll inkarigat li jikkontrolla r-rispett tad-dispożizzjonijiet tal-LCH (68).

            3.   DESKRIZZJONI TAL-MIŻURI KOPERTI MILL-ILMENT

                  (50)

                  Skont l-ilmentaturi, ir-Reġjun Kapitali ta' Brussell għażel de facto li jassumi r-rwol tal-muniċipalitajiet ta' Brussell ikkonċernati f'dak li jirrigwarda l-kumpens tat-telf tal-isptarijiet IRIS. B'mod partikolari, l-ilmentaturi jsemmu b'mod speċifiku l-interventi tal-Fond Reġjonali ta' Brussell ta' Rifinanzjament tat-Teżori Muniċipali (Fonds régional bruxellois de refinancement des trésoreries communales (- “FRBRTC”) maħluq mir-Reġjun Kapitali ta' Brussell (69). Huma jgħidu, fost l-oħrajn, li r-Reġjun Kapitali ta' Brussell innifsu ta wkoll sussidji speċjali lill-muniċipalitajiet (70) (sa EUR 10 miljun fis-sena mill-2003) li, skont ma jgħidu, tħallsu lill-isptarijiet IRIS bħala għajnuna.

                  (51)

                  Għalkemm l-ilmentaturi ma jiddubitawx mill-kompetenza tar-Reġjun Kapitali ta' Brussell fir-rigward ta' dawn il-muniċipalitajiet, l-ilmentaturi jqisu madankollu li dak li huma jikkwalifikaw bħala finanzjament reġjonali tal-isptarijiet IRIS imur lil hinn minn dak li tipprovdi l-kopertura tat-telf kif stabbilita mill-Artikolu 109 tal-LCH (ara wkoll il-premessa 47). L-ilmentaturi jsostnu li l-isptarijiet IRIS ibbenefikaw sew mill-finanzjamenti reġjonali mogħtija lill-muniċipalitajiet fejn jinsabu, u li dawn il-finanzjamenti ma jistgħux ikunu ġġustifikati fuq il-bażi tad-dispożizzjonijiet tal-LCH. L-ilmentaturi ma jsemmux l-obbligu ta' kopertura tat-telf previst fl-Artikolu 46 tal-istatuti tal-isptarijiet IRIS.

                  (52)

                  Fl-aħħar nett, l-ilmentaturi juru li l-għoti ta' madwar EUR 100 miljun permezz tal-FRBRTC fil-kuntest tar-ristrutturar tal-isptarijiet pubbliċi ta' Brussell li wassal għall-ħolqien tal-isptarijiet IRIS (ara wkoll it-Taqsima 2.2). L-ilmentaturi jaffermaw li din l-operazzjoni ħolqot kumpens żejjed lill-isptarijiet IRIS.

            4.   RAĠUNIJIET GĦALL-BIDU TAL-PROĊEDURA

      4.1.   Id-deċiżjoni tal-Kummissjoni tal-2009

                  (53)

                  Kif imfakkar qabel (ara l-premessa 5), fit-28 ta' Ottubru 2009, il-Kummissjoni adottat deċiżjoni li ma tqajjimx oġġezzjonijiet (71) li tikkonkludi li l-finanzjament pubbliku tal-isptarijiet IRIS fir-Reġjun Kapitali ta' Brussell kien jirrappreżenta għajnuna mill-Istat kompatibbli mas-suq intern bħala kumpens għall-forniment tas-servizzi ta' interess ekonomiku ġenerali. Il-Kummissjoni bbażat din id-deċiżjoni fuq id-Deċiżjoni dwar is-SIEĠ tal-2005 kif ukoll, b'mod dirett, fuq l-Artikolu 86(2) tat-Trattat KE (l-Artikolu 106(2) attwali tat-TFUE).

                  (54)

                  Fid-deċiżjoni tagħha, il-Kummissjoni qieset li l-isptarijiet IRIS kienu inkarigati minn tliet kompiti ta' servizz pubbliku tal-isptarijiet: l-ewwel nett, il-kompitu ta' sptar ġenerali ta' kull sptar (pubbliku jew privat) skont l-LCH (72); it-tieni, l-obbligu li jikkuraw lill-pazjenti kollha fi kwalunkwe ċirkustanza, inkluż f'sitwazzjonijiet mhux ta' emerġenza (73); u t-tielet, l-obbligu li jipprovdu kura kompluta fl-isptar f'diversi siti (74). Barra minn hekk, il-Kummissjoni kkonkludiet li l-isptarijiet IRIS kienu inkarigati mill-kompitu ta' servizz pubbliku mhux tal-isptar li jikkonsisti fil-forniment ta' assistenza soċjali minbarra l-kura medika (75). Fl-aħħar nett, id-deċiżjoni tagħmel ukoll referenza għall-obbligu tal-bilingwiżmu (76). Kien stmat li dawn il-kompiti kienu ġew inkarigati lill-isptarijiet IRIS mil-LCH, il-Liġi dwar is-CPAS, il-pjanijiet strateġiċi ta' IRIS u wkoll ftehim iffirmat mill-isptarijiet IRIS u s-CPAS. Il-Kummissjoni stmat ukoll li l-parametri ta' kumpens kienu ġew stabbiliti ex ante
                      (77) u li kienu ġew stabbiliti proċeduri suffiċjenti biex jevitaw u jikkoreġu l-kumpens żejjed (78). Fl-aħħar nett, il-Kummissjoni nnotat ukoll b'sodisfazzjon li l-isptarijiet IRIS kienu jżommu kontijiet separati għall-attivitajiet tagħhom tal-isptar u dawk mhux fl-isptar (79), u b'hekk kienu jiżguraw in-nuqqas ta' sussidju inkroċjat ta' attivitajiet kummerċjali (minbarra SIEĠ) tal-isptarijiet IRIS (80).

                  (55)

                  Il-Kummissjoni eżaminat ukoll jekk l-isptarijiet IRIS kinux ingħataw kumpens żejjed fil-passat (jiġifieri bejn l-1996 u l-2007) (81) u kkonkludiet li dan ma kienx il-każ (82). Minbarra l-valutazzjoni tal-miżuri ta' finanzjament kollha, il-Kummissjoni eżaminat ukoll mekkaniżmu ta' allegati antiċipi. Peress li kien jiġri b'mod regolari li l-kumpens skont l-Artikolu 109 tal-LCH ma jitħallasx qabel ma jgħaddi żmien twil, sa saħansitra 10 snin, l-isptarijiet IRIS allegatament irċevew antiċipu fuq dawn il-pagamenti wara d-data tal-għeluq permezz tal-FRBRTC. Il-Kummissjoni kkonkludiet li, sakemm dawn l-allegati antiċipi kellhom fi kwalunkwe każ jitħallsu lura wara l-ħlas tal-kumpens għat-telf skont l-Artikolu 109 tal-LCH, dawn ma setgħux iwasslu għal kumpens żejjed lill-isptarijiet IRIS (83).

            4.2.   Is-sentenza ta' annullament tal-Qorti Ġenerali tal-2012

                  (56)

                  Bi tweġiba għad-Deċiżjoni tal-2009 tal-Kummissjoni, l-ilmentaturi ippreżentaw rikors għall-annullament ta' din id-deċiżjoni quddiem il-Qorti Ġenerali (84). L-ilmentaturi sostnew li l-Kummissjoni kisret id-drittijiet proċedurali tagħhom meta ma fetħitx il-proċedura ta' investigazzjoni formali, peress li l-Kummissjoni kellha tikkonstata l-eżistenza ta' diffikultajiet serji marbuta mal-eżami inkwistjoni (85).

                  (57)

                  Fis-Sentenza tagħha tas-7 ta' Novembru 2012 fil-Kawża T-137/10, il-Qorti Ġenerali annullat id-Deċiżjoni tal-2009 tal-Kummissjoni u kkonkludiet li l-Kummissjoni kellha tiftaħ il-proċedura ta' investigazzjoni formali (86).

                  (58)

                  Il-Qorti Ġenerali l-ewwel iffukat fuq il-kwistjoni dwar jekk l-isptarijiet IRIS kinux ġew inkarigati b'kompiti ta' servizz pubbliku definiti b'mod ċar (87). Hija nnutat immedjatament li l-Partijiet kollha kienu jaqblu li l-LCH kienet tinkariga lill-isptarijiet kollha, kemm pubbliċi kif ukoll dawk privati, b'kompitu ġenerali ta' servizz pubbliku fl-isptar (88). Għalhekk l-uniku dubju kien dwar jekk il-Kummissjoni kinitx għamlet żball meta kkonkludiet, fl-eżami preliminari tagħha, li l-isptarijiet IRIS kienu inkarigati minn kompiti ta' servizz pubbliku addizzjonali fl-isptar u mhux fl-isptar (89). Il-Qorti Ġenerali kkonkludiet li kien hemm xi dubji dwar jekk id-dispożizzjonijiet li fuqhom il-Kummissjoni kienet ibbażat id-deċiżjoni tagħha kinux suffiċjenti biex jinkarigaw lill-isptarijiet IRIS b'kompiti addizzjonali li jikkonsistu f'kura lil kull pazjent f'kull ċirkustanza (90), li joffru kura fl-isptar f'diversi siti (91) u li jipprovdu servizzi soċjali addizzjonali (92). Barra minn hekk, f'dak li jirrigwarda l-kompitu allegat li jikkonsisti fil-forniment ta' kura fl-isptar f'diversi siti, il-Qorti Ġenerali nnutat li kien diffiċli li wieħed jara kif dan il-kompitu kien differenti mir-rekwiżiti ġenerali ta' programmar u ta' funzjonament applikabbli għall-isptarijiet kollha soġġetti għal-LCH (93).

                  (59)

                  Wara, il-Qorti Ġenerali ffukat fuq jekk il-Kummissjoni kinitx uriet l-eżistenza ta' parametri ta' kumpens ċari (94). F'dak li jirrigwarda l-kompiti fl-isptar, il-Qorti Ġenerali ffukat fuq il-mekkaniżmu ta' kumpens tat-telf ibbażat fuq l-Artikolu 109 tal-LCH (95), filwaqt li nnutat li l-ilmentaturi ma kinux ikkontestaw dan il-mekkaniżmu (96), kif ukoll fuq il-mekkaniżmu allegat ta' finanzjament reġjonali permezz tal-FRBRTC, stabbilit sabiex jiġu antiċipati temporanjament l-ammonti meħtieġa li jpattu għat-telf tal-isptarijiet IRIS qabel il-kopertura effettiva tat-telf prevista fl-Artikolu 109 tal-LCH (97). F'dak li jirrigwarda l-Artikolu 109, il-Qorti Ġenerali sabet li l-ilmentaturi ma kinux ressqu argumenti li jaffettwaw lill-valutazzjoni pożittiva tal-Kummissjoni dwar dan l-Artikolu (98). Għall-kuntrarju, f'dak li jirrigwarda l-antiċipi allegati mħallsa permezz tal-mekkaniżmu tal-FRBRTC, il-Qorti Ġenerali kkonkludiet li l-Kummissjoni ma kinitx identifikat parametri ta' kalkolu ta' dawn l-antiċipi (99) u għaldaqstant ma kinitx għamlet eżami komplut ta' dawn l-antiċipi (100). Il-Qorti Ġenerali żiedet tgħid li l-Kummissjoni kienet ikkontradixxiet id-deċiżjoni tagħha stess meta sostniet, waqt is-smigħ, li l-FRBRTC kien biss mekkaniżmu li permezz tiegħu r-Reġjun Kapitali ta' Brussell kien jiffinanzja l-muniċipalitajiet ta' Brussell, u mhux lill-isptarijiet IRIS (101).

                  (60)

                  F'dak li jirrigwarda l-finanzjament pubbliku favur il-kompitu soċjali addizzjonali allegat tal-isptarijiet IRIS (102), il-Qorti Ġenerali nnutat li hawnhekk ukoll, dan il-finanzjament kien jidher li ġej mill-FRBRTC, li kien iffirma ftehim mal-muniċipalitajiet ta' Brussell ikkonċernati sabiex jagħtihom sussidju speċjali sabiex ikunu jistgħu jiffinanzjaw il-kompiti soċjali pprovduti mill-isptarijiet IRIS (103). Il-Qorti Ġenerali kkonkludiet li dan il-ftehim ma kienx jispeċifika l-parametri tal-kumpens minn qabel relatati mal-kompiti soċjali addizzjonali allegati tal-isptarijiet IRIS (104).

                  (61)

                  Wara, il-Qorti Ġenerali iffukat fuq jekk il-Kummissjoni kinitx uriet l-eżistenza ta' proċedura sabiex jiġi evitat il-kumpens żejjed u n-nuqqas ta' kumpens żejjed (105). Il-Qorti Ġenerali l-ewwel ikkonkludiet li l-LCH kienet toffri garanziji suffiċjenti sabiex tiggarantixxi li l-proċedura msemmija fl-Artikolu 109 tagħha ma twassalx għal kumpens żejjed (106). Ikkonkludiet ukoll li l-Kummissjoni ma kinitx uriet l-eżistenza ta' mekkaniżmu simili għall-pagament allegat ta' antiċipi mill-muniċipalitajiet (107) u nnutat b'mod partikolari n-nuqqas apparenti ta' obbligu legali impost fuq l-isptarijiet IRIS li jirrimborżaw dawn l-antiċipi ladarba jkunu ħadu l-finanzjament tat-telf tagħhom skont l-Artikolu 109 tal-LCH (108). F'dak li jirrigwarda s-sussidji speċjali li l-Kummissjoni ssostni li jiffinanzjaw il-kompitu soċjali addizzjonali, il-Qorti Ġenerali kkonkludiet li l-valutazzjonijiet li għamlet il-Kummissjoni dwar kif jiġi evitat il-kumpens żejjed bħala parti mill-finanzjament tal-kompiti soċjali ma kinux suffiċjenti (109).

                  (62)

                  F'dak li jirrigwarda l-kwistjoni dwar jekk l-isptarijiet IRIS kinux gawdew minn kumpens żejjed fil-prattika (110), il-Qorti Ġenerali rrimarkat sempliċiment li l-ambitu tal-analiżi kien kbir wisq u kien ikopri r-riżultati finanzjarji kollha tal-isptarijiet IRIS fuq perjodu ta' aktar minn għaxar snin (111). Mingħajr ma ddeċidiet speċifikament fuq il-konklużjoni tal-Kummissjoni li ma kienx hemm kumpens żejjed, il-Qorti Ġenerali ddeċidiet li l-ambitu u l-kumplessità tal-valutazzjoni li għamlet il-Kummissjoni kienu, fihom infushom, indizju li jsostni t-teżi tar-rikorrenti bbażata fuq l-eżistenza ta' diffikultajiet serji (112).

                  (63)

                  Fl-aħħar nett, l-ilmentaturi argumentaw li l-Kummissjoni kellha tikkunsidra, fil-valutazzjonijiet tagħha, il-kriterju tal-effiċjenza ekonomika tal-fornitur ta' SIEĠ (113). Il-Qorti Ġenerali madankollu rrifjutat dan l-argument u kkonkludiet:
                  “il-kriterju relatat mal-effikaċità ekonomika ta' impriża fil-provvediment tas-SIEĠ ma jaqax taħt l-evalwazzjoni tal-kompatibbiltà ta' għajnuna mill-Istat fid-dawl tal-Artikolu 86(2) KE [li issa huwa l-Artikolu 106(2) TFUE], inkwantu l-għażla relatata mal-effikaċità ekonomika tal-operatur pubbliku mwettqa mill-awtoritajiet nazzjonali ma tistax għaldaqstant tiġi kkritikata fuq dan il-punt.” (114)

                  (64)

                  Waqt li ġabret fil-qosor il-konklużjonijiet tagħha, il-Qorti Ġenerali ddikjarat dan li ġej:
                  “[Ir-rikorrenti] numru ta' indizji konkordanti li jagħtu prova tal-eżistenza ta' dubji serji dwar il-kompatibbiltà tal-miżuri eżaminati fir-rigward tal-kriterji relatati mal-applikazzjoni tal-Artikolu 86(2) KE [li issa huwa l-Artikolu 106(2) TFUE], għal dak li jikkonċerna, l-ewwel nett, l-eżistenza ta' mandat iddefinit b'mod ċar relatat mal-funzjonijiet ta' servizz pubbliku tal-isptarijiet u soċjali, speċifiċi għall-isptarijiet IRIS, it-tieni nett, l-eżistenza ta' parametri għall-kumpens stabbiliti minn qabel u, it-tielet nett, l-eżistenza ta' modalitajiet li jippermettu li jiġi evitat il-kumpens eċċessiv fil-kuntest tal-finanzjament ta' dawn il-missjonijiet ta' servizz pubbliku […].” (115)

            4.3.   Id-deċiżjoni ta' ftuħ tal-Kummissjoni tal-1 ta' Ottubru 2014
          (116)

                  (65)

                  Fid-dawl tal-konklużjonijiet tal-Qorti Ġenerali (117), li l-Kummissjoni kien imissha esprimiet dubji dwar il-kompatibbiltà mas-suq intern tal-finanzjament pubbliku kkontestat tal-isptarijiet IRIS fuq il-bażi tal-Artikolu 106(2) tat-TFUE, il-Kummissjoni kellha tiftaħ il-proċedura ta' investigazzjoni formali, u dan għamlitu permezz tad-Deċiżjoni tal-1 ta' Ottubru 2014. Fid-deċiżjoni tal-ftuħ tagħha, il-Kummissjoni nnutat li skont l-awtoritajiet Belġjani, il-muniċipalitajiet u s-CPAS ikkonċernati ta' Brussell kienu għażlu li jimponu fuq l-isptarijiet IRIS, iżda mhux fuq l-isptarijiet privati, l-obbligi addizzjonali li ġejjin (118) li jiġġustifikaw il-miżuri ta' kumpens tat-telf stabbiliti favur l-isptarijiet IRIS:

                              (a)

                              l-obbligu ta' assistenza lil kull pazjent f'kull ċirkustanza: l-isptarijiet IRIS ma jistgħux jirrifjutaw li jikkuraw lill-pazjenti li ma jistgħux iħallsu s-servizzi tagħhom u/jew li mhumiex assigurati, anki jekk dawn il-pazjenti ma jkunux jeħtieġu kura medika urġenti. L-isptarijiet privati huma obbligati jikkuraw lil pazjenti li jeħtieġu kura medika urġenti, iżda ma għandhomx dan l-obbligu fil-każijiet mhux urġenti;

                              (b)

                              l-obbligu li tiġi offruta kura kompleta u kontinwa fiċ-ċentri kollha: il-muniċipalitajiet u s-CPAS għamlu għażla intenzjonata li jżommu sptarijiet f'diversi siti li joffru kura kompleta, sabiex jiggarantixxu l-aċċessibbiltà tal-kura lill-pazjenti kollha. L-alternattiva li jinġabru s-sodod u s-servizzi kollha ta' akkumpanjament f'numru iżgħar ta' siti u li jitnaqqsu b'hekk l-ispejjeż ġiet deliberatament imwarrba. Din l-għażla kienet partikolarment rilevanti għall-pazjenti żvantaġġjati u għall-familji tagħhom, peress li l-isptarijiet IRIS jinsabu prinċipalment qrib jew fid-distretti b'popolazzjoni kbira ta' persuni żvantaġġjati;

                              (c)

                              l-obbligu li jingħataw servizzi soċjali lill-pazjenti u lill-familji tagħhom: l-assistenti soċjali jipprovdu għajnuna lill-pazjenti żvantaġġjati u lill-familji tagħhom sabiex isolvu u jimmaniġġjaw diffikultajiet amministrattivi, finanzjarji, interpersonali u soċjali. Barra minn hekk, huma jistabbilixxu rapporti soċjali minn qabel sabiex jiffaċilitaw l-intervent finanzjarju tas-CPAS. Għalkemm l-isptarijiet pubbliċi u privati kollha huma obbligati li jimpjegaw assistenti soċjali f'ċerti servizzi tal-isptar (pereżempju fil-ġerjatrija u fil-psikjatrija), l-awtoritajiet Belġjani jaffermaw li l-isptarijiet IRIS għandhom kompitu addizzjonali speċifiku li jagħmlu użu minn servizzi soċjali ferm akbar u li jinvolvu spejjeż akbar li joħolqu kumpens skont l-LCH.

                  (66)

                  Minħabba d-dubji li wriet il-Qorti Ġenerali (119), il-Kummissjoni stiednet lill-awtoritajiet Belġjani, lir-rikorrenti u lil kwalunkwe parti oħra interessati biex jibagħtulha l-informazzjoni kollha rilevanti sabiex tivverifika l-kompatibbiltà tal-finanzjament pubbliku kkontestat mas-suq intern, b'mod partikolari f'dak li jirrigwarda dawn li ġejjin:

                              —

                              id-definizzjoni eżatta tal-kompiti addizzjonali allegati tal-isptarijiet IRIS u d-dokumenti li fuqhom huma bbażati l-mandati ta' dawn il-kompiti (ara l-premessi 87-89 tad-Deċiżjoni tal-ftuħ];

                              —

                              il-bażi ġuridika applikabbli għall-kumpens tat-telf tal-isptarijiet IRIS (li għalih jikkontribwixxu l-ispejjeż ta' kull kompitu addizzjonali allegat) (ara l-premessa 91 tad-Deċiżjoni tal-ftuħ);

                              —

                              il-kwistjoni dwar jekk jeżistux jew le miżuri (suffiċjenti) biex jiġi evitat il-kumpens żejjed tal-kompiti addizzjonali allegati, b'mod partikolari permezz tal-mekkaniżmu ta' kumpens tat-telf flimkien mal-antiċipi rkuprabbli (jekk ikun il-każ), u jekk l-isptarijiet IRIS għandhomx jew le l-obbligu legali li jirrimborżaw kull antiċipu li setgħu ħadu sabiex jevitaw kwalunkwe kumpens żejjed (ara l-premessa 95 tad-Deċiżjoni tal-ftuħ);

                              —

                              meta l-pagamenti tas-sussidji speċjali ta' ammont massimu ta' EUR 10 miljun fis-sena (ara l-premessa 50 aktar 'il fuq) għandhom ikunu kkunsidrati bħala operazzjoni separata mill-kumpens tat-telf tal-isptarijiet IRIS, il-kwistjoni ta' jekk humiex stabbiliti miżuri suffiċjenti jew le li jiggarantixxu li l-kumpens ma jaqbiżx dak li huwa meħtieġ biex ikopri l-ispejjeż maħluqa mit-twettiq tal-obbligi ta' servizz pubbliku (ara l-premessa 96 tad-Deċiżjoni tal-ftuħ);

                              —

                              il-kwistjoni ta' jekk, fil-fatt, ingħatax xi kumpens żejjed lill-isptarijiet IRIS minn meta bdew iwettqu l-attivitajiet tagħhom bħala strutturi ġuridiċi indipendenti (ara l-premessa 97 tad-Deċiżjoni tal-ftuħ);

                              —

                              kwalunkwe argument utli, akkumpanjat minn dokumenti speċifiċi u dettaljati li jispjegaw jekk, għalfejn u safejn il-miżuri ta' finanzjament pubbliku tal-isptarijiet IRIS jaqgħu fil-kamp ta' applikazzjoni tad-Deċiżjoni dwar is-SIEĠ tal-2012 jew tal-Qafas dwar is-SIEĠ tal-2012 (ara l-premessa 98 tad-Deċiżjoni tal-ftuħ), jew tad-Deċiżjoni dwar is-SIEĠ tal-2005 (ara l-premessa 100 tad-Deċiżjoni tal-ftuħ) u jekk, għalfejn u safejn il-kriterji stabbiliti fihom huma ssodisfati.

                  (67)

                  Il-Kummissjoni ħadet ukoll l-opportunità tal-adozzjoni tad-Deċiżjoni tal-ftuħ sabiex tipprova tiċċara l-punti fattwali addizzjonali li ġejjin:

                              —

                              il-kwistjoni dwar jekk xi fondi tal-FRBRTC (ara l-premessa 50 aktar 'il fuq], f'dan il-każ is-sussidji speċjali, ġewx trasferiti direttament jew le lill-isptarijiet IRIS, jew jekk l-FRBRTC u s-sussidji speċjali humiex sempliċi mekkaniżmi ta' finanzjament bejn ir-Reġjun Kapitali ta' Brussell u l-muniċipalitajiet ta' Brussell (ara l-premessa 17 tad-Deċiżjoni tal-ftuħ];

                              —

                              in-natura eżatta tal-obbligu previst fl-Artikolu 60(6) tal-Liġi dwar is-CPAS (ara l-premessa 19 hawn fuq), il-possibbiltajiet tal-għeluq ta' sptar pubbliku u d-differenza fil-mekkaniżmu ta' programmar tal-isptar (ara l-premessa 26 tad-Deċiżjoni tal-ftuħ);

                              —

                              il-kwistjoni dwar jekk is-servizzi soċjali addizzjonali pprovduti mill-isptarijiet IRIS humiex jew le ta' natura ekonomika (ara l-premessa 48 tad-Deċiżjoni tal-ftuħ);

                              —

                              il-kwistjoni dwar jekk it-trasferiment tas-sussidji speċjali (tar-Reġjun Kapitali ta' Brussell lill-muniċipalitajiet) tal-muniċipalitajiet lill-isptarijiet IRIS jistax ikun ikkunsidrat jew le bħala operazzjoni separata mill-mekkaniżmu ta' kopertura tat-telf (ara l-premessa 92 tad-Deċiżjoni tal-ftuħ) u, jekk ikun il-każ, il-bażi ġuridika applikabbli li tistabbilixxi t-termini eżatti tagħhom;

                              —

                              il-kwistjoni dwar jekk jeżistix jew le mekkaniżmu ta' antiċipi, il-bażi ġuridika ta' dan il-mekkaniżmu u l-mod kif isiru dawn il-pagamenti (jekk ikun il-każ) u l-kwistjoni dwar jekk dawn l-antiċipi humiex ikkunsidrati jew le bħala miżura ta' għajnuna separata mill-mekkaniżmu ta' kopertura tat-telf, kif ukoll dettalji rigward il-finanzjament eventwali ta' dawn l-antiċipi (jekk ikun il-każ) mill-FRBRTC (ara l-premessa 93 tad-Deċiżjoni tal-ftuħ);

                              —

                              kjarifiki oħrajn fuq il-kunċett ta' sostenibbiltà [jiġifieri l-kontinwità u l-vijabbiltà fit-tul tal-isptarijiet pubbliċi, ara wkoll il-premessa 91 aktar 'l isfel), il-bażi ġuridiċi tiegħu (b'mod partikolari fil-livell ta' IRIS u tal-isptarijiet IRIS), l-implikazzjonijiet tiegħu u l-mod kif is-sostenibbiltà tiġġustifika l-mekkaniżmi ta' kumpens tat-telf li minnhom jibbenefikaw dawn l-isptarijiet (ara l-premessi 102 u 103 tad-Deċiżjoni tal-ftuħ);

                              —

                              il-kwistjoni dwar jekk jeżistux jew le raġunijiet minbarra dawk imsemmija b'mod espliċitu fid-deċiżjoni tal-ftuħ (jiġifieri l-eżistenza ta' kompiti ta' SIEĠ addizzjonali u s-sostenibbiltà tal-isptarijiet pubbliċi) li jistgħu jiġġustifikaw finanzjament addizzjonali tal-isptarijiet IRIS (ara l-premessa 103 tad-Deċiżjoni tal-ftuħ).

            5.   KUMMENTI MRESSQA MILL-PARTIJIET INTERESSATI

                  (68)

                  Il-Kummissjoni rċeviet kummenti mingħand erba' partijiet interessati (CBI, ABISP, Zorgnet Vlaanderen u UNCPSY), miġburin fil-qosor hawn taħt:

            5.1.   CBI

                  (69)

                  Bi tweġiba għad-deċiżjoni tal-ftuħ, ir-rikorrenti CBI, tinnota li, fil-fehma tagħha, din id-deċiżjoni ma fiha ebda element jew argument ġdid u lanqas spjegazzjoni ġdida li tgħin biex tiġi stabbilita l-eżistenza ta' kompitu speċifiku inkarigat lill-isptarijiet IRIS jew dwar il-mekkaniżmi ta' kumpens għal dan il-kompitu allegat jew il-kontrolli li ġew stabbiliti f'dan ir-rigward. Ir-rikorrenti tirreferi għalhekk għall-argumenti li ressqet fil-kummenti preċedenti tagħha.

                  (70)

                  Is-CBI tikkonferma l-pożizzjoni tagħha li: 1) l-isptarijiet IRIS mhumiex inkarigati b'SIEĠ speċifiċi minbarra l-kompiti imposti fuq l-isptarijiet Belġjani kollha (pubbliċi jew privati) u 2) anki jekk il-Kummissjoni kellha tikkonkludi li jeżistu kompiti addizzjonali ta' dan it-tip, dawn il-kompiti mhumiex definiti b'mod ċar biżżejjed biex jissodisfaw ir-rekwiżiti tal-leġiżlazzjoni tal-Unjoni f'dan il-qasam. Is-CBI tosserva wkoll li l-proposta ta' programm politiku tal-gvern il-ġdid ta' Brussell (ippubblikata f'Lulju 2014) tikkunsidra li “tirriforma l-Ordinanza tat-13 ta' Frar 2003 sabiex tispeċifika l-kompiti ta' interess komunali li jiġġustifikaw is-sussidji speċifiċi għall-muniċipalitajiet”. Ir-rikorrenti jqisu li dan il-kliem jindika li attwalment ma hemm ebda kompitu ta' dan it-tip, iżda li dawn ser jiġu definiti fil-futur.

                  (71)

                  F'dak li jirrigwarda r-rekwiżiti tal-Artikolu 60(6) tal-Liġi dwar is-CPAS, is-CBI tqis li dawn ma jżidu xejn mal-LCH f'termini ta' definizzjonijiet ta' SIEĠ addizzjonali jew speċifiċi li japplikaw biss għal sptarijiet pubbliċi bħall-isptarijiet IRIS. Ir-rikorrenti tiddikjara wkoll li l-kompitu soċjali addizzjonali jidher li jikkonsisti biss f'volum akbar ta' servizzi soċjali minn dak li joffru sptarijiet oħrajn, li hija tindika bħala “l-kompitu soċjali bażiku (komuni għall-isptarijiet pubbliċi u privati)”. Is-CBI tqis li dan mhuwiex biżżejjed biex wieħed jikkunsidra li l-isptarijiet IRIS għandhom kompitu soċjali addizzjonali. Barra minn hekk, f'dak li jirrigwarda l-kwistjoni ta' jekk dawn is-servizzi humiex ekonomiċi, is-CBI tiddikjara li l-fatt biss li dawn is-servizzi huma pprovduti bla ħlas ma jneħħi xejn min-natura ekonomika tagħhom. Fl-aħħar nett, is-CBI tqis li s-servizzi soċjali addizzjonali huma inseparabbli minn servizz wiesa' ta' kura tas-saħħa, li żgur għandu karattru ekonomiku intrinsiku, peress li dan qatt ma kien hemm dubju dwaru.

                  (72)

                  Skont is-CBI, il-kompitu ta' kura universali japplika kemm għall-isptarijiet privati kif ukoll dawk pubbliċi. Fil-fehma tagħha, ma għandu jkun hemm l-ebda differenza bejn l-isptarijiet pubbliċi u privati f'dak li jirrigwarda l-kura tal-“pazjenti soċjali”, kemm jekk tkun f'sitwazzjoni ta' emerġenza kif ukoll f'sitwazzjoni “wara emerġenza”. F'dan il-kuntest, is-CBI tirreferi għal Sentenza tat-Tribunal tal-Prim'Istanza ta' Brussell (120) dwar l-għajnuna medika urġenti (121) lill-barranin residenti illegalment fil-Belġju (minn hawn 'il quddiem il-“migranti mingħajr dokumenti”) li turi li, f'dan il-kuntest, din l-għajnuna tista' tiġi pprovduta kemm mill-isptarijiet pubbliċi kif ukoll dawk privati. Is-CBI tkompli tgħid li, skont pubblikazzjoni (122) tal-2004 tal-Mutualités Chrétiennes (123), l-isptarijiet privati jikkuraw aktar minn 60 % tal-“pazjenti soċjali” fir-Reġjun Kapitali ta' Brussell. Ir-rikorrenti tqis li ebda kompitu addizzjonali ma huwa impost mil-Liġi dwar is-CPAS, mill-pjanijiet strateġiċi ta' IRIS u lanqas mill-ftehimiet dwar ir-“residenza ta' emerġenza” (124).

                  (73)

                  F'dak li jirrigwarda l-“kompitu ta' ħafna siti”, is-CBI tqis li l-kontenut preċiż tal-obbligu li tiġi offruta kura kompluta fi sptarijiet f'“diversi siti” baqa' ma ġiex spjegat, u lanqas sa liema punt dan l-obbligu jimponi piż addizzjonali fuq l-isptarijiet IRIS. F'dak li jirrigwarda l-kompitu soċjali addizzjonali, is-CBI hija tal-fehma li l-Artikolu 57 tal-Liġi dwar is-CPAS ma jimponix obbligi addizzjonali fuq l-isptarijiet IRIS u li fi kwalunkwe każ din ma tiddefinixxihomx b'mod li jinftiehem (lanqas il-pjanijiet strateġiċi ta'IRIS u l-ftehimiet dwar ir-“residenza ta' emerġenza”).

                  (74)

                  F'dak li jirrigwarda l-kwistjoni ta' definizzjoni ċara tal-parametri ta' kumpens, is-CBI tosserva li, skont l-awtoritajiet Belġjani, l-isptarijiet IRIS iwettqu kompitu speċifiku differenti minn dak tal-isptarijiet privati, u li dan il-kompitu speċifiku mhuwiex definit fl-LCH iżda huwa bbażat fuq bażi ġuridika oħra. Skont is-CBI, huwa eskluż b'mod ċar li l-LCH tista' tiddefinixxi l-parametri ta' kumpens relatati ma' kompitu wieħed jew aktar ta' servizz pubbliku li hija ma tipprovdix. Barra minn hekk, is-CBI tinnota li ma teżisti ebda korrispondenza bejn il-bażijiet ġuridiċi allegati għall-kompiti speċifiċi inkwistjoni u l-mekkaniżmi ta' kumpens. Ir-rikorrenti tosserva li apparentement, ma ssir ebda distinzjoni bejn it-telf li jirriżulta mill-ispejjeż tal-kompiti speċifiċi allegati u dawk li jirriżultaw mill-ispejjeż tal-kompiti bażiċi. Fl-aħħar nett, is-CBI tirreferi għal sensiela ta' opinjonijiet mogħtija mill-Ispettorat tal-Finanzi Belġjan, li jikkonkludu li huwa impossibbli li jiġi kkontrollat l-użu tas-sussidji speċjali mogħtija fuq il-bażi tal-ordni tat-13 ta' Frar 2003 peress li din l-ordni ma tispeċifikax il-kompiti ta' interess komunali li għalihom jingħataw dawn is-sussidji.

                  (75)

                  Is-CBI tirrepeti wkoll dawn id-dikjarazzjonijiet magħmula qabel li ma ttieħdet xi miżura biex jiġi evitat il-kumpens żejjed. Hija żżid ukoll li fin-nuqqas ta' definizzjoni preċiża tal-kompiti speċifiċi mwettqa mill-isptarijiet IRIS, huwa impossibbli li jiġi ddeterminat liema attivitajiet għandhom jiġu kkumpensati u liema le. Skont is-CBI, huwa għalhekk impossibbli li tiġi vverifikata l-eżistenza ta' mekkaniżmu ta' kontroll li jgħin biex jiġi evitat il-kumpens żejjed.

                  (76)

                  Fl-aħħar nett, is-CBI tinnota li, anki jekk is-sostenibbiltà tal-isptarijiet pubbliċi hija msemmija fil-Ftehim ta' Kooperazzjoni tad-19 ta' Mejju 1994, dan id-dokument ma jiddefinixxix kompiti ta' dan it-tip u mhuwiex inkarigu. B'mod partikolari, is-CBI tqis li dan il-ftehim ma jindika mkien li muniċipalità jew belt hija obbligata li jkollha sptar pubbliku fit-territorju tagħha, u li ma jistabbilixxi ebda regola dwar l-ipprogrammar tas-servizzi tal-isptarijiet fil-Belġju li jeħtieġu l-operat ta' servizz fi sptar pubbliku.

            5.2.   L-ABISP

                  (77)

                  L-Assoċjazzjoni tal-Istituzzjonijiet ta' Kura Privati ta' Brussell (Association bruxelloise des institutions de soins privées — ABISP), waħda mir-rikorrenti inizjali (ara l-premessa 1), tinnota fil-kummenti tagħha dwar id-deċiżjoni tal-ftuħ li l-isptarijiet Belġjani kollha, hu x'inhu l-istatut tagħhom jew huma min huma l-proprjetarji tagħhom, huma obbligati bil-liġi li jwettqu missjoni ta' interess ġenerali. F'dan il-kuntest, l-ABISP tirreferi għall-Artikolu 2 tal-LCH (125). Fl-aħħar nett, l-ABISP tfakkar li hija rtirat l-ilment tagħha.

            5.3.   Zorgnet Vlaanderen

                  (78)

                     Zorgnet Vlaanderen tirrappreżenta aktar minn 500 fornitur ta' kura Fjammingi (bħall-isptarijiet ġenerali, stabbilimenti ta' kura psikjatrika u djar tal-anzjani). Fil-kummenti tagħha dwar id-Deċiżjoni tal-ftuħ, Zorgnet Vlaanderen tenfasizza li l-isptarijiet Belġjani kollha, kemm jekk huma pubbliċi kif ukoll jekk huma privati, huma soġġetti għall-istess obbligi ta' servizz pubbliku fil-kuntest tal-LCH. Hija tinnota wkoll li l-LCH ma tiddefinixxix kundizzjonijiet dwar il-forma ġuridika (entità pubblika jew privata) meħtieġa biex stabbiliment ikun rikonoxxut bħala sptar. Barra minn hekk, Zorgnet Vlaanderen tosserva li d-definizzjoni tal-obbligi ta' servizz pubbliku tal-isptarijiet ma tirreferix għal speċifiċità reġjonali. Fl-aħħar nett, hija tiddikjara li l-isptarijiet tal-Fjandri u tar-Reġjun Kapitali ta' Brussell ma jwettqux kompitu soċjali differenti.

            5.4.   Il-UNCPSY

                  (79)

                  L-Unjoni Nazzjonali tal-Kliniċi Psikjatriċi Privati (Union nationale des cliniques psychiatriques privées — UNCPSY) hija l-federazzjoni tal-kliniċi psikjatriċi privati ta' Franza. Fil-kummenti tagħha dwar id-Deċiżjoni tal-ftuħ, il-UNCPSY tiddikjara li, sabiex jiġi ddeterminat jekk il-finanzjament pubbliku ma jaqbiżx il-kost nett tas-servizz pubbliku, dan il-kost nett ma jistax ikun illimitat. Barra minn hekk, din il-valutazzjoni għandha fil-fehma tagħha tieħu inkunsiderazzjoni l-kwalità tal-ġestjoni tal-fornitur tas-servizzi. F'dan il-kuntest, il-UNCPSY hija tal-fehma li l-Kummissjoni għandha tqabbel lill-isptarijiet pubbliċi u privati sabiex tiddetermina jekk l-għajnuna hijiex proporzjonata fit-tifsira tal-Artikolu 106(2) tat-TFUE.

                  (80)

                  F'dan il-kuntest, il-Kummissjoni tinnota li l-kummenti tal-UNCPSY huma kuntrarji għall-konklużjoni fformulata mill-Qorti Ġenerali fil-punt 300 tas-Sentenza tagħha tas-7 ta' Novembru 2012 (T-137/10), li tgħid li l-effiċjenza ekonomika ta' impriża fil-provvediment tas-SIEĠ mhijiex parti mill-valutazzjoni, taħt l-Artikolu 106(2) tat-TFUE, tal-kompatibbiltà tal-finanzjament pubbliku li tirċievi l-impriża fir-rigward tar-regoli dwar l-għajnuna mill-Istat (ara f'dan ir-rigward il-premessa 63).

            6.   IL-KUMMENTI TAR-RENJU TAL-BELĠJU

      6.1.   Il-kummenti tal-Belġju dwar id-Deċiżjoni ta' ftuħ

                  (81)

                  Fit-tweġiba tagħhom għad-Deċiżjoni tal-ftuħ tal-Kummissjoni tal-1 ta' Ottubru 2014, u b'mod partikolari għall-premessa (17) ta' din id-Deċiżjoni, l-awtoritajiet Belġjani josservaw li l-interventi finanzjarji tar-Reġjun Kapitali ta' Brussell (jiġifieri s-sussidji speċjali ta' ammont massimu ta' EUR 10 miljun fis-sena) u tal-FRBRTC kienu trasferimenti finanzjarji mogħtija lill-muniċipalitajiet biss u mhux lill-isptarijiet IRIS. Minħabba f'hekk, l-awtoritajiet Belġjani jqisu li dawn huma trasferimenti finanzjarji bejn awtoritajiet pubbliċi li ma jaqgħux taħt l-Artikolu 107(1) tat-TFUE. Skont l-awtoritajiet Belġjani, la r-Reġjun Kapitali ta' Brussell u lanqas l-FRBRTC ma taw xi għajnuna lill-isptarijiet IRIS. Huma jqisu li dawn it-trasferimenti seħħew fil-kuntest tal-kompetenzi tar-Reġjun dwar il-finanzjament ġenerali tal-muniċipalitajiet, li jippermettu lil dawn tal-aħħar jwettqu l-kompiti tagħhom ta' interess ġenerali, u b'mod partikolari l-kompiti tas-CPAS. F'dan il-kuntest, ir-referenzi tar-rikorrenti għall-opinjonijiet tal-Ispettorat tal-Finanzi jirrigwardaw biss lir-Reġjun Kapitali ta' Brussell u lill-muniċipalitajiet, iżda mhux lill-isptarijiet IRIS. Fl-aħħar nett, l-awtoritajiet Belġjani jaffermaw li, fuq il-bażi tal-Liġi Speċjali tat-8 ta' Awwissu 1980 dwar ir-riformi istituzzjonali u tal-opinjoni tal-Kunsill tal-Istat Belġjan (126), ir-Reġjun Kapitali ta' Brussell jista' jiffinanzja biss lill-muniċipalitajiet u mhux lill-isptarijiet IRIS, peress li l-finanzjament tal-kompiti tal-isptarijiet speċifiċi ma jaqax taħt il-kompetenzi tar-Reġjun.

                  (82)

                  F'dak li jirrigwarda d-dubji espressi fil-premessa (26) tad-Deċiżjoni tal-ftuħ, l-awtoritajiet Belġjani jiċċaraw id-differenza bejn, minn naħa, ir-rekwiżit tal-Artikolu 60(1) tal-Liġi dwar is-CPAS, u min-naħa l-oħra, il-possibbiltajiet tal-għeluq ta' sptar pubbliku mal-mekkaniżmu ta' programmar tal-isptarijiet. Fil-fehma tagħhom, l-Artikolu 60(6) tal-Liġi dwar is-CPAS (127) jistabbilixxi l-kundizzjonijiet li jridu jiġu rrispettati biex CPAS ikun jista' jwaqqaf sptar. CPAS ikollu fost l-oħrajn janalizza jekk dan l-isptar huwiex tassew meħtieġ, kont meħud tal-ħtiġijiet tar-reġjun, u b'mod partikolari tal-ħtiġijiet mediko-soċjali, u tal-preżenza ta' infrastrutturi simili. L-awtoritajiet Belġjani jenfasizzaw ukoll li l-mekkaniżmu ta' programmar tal-isptarijiet jikkonsisti f'li l-Gvern Federali jiddetermina n-numru massimu ta' sodod tal-isptarijiet għal kull Reġjun. Il-Gvern Federali jibbaża d-deċiżjoni tiegħu esklussivament fuq il-ħtiġijiet tal-isptarijiet identifikati mingħajr ma jieħu inkunsiderazzjoni l-livell tal-ħtiġijiet soċjali f'kull reġjun (128). L-awtoritajiet Belġjani jispjegaw li għar-Reġjun Kapitali ta' Brussell, in-numru massimu ta' sodod ta' sptarijiet huwa ddeterminat għar-Reġjun kollu u mhux b'mod individwali għal kull waħda mid-19-il muniċipalità. Għall-kuntrarju, kull wieħed mid-19-il CPAS tar-Reġjun Kapitali ta' Brussell jiddeċiedi b'mod awtonomu jekk iwaqqafx jew le sptar fil-muniċipalità tiegħu skont il-ħtiġijiet lokali.

                  (83)

                  L-awtoritajiet Belġjani spjegaw ukoll li l-għeluq ta' sptar pubbliku jew it-trasferiment tiegħu lil sieħeb tas-settur privat mhumiex irregolati b'mod formali jew speċifiku mil-LCH jew mil-Liġi dwar is-CPAS (129). Madankollu, skont l-awtoritajiet Belġjani, il-ġurisprudenza tal-Kunsill tal-Istat Belġjan iċċarat it-termini u l-kundizzjonijiet tal-għeluq u/jew it-trasferiment ta' stabbilimenti maħluqa minn CPAS. Fid-Digriet tiegħu Nru 113.428 tad-9 ta' Diċembru 2002, il-Kunsill tal-Istat ordna l-annullament tat-trasferiment ta' dar ta' konvalexxenza ta' CPAS lil operatur privat. Dan sab b'mod partikolari li kien jeħtieġ ukoll li tiġi vvalutata l-ħtieġa li jiġu pprovduti servizzi mediko-soċjali qabel ma tittieħed id-deċiżjoni li jingħalaq jew jiġi trasferit stabbiliment. Din il-valutazzjoni għandha tikkunsidra b'mod xieraq il-valutazzjoni li tkun saret meta nħoloq l-istabbiliment kif ukoll il-bidliet kollha li jkunu seħħew minn meta ttieħdet id-deċiżjoni li jinħoloq l-istabbiliment. Barra minn hekk, l-awtoritajiet Belġjani jinnotaw li din il-valutazzjoni ma tistax tkun ibbażata biss fuq is-sitwazzjoni finanzjarja tal-istabbiliment u lanqas fuq l-ispejjeż imġarrba biex jitħaddem. Fuq din il-bażi, l-awtoritajiet Belġjani jikkonkludu li CPAS ma jistax jagħlaq l-isptar tiegħu mingħajr ma jkun iddetermina minn qabel li l-ħtiġijiet mediċi u soċjali li minħabba fihom inħoloq l-isptar ma għadhomx jeżistu.

                  (84)

                  Skont l-awtoritajiet Belġjani, il-ħolqien ta' sptar pubbliku jeħtieġ konformità kemm mal-obbligi tal-Artikolu 60(6) tal-Liġi dwar is-CPAS kif ukoll mal-programm tal-isptarijiet tal-awtoritajiet pubbliċi, filwaqt li fil-każ tal-isptarijiet privati, il-programm biss huwa rilevanti. Skont l-Artikolu 60(6) tal-Liġi dwar is-CPAS, il-ftuħ ta' sptar pubbliku ġdid għandu jkun iġġustifikat mill-eżistenza ta' ħtieġa reali. Barra minn hekk, l-awtoritajiet Belġjani jispjegaw li jekk sptar pubbliku jinfetaħ b'kapaċità ugwali għan-numru ta' sodod previsti mill-programm tal-isptarijiet, ma jibqax lok għal sptar ieħor (pubbliku jew privat) f'din iż-żona fil-kuntest ta' dan il-programm, f'liema każ ma jibqa' ebda mezz ieħor biex jintlaħqu l-ħtiġijiet tal-popolazzjoni. L-awtoritajiet Belġjani josservaw li jekk, fi kwalunkwe ħin, CPAS ikun irid jagħlaq l-isptar pubbliku tiegħu, l-ewwel nett irid jassigura li dan l-isptar ma għadux meħtieġ fid-dawl tal-ġurisprudenza tal-Kunsill tal-Istat. Għall-kuntrarju ta' CPAS, operatur privat li jiddeċiedi li jagħlaq l-isptar tiegħu mhuwiex obbligat bil-liġi li jiżgura li l-popolazzjoni tkompli tgawdi mill-kura tas-saħħa. Skont l-awtoritajiet Belġjani, sptar privat jibqa' miftuħ biss fuq deċiżjoni tiegħu stess, deċiżjoni li tista' tinbidel fi kwalunkwe ħin. Bħala eżempju, l-awtoritajiet Belġjani jikkwotaw l-għeluq għal għarrieda fl-2008 tal-Hôpital français, sptar privat ta' Berchem-Sainte-Agathe (Brussell) (130). Bħala konklużjoni, l-awtoritajiet Belġjani jispjegaw li l-mekkaniżmu tal-ipprogrammar tal-isptarijiet jillimita kemm il-libertà tal-operaturi pubbliċi kif ukoll ta' dawk privati li joħolqu sptar (il-ħolqien ta' sptar huwa possibbli biss jekk ma jkunx għadu ntlaħaq in-numru massimu ta' sodod f'żona). Fil-fehma tagħhom madankollu, l-obbligi li jirriżultaw mil-Liġi dwar is-CPAS jimponu restrizzjonijiet addizzjonali fuq is-CPAS f'dak li jirrigwarda l-ftuħ u l-għeluq ta' sptar pubbliku, filwaqt li l-isptarjiet privati jistgħu jagħlqu fi kwalunkwe ħin.

                  (85)

                  F'dak li jirrigwarda l-obbligi li allegatament japplikaw biss għall-isptarijiet IRIS (ara l-premessi (87) sa (89) tad-Deċiżjoni tal-ftuħ], l-awtoritajiet Belġjani jargumentaw li dawn l-obbligi huma l-konsegwenza diretta tal-fatt li l-isptarijiet IRIS inħolqu sabiex jikkontribwixxu għall-forniment ta' assistenza soċjali mis-CPAS (arat-Taqsima 2.2). L-awtoritajiet Belġjani jqisu li dawn l-obbligi ġejjin mil-Liġi dwar is-CPAS, li taħtha nħolqu l-isptarijiet IRIS, u li huma imposti fuq l-isptarijiet IRIS mill-istatuti tagħhom u mill-pjanijiet strateġiċi tal-IRIS. L-awtoritajiet Belġjani jirreferu wkoll għal dawn id-dokumenti għad-definizzjoni eżatta ta' dawn l-obbligi. Biex iżżomm fil-qasir u tevita r-ripetizzjonijiet, il-Kummissjoni ser tikkwota biss il-passaġġi rilevanti fil-valutazzjoni tagħha (ara t-Taqsima 7.3.4.1).

                  (86)

                  Fid-Deċiżjoni tal-ftuħ tagħha (ara l-premessa (48), il-Kummissjoni esprimiet dubji rigward in-natura ekonomika jew mhux ekonomika tas-servizzi soċjali addizzjonali pprovduti mill-isptarijiet IRIS. Fit-tweġiba tagħhom għad-Deċiżjoni tal-ftuħ, l-awtoritajiet Belġjani jqisu li dawn is-servizzi soċjali mhumiex ta' natura ekonomika. Huma jsostnu essenzjalment li l-assistenza soċjali pprovduta mis-CPAS ta' Brussell fil-forma ta' għajnuna materjali, soċjali, medika, mediko-soċjali u psikoloġika ma taqax taħt suq kompetittiv, u li dan jibqa' japplika anki jekk parti mill-assistenza soċjali (jiġifieri s-servizzi soċjali addizzjonali) tiġi pprovduta mill-isptarijiet IRIS fuq il-bażi ta'inkarigu.

                  (87)

                  F'dak li jirrigwarda l-bażi ġuridika għall-kumpens tat-telf (ara l-punt (91) tad-Deċiżjoni tal-ftuħ], l-awtoritajiet Belġjani jqisu li l-obbligu li għandhom il-muniċipalitajiet li jkopru t-telf tal-isptarijiet pubbliċi tagħhom huwa previst fl-Artikolu 46 tal-istatuti tal-isptarijiet IRIS kif ukoll fl-Artikolu 109 tal-LCH. Huma jispjegaw li l-Artikolu 109 tal-LCH isemmi prinċipju ġenerali applikabbli għall-isptarijiet pubbliċi kollha Belġjani u li jiddetermina l-obbligu minimu impost fuq il-muniċipalitajiet [peress li dawn huma obbligati jkopru biss parti mit-telf, ara wkoll il-premessa 47. L-awtoritajiet Belġjani jinnotaw ukoll li l-Artikolu 46 tal-istatuti tal-isptarijiet IRIS jiddefinixxi obbligu speċifiku li japplika biss għas-sitt muniċipalitajiet li waqqfu sptarijiet IRIS u li ddeċidew li jmorru lil hinn mill-minimu impost mill-Artikolu 109 tal-LCH billi jkopru t-total tat-telf kontabilistiku tal-isptarijiet IRIS.

                  (88)

                  Fil-premessa (92) tad-Deċiżjoni tal-ftuħ tagħha, il-Kummissjoni staqsiet jekk it-trasferiment tas-sussidji speċjali (li r-Reġjun Kapitali ta' Brussell jagħti lill-muniċipalitajiet) mill-muniċipalitajiet lill-isptarijiet IRIS jistax jitqies jew le bħala operazzjoni separata mill-mekkaniżmu ta' kopertura tat-telf. Fit-tweġiba tagħhom, l-awtoritajiet Belġjani jsostnu li l-muniċipalitajiet ta' Brussell jużaw biss is-sussidji speċjali biex jissodisfaw l-obbligu tagħhom (parti minnu) li jkopru t-telf tal-isptarijiet IRIS. Kif hu spjegat aktar fid-dettall hawn isfel (ara t-Taqsima 7.3.5), il-kumpens tat-telf jitħallas f'diversi stadji, fosthom it-trasferiment tas-sussidji speċjali mill-muniċipalità lill-isptar IRIS, iżda dawn il-pagamenti kollha jsiru fuq l-istess bażi, jiġifieri l-obbligu tal-muniċipalitajiet li jkopru t-telf.

                  (89)

                  Il-Kummissjoni talbet ukoll xi kjarifiki dwar mekkaniżmu allegat ta' pagamenti ta' antiċipi (jekk huwa l-każ), il-bażi ġuridika ta' dan il-mekkaniżmu u l-mod kif jaħdem, id-differenza mill-mekkaniżmu ta' kopertura tat-telf u r-rwol li għandu l-FRBRTC fil-finanzjament tiegħu (ara l-premessa (93) tad-Deċiżjoni tal-ftuħ). L-awtoritajiet Belġjani jqisu li ma hemm ebda mekkaniżmu ta' pagamenti ta' antiċipi. B'mod aktar preċiż, huma jispjegaw li l-obbligu tal-kopertura tat-telf tal-isptarijiet IRIS jibda jseħħ minn meta jitfaċċa t-telf. Fil-fatt, skont l-awtoritajiet Belġjani, l-Artikolu 46 tal-istatuti tal-isptarijiet IRIS jirreferi għat-telf kontabilistiku, li huwa indikat fid-dikjarazzjonijiet finanzjarji tal-isptarijiet sa mhux aktar tard minn sitt xhur wara t-tmiem tas-sena finanzjarja. Għall-kuntrarju, il-kalkolu tat-telf skont l-Artikolu 109 tal-LCH mis-Servizz Pubbliku Federali tas-saħħa pubblika jieħu ferm aktar fit-tul (sa 10 snin). Madankollu, l-awtoritajiet Belġjani jsostnu li, peress li t-telf skont l-Artikolu 109 tal-LCH huwa sempliċiment parti mit-telf kontabilistiku kopert minnufih taħt l-Artikolu 46 tal-istatuti tal-isptarijiet IRIS, dawn ma jirċevux antiċipi li jistgħu jitqiesu bħala għajnuna separata mill-mekkaniżmu ta' kopertura tat-telf. Fl-aħħar nett, l-awtoritajiet Belġjani jtennu li l-FRBRTC ipprovda lill-muniċipalitajiet finanzjament li għenhom jirrispettaw l-obbligu tagħhom li jkopru telf li, kif kien spjegat hawn fuq, mhuwiex mekkaniżmu ta' pagament ta' antiċipi.

                  (90)

                  F'dak li jirrigwarda l-miżuri li jevitaw il-kumpens żejjed u n-nuqqass effettiv ta' kumpens żejjed (ara l-punti (95)-(97) tad-Deċiżjoni tal-ftuħ], l-awtoritajiet Belġjani jressqu l-argumenti li ġejjin. Huma jispjegaw l-ewwel nett li d-deċiżjonijiet ta' kumpens tat-telf jittieħdu kull sena ladarba t-telf stmat għas-sena kkonċernata jkun magħruf, b'mod li ma jkun hemm ebda riskju ta' kumpens żejjed. Huma jżidu jgħidu li l-qafas ġuridiku Belġjan (b'mod partikolari l-Liġi tal-14 ta' Novembru 1983 u l-Liġi dwar is-CPAS) jippermetti lill-muniċipalitajiet jiżguraw li l-isptarijiet IRIS jużaw l-għajnuna mill-Istat kif xieraq, u li jirkupraw din l-għajnuna f'każ li ma jiġux irrispettati l-kundizzjonijiet jew f'każ ta' kumpens żejjed. Barra minn hekk, biex juru n-nuqqas ta' kumpens żejjed, l-awtoritajiet Belġjani jirreferu għad-diversi tabelli ppreżentati lill-Kummissjoni u li jindikaw it-telf u l-interventi tal-muniċipalitajiet għal kull wieħed mill-ħames sptarijiet IRIS għall-perjodu 1996-2014 (ara wkoll it-Taqsima 7.3.5 għal dawn iċ-ċifri).

                  (91)

                  Kif mitlub, l-awtoritajiet Belġjani pprovdew ukoll fit-tweġiba tagħhom kjarifiki addizzjonali dwar il-kunċett ta' “sostenibbiltà” (ara l-premessi (102)-(103) tad-Deċiżjoni tal-ftuħ). Fil-fehma tagħhom, l-obbligu li tiġi ggarantita s-sostenibbiltà tal-isptarijiet IRIS huwa bbażat direttament fuq il-Liġi dwar is-CPAS. Kif kien spjegat aktar 'il fuq (ara t-Taqsima 2.1), kull CPAS jista' joħloq stabbilimenti inkarigati li jipprovdu l-assistenza soċjali, inkluża assistenza medika u mediko-soċjali, jekk jista' juri li dan il-pass huwa meħtieġ biex tiġi ssodisfata ħtieġa reali skont l-Artikolu 60(6) tal-Liġi dwar is-CPAS. Huma jispjegaw li, fil-passat, sitta mid-19-il CPAS tar-Reġjun Kapitali ta' Brussell ħolqu sptarijiet (li ma għandhomx personalità ġuridika separata) sabiex jipprovdu assistenza soċjali, u li mexxew dawn l-isptarijiet huma nfushom sal-aħħar tal-1995. Fil-fehma tagħhom, ir-ristrutturar tal-isptarijiet pubbliċi wassal għall-ħolqien tal-isptarijiet pubbliċi IRIS, li saru legalment indipendenti mis-CPAS fl-1 ta' Jannar 1996 (ara wkoll it-Taqsima 2.2), ma bidel xejn mill-obbligu tas-CPAS li jipprovdu assistenza soċjali, kemm direttament, kif ukoll permezz tal-isptarijiet IRIS. F'dan il-kuntest, l-awtoritajiet Belġjani josservaw li l-għan ewlieni tar-ristrutturar u tal-ħolqien tan-netwerk IRIS u tal-isptarijiet IRIS kien li tiġi ggarantita l-kontinwità tas-servizzi fl-isptarijiet pubbliċi fir-Reġjun Kapitali ta' Brussell (ara wkoll il-premessa 27. Huma josservaw għalhekk li, biex tiġi assigurata s-sostenibbiltà tal-isptarijiet IRIS u jiġu ssodisfati b'dan il-ħtiġijiet soċjali tal-popolazzjoni, il-muniċipalitajiet u s-CPAS huma obbligati jassorbu kull telf ta' dawn l-isptarijiet fuq il-bażi tal-Artikolu 46 tal-istatuti tal-isptarijiet IRIS. L-awtoritajiet Belġjani jikkonkludu wkoll li sakemm tibqa' teżisti din il-ħtieġa reali, b'mod konformi mal-ġurisprudenza tal-Kunsill tal-Istat (ara l-premessa 83, l-awtoritajiet pubbliċi ma jistgħux jagħlqu l-isptarijiet IRIS u lanqas iċeduhom lil xi proprjetarju tas-settur privat.

                  (92)

                  Fl-aħħar nett, fil-premessa (103) tad-Deċiżjoni tal-ftuħ, il-Kummissjoni tistaqsi jekk hemmx raġunijiet oħra li jistgħu jiġġustifikaw il-finanzjament addizzjonali tal-isptarijiet IRIS. F'dan ir-rigward, l-awtoritajiet Belġjani jinnotaw li l-isptarijiet IRIS ma għandhomx għan wieħed biss li joħolqu servizzi, kompiti u programmi tal-isptar “vijabbli”, kif jistgħu jagħmlu l-isptarijiet privati Belġjani. Għall-kuntrarju, skont l-awtoritajiet Belġjani, l-isptarijiet IRIS għandhom jiggarantixxu l-aktar firxa wiesgħa possibbli ta' kura tas-saħħa, b'mod partikolari sabiex jiggarantixxu l-aċċess ta' kulħadd, u b'mod partikolari tal-membri l-aktar fil-bżonn tas-soċjeta, għal kull trattament meħtieġ għall-mard tagħhom, anki jekk dan it-trattament ikun jisboq ħafna l-istandards ta' ppjanar u ta' approvazzjoni applikabbli għall-isptarijiet kollha skont l-LCH. F'dan il-kuntest, l-awtoritajiet Belġjani jirreferu wkoll għall-punt 162 tas-Sentenza tal-Qorti Ġenerali tas-7 ta' Novembru 2012, li jgħid “il-kumpens tat-telf tal-isptarijiet pubbliċi jista' jkun meħtieġ għal raġunijiet soċjali u tas-saħħa biex tiġi żgurata l-kontinwità u l-vijabbiltà tas-sistema tal-isptarijiet”. L-awtoritajiet Belġjani josservaw ukoll li l-istatut ta' sptar pubbliku jinvolvi ċerti spejjeż li mhumiex ikkumpensati għal kollox mill-miżuri federali ta' finanzjament. Huma jinnotaw li dawn l-ispejjeż jinkludu, fost l-oħrajn, il-ħlas ta' bonus għall-ħiliet lingwistiċi lill-membri tal-persunal li jitkellmu diversi lingwi, spejjeż ta' akkomodazzjoni u ta' assigurazzjoni tas-saħħa ogħla għall-impjegati statutorji (uffiċjali) u żidiet skont l-iskali imposti (iżda parti biss minnhom imħallsa) mir-Reġjun Kapitali ta' Brussell.

            6.2.   Il-kummenti tal-Belġju dwar il-kummenti tal-partijiet terzi

                  (93)

                  L-awtoritajiet Belġjani jibdew billi jinnotaw li l-kummenti magħmula mis-CBI, l-ABISP u Zorgnet Vlaanderen dwar id-Deċiżjoni tal-ftuħ huma bbażati fuq l-istess argument, jiġifieri li, skont dawn l-organizzazzjonijiet, l-isptarijiet IRIS mhumiex inkarigati bi SIEĠ addizzjonali minbarra s-SIEĠ imposti fuq kwalunkwe sptar (pubbliku jew privat) fil-Belġju. Fil-fehma tagħhom, din id-dikjarazzjoni tibbaża fuq l-istess raġuni, jiġifieri li l-LCH timponi fuq l-isptarijiet privati u pubbliċi l-istess obbligu ta' servizz pubbliku, irrispettivament minn kull kunsiderazzjoni reġjonali. Madankollu, skont l-awtoritajiet Belġjani, l-intervenjenti ma jispjegawx kif il-Liġi dwar is-CPAS ma tapplikax għall-isptarijiet IRIS meta, skont il-Belġju, din il-Liġi hija l-istess bażi ġuridika għall-eżistenza tal-isptarijiet IRIS. L-awtoritajiet Belġjani jinnutaw li l-Artikolu 147 tal-LCH jirrikonoxxi b'mod espliċitu li, fil-każ tal-isptarijiet immexxija minn CPAS (bħall-isptarijiet IRIS (131)), l-LCH tikkompleta l-Liġi dwar is-CPAS, li jikkonferma li l-LCH mhijiex l-unika bażi ġuridika rilevanti applikabbli għall-isptarijiet immexxija minn CPAS.

                  (94)

                  L-awtoritajiet Belġjani jqisu mhux korretta d-dikjarazzjoni tas-CBI li tgħid li l-intenzjoni mħabbra mill-Gvern ta' Brussell li jirriformula l-Ordni tat-13 ta' Frar 2003 b'mod li tispeċifika l-kompiti ta' interess ġenerali li jiġġustifikaw il-ħlas ta' sussidji speċjali lill-muniċipalitajiet (ara l-premessa 70 tindika li attwalment ma hemm ebda kompitu speċifiku (li japplika biss għall-isptarijiet IRIS). L-awtoritajiet Belġjani jinnotaw b'mod partikolari li s-sussidji speċjali previsti minn din l-Ordinanza jingħataw biss lill-muniċipalitajiet, u mhux lill-isptarijiet IRIS. Il-Belġju jikkonferma wkoll li l-interventi tal-FRBRTC u tar-Reġjun Kapitali ta' Brussell stess (għal ammont massimu ta' EUR 10 miljun fis-sena (132)) biex jappoġġaw lill-muniċipalitajiet huma trasferimenti finanzjarji bejn l-awtoritajiet pubbliċi li ma jaqgħux fl-ambitu ta' applikazzjoni tal-Artikolu 107(1) tat-TFUE. L-awtoritajiet Belġjani jtennu li ebda wieħed minn dawn l-ammonti ma ngħata mir-Reġjun jew mill-FRBRTC lill-isptarijiet IRIS. Għall-kuntrarju, skont il-Belġju, dawn huma sempliċiment trasferimenti bejn ir-Reġjun u l-muniċipalitajiet li jaqgħu taħt il-kompetenzi ta' finanzjament ġenerali tal-muniċipalitajiet mir-Reġjun. Dan il-finanzjament globali huwa mfassal biex jippermetti lill-muniċipalitajiet iwettqu l-kompiti tagħhom ta' interess komunali, li jinkludu l-kompiti tas-CPAS. Skont l-awtoritajiet Belġjani, ir-riforma mħabbra tal-Ordinanza tat-13 ta' Frar 2003 fl-ebda każ ma hija ammissjoni tan-nuqqas ta' SIEĠ addizzjonali inkarigati lill-isptarijiet IRIS. Hija r-responsabbiltà tal-muniċipalitajiet li jispeċifikaw is-SIEĠ inkarigati lill-isptarijiet li huma jwaqqfu, u l-Ordinanza inkwistjoni mhijiex rilevanti f'dan il-kuntest peress li tirrigwarda biss lill-finanzjament fl-Istat.

                  (95)

                  L-awtoritajiet Belġjani jirribattu wkoll id-deskrizzjoni tal-kompiti soċjali, li mhijiex eżatta fil-fehma tagħhom, li s-CBI tagħti fil-kummenti tagħha. Is-CBI tgħid fost l-oħrajn li l-LCH tiddefinixxi “kompitu soċjali bażiku” komuni għall-isptarijiet pubbliċi u privati, iżda li l-isptarijiet IRIS biss iwettquh b'mod aktar intensiv. Skont din l-opinjoni, il-kompiti soċjali “addizzjonali” tal-isptarijiet IRIS ma jistgħux ikunu separati mis-servizzi tal-isptarijiet u huma parti integrali minnhom. L-awtoritajiet Belġjani ma jaqblux ma' din l-opinjoni. Huma jqisu li minbarra l-fatt li s-CBI tammetti espressament l-eżistenza ta' differenza intinsika bejn l-isptarijiet pubbliċi u privati (jiġifieri l-volum akbar ta' servizzi soċjali pprovduti mill-isptarijiet IRIS), is-CBI ma tiddefinixxix dak li tifhem eżattament b'“kompitu soċjali bażiku”, li hija tikkunsidra bħala SIEĠ tal-isptarijiet, u li hija ma tiddefinixxix il-bażi ġuridika li fuqha huwa bbażat din il-missjoni u lanqas il-mandat speċifiku li jimponiha. L-awtoritajiet Belġjani jqisu li l-Liġi dwar is-CPAS biss tista' sservi biex tafda “missjonijiet soċjali bażiċi” lill-isptarijiet pubbliċi. Fil-fatt, fil-fehma tagħhom, f'dak li jirrigwarda l-isptarijiet pubbliċi biss, l-LCH sempliċiment tikkompleta l-Liġi dwar is-CPAS (ara l-Artikolu 147 tal-LCH). Il-missjoni essenzjali, jew “il-missjoni bażika”, tal-isptarijiet IRIS hija ddefinita mil-Liġi dwar is-CPAS jew skontha, u għaldaqstant mhijiex “komuni” għall-isptarijiet kollha. Skont l-awtoritajiet Belġjani, din il-missjoni mhijiex ta' natura ekonomika. L-isptarijiet IRIS għaldaqstant huma stabbiliti skont il-Liġi dwar is-CPAS u, ladarba jinħolqu, huma obbligati jikkonformaw mar-regoli addizzjonali stabbiliti mil-LCH (133).

                  (96)

                  F'dak li jirrigwarda l-kummenti tas-CBI dwar ilmissjoni ta' kura universali, l-awtoritajiet Belġjani jinnotaw li s-CBI tillimita l-missjoni ta' kura universali, li hija tiddikjara komuni għall-isptarijiet kollha, għall-emerġenzi biss u għas-sitwazzjonijiet ta' wara emerġenza. B'hekk, l-awtoritajiet Belġjani jqisu li s-CBI tirrikonoxxi b'mod impliċitu li l-isptarijiet privati ta' Brussell ma għandhom l-ebda obbligu li jikkuraw pazjenti li ma jinsabux f'sitwazzjoni ta' emerġenza jew ta' wara emerġenza, li madankollu jirrappreżentaw il-parti l-kbira tal-kura mogħtija lill-persuni żvantaġġjati. L-awtoritajiet Belġjani jgħidu wkoll li r-referenza li s-CBI tagħmel għall-missjoni ta' interess pubbliku deskritt fl-Artikolu 2 tal-LCH mhijiex il-bażi għal obbligu bħal dan. Fil-fehma tagħhom, il-fatt li tkun inkarigat b'missjoni ta' sptarijiet bażika ma jimplikax li tkun inkarigat, b'mod simili, bil-missjoni li tagħti kura lil kwalunkwe persuna fi kwalunkwe ċirkustanza, irrispettivament mill-kapaċità tal-persuna li tħallas. L-istess eżistenza ta' regoli speċifiċi li jirregolaw l-emerġenzi hija prova ċara ta' dan. L-awtoritajiet Belġjani jaffermaw li l-missjoni ta' interess ġenerali ma tistax tkun impliċita, iżda hija imposta b'mod espliċitu. Huma jqisu li kien meħtieġ li jiġu stabbiliti rekwiżiti speċifiċi għall-emerġenzi peress li d-definizzjoni tal-missjoni bażika tal-isptarijiet stabbilita mil-LCH ma ssemmix l-emerġenzi. L-awtoritajiet Belġjani jargumentaw li l-Liġi tat-8 ta' Lulju 1964 (134) u l-ordnijiet ta' implimentazzjoni tagħha jittrattaw l-assistenza medika ta' emerġenza (135) u s-servizzi ta' emerġenza (inklużi l-ambulanzi). Huwa abbażi ta' dan li ċerti sptarijiet, kemm pubbliċi kif ukoll privati, jwettqu ċerti kompiti ta' assistenza medika ta' emerġenza.

                  (97)

                  L-awtoritajiet Belġjani jsostnu madankollu li l-obbligu li tingħata kura ta' emerġenza fl-isptarijiet pubbliċi u privati mhuwiex ġej mil-LCH. Dan jaqa' minflok taħt l-obbligu ġenerali li tingħata assistenza lil kull persuna f'periklu. Skont l-awtoritajiet Belġjani, l-isptarijiet huma obbligati jagħtu l-għajnuna f'sitwazzjonijiet ta' emerġenza medika skont l-istruttura u l-esperjenza disponibbli tagħhom (136). Dan l-obbligu jirrigwarda kemm lill-isptarijiet pubbliċi kif ukoll dawk privati, u barra minn hekk lil kwalunkwe persuna oħra, minħabba l-obbligu ta' assistenza lil persuna f'periklu. L-awtoritajiet Belġjani jispjegaw ukoll li skont l-Artikolu 422(b) tal-Kodiċi Penali Belġjan, dan l-obbligu japplika biss fis-sitwazzjonijiet ta' emerġenza, u b'mod partikolari f'każ ta' emerġenza medika ta' theddida għall-ħajja. L-awtoritajiet Belġjani madankollu jinnotaw li fis-sitwazzjonijiet l-oħrajn kollha (jiġifieri f'sitwazzjonijiet oħrajn minbarra emerġenza), l-isptarijiet mhumiex inkarigati b'missjoni ta' kura universali u mhumiex obbligati jikkuraw lill-pazjenti li ma jistgħux iħallsu t-trattament tagħhom. Fl-aħħar nett, l-awtoritajiet Belġjani josservaw li, għalkemm huwa ovvju li l-isptarijiet Belġjani ma għandhomx id-dritt li jiddiskriminaw skont is-sitwazzjoni finanzjarja tal-pazjenti (u għalhekk fuq is-sempliċi fatt li persuna hija fqira), ma jistgħux ikunu obbligati li jagħtu kura barra mis-sitwazzjonijiet ta' emerġenza jekk pazjent ma jistax iħallas jew ma jridx iħallas.

                  (98)

                  Fil-kummenti tagħhom bi tweġiba għall-kummenti tas-CBI, l-awtoritajiet Belġjani jikkontestwalizzaw mill-ġdid ir-referenza li s-CBI għamlet għal sentenza mogħtija mill-Qorti ta' Prim'Istanza ta' Brussell (ara l-premessa 72. Skont l-awtoritajiet Belġjani, is-sentenza kkwotata mis-CBI tirrigwarda biss każ partikolari ħafna ta' għajnuna medika ta' emerġenza (137) lil migrant mingħajr dokumenti li kien jeħtieġ kura psikjatrika. Huma jinnotaw li l-isptarijiet IRIS ma jagħtux kura ta' dan it-tip. Fil-fehma tagħhom, din is-sentenza tikkonferma li l-għajnuna medika ta' emerġenza lill-migranti mingħajr dokumenti normalment tingħata jew mill-isptarijiet stabbiliti minn CPAS, jew mill-isptarijiet li s-CPAS ikunu ffirmaw ftehim magħhom (138). Fl-aħħar nett, l-awtoritajiet Belġjani jinnotaw li s-CBI ma tiġġustifikax, u lanqas ma tipprova tiġġustifika, l-allegat obbligu fuq l-isptarijiet privati li jikkuraw lill-pazjenti kollha f'sitwazzjonijiet ta' “wara emerġenza”. Skont l-awtoritajiet Belġjani, ma hemm l-ebda obbligu ta' dan it-tip impost fuq l-isptarijiet privati għas-sitwazzjonijiet “ta' wara emerġenza”, filwaqt li l-isptarijiet IRIS huma obbligati jikkuraw lill-pazjenti kollha fi kwalunkwe ċirkustanza, anki jekk ma jkunx hemm emerġenza medika.

            7.   VALUTAZZJONI TAL-MIŻURI

      7.1.   Is-suġġett ta' din id-deċiżjoni

                  (99)

                  L-ilment kien jirreferi għal miżura ta' għajnuna ta' madwar EUR 100 miljun mogħtija bħala parti mir-ristrutturar li wassal għall-ħolqien tal-isptarijiet IRIS (ara t-Taqsima 2.2). Madankollu, kif spjegat fit-Taqsima 3.1 tad-Deċiżjoni tal-ftuħ, kien biss wara li skada t-terminu ta' preskrizzjoni applikabbli għall-irkupru tal-għajnuna għar-ristrutturar li l-Kummissjoni ħadet azzjoni fir-rigward ta' din l-għajnuna. Għaldaqstant, din il-miżura ta' għajnuna ma ġietx inkluża fil-proċedura ta' investigazzjoni formali miftuħa mill-Kummissjoni u għalhekk mhijiex ser tkun indirizzata f'din id-deċiżjoni.

                  (100)

                  Minbarra l-miżura kkonċernata mit-terminu ta' preskrizzjoni, l-ilment kien jindika b'mod formali i) il-fondi mħallsa mill-FRBRTC lill-muniċipalitajiet responsabbli mill-isptarijiet IRIS u ii) is-sussidji speċjali (ta' madwar EUR 10 miljun fis-sena) mogħtija lil dawn il-muniċipalitajiet mir-Reġjun Kapitali ta' Brussell fuq il-bażi tal-Ordinanza tat-13 ta' Frar 2003.

                  (101)

                  Dawn iż-żewġ tipi ta' fondi huma madankollu mogħtija biss lill-muniċipalitajiet responsabbli mill-isptarijiet IRIS u mhux lill-isptarijiet IRIS infushom. Dawn fir-realtà huma biss flussi ta' finanzjament bejn ir-Reġjun Kapitali ta' Brussell u s-sitt muniċipalitajiet ta' Brussell responsabbli mill-isptarijiet IRIS u għaldaqstant mhumiex għajnuna mill-Istat lill-isptarijiet IRIS.

                  (102)

                  Huwa veru li fid-Deċiżjoni annullata tagħha tal-2009, il-Kummissjoni kellha t-tendenza li tħawwad il-ħlasijiet taħt l-FRBRTC mal-mekkaniżmu ta' kumpens tat-telf previst fl-Artikolu 109 tal-LCH, u li hija kienet naqset milli tevalwa separatament il-parametri tal-kumpens ta' dawn iż-żewġ miżuri (139). Barra minn hekk, il-fondi tal-FRBRTC jintużaw mill-muniċipalitajiet biex jikkumpensaw it-telf tal-isptarijiet IRIS (140) u l-muniċipalitajiet kellhom l-obbligu li jħallsu l-fondi FRBRTC lill-isptarijiet IRIS f'terminu massimu ta' sebat ijiem ta' xogħol (141).

                  (103)

                  Madankollu, kif tikkonferma l-informazzjoni li waslet b'reazzjoni għad-Deċiżjoni tal-ftuħ tagħha u kif spjegat hawn taħt (ara l-premessa (230), it-trasferimenti finanzjarji mingħand l-FRBRTC u mir-Reġjun Kapitali ta' Brussell lill-muniċipalitajiet responsabbli mill-isptarijiet IRIS huma meħtieġa peress li r-riżorsi proprji li għandhom il-muniċipalitajiet mhumiex suffiċjenti biex jissodisfaw l-obbligu ta' kumpens tat-telf muniċipali fir-rigward tal-isptarijiet IRIS. Huwa f'dan il-kuntest li l-FRBRTC u r-Reġjun Kapitali ta' Brussell talbu lill-muniċipalitajiet ta' Brussell li jqiegħdu l-fondi tal-FRBRTC u s-sussidji speċjali għad-dispożizzjoni tal-isptarijiet IRIS, kważi minnufih wara li rċevew dawn il-ħlasijiet. Irrispettivament minn dan l-obbligu ta' trasferiment, l-obbligu ta' kumpens tat-telf tal-isptarijiet IRIS jaqa' biss fuq il-muniċipalitajiet ikkonċernati u dawn l-isptarijiet ma għandhom dritt għal ebda kumpens min-naħa tar-Reġjun Kapitali ta' Brussell jew mill-FRBRTC. Bl-istess mod, l-isptarijiet IRIS ġew imposti fuqhom ċerti obbligi mill-muniċipalitajiet biss, u mhux mir-Reġjun Kapitali ta' Brussell (ara t-Taqsima 7.3.4.1). Għaldaqstant, il-ħlasijiet li saru mill-muniċipalitajiet biss lill-isptarijiet IRIS biex jikkumpensaw għat-telf tagħhom, kemm jekk huma ffinanzjati mir-riżorsi proprji tal-muniċipalitajiet kif ukoll mill-fondi pprovduti lill-muniċipalitajiet mir-Reġjun Kapitali ta' Brussell, jistgħu jitqiesu bħala għajnuna mill-Istat fit-tifsira tal-Artikolu 107(1) tat-TFUE.

                  (104)

                  Il-Kummissjoni tikkonkludi li l-finanzjament fl-Istat (mir-Reġjun Kapitali ta' Brussell lill-muniċipalitajiet, kemm jekk iseħħ direttament jew indirettament permezz tal-FRBRTC) huwa biss sors ta' finanzjament tal-ħlasijiet magħmula mill-muniċipalitajiet bħala kumpens tat-telf u mhux miżura li minnha l-isptarijiet IRIS jistgħu jibbenefikaw minbarra dan il-kumpens tat-telf. Għaldaqstant, il-flussi finanzjarji li jseħħu bejn ir-Reġjun Kapitali ta' Brussell u l-muniċipalitajiet ta' Brussell ikkonċernati, kif ukoll il-bażijiet ġuridiċi tagħhom (fost oħrajn l-Ordinanza tat-13 ta' Frar 2003) mhumiex ser ikunu vvalutati bħala tali f'din id-deċiżjoni. Din id-deċiżjoni tal-Kummissjoni ser tiffoka minflok fuq il-ħlasijiet magħmula mill-muniċipalitajiet lill-isptarijiet IRIS biex jikkumpensaw it-telf tagħhom, u li għalihom il-muniċipalitajiet jiddependu ħafna mill-finanzjament fl-istat ipprovdut mir-Reġjun Kapitali ta' Brussell (142). Madankollu, għalkemm mhijiex ser teżamina aktar il-miżuri li huma uffiċjalment imsemmija mir-rikorrenti, il-valutazzjoni fir-rigward tar-regoli dwar l-għajnuna mill-Istat dwar il-kumpens tat-telf tal-isptarijiet mill-muniċipalitajiet se tissodisfa kompletament, fis-sustanza, it-tħassib tar-rikorrenti li qegħdin jinvokaw l-eżistenza ta' għajnuna mill-Istat, peress li din ser tkopri wkoll, de facto, il-fondi mogħtija mir-Reġjun Kapitali ta' Brussell, direttament jew permezz tal-FRBRTC, peress li l-muniċipalitajiet jużawhom kollha sabiex jikkumpensaw it-telf tal-isptarijiet IRIS. Huwa għalhekk li l-analiżi tal-eżistenza ta' kumpens żejjed deskritt hawn taħt (ara t-tabelli 9 sa 13 fit-Taqsima 7.3.5) telenka wkoll il-ħlasijiet magħmula bħala kumpens għat-telf li ġie ffinanzjat permezz tal-fondi FRBRTC u mis-sussidji speċjali mingħand ir-Reġjun Kapitali ta' Brussell. Fl-aħħar nett, jeħtieġ li jkun enfasizzat li l-porzjon tal-ħlasijiet li sar mill-muniċipalitajiet bħala kumpens tat-telf li kien iffinanzjat mir-Reġjun Kapitali ta' Brussell jew permezz tal-FRBRTC (143) ma kienx suffiċjenti sabiex ikopri t-telf kollu li ġarrbu l-isptarijiet IRIS u li fl-ebda ħin tal perjodu bejn l-1996 u l-2014, dawn il-ħlasijiet ma wasslu għal sitwazzjoni li fiha sptar IRIS fir-realtà ġie kkumpensat aktar minn kemm suppost u kellu jirrimborża (parti) mill-kumpens tat-telf tiegħu (ara wkoll il-premessi 234 u 238.

                  (105)

                  Il-Kummissjoni se tivvaluta għalhekk il-kumpens imħallas mill-muniċipalitajiet mill-1996 sabiex ikopru t-telf tal-isptarijiet IRIS (144). Fuq din il-bażi, il-grafika 1 hawn taħt tiġbor fil-qosor il-finanzjamenti pubbliċi li huma kkonċernati minn din id-deċiżjoni (fir-rettangolu bil-perimetru kontinwu) u tindika wkoll il-miżuri ta' finanzjament fl-istat imsemmija mir-rikorrenti (fir-rettangolu bil-perimetru bit-tikek). Informazzjoni aktar dettaljata dwar dawn il-miżuri ser tingħata fit-Taqsima 7.3.5 hawn taħt.

                     Grafika 1

                     Il-fluss ta' finanzjament u l-kamp ta' applikazzjoni ta' din id-deċiżjoni

            7.2.   Għajnuna mill-Istat fis-sens tal-Artikolu 107(1) tat-TFUE

                  (106)

                  Skont l-Artikolu 107(1) tat-TFUE, “kull għajnuna, ta' kwalunkwe forma, mogħtija minn Stat Membru jew permezz ta' riżorsi tal-Istat, li twassal għal distorsjoni jew theddida ta' distorsjoni għall-kompetizzjoni billi tiffavorixxi ċerti impriżi jew ċerti produtturi għandha, safejn tolqot il-kummerċ bejn l-Istati Membri, tkun inkompatibbli mas-suq intern”. Għaldaqstant, miżura tkun għajnuna mill-Istat jekk l-erba' kundizzjonijiet kumulattivi li ġejjin ikunu ssodisfati (145):

                              (a)

                              trid tagħti vantaġġ ekonomiku selettiv lil impriża;

                              (b)

                              trid tkun iffinanzjata permezz ta' riżorsi tal-Istat;

                              (c)

                              trid toħloq distorsjoni jew thedded li toħloq distorsjoni fil-kompetizzjoni;

                              (d)

                              trid tkun tali li taffettwa l-kummerċ bejn l-Istati Membri.

            7.2.1.   Vantaġġ ekonomiku selettiv mogħti lil impriża

      7.2.1.1.   Il-kunċett ta' impriża

      Prinċipji ġenerali

                  (107)

                  L-għoti ta' fondi pubbliċi lil entità ma jistax ikun ikkwalifikat bħala għajnuna mill-Istat ħlief jekk din l-entità tkun “impriża” fit-tifsira tal-Artikolu 107(1) tat-TFUE. Skont ġurisprudenza stabbilita tal-Qorti tal-Ġustizzja, hija impriża kull entità li teżerċita attività ekonomika (146). Il-kwalifika ta' entità bħala impriża tiddependi għalhekk mit-tip ta' attività tagħha, irrispettivament mill-istatut ġuridiku ta' din l-entità jew mill-mod kif tiġi ffinanzjata (147). Attività ġeneralment għandha titqies ekonomika dment li tikkonsisti fil-forniment ta' oġġetti u servizzi fis-suq (148). Entità li teżerċita kemm attivitajiet ekonomiċi u attivitajiet mhux ekonomiċi għandha titqies bħala impriża f'dawk li huma l-attivitajiet prinċipali biss (149). Is-sempliċi fatt li entità ma jkollhiex skop ta' qligħ mhux bilfors ifisser li l-attivitajiet tagħha mhumiex ekonomiċi (150).

            Servizzi mediċi

                  (108)

                  Meta kura tas-saħħa tiġi pprovduta minn sptarijiet u fornituri oħrajn tal-kura tas-saħħa bi ħlas (151), kemm jekk dan isir direttament mill-pazjenti kif ukoll jekk ikun ġej minn sorsi oħrajn, din il-kura trid titqies ġeneralment bħala attività ekonomika (152). Il-finanzjament li minnu jibbenefikaw l-isptarijiet IRIS permezz ta' diversi sussidji mill-awtoritajiet federali jew federati (ara, pereżempju, il-premessa 46(a)(d) u (e), f'dak li jirrigwarda l-finanzjament pubbliku mogħti lill-isptarijiet kollha u l-premessa 44 f'dak li jirrigwarda l-kumpens tat-telf mogħti lill-isptarijiet IRIS], li miegħu jiżdiedu l-ħlasijiet diretti tal-pazjenti (ara l-premessa 46(c) u l-pagamenti mill-INAMI (ara l-premessa 46(b), iħallas lill-isptarijiet IRIS għas-servizzi mediċi pprovduti u jista' għalhekk, f'dan il-kuntest, ikun ikkunsidrat bħala l-korrispettiv ekonomiku tas-servizzi pprovduti fl-isptarijiet. Sistema bħal din timplika ċertu grad ta' kompetizzjoni bejn l-isptarijiet f'dak li jirrigwarda l-forniment tas-servizzi tal-kura tas-saħħa. Il-fatt li sptar li jipprovdi dawn is-servizzi bi ħlas ikun sptar pubbliku ma jneħħi xejn min-natura ekonomika ta' dawn l-attivitajiet (153).

                  (109)

                  F'dan il-każ, l-attivitajiet prinċipali tal-isptarijiet IRIS huma attivitajiet tal-isptar li jikkonsistu fil-forniment ta' servizzi ta' kura tas-saħħa. Dawn l-attivitajiet huma wkoll eżerċitati minn tipi oħrajn ta' entitajiet, u b'mod partikolari minn kliniki, sptarijiet privati u ċentri oħrajn speċjalizzati, fosthom l-isptarijiet privati tar-rikorrenti. Dawn l-attivitajiet tal-isptar eżerċitati mill-isptarijiet IRIS bi ħlas u f'ambjent kompetittiv, għandhom għalhekk jitqiesu li huma ekonomiċi.

                  (110)

                  L-elementi ta' solidarjetà li fuqhom hija bbażata s-sistema nazzjonali tal-kura tas-saħħa Belġjana huma mingħajr preġudizzju għan-natura ekonomika ta' dawn l-attivitajiet tal-isptar. Jeħtieġ fil-fatt li jkun imfakkar li l-Qorti rriżultalha, rigward sistema nazzjonali tas-saħħa mmexxija minn ministeri u aġenziji oħrajn u li tiffunzjona “skont il-prinċipju ta' solidarjetà fil-metodu ta' finanzjament tagħha permezz ta' kontribuzzjonijiet soċjali u kontribuzzjonijiet oħrajn mill-istat u fil-provvediment tagħha ta' servizzi lill-affiljati tagħha fuq il-bażi ta' kopetura universali”, li l-aġenziji ta' ġestjoni inkwistjoni ma kinux qed jaġixxu bħala impriżi fl-attività tagħhom ta' ġestjoni tas-sistema nazzjonali tas-saħħa (154). Il-Kummissjoni tikkunsidra madankollu li huwa xieraq li ssir distinzjoni bejn il-ġestjoni tas-sistema tas-saħħa nazzjonali, imwettqa minn aġenziji pubbliċi li jimplimentaw għal dan il-għan prerogattivi ta' awtorità pubblika, u l-forniment ta' kura fl-isptarijiet bi ħlas f'ambjent kompetittiv [li hija l-kwistjoni f'dan il-każ, kif indikat fil-premessi 108 u 109.

                  (111)

                  Għaldaqstant, f'dak li jirrigwarda l-forniment ta' servizzi ta' kura tas-saħħa, l-isptarijiet IRIS għandhom jitqiesu li huma impriżi fit-tifsira tal-Artikolu 107(1) tat-TFUE.

            Is-servizzi soċjali

                  (112)

                  Kif spjegat fil-premessa 38, l-isptarijiet IRIS jipproponu sensiela ta' servizzi soċjali lill-pazjenti soċjalment żvantaġġjati tagħhom u lill-familji tagħhom. Dawn is-servizzi jinkludu, skont il-ħtiġijiet tal-pazjenti, assistenza psikosoċjali, soċjoamministrattiva u soċjomaterjali. In-natura speċifika ta' dawn is-servizzi soċjali jimplika li l-atturi awtorizzati joffruhom għandhom riżorsi speċifiċi, bħal pereżempju persunal imħarreġ apposta għal dan il-għan.

                  (113)

                  Wieħed ma jistax jiċħad li l-attivitajiet soċjali addizzjonali li l-isptarijiet IRIS huma allegatament obbligati jwettqu jservu għan esklussivament soċjali. Madankollu, kif jirriżulta mill-ġurisprudenza tal-Qorti tal-Ġustizzja, il-vokazzjoni purament soċjali ta' sistema li taħtha entità tiġi fdata b'kompiti speċifiċi mhijiex biżżejjed fiha nfisha biex teskludi b'mod ġenerali n-natura ekonomika tal-kompiti msemmija (155).

                  (114)

                  Fid-Deċiżjoni tal-ftuħ tagħha, il-Kummissjoni ippruvat tiskopri jekk l-attivitajiet soċjali addizzjonali allegatament imwettqa mill-isptarijiet IRIS kinux jikkostitwixxu jew le attività ekonomika. Fit-tweġiba tagħhom għad-Deċiżjoni tal-ftuħ tal-Kummissjoni, l-awtoritajiet Belġjani jsostnu li l-attivitajiet mhumiex ta' natura ekonomika peress li mhumiex parti minn suq kompetittiv. Madankollu r-rikorrenti jsostnu li mhux possibbli li ssir distinzjoni bejn l-attivitajiet soċjali u l-attivitajiet tal-isptar li għandhom natura ekonomika. Għalkemm il-Kummissjoni eżaminat bir-reqqa l-argumenti tal-awtoritajiet Belġjani, ma tistax teskludi li t-twettiq ta' attivitajiet soċjali addizzjonali huwa attività ekonomika. Barra minn hekk, kif spjegat hawn taħt (ara l-premessa 165), il-Kummissjoni tqis li l-attivitajiet soċjali addizzjonali fir-realtà ma jistgħux ikunu distinti mill-attivitajiet tal-isptar ta' natura ekonomika.

                  (115)

                  Sabiex tkompli l-valutazzjoni, is-segwitu ta' din id-deċiżjoni jippresupponi li l-forniment ta' servizzi soċjali addizzjonali huwa fil-fatt ta' natura ekonomika.

            Attivitajiet relatati

                  (116)

                  Kif indikat fil-premessa 41, l-isptarijiet IRIS jieħdu sehem ukoll f'għadd ta' attivitajiet relatati. Il-Kummissjoni tinnota li xi wħud minn dawn l-attivitajiet, meta jiġu vvalutati separatament mill-attivitajiet prinċipali tal-isptarijiet IRIS, ma jidhrux li huma ta' natura ekonomika (pereżempju, l-attivitajiet ta' riċerka), filwaqt li oħrajn jidhru li huma attivitajiet ekonomiċi mal-ewwel daqqa t'għajn (pereżempju, kantin jew ħanut għall-pazjenti u għall-viżitaturi). Madankollu jista' jiġi argumentat li minħabba r-rabta mill-qrib tagħhom mal-attivitajiet (ekonomiċi) prinċipali tal-isptarijiet IRIS, l-attivitajiet relatati kollha msemmija għandhom jitqiesu li huma wkoll attivitajiet ekonomiċi.

                  (117)

                  Sabiex tkompli l-valutazzjoni, is-segwitu ta' din id-deċiżjoni jippresupponi li l-attivitajiet relatati huma fil-fatt ta' natura ekonomika.

            7.2.1.2.   Vantaġġ ekonomiku

      Valutazzjoni ġenerali

                  (118)

                  Vantaġġ, fit-tifsira tal-Artikolu 107(1) tat-TFUE, jikkorrispondi għal kull vantaġġ ekonomiku li impriża ma kinitx tikseb fil-kundizzjonijiet normali tas-suq, jiġifieri mingħajr l-intervent tal-Istat (156). L-effett tal-miżura fuq l-impriża biss jimporta, u mhux ir-raġuni jew l-għan tal-intervent tal-Istat (157). Kull meta s-sitwazzjoni finanzjarja tal-impriża titjieb bħala riżultat ta' intervent mill-Istat, mela allura jkun hemm il-preżenza ta' vantaġġ.

                  (119)

                  F'dan il-każ, jenħtieġ li jkun innotat li d-diversi sistemi ta' finanzjament pubbliku (kif deskritti fit-Taqsima 2.5.1) li jkopru l-attivitajiet tal-isptar ġenerali u addizzjonali, fosthom il-kumpens tat-telf, ippermettew li l-isptarijiet IRIS jbbenefikaw minn għadd ta' miżuri li jtaffu l-piżijiet li normalment ikollhom il-fornituri ta' dan it-tip ta' attivitajiet. Għaldaqstant, soġġett għall-eżami fir-rigward tal-prinċipji tas-Sentenza Altmark magħmul fil-premessi li ġejjin, il-mekkaniżmu ta' kumpens tat-telf li huwa s-suġġett ta' din id-deċiżjoni jista' jitqies li jagħti vantaġġ ekonomiku lill-isptarijiet IRIS u li dan il-vantaġġ ma kinux jiksbuh fil-kundizzjonijiet normali tas-suq, jiġifieri mingħajr l-intervent tal-Istat.

            Altmark

                  (120)

                  Il-Kummissjoni tinnota li l-finanzjament pubbliku tal-isptarijiet IRIS jista' jitqies li ma ta ebda vantaġġ lil dawn tal-aħħar jekk kien jikkonsisti biss fl-għoti ta' kumpens għas-servizzi pprovduti minn dawn l-isptarijiet skont l-obbligi ta' servizz pubbliku li għandhom, bil-kundizzjoni li l-kundizzjonijiet stabbiliti fis-Sentenza Altmark ikunu ssodisfati.

                  (121)

                  F'din is-sentenza, il-Qorti tal-Ġustizzja iċċarat li l-kumpens mir-riżorsi tal-Istat, tal-ispejjeż imġarrba għall-forniment ta' servizz ta' interess ekonomiku ġenerali mhuwiex vantaġġ dment li erba' kundizzjonijiet kumulattivi jkunu ssodisfati (158):

                              (a)

                              l-impriża benefiċjarja trid tkun effettivament ġiet inkarigata bit-twettiq ta' obbligi ta' servizz pubbliku li trid taqdi, u l-obbligi għandhom ikunu definiti sew;

                              (b)

                              il-parametri għall-kalkolu tal-kumpens iridu jiġu stabbiliti bil-quddiem b'mod oġġettiv u trasparenti;

                              (c)

                              il-kumpens ma jistax jaqbeż dak li huwa meħtieġ biex ikopri l-ispejjeż kollha ġġenerati mit-twettiq tal-obbligi ta' servizzi pubbliku jew parti minnhom, b'kont meħud tad-dħul relatat kif ukoll ta' qligħ raġonevoli għat-twettiq ta' dawn l-obbligi;

                              (d)

                              meta l-għażla tal-impriża inkarigata bl-eżekuzzjoni ta' obbligi ta' servizz pubbliku ma ssirx fil-qafas ta' proċedura ta' akkwist pubbliku li tippermetti li jintgħażel il-kandidat li jkun kapaċi jipprovdi dawk is-servizzi bl-inqas prezz għall-komunità, il-livell tal-kumpens neċessarju jrid ikun iddeterminat fuq bażi ta' analiżi tal-ispejjeż li impriża medja, immexxija sewwa u mgħammra adegwatament bil-mezzi rilevanti,kien ikollha biex twettaq dawn l-obbligi.

                  (122)

                  Il-prinċipji u l-kunsiderazzjonijiet iddikjarati fis-Sentenza Altmark japplikaw ex tunc, jiġifieri japplikaw ukoll għar-relazzjonijiet ġuridiċi li kienu jeżistu qabel is-sentenza inkwistjoni (159). Għaldaqstant, il-kriterji ta' valutazzjoni esposti fis-Sentenza Altmark japplikaw kompletament għas-sitwazzjoni fattwali u ġuridika f'dan il-każ, anki f'dak li jirrigwarda l-għajnuna mogħtija lill-isptarijiet IRIS qabel id-data tas-Sentenza Altmark (160).

                  (123)

                  Għall-finijiet ta' din id-deċiżjoni, il-Kummissjoni ddeċidiet li teżamina l-ewwel nett ir-raba' kriterju Altmark (li jeħtieġ li jiġi ddeterminat jekk l-għażla tal-impriża li tipprovdi SIEĠ saritx bħala parti minn proċedura ta' akkwist pubbliku jew, inkella, jekk il-kumpens imħallas għal dan is-SIEĠ ġiex iddeterminat fuq il-bażi ta' analiżi tal-ispejjeż imġarrba minn impriża medja u mmexxija sewwa). Il-Kummissjoni tinnota li l-isptarijiet IRIS ma ntgħażlux bħala parti minn proċedura ta' akkwist pubbliku għall-obbligi ta' servizz pubbliku fdati mill-awtoritajiet Belġjani. Għaldaqstant wieħed jista' jikkonkludi li l-ewwel parti tal-kriterju inkwistjoni huwa ssodisfat f'dan il-każ.

                  (124)

                  F'dak li jirrigwarda t-tieni parti tal-kriterju eżaminat, il-Kummissjoni tosserva l-ewwel nett li l-awtoritajiet Belġjani ma argumentawx li l-isptarijiet IRIS kienu impriżi effiċjenti f'dan is-sens. Il-Kummissjoni tinnota mbagħad li l-informazzjoni pprovduta kemm mill-awtoritajiet Belġjani kif ukoll mir-rikorrenti mhijiex suffiċjenti biex tistabbilixxi li l-mekkaniżmi ta' kumpens tal-obbligi ta' servizz pubbliku fdati f'idejn l-isptarijiet IRIS jissodisfaw il-kriterju tal-operatur effiċjenti fit-tifsira tar-raba' kundizzjoni ddikjarata fis-Sentenza Altmark. Xejn ma jindika li l-kumpens imħallas huwa bbażat fuq analiżi tal-ispejjeż ta' impriża medja bil-karatteristiċi meħtieġa mill-ġurisprudenza rilevanti tal-ġurisdizzjonijiet tal-Unjoni. Barra minn hekk ma jeżistux elementi suffiċjenti li juru li l-isptarijiet IRIS jistgħu huma stess ikunu kkunsidrati bħala impriżi medji, immexxija sewwa u mgħammra b'mod adegwat. Jidher li ma tteħidx kont tal-kunsiderazzjonijiet li għandhom x'jaqsmu ma' ġestjoni soda jew mal-adegwatezza tat-tagħmir għall-finijiet tad-determinazzjoni tal-kumpens mogħti. Fl-aħħar nett, jenħtieġ li jiġi indikat li mekkaniżmu ta' kumpens li jkopri t-telf tal-isptarijiet IRIS minħabba t-twettiq ta' SIEĠ u ta' attivitajiet relatati, mingħajr l-ikkunsidrar tal-effiċjenza li biha dawn l-isptarijiet huma mmexxija ma jissodisfax ir-raba' kriterju Altmark.

                  (125)

                  Il-Kummissjoni tikkunsidra għalhekk li r-raba' kriterju ddikjarat fis-Sentenza Altmark mhuwiex issodisfat f'dan il-każ. Peress li l-kundizzjonijiet imsemmija fis-Sentenza Altmark huma kumulattivi, in-nuqqas ta' rispett ta' wieħed minn dawn l-erba' kundizzjonijiet iwassal awtomatikament għall-konklużjoni li l-mekkaniżmu ta' kumpens tat-telf eżaminat f'din id-deċiżjoni jagħti vantaġġ ekonomiku fis-sens tal-Artikolu 107(1) tat-TFUE.

            7.2.1.3.   Selettività

                  (126)

                  Biex tidħol fil-kamp ta' applikazzjoni tal-Artikolu 107(1) tat-TFUE, miżura tal-Istat trid tiffavorixxi lil “ċerti impriżi jew ċerti produtturi”. Għaldaqstant, il-miżuri li jiffavorixxu lil ċerti impriżi biss billi jagħtuhom vantaġġ b'mod selettiv jaqgħu taħt il-kunċett ta' għajnuna.

                  (127)

                  Il-Kummissjoni tinnota li l-mekkaniżmu ta' kumpens stabbilit biex ikopri t-telf tal-isptarijiet pubbliċi fi Brussell (ara l-premessa 44), iżda mhux dak tal-isptarijiet privati, għandu jkun ikkunsidrat li huwa selettiv peress li jeskludi lill-isptarijiet privati u lil kull fornitur ieħor ta' servizzi ta' kura tas-saħħa, kif ukoll lill-operaturi li jappartjenu għal setturi oħrajn ta' attività.

            7.2.2.   Riżorsi tal-Istat

                  (128)

                  Biex miżura tikkostitwixxi għajnuna mill-Istat fit-tifsira tal-Artikolu 107(1) tat-TFUE, din trid tkun ingħatat mill-Istat jew permezz ta' riżorsi tal-Istat. Ir-riżorsi tal-Istat jinkludu r-riżorsi kollha tas-settur pubbliku (161), inklużi r-riżorsi tal-entitajiet fl-istat (deċentralizzati, federati, reġjonali jew oħrajn) (162).

                  (129)

                  F'dan il-każ, il-kumpens tat-telf li l-isptarijiet IRIS jirċievu mingħand il-muniċipalitajiet rispettivi taħghom għat-twettiq ta' SIEĠ u ta' attivitajiet relatati ġej minn riżorsi pubbliċi u huwa attribwibbli lill-Istat.

            7.2.3.   Distorsjoni tal-kompetizzjoni u l-impatt fuq il-kummerċ

                  (130)

                  L-għajnuna pubblika lill-impriżi tikkostitwixxi għajnuna mill-Istat fit-tifsira tal-Artikolu 107(1) tat-TFUE jekk hija “twassal għal distorsjoni jew theddida ta' distorsjoni għall-kompetizzjoni”, u dan safejn “tolqot il-kummerċ bejn l-Istati Membri”.

            7.2.3.1.   Distorsjoni tal-kompetizzjoni

                  (131)

                  Miżura ta' għajnuna mogħtija mill-Istat titqies li twassal għal distorsjoni jew theddida ta' distorsjoni għall-kompetizzjoni meta tista' ssaħħaħ il-pożizzjoni kompetittiva tal-benefiċjarja tagħha meta mqabbla mal-impriżi li jkunu qegħdin jikkompetu magħha (163). Fil-prattika, distorsjoni tal-kompetizzjoni hija mistennija meta l-Istat jagħti vantaġġ finanzjarju lil impriża f'settur liberalizzat fejn teżisti kompetizzjoni jew il-possibbiltà ta' kompetizzjoni.

                  (132)

                  B'kont meħud tal-fatt li jeżisti ċertu grad ta' kompetizzjoni bejn l-isptarijiet pubbliċi, l-isptarijiet privati u stabbilimenti oħrajn tal-kura tas-saħħa, il-finanzjament pubbliku mogħti lil ċerti stabbilimenti tal-kura tas-saħħa (fosthom l-isptarijiet IRIS), sabiex jiġu ffinanzjati l-attivitajiet tal-isptar li jwettqu, jista' joħloq distorsjoni fil-kompetizzjoni. L-istess jgħodd għall-attivitajiet soċjali addizzjonali tal-isptarijiet IRIS.

            7.2.3.2.   L-impatt fuq il-kummerċ bejn l-Istati Membri

      Prinċipji ġenerali

                  (133)

                  Il-ġurisdizzjonijiet tal-Unjoni qiesu li “meta l-għajnuna finanzjarja mill-Istat issaħħaħ il-pożizzjoni ta' impriża meta mqabbla ma' impriżi oħrajn li jikkompetu fil-kummerċ fl-[UE], dawn tal-aħħar għandhom jitqiesu bħala affettwati mill-għajnuna” (164).

                  (134)

                  L-għajnuna pubblika tista' titqies li tista' taffettwa l-kummerċ fl-UE anki jekk il-benefiċjarji ma jipparteċipawx direttament fil-kummerċ transfruntier. Pereżempju, is-sussidju jista' jagħmilha aktar diffiċli għall-operaturi ta' Stati Membri oħrajn li jidħlu fis-suq billi jżommu jew iżidu l-offerta lokali (165), jew li jeżerċitaw id-dritt ta' stabbiliment tagħhom.

                  (135)

                  Hija ġurisprudenza stabbilita li l-Kummissjoni mhijiex obbligata tagħmel analiżi ekonomika tas-sitwazzjoni attwali fis-swieq inkwistjoni, tas-sehem mis-suq tal-impriżi benefiċjarji tal-għajnuna, tal-pożizzjoni tal-impriżi kompetituri jew tal-kummerċ bejn l-Istati Membri (166). Fil-każ tal-għajnuna mill-Istat mogħtija illegalment, il-Kummissjoni mhijiex obbligata turi l-effett attwali li din l-għajnuna kellha fuq il-kompetizzjoni u fuq il-kummerċ.

                  (136)

                  Madankollu, effett fuq il-kummerċ fl-UE ma jistax ikun purament ipotetiku jew preżunt. Jenħtieġ li jintwera għalfejn il-miżura toħloq distorsjoni jew theddida ta' distorsjoni fil-kompetizzjoni u jista' jkollha effett fuq il-kummerċ bejn l-Istati Membri, fuq il-bażi tal-effetti prevedibbli tal-miżura (167).

                  (137)

                  F'dan ir-rigward, il-Kummissjoni qieset f'diversi kawżi (168), li ċerti attivitajiet għandhom dimensjoni purament lokali u ma joħolqux effett bħal dan. Jidher xieraq li jiġi vverifikat, b'mod partikolari, jekk il-benefiċjarju jipprovdix oġġetti jew servizzi f'territorju limitat ta' Stat Membru u aktarx ma jattirax klijenti minn Stati Membri oħrajn, u jekk wieħed jistax ibassar li l-miżura ser ikollha biss effett marġinali fuq il-kundizzjonijiet ta' investiment jew ta' stabbiliment transfruntier.

            Valutazzjoni

                  (138)

                  Skont il-prinċipji mfakkra aktar 'il fuq, il-Kummissjoni tinnota li l-effett fuq il-kummerċ jista' jkun stabbilit b'referenza għal diversi fatturi, l-aktar il-parti “klijent” (relatata mat-territorju fejn jiġu fornuti l-oġġetti u s-servizzi u mat-territorju li minnu ġejjin il-klijenti) u l-parti “fornitur” (il-kwistjoni ta' jekk miżura toħloqx ostakoli għall-investiment u għall-istabbiliment transkonfinali għal fornituri li huma kompetituri attwali jew kompetituri potenzjali). Biex ikun iddeterminat jekk miżura taffettwax il-kummerċ bejn l-Istati Membri, huwa biżżejjed li tiġi stabbilita l-eżistenza ta' effett fuq il-kummerċ li jirriżulta minn tal-inqas wieħed minn dawn il-fatturi.

                  (139)

                  F'dak li jirrigwarda l-effett tal-miżuri fuq il-parti “klijent”, il-Kummissjoni tosserva f'dan il-każ li s-settur tal-kura tas-saħħa, inġenerali, u tal-kura tas-saħħa mogħtija fl-ambjent tal-isptar, b'mod partikolari, huwa soġġett għall-kummerċ fl-Unjoni. Il-Kummissjoni tinnota wkoll li l-mobilità transfruntiera tal-pazjenti qiegħda tikber. Naturalment, il-kura tas-saħħa għadha taħt il-kompetenza tal-Istati Membri, u l-mobilità tal-pazjenti hija soġġetta għal dispożizzjonijiet stretti li jirregolaw l-interventi tas-sistema ta' sigurtà soċjali nazzjonali. Fil-fatt, fil-prattika, il-kura fl-isptarijiet tiġi pprovduta ġeneralment fiż-żona tar-residenza tal-pazjent, f'ambjent kulturali familjari għalih u li jgħinu jistabbilixxi relazzjoni ta' fiduċja mat-tobba li jikkurawh. Iċ-ċaqliq transfruntier iseħħ l-aktar fir-reġjuni tal-fruntieri jew meta l-pazjenti jkunu jixtiequ jirċievu trattament speċjalizzat ħafna għal problema speċifika tas-saħħa.

                  (140)

                  F'dan il-każ, il-Kummissjoni tqis li l-miżuri inkwistjoni jistgħu jaffettwaw il-kummerċ bejn l-Istati Membri. B'mod partikolari, l-ispeċifiċitajiet ta' dan il-każ jiddistingwuh mill-każijiet li fihom ġie kkunsidrat li l-għajnuna pubblika lill-isptarijiet ma kinitx taffettwa l-kummerċ bejn l-Istati Membri (169). Biex waslet għal din il-konklużjoni, il-Kummissjoni bbażat l-aktar fuq il-kombinazzjoni tal-elementi li ġejjin:

                              (a)

                              L-isptarijiet IRIS jinkludu sptarijiet speċjalizzati ħafna li jgawdu minn fama internazzjonali. L-isptar universitarju tat-tfal — Reine Fabiola u l-Istitut Bordet, speċjalizzati rispettivament fil-pedjatrija u fit-trattament tal-kanċer, kif ukoll l-isptarijiet universitarji CHU Saint-Pierre u CHU Brugmann, joffru firxa wiesgħa ta' kura speċjalizzata ħafna u jgawdu minn fama internazzjonali. L-isptarijiet li jgawdu minn fama bħal din jistgħu jattiraw pazjenti internazzjonali, b'mod partikolari minn Stati Membri oħrajn, irrispettivament mill-fatt li l-kompitu tal-isptarijiet IRIS jikkonsisti f'li jipprovdu kura tas-saħħa soċjali lill-komunità lokali ta' Brussell (ara t-Taqsima 7.3.4.1).

                              (b)

                              L-isptarijiet IRIS ta' Brussell huma relattivament qrib l-ibliet il-kbar fi Franza, fin-Netherlands u fil-Ġermanja. Pereżempju, l-ibliet ta' Aachen, ta' Lille, ta' Eindhoven u ta' Rotterdam kollha jinsabu inqas minn 150 kilometru 'l bogħod. Barra minn hekk, Brussell hija direttament konnessa mal-ibliet il-kbar Ewropej ta' Pariġi, Londra, Amsterdam u Kolonja permezz ta' linji tal-ferrovija b'veloċità għolja li jwassluk fihom f'massimu ta' sagħtejn. Fl-aħħar nett, Brussel għandha ajruport internazzjonali li joffri titjiriet lejn iċ-ċentri l-kbar Ewropej kollha kif ukoll dawk internazzjonali. Bis-saħħa tas-sitwazzjoni ġeografika ta' Brussell u tal-ħafna konnessjonijiet li għandha, il-pazjenti internazzjonali attirati mill-isptarijiet IRIS jistgħu jilħquhom faċilment, speċjalment jekk ikunu jgħixu qrib il-fruntiera Belġjana jew f'waħda mill-ibliet konnessi ma' Brussell permezz ta' linja ferrovjarja b'veloċità għolja.

                              (c)

                              Ir-Reġjun Kapitali ta' Brussell inġenerali u l-isptarijiet IRIS huma multilingwi. Il-Franċiż u l-Olandiż huma l-lingwi uffiċjali, u l-isptarijiet IRIS huma obbligati joffru servizzi fiż-żewġ lingwi. Għaldaqstant, dawn l-isptarijiet huma partikolarment attraenti għaċ-ċittadini Franċiżi u Olandiżi. Barra minn hekk, l-Ingliż huwa użat ħafna fir-Reġjun Kapitali ta' Brussell, li jiffaċilita l-aċċess tal-pazjenti li jkunu ġejjin minn ambjenti differenti ħafna.

                              (d)

                              Ir-Reġjun Kapitali ta' Brussell jilqa' fih għadd kbir ta' ċittadini minn Stati Membri oħrajn. B'hekk, mit-321 belt Ewropea inklużi fl-“awditjar urban” tal-Eurostat, Brussell kellha t-tieni l-akbar rata ta' residenti mhux ċittadini (33,8 % fl-2012) u t-tieni l-akbar rata ta' residenti mhux ċittadini li ġejjin minn Stati Membri oħrajn tal-Unjoni (20,3 % fl-2012) (170). Ir-residenti tal-Istati Membri l-oħrajn tal-Unjoni jistgħu spiss jagħżlu l-post fejn jixtiequ jiksbu servizzi mediċi, ġeneralment jew fil-pajjiż ta' oriġini tagħhom jew fil-pajjiż ta' residenza tagħhom.

                  (141)

                  F'dak li jirrigwarda l-attivitajiet soċjali addizzjonali tal-isptarijiet IRIS, il-Kummissjoni tosserva li, sakemm ma jistax ikun eskluż li l-eżerċitar ta' dawn l-attivitajiet huwa attività ekonomika, u minħabba r-rabtiet stretti li jeżistu bejn dawn u l-attivitajiet ġenerali tal-isptar tal-isptarijiet IRIS, ir-raġunament żviluppat hawn fuq jista' japplika wkoll f'dan ir-rigward. Madankollu, b'kont meħud tal-kunsiderazzjonijiet stipulati hawn taħt (ara t-Taqsima 7.3), il-Kummissjoni tqis li anki jekk il-finanzjament pubbliku tas-servizzi soċjali addizzjonali kien jaffettwa l-kummerċ bejn l-Istati Membri, il-finanzjament pubbliku li jgħin lil din l-attività jikkostitwixxi għajnuna mill-Istat kompatibbli mas-suq intern. Għal raġunijiet ta' ekonomiji ta' proċedura, mhuwiex neċessarju li jiġi ddeterminat, finalment, jekk il-finanzjament pubbliku tal-attivitajiet soċjali addizzjonali jaffetwax jew le l-kummerċ bejn l-Istati Membri.

                  (142)

                  L-istess kunsiderazzjonijiet japplikaw għall-attivitajiet relatati tal-isptarijiet IRIS (ara l-premessi 41, 116 u 117. Skont il-Kummissjoni, kieku l-finanzjament pubbliku (jekk ikun il-każ) tal-parti l-kbira tal-attivitajiet relatati tal-isptarijiet IRIS (pereżempju, crèche għat-tfal tal-membri tal-persunal, il-kiri ta' kmamar, ħanut żgħir għall-pazjenti u l-viżitaturi, il-kantin u parkeġġ, il-kiri ta' settijiet tat-televiżjoni lill-pazjenti) kien is-suġġett ta' valutazzjoni separata, jista' jiġi argumentat li dan ma għandu l-ebda effett fuq il-kummerċ bejn l-Istati Membri. Madankollu, minħabba r-rabta stretta li teżisti bejn l-attivitajiet relatati u l-attivitajiet prinċipali tal-isptarijiet IRIS, wieħed jista' jissupponi li l-finanzjament pubbliku (jekk ikun il-każ) ta' dawn l-attivitajiet relatati jaffettwa wkoll il-kummerċ bejn l-Istati Membri. Fi kwalunkwe każ, peress li l-finanzjament pubbliku li jibbenefika lill-attivitajiet relatati huwa għajnuna mill-Istat kompatibbli mas-suq intern (ara t-Taqsima 7.3), il-Kummissjoni ma tqisx li jeħtieġ li tiddeċiedi b'mod definittiv dwar dan il-punt.

                  (143)

                  Biex tissokta din il-valutazzjoni, is-segwitu ta' din id-deċiżjoni huwa bbażat fuq is-suppożizzjoni li l-finanzjament pubbliku tal-attivitajiet soċjali addizzjonali u tal-attivitajiet relatati jista' jaffetta l-kummerċ bejn l-Istati Membri.

                  (144)

                  Wara li kkonkludiet li l-miżuri investigati f'dan il-każ jistgħu jaffettwaw il-kummerċ bejn l-Istati Membri f'tal-inqas aspett wieħed (il-parti “klijent”), il-Kummissjoni ma tqisx li hemm bżonn tiddetermina jekk jistgħux jaffettwaw ukoll il-kummerċ bejn l-Istati Membri f'dak li jirrigwarda l-investimenti transfruntieri u d-dritt tal-istabbiliment (ara l-premessa 138).

            7.2.4.   Konklużjoni

                  (145)

                  Fid-dawl tal-kunsiderazzjonijiet preċedenti, il-Kummissjoni tqis li f'dak li jirrigwarda l-miżuri eżaminati f'dan il-każ, il-kundizzjonijiet kumulattivi tal-eżistenza ta' għajnuna mill-Istat huma ssodisfati u li dawn il-miżuri huma għalhekk għajnuna mill-Istat fit-tifsira tal-Artikolu 107(1) tat-TFUE.

            7.3.   Kompatibbiltà mas-suq intern

      7.3.1.   Bażi legali

      7.3.1.1.   Prinċipji ġenerali

                  (146)

                  Peress li l-kumpens tat-telf li japplika għall-isptarijiet IRIS huwa għajnuna mill-Istat fit-tifsira tal-Artikolu 107(1) tat-TFUE, jeħtieġ li tiġi vvalutata l-kompatibbiltà tagħha mas-suq intern. Ir-raġunijiet li għalihom miżura ta' għajnuna mill-Istat tista' jew għandha tkun iddikjarata kompatibbli mas-suq intern huma elenkati fl-Artikolu 106(2) u fl-Artikolu 107(2) u (3) tat-TFUE.

                  (147)

                  Peress li l-awtoritajiet Belġjani konsistentement qalu li l-finanzjament pubbliku tal-isptarijiet IRIS huwa kumpens għall-eżerċitar ta' SIEĠ, il-kompatibbiltà tal-kumpens tat-telf mas-suq intern trid tiġi vvalutata prinċipalment fid-dawl tal-Artikolu 106(2) tat-TFUE. Dan jipprovdi li
                  “Kull impriża responsabbli sabiex topera servizzi ta' importanza ekonomika ġenerali jew li jkollha l-karattru ta' monopolju fiskali għandha tkun suġġetta għar-regoli tat-Trattati, b'mod partikolari dawk li jirriferu għall-kompetizzjoni, safejn l-applikazzjoni ta' dawn ir-regoli ma tostakolax it-twettiq de jure jew de facto tal-funzjonijiet speċifiċi mogħtija lil dik l-impriża. L-iżvilupp tal-kummerċ ma għandux jiżviluppa b' mod kuntrarju għall-interessi tal-Unjoni”

            7.3.1.2.   L-applikazzjoni tal-Artikolu 106(2) tat-TFUE maż-żmien: rimarki preliminari

                  (148)

                  Il-Kummissjoni ffissat il-kundizzjonijiet eżatti li fihom hija tapplika l-Artikolu 106(2) tat-TFUE f'sensiela ta' strumenti ġuridiċi, l-aktar wieħed reċenti, fost l-oħrajn, fil-Qafas dwar is-SIEĠ tal-2012 (171) u d-Deċiżjoni dwar is-SIEĠ tal-2012 (172) (minn hawn 'il quddiem imsejħa flimkien il-“pakkett tas-SIEĠ tal-2012”); qabel, il-Kummissjoni kienet ippubblikat u applikat il-qafas tas-SIEĠ tal-2005 (173) u d-Deċiżjoni dwar is-SIEĠ tal-2005 (174). Kwalunkwe miżura ta' għajnuna li tissodisfa l-kriterji msemmija fid-Deċiżjoni dwar is-SIEĠ tal-2012 hija kkunsidrata kompatibbli mas-suq intern u ma għandhiex għalfejn tkun innotifikata. Il-miżuri ta' għajnuna li ma jaqgħux fil-kamp ta' applikazzjoni tad-Deċiżjoni dwar is-SIEĠ tal-2012 peress li ma jissodisfawx il-kriterji kollha stabbiliti fiha jridu jiġu vvalutati skont il-Qafas dwar is-SIEĠ tal-2012 wara li jkun ġew innotifikati.

                  (149)

                  F'dan il-każ, il-kumpens tat-telf tal-isptarijiet IRIS li qed jiġi eżaminat imur lura għall-1996 u għaldaqstant jiġi qabel id-Deċiżjoni u l-Qafas dwar is-SIEĠ tal-2012. Madankollu, il-pakkett dwar is-SIEĠ tal-2012 jistabbilixxi — fl-Artikolu 10 tad-Deċiżjoni dwar is-SIEĠ tal-2012 u fil-punt 69 tal-Qafas dwar is-SIEĠ tal-2012 — regoli dwar l-applikazzjoni tiegħu ukoll għall-għajnuna mogħtija qabel id-dħul fis-seħħ tiegħu, li seħħet fil-31 ta' Jannar 2012. B'mod partikolari, l-Artikolu 10(b) tad-Deċiżjoni dwar is-SIEĠ tal-2012 jipprovdi li
                  “kwalunkwe għajnuna mogħtija qabel id-dħul fis-seħħ ta' din id-deċiżjoni [jiġifieri qabel il-31 ta' Jannar 2012] li ma kinitx kompatibbli mas-suq intern u lanqas eżenti mir-rekwiżit ta' notifika skont id-Deċiżjoni 2005/842/KE iżda tissodisfa l-kundizzjonijiet imsemmija f'din id-deċiżjoni, hija kompatibbli mas-suq intern u eżenti mill-obbligu ta' notifika minn qabel”.
                  F'dak li jirrigwarda l-Qafas dwar is-SIEG tal-2012, il-punti 68 u 69 jispeċifikaw li l-Kummissjoni ser tapplika l-prinċipji msemmija f'dan il-qafas għall-proġetti kollha ta' għajnuna li jiġu nnotifikati lilha, kemm jekk in-notifika tkun seħħet qabel kif ukoll wara l-bidu tal-applikazzjoni ta' dan il-qafas, jiġifieri l-31 ta' Jannar 2012, kif ukoll għal kwalunkwe għajnuna illegali li fuqha hija tiddeċiedi wara l-31 ta' Jannar 2012, anki jekk din l-għajnuna ngħatat qabel il-31 ta' Jannar 2012.

                  (150)

                  Għaldaqstant, ir-regoli dwar l-applikazzjoni tad-Deċiżjoni dwar is-SIEĠ tal-2012 u tal-Qafas dwar is-SIEĠ tal-2012 kif deskritti aktar 'il fuq jimplikaw li l-finanzjament pubbliku tal-isptarijiet IRIS mill-1996 jista' jkun ivvalutat fuq il-bażi tal-Pakkett dwar is-SIEĠ tal-2012. Jekk il-mekkaniżmu ta' kumpens tat-telf jissodisfa l-kundizzjonijiet tad-Deċiżjoni dwar is-SIEĠ tal-2012 jew tal-Qafas dwar is-SIEĠ tal-2012, huwa kompatibbli mas-suq intern għall-perjodu kollu mill-1996.

                  (151)

                  Fl-aħħar nett, jenħtieġ li tinġibed l-attenzjoni dwar id-dispożizzjoni tranżitorja li tidher fl-Artikolu 10(a) tad-Deċiżjoni dwar is-SIEĠ tal-2012, li tgħid kwalunkwe skema ta' għajnuna mogħtija qabel id-dħul fis-seħħ tal-imsemmija Deċiżjoni (jiġifieri qabel il-31 ta' Jannar 2012), li kienet kompatibbli mas-suq intern u eżenti mill-obbligu ta' notifika skont id-Deċiżjoni 2005/842/KE, tibqa' kompatibbli mas-suq intern u hija eżenti mill-obbligu ta' notifika għal perjodu addizzjonali ta' sentejn (jiġifieri sat-30 ta' Jannar 2014 inkluż). Dan ifisser li l-għajuna li ngħatat taħt l-iskema inkwistjoni matul il-perjodu ta' bejn id-dħul fis-seħħ tad-Deċiżjoni dwar is-SIEĠ tal-2005, id-19 ta' Diċembru 2005, u d-dħul fis-seħħ tad-Deċiżjoni dwar is-SIEĠ tal-2012, il-31 ta' Jannar 2012, ser titqies kompatibbli mas-suq intern, iżda biss mid-data li fiha ngħatat sat-30 ta' Jannar 2014 inkluż. Fi kwalunkwe każ, għall-għajnuna li ngħatat mill-31 ta' Jannar 2012, id-dispożizzjoni tranżitorja tal-Artikolu 10(a) tad-Deċiżjoni dwar is-SIEĠ tal-2012 mhijiex applikabbli u l-valutazzjoni tal-kompatibbiltà trid issir fuq il-bażi tad-Deċiżjoni dwar is-SIEĠ tal-2012.

                  (152)

                  Għaldaqstant, il-Kummissjoni tivvaluta l-ewwel nett jekk il-finanzjament pubbliku li huwa s-suġġett ta' din id-deċiżjoni mogħti lill-isptarijiet IRIS mill-1996 jissodisfax il-kundizzjonijiet stipulati fid-Deċiżjoni dwar is-SIEĠ tal-2012. Huwa biss f'każ kuntrarju li l-Kummissjoni tivvaluta dan l-istess finanzjament fuq il-bażi tad-Deċiżjoni dwar is-SIEĠ tal-2005 (f'dak li jirrigwarda l-għajnuna li ngħatat bejn id-19 ta' Diċembru 2005 u l-31 ta' Jannar 2012) u tal-Qafas dwar is-SIEĠ tal-2012.

            7.3.2.   L-applikabbiltà tal-Artikolu 106(2) tat-TFUE: SIEĠ ġenwin

                  (153)

                  L-Artikolu 106(2) tat-TFUE u d-Deċiżjoni dwar is-SIEĠ tal-2012 ibbażata fuqu japplikaw biss għall-kumpens imħallas lil impriża inkarigata mill-ġestjoni ta' “servizz ta' interess ekonomiku ġenerali ġenwin” (175). Il-Qorti tal-Ġustizzja stabbiliet li s-SIEĠ huma servizzi ta' natura speċifika b'paragun ma' attivitajiet oħrajn tal-ħajja ekonomika (176). Barra minn hekk huwa wkoll stabbilit sew li fin-nuqqas ta' regolamenti speċifiċi li jiddefinixxu fil-livell tal-Unjoni l-kriterji għad-determinazzjoni tal-eżistenza ta' SIEĠ, l-Istati Membri għandhom setgħa diskrezzjonali wiesgħa fid-definizzjoni ta' dak li huma jqisu bħala SIEĠ, u fl-għoti tal-kumpens lill-fornitur ta' dan is-servizz (177). Il-kompetenza tal-Kummissjoni dwar dan is-suġġett hija limitata għal li tivverifika li l-Istat Membru ma jkunx wettaq żball manifest meta jkun ikkwalifika servizz bħala SIEĠ.

                  (154)

                  Il-Kummissjoni tqis li l-attivitajiet ekonomiċi kollha tal-isptarijiet IRIS li jgawdu minn finanzjamenti pubbliċi (jiġifieri l-firxa ta' kompiti soċjali u tal-isptar imwettqa minn dawn l-isptarijiet) jikkostitwixxu jew servizzi ta' interess ekonomiku ġenerali ġenwin, kif isostnu l-awtoritajiet Belġjani, jew attivitajiet purament relatati magħhom. B'mod partikolari, is-servizzi mediċi u soċjali kollha inkwistjoni għandhom karatteristiċi speċifiċi meta mqabbla ma' dawk ta' attivitajiet ekonomiċi oħrajn, jiġifieri essenzjalment l-importanza tagħhom għall-benesseri mediku u soċjali tas-soċjetà. Għaldaqstant, l-awtoritajiet Belġjani ma għamlux żball manifest meta kkwalifikaw dawn is-servizzi bħala SIEĠ.

                  (155)

                  F'dak li jirrigwarda l-attivitajiet relatati dettaljati fil-premessa 41, il-Kummissjoni tinnota li attività tista' tkun ikkunsidrata relatata ma' SIEĠ jekk tkun direttament assoċjata u meħtieġa għall-forniment ta' dan is-SIEĠ, jew inkella hija intrinsikament relatata miegħu. F'dan il-każ, l-attivitajiet inkwistjoni jikkunsmaw l-istess dħul bħal dan is-SIEĠ, pereżempju l-materjal, it-tagħmir, il-manodopera u l-kapital fiss. L-attivitajiet relatati jridu wkoll jibqgħu f'ambitu limitat. Il-Kummissjoni tqis li l-attivitajiet kollha deskritti fil-premessa 41 jistgħu jitqiesu relatati mal-attività SIEĠ ewlenija tal-isptarijiet IRIS. Fil-fatt, l-attivitajiet meqjusa bħala relatati 1) huma direttament assoċjati mal-provvediment tal-attività SIEĠ tal-isptarijiet IRIS u meħtieġa għaliha, peress li huma attivitajiet li sptar modern huwa mistenni li jeżerċita minbarra l-forniment ta' servizzi mediċi u soċjali u/jew 2) huma intrinsikament marbuta magħha peress li jużaw l-infrastrutturi tal-isptarijiet (jiġifier l-bini u l-artijiet). Minħabba s-sehem limitat li jirrappreżentaw l-attivitajiet relatati fid-dħul globali tal-isptarijiet IRIS (medja ta' inqas minn 2 %), il-Kummissjoni hija wkoll tal-fehma li l-attivitajiet relatati kollha jibqgħu f'ambitu limitat ħafna.

            7.3.3.   L-applikabbiltà tad-Deċiżjoni dwar is-SIEĠ tal-2012

                  (156)

                  Il-Kummissjoni tqis ukoll li l-għoti ta' fondi pubbliċi lill-isptarijiet IRIS għat-twettiq ta' SIEĠ jaqa' fil-kamp ta' applikazzjoni materjali tad-Deċiżjoni dwar is-SIEĠ tal-2012, kif jipprevedi l-Artikolu 2 tiegħu. Kif speċifikat fl-Artikolu 2(1)(b) u (c) tagħha, id-Deċiżjoni dwar is-SIEĠ tal-2012 tapplika għall-għajnuna mill-Istat mogħtija fil-forma ta' kumpens għal SIEĠ lill-isptarijiet li jipprovdu kura medika (li jinkludi t-twettiq ta' attivitajiet relatati direttament mal-attivitajiet prinċipali, fosthom, iżda mhux biss, fil-qasam tar-riċerka) u lill-impriżi li jipprovdu SIEĠ li jissodisfaw ħtiġijiet soċjali li jirrigwardaw, fost l-oħrajn, il-kura tas-saħħa u l-inklużjoni soċjali tal-gruppi vulnerabbli. Minħabba li s-SIEĠ u l-attivitajiet relatati li jibbenefikaw minn finanzjament pubbliku mwettqa mill-isptarijiet IRIS jistgħu jkunu inklużi kollha f'dawn il-kategoriji ta' attivitajiet, il-Kummissjoni tikkonkludi li l-mekkaniżmu ta' kumpens tat-telf eżaminat f'dan il-każ jaqa' fil-kamp ta' applikazzjoni materjali tad-Deċiżjoni dwar is-SIEĠ tal-2012. Għaldaqstant, l-ispejjeż li jirriżultaw mill-attivitajiet kollha tal-isptarijiet IRIS (SIEĠ u attivitajiet relatati) jistgħu jkunu koperti mill-kumpens mogħti skont id-Deċiżjoni dwar is-SIEĠ tal-2012.

            7.3.4.   L-att tal-ordni ta' inkarigu

                  (157)

                  L-ewwel kundizzjoni ta' kompatibbiltà essenzjali li tinsab fid-Deċiżjoni dwar is-SIEĠ tal-2012 hija li l-ġestjoni tas-SIEĠ għandha tkun fdata lill-impriża kkonċernata permezz ta' att jew divesi atti, li l-forma tagħhom tista' tkun iddeterminata minn kull Stat Membru (178). Dan l-att, jew dawn l-atti, għandhom isemmu b'mod ċar:

                              —

                              in-natura u t-terminu tal-obbligu ta' servizz pubbliku (179);

                              —

                              L-impriża inkarigata b'dawn l-obbligi u, jekk ikun il-każ, it-territorju kkonċernat (180);

                              —

                              in-natura ta' kull dritt esklussiv jew speċjali mogħti lill-impriża mill-awtorità li tagħti l-għajnuna (181);

                              —

                              id-deskrizzjoni tal-mekkaniżmu ta' kumpens u l-parametri tal-kalkolu, tal-kontroll u tar-reviżjoni tal-kumpens (182);

                              —

                              l-arranġamenti għall-irkupru ta' kumpens żejjed u l-mezzi biex jiġi evitat dan il-kumpens żejjed (183);

                  (158)

                  Barra minn hekk, id-Deċiżjoni dwar is-SIEĠ tal-2012 titlob li l-mandat ikollu referenza għal din id-Deċiżjoni (184).

            7.3.4.1.   In-natura u l-kompiti tal-obbligi ta' servizz pubbliku imposti fuq l-isptarijiet IRIS

                  (159)

                  Fis-Sentenza tagħha ta' annullament tas-7 ta' Novembru 2012, il-Qorti Ġenerali fformulat l-osservazzjoni preliminari li “meta l-entitajiet, pubbliċi u privati, inkarigati mill-istess servizz pubbliku, ikollhom neċessitajiet differenti, fatt li jissupponi livell differenti tal-ispejjeż u tal-kumpens, dawn id-differenzi għandhom jirriżultaw b'mod ċar mill-mandati rispettivi tagħhom, b'mod partikolari, sabiex tkun tista' tiġi vverifikata l-kompatibbiltà tas-sussidju mal-prinċipju ta' ugwaljanza fit-trattament. Fil-fatt, għajnuna mill-Istat li, permezz ta' xi wħud mir-regoli dettaljati tagħha, tikser il-prinċipji ġenerali tad-dritt Komunitarju, bħall-prinċipju ta' ugwaljanza fit-trattament, ma tistax tiġi ddikjarata mill-Kummissjoni bħala kompatibbli mas-suq komuni (sentenza tal-Qorti tal-Ġustizzja, tal-15 ta' April 2008, Nuova Agricast, C-390/06, Ġabra p. I-2577, punt 51)” (185).

                  (160)

                  Il-punt 66 tas-Sentenza fil-Kawża Nuova Agricast (186) jispeċifika li “l-osservanza tal-prinċipju ta' trattament ugwali teżiġi li sitwazzjonijiet simili ma jiġux ittrattati b'mod differenti u li sitwazzjonijiet differenti ma jiġux ittrattati b'mod ugwali sakemm trattament bħal dan ma jkunx oġġettivament iġġustifikat (ara, b'mod partikolari, is-sentenza tas-26 ta' Ottubru 2006, Koninklijke Coöperatie Cosun, C-248/04, Ġabra p. I-10211, punt 72 u l-ġurisprudenza ċċitata).”

                  (161)

                  Madankollu, il-Kummissjoni tosserva li l-prinċipju tan-nondiskriminazzjoni mhuwiex imsemmi bħala kriterju ta' kompatibbiltà fid-Deċiżjoni dwar is-SIEĠ tal-2012. Madankollu, il-Kummissjoni għandha l-intenzjoni li teżamina jekk l-isptarijiet pubbliċi IRIS u l-isptarijiet privati ta' Brussell humiex f'sitwazzjoni ġuridika u fattwali simili jew differenti. F'dan il-kuntest, waqt li tiddeskrivi n-natura tal-obbligi ta' servizz pubbliku li huma fdati lill-isptarijiet IRIS, il-Kummissjoni ser tindika jekk kienx impost jew le obbligu simili fuq l-isptarijiet privati ta' Brussell.

                  (162)

                  Kif spjegat aktar 'il fuq (ara t-Taqsima 2.3), l-isptarijiet IRIS huma soġġetti għal qafas regolatorju magħmul mil-Liġi dwar is-CPAS (li fuq il-bażi tagħha nħolqu l-isptarijiet IRIS), l-LCH, l-istatuti tal-assoċjazzjonijiet tal-isptarijiet lokali, u l-pjanijiet strateġiċi adottati mill-organizzazzjoni ċentrali IRIS. Peress li l-awtoritajiet pubbliċi (jiġifieri l-muniċipalitajiet u s-CPAS) għandhom il-kontroll ta' maġġoranza fuq l-assoċjazzjonijiet lokali li jaqgħu taħt il-Kapitolu XII tal-Liġi dwar is-CPAS u fuq l-organizzazzjoni ċentrali IRIS, l-istatuti u l-pjanijiet strateġiċi huma obbligatorji għall-isptarijiet IRIS u jistgħu għalhekk jitqiesu bħala atti ta' inkarigu validi, li n-natura tagħhom ser tkun spjegata aktar 'l isfel (ara l-premessi 164, 170 u dawk sussegwenti). F'dan il-kuntest, huwa wkoll interessanti li nenfasizzaw li l-awtoritajiet pubbliċi jistgħu direttament jikkontrollaw l-operazzjonijiet ta' kuljum tal-isptarijiet IRIS u jipprovdu struzzjonijiet addizzjonali jekk ikun meħtieġ.

                  (163)

                  Kien osservat ukoll (ara l-premessa 24 li l-isptarijiet IRIS kienu oriġinarjament immexxija u kkontrollati direttament mis-CPAS li kienu ħolquhom sabiex jissodisfaw l-obbligu tagħhom ta' assistenza soċjali skont il-Liġi dwar is-CPAS. Sabiex tiġi ggarantita s-sostenibbiltà u l-vijabbiltà tal-isptarijiet pubbliċi ta' Brussell (ara l-premessa 24), kien meħtieġ ristrutturar u dan wassal għall-ħolqien tal-isptarijiet IRIS (li ħadu l-forma ta' assoċjazzjonijiet lokali li jaqgħu taħt il-Kapitolu XII tal-Liġi dwar is-CPAS b'indipendenza finanzjarja u ġuridika). Madankollu, dan ir-ristrutturar ma bidilx il-kompitu fundamentali tal-isptarijiet pubbliċi IRIS ta' Brussell (187), li huwa li jipprovdu kura medika u soċjomedika u, b'hekk, li jikkontribwixxu għall-obbligu ta' għajnuna soċjali tas-CPAS li ħoloqhom.

                  (164)

                  Il-kura medika pprovduta mill-isptarijiet IRIS hija definta wkoll mil-LCH, li tistabbilixxi l-qafas rilevanti applikabbli għall-organizzazzjoni tas-settur tal-isptarijiet Belġjan kollu. Fuq din il-bażi, l-LCH tafda missjoni ta' sptarijiet bażika lill-isptarijiet Belġjani kollha, kemm jekk ikunu pubbliċi kif ukoll privati, inklużi l-isptarijiet IRIS. B'mod partikolari, l-Artikolu 2 tal-LCH jiddefinixxi l-istabbilimenti li jistgħu jitqiesu bħala sptarijiet, filwaqt li l-Artikoli 68 sa 76(e) tiegħu jiddefinixxu l-kundizzjonijiet tal-akkreditazzjoni tal-isptarijiet u s-servizzi fl-isptarijiet (li huma spjegati f'digrieti ta' applikazzjoni li jiddefinixxu l-kundizzjonijiet ta' kwalità, ir-rekwiżiti tal-persunal, eċċ.). L-Artikoli 23 sa 45 tal-LCH jiddeterminaw ir-rekwiżiti għall-mekkaniżmu ta' programmar tal-isptarijiet, li jistabbilixxi limiti għan-numru ta' sodod tal-isptarjiet, servizzi tal-isptarijiet u ċertu tagħmir mediku (bħall-iskanners) li jista' jitħaddem u jintuża. Is-servizzi tal-isptarijiet akkreditati biss li jissodisfaw il-kundizzjonijiet tal-ipprogrammar huma eliġibbli għall-finanzjament pubbliku. Kif indikat fid-Deċiżjoni tal-ftuħ (188) u kkonfermat bin-nuqqas ta' kummenti minn partijiet terzi fir-rigward, ma kien hemm u lanqas ma hemm ebda dubju dwar iċ-ċarezza tal-missjoni bażika tal-isptarijiet kif definit mil-LCH. Huwa ċar ukoll li l-isptarijiet IRIS jissodisfaw dawn ir-rekwiżiti peress li għandhom l-akkreditazzjoni kollha meħtieġa u l-funzjonament tagħhom huwa approvat fil-qafas ta' mekkaniżmu ta' programmar.

                  (165)

                  Lil hinn mill-kompitu bażiku tal-isptarijiet li huwa fdat lil kull sptar pubbliku u privat Belġjan, id-Deċiżjoni tal-Kummissjoni tat-28 ta' Ottubru 2009 (ara t-Taqsima 4.1aktar 'il fuq), is-Sentenza tal-Qorti Ġenerali tas-7 ta' Novembru 2012 (ara t-Taqsima 4.2 aktar 'il fuq), u d-Deċiżjoni tal-ftuħ tal-Kummissjoni tal-1 ta' Ottubru 2014 (ara t-Taqsima 4.3 aktar 'il fuq), kienu jirreferu għal tliet SIEĠ addizzjonali (jew speċifiċi), li jirrigwardaw essenzjalment 1) l-aċċess universali għall-kura tas-saħħa, 2) l-obbligu tal-forniment ta' kura f'diversi siti u 3) servizzi soċjali addizzjonali, li ġew fdati biss u esklussivament lill-isptarijiet IRIS. Dan ma jfissirx madankollu li l-kompitu bażiku tal-isptarijiet u s-SIEĠ addizzjonali jridu neċessarjament ikunu vvalutati separatament minn xulxin. F'dan ir-rigward, fil-premessa 23 tad-Deċiżjoni tal-ftuħ issemma li l-awtoritajiet Belġjani argumentaw li l-kompitu bażiku tal-isptarijiet huwa parti minn SIEĠ usa', jiġifieri l-obbligu li jipprovdu l-għajnuna soċjali meħtieġa bil-Liġi dwar is-CPAS, jew jikkumplimenta lil dan is-SIEĠ.

                  (166)

                  F'dan il-kuntest, il-Kummissjoni tikkunsidra li l-assoċjazzjoni tal-missjoni bażika tal-isptarijiet fdata lill-isptarijiet taħt l-LCH u tat-tliet obbligi ta' SIEĠ addizzjonali imposti (189) biss lill-isptarijiet IRIS hija de facto“SIEĠ tal-kura tas-saħħa soċjali” li hija biss tal-isptarijiet IRIS u mwettqa biss minnhom. Meta teżamina r-realtà tal-obbligi kollha ta' SIEĠ imposti fuq l-isptarijiet IRIS u tibbaża fuq l-analiżi tagħha dwar in-natura u l-karatteristiċi ta' dawn l-obbligi, il-Kummissjoni hija tal-parir li mhuwiex xieraq li teżamina t-tliet obbligi tas-SIEĠ addizzjonali imposti fil-livell muniċipali separatament mill-kompitu bażiku tal-isptarijiet taħt l-LCH. Fil-fatt, l-obbligi ta' SIEĠ addizzjonali, minn naħa, huma bbażati u jistrieħu fuq il-missjoni bażika tal-isptarijiet fdata lill-isptarijiet IRIS taħt l-LCH u, min-naħa l-oħra, imorru lil hinn sew minn dan l-obbligu bażiku peress li jobbligaw lill-isptarijiet IRIS 1) joffru firxa wiesgħa ta' servizzi ta' kura tas-saħħa lill-pazjienti kollha, mingħajr ma jqisu l-kapaċità tagħhom li jħallsu (aċċess universali għall-kura tas-saħħa) (ara l-premessi 170-190), 2) f'diversi sptarijiet f'diversi siti (li jassiguraw kura fil-komunità) (ara l-premessi 191-204, waqt li 3) jagħtu attenzjoni partikolari għall-ħtiġijiet soċjali tal-pazjenti (permezz ta' servizzi soċjali addizzjonali) (ara l-premessi 205-214. F'dak li jirrigwarda l-kompitu bażiku tal-isptarijiet fdat taħt l-LCH (ara l-premessa 164, it-tliet obbligi addizzjonali ma jistgħux jitqiesu bħala attivitajiet awtonomi, kif juri b'mod ċar il-fatt li dawn l-obbligi qatt ma kienu jkunu imposti mingħajr l-obbligu fundamentali li titwettaq il-missjoni bażika taħt l-LCH. Finalment, dan l-approċċ huwa sa ċertu punt ikkonfermat ukoll mir-rikorrenti meta jsostnu (ara l-premessa 71) li s-servizzi soċjali addizzjonali ma jistgħux ikunu separati minn servizz ġenerali ta' kura tas-saħħa.

                  (167)

                  F'dak li jirrigwarda l-approċċ żviluppat fil-premessi preċedenti (ara l-premessi 162 sa 166), il-Kummissjoni tixtieq tenfasizza t-tliet punti li ġejjin. L-ewwel nett, is-SIEĠ tal-kura tas-saħħa soċjali li jsir mill-isptarijiet IRIS huwa magħmul xejn inqas u xejn aktar mill-missjoni bażika tal-isptarijiet imposta fuqhom (ara l-premessa 164 u mit-tliet obbligi SIEĠ addizzjonali imposti fuqhom (ara l-premessi 170 u dawk sussegwenti]. It-tieni, kif ser jintwera aktar 'l isfel, l-isptarijiet IRIS u l-isptarijiet privati ta' Brussell mhumiex f'sitwazzjoni simili, speċjalment minħabba li l-isptarijiet IRIS huma l-uniċi li għandhom it-tliet obbligi SIEĠ addizzjonali (ara l-premessi 170 u dawk sussegwenti) u għaldaqstant huma l-uniċi li jwettqu s-SIEĠ tal-kura tas-saħħa soċjali kif definit hawn fuq (ara l-premessi 166 sa 167). It-tieliet, l-isptarijiet IRIS huma wkoll soġġetti għal restrizzjonijiet li għandhom impatt fuq it-twettiq tas-SIEĠ tal-kura tas-saħħa soċjali, jiġifieri l-istatus pubbliku tagħhom (ara l-premessa 42) u l-ħtieġa li jiżguraw is-sostenibbiltà tas-servizz ta' dan is-SIEĠ (ara l-premessi 91 u 168). Il-grafika 2 ta' hawn taħt turi dawn iż-żewġ elementi.

                     Grafika 2

                     L-obbligi, ir-restrizzjonijiet u l-mekkaniżmi ta' finanzjament pubbliku applikabbli għall-isptarijiet pubbliċi IRIS meta mqabbla mal-isptarijiet privati

                  (168)

                  Minħabba li t-tliet obbligi SIEĠ addizzjonali jmorru lil hinn mir-rekwiżiti minimi applikabbli għall-isptarijiet kollha (pubbliċi jew privati fil-Belġju), huma jinvolvu spejjeż li mhumiex koperti mill-BMF jew parti minnhom biss hija koperta (ara t-Taqsima 2.5.1) u mis-sistema ta' sigurtà soċjali. Jekk ma' dawn wieħed iżid l-ispejjeż ogħla li jirriżultaw mill-istatus pubbliku tagħhom (uffiċjali, bilingwiżmu, eċċ., ara wkoll il-premessa 42), dan jispjega għalfejn l-isptarijiet IRIS iddikjaraw telf għall-parti l-kbira tal-perjodu ta' bejn l-1996 u l-2014. B'kollox, it-telf kontabilistiku tal-isptarijiet IRIS matul il-perjodu 1996-2014 jammonta għal madwar EUR 250 miljun (ara l-premessa 234). Is-CPAS u l-muniċipalitajiet ta' Brussell ikkonċernati jridu u għandhom (190) jassiguraw is-sostenibbiltà tal-isptarijiet IRIS tagħhom sabiex jaraw li s-SIEĠ tal-kura tas-saħħa soċjali jitwettaq u li l-obbligu ta' għajnuna soċjali tas-CPAS ikun issodisfat (ara wkoll it-Taqsima 2.2). Din hija r-raġuni li għaliha huma jkopru t-telf kollu, li jippermetti li jiġu kkumpensati l-ispejjeż residwi tas-SIEĠ tal-kura tas-saħħa soċjali (li jikkonsisti fil-missjoni bażika tal-isptarijiet u t-tliet obbligi SIEĠ addizzjonali) (191) u li tiġi żgurata s-sostenibbiltà tal-isptarijiet IRIS (ara l-premessa 91). B'hekk, il-kumpens tat-telf ma jagħmilx distinzjoni bejn id-diversi obbligi ta' SIEĠ. F'dan il-kuntest, jeħtieġ li jkun ivverifikat jekk wieħed jistax jeskludi kwalunkwe kumpens żejjed b'mod globali (pereżempju għad-diversi SIEĠ ikkombinati), kif spjegat aktar 'l isfel (ara t-tabelli 9 sa 13 fit-Taqsima 7.3.5).

                  (169)

                  Kif indikat fil-premessi 165 sa 167, il-Kummissjoni waslet għall-konklużjoni li l-obbligi addizzjonali tal-isptarijiet IRIS u l-kompitu bażiku tal-isptarijiet għandhom jitqiesu flimkien li jiffurmaw de facto SIEĠ ta' kura tas-saħħa soċjali. Filwaqt li l-kompitu bażiku tal-isptarijiet ġie definit aktar 'il fuq (ara l-premessa 164, in-natura eżatta ta' kull obbligu SIEĠ addizzjonali hija definita aktar 'il quddiem f'din it-taqsima. Barra minn hekk, jiġi spjegat ukoll kif dawn l-obbligi SIEĠ addizzjonali huma marbutin ma' xulxin u kif jikkontribwixxu għas-SIEĠ tal-kura tas-saħħa soċjali.

            I.   L-obbligu ta' kura ta' kwalunkwe pazjent fi kwalunkwe ċirkustanza irrispettivament mill-kapaċità tiegħu li jħallas (l-obbligu ta' kura universali)

                  (170)

                  Skont l-awtoritajiet Belġjani, l-isptarijiet IRIS huma obbligati li jikkuraw lil kwalunkwe pazjent, anki meta dan ma jkunx jista' jħallas u/jew ma jkunx assigurat, fi kwalunkwe ċirkustanza, inkluż meta l-pazjent ma jkunx jeħtieġ kura medika urġenti. Ir-rikorrenti jiddubitaw il-fatt li dan l-obbligu japplika għall-isptarijiet IRIS u jsostnu li l-isptarijiet privati ta' Brussell ma jistgħux jirrifjutaw pazjenti u li fil-fatt jikkuraw għadd kbir ta' pazjenti msejħa “soċjali”. Bħala sostenn għall-dikjarazzjonijiet tagħhom, ir-rikorrenti jargumentaw li l-LCH tagħti l-istess kompitu lill-isptarijiet kollha u, kif indikat fil-punt 150 ts-Sentenza ta' annullament tas-7 ta' Novembru 2012, jirreferu wkoll għall-prinċipju ġenerali tan-nondiskriminazzjoni li ma tħallix lill-isptarijiet jagħżlu l-pazjenti skont it-twemmin ideoloġiku, filosofiku, reliġjuż tagħhom jew skont is-sitwazzjoni finanzjarja tagħhom. Fil-fehma tagħhom, l-isptarijiet pubbliċi u privati huma soġġetti għall-istess obbligu li jikkuraw lill-pazjenti kemm fis-sitwazzjonijiet ta' emerġenza kif ukoll ta' “wara emerġenza”.

                  (171)

                  L-ewwel nett, il-Kummissjoni tinnota li l-LCH ma tinkludi ebda formulazzjoni li tista' tiġi interpretata bħala li tobbliga lill-isptarijiet (pubbliċi jew privati) jikkuraw lill-pazjenti fi kwalunkwe ċirkustanza, irrispettivament mill-kapaċità tagħhom li jħallsu. Madankollu, id-dritt Belġjan jipprevedi l-obbligu ġenerali ta' assistenza lill-individwi fil-periklu. Kif enfasizzaw l-awtoritajiet Belġjani, b'konformità mal-Artikolu 422(b) tal-Kodiċi Penali Belġjan, dan l-obbligu japplika għas-sitwazzjonijiet ta' emerġenza, u b'mod partikolari għall-emerġenzi mediċi li jkunu ta' theddida għall-ħajja. L-isptarijiet huma għalhekk obbligati li jipprovdu assistenza f'każ ta' emerġenza medika, skont l-organizzazzjoni tagħhom u l-esperjenza li jkollhom. Kemm l-isptarijiet pubbliċi kif ukoll dawk privati huma soġġetti għal dan l-obbligu, kif wara kollox huwa kwalunkwe ċittadin li għandu d-dmir li jassisti lill-persuni fil-periklu. Ma hemm l-ebda dubju għalhekk li l-isptarijiet pubbliċi u privati ta' Brussell huma obbligati jikkuraw lill-pazjenti f'sitwazzjoni ta' emerġenza, irrispettivament mill-kapaċità tagħhom li jħallsu. Bl-istess mod, il-Kodiċi tad-Deontoloġija applikabbli għat-tobba, jippermettilhom b'mod espliċitu li jirrifjutaw pazjenti, ħlief fis-sitwazzjonjiet ta' ermerġenza (192).

                  (172)

                  Imbagħad, ir-rikorrenti jibbażaw fuq sentenza tal-Qorti tal-Prim'Istanza ta' Brussell (193) sabiex jiġġustifikaw li ma hemm ebda differenza bejn l-isptarijiet pubbliċi u l-isptarijiet privati f'dak li jirrigwarda l-kura tal-“pazjenti soċjali”, kemm jekk dan ikun f'sitwazzjoni ta' “emerġenza” kif ukoll “wara emerġenza”. Din is-sentenza tirrigwarda każ speċifiku ħafna ta' għajnuna medika urġenti li s-CPAS irid jipprovdi fuq il-bażi tal-Artikolu 57(2) tal-Liġi dwar is-CPAS. Il-Qorti tal-Prim'Istanza ta' Brussell innutat li l-għajnuna medika urġenti fil-fatt qatt ma tingħata mis-CPAS innifsu iżda pjuttost minn servizzi mediċi speċjalizzati, u li m'hemm xejn li jiġġustifika kwalunkwe distinzjoni bejn servizz pubbliku u servizz privat f'dan ir-rigward. Madankollu, il-Kummissjoni tosserva li l-obbligu ta' għajnuna medika urġenti japplika għas-CPAS u mhux għall-isptarijiet li jipprovdu l-kura. F'dan il-każ, migrant mingħajr dokumenti ddaħħal b'urġenza fi sptar psikjatriku privat fi Brussell, li talab lis-CPAS iħallas għal din l-għajnuna medika urġenti minħabba l-istat ta' faqar ovvju tal-migrant. Il-Qorti ta' Brussell ikkonkludiet li jekk is-CPAS ma jipprovdix l-għajnuna medika urġenti fi sptar immexxi minnu, irid iħallas l-ispejjeż tal-kura mogħtija minn sptar privat fejn is-servizzi tal-emerġenza ddeċidew li jieħdu lill-pazjent minħabba l-urġenza tas-sitwazzjoni. Din is-sentenza tirrigwarda b'mod ċar sitwazzjoni eċċezzjonali li tidderoga mill-kuntest normali ta' assistenza soċjali li fih is-CPAS jibbaża fuq l-isptarijiet (pubbliċi) tiegħu. F'dan il-każ, din id-deroga seħħet peress li l-isptarijiet pubbliċi ma jipprovdux il-kura psikjatrika li kienet meħtieġa f'din is-sitwazzjoni. Barra minn hekk, il-Qorti ta' Brussell enfasizzat li “għalkemm l-għajnuna spiss tingħata fi stabbiliment dipendenti mis-CPAS ikkonċernat jew li miegħu hu jkollu ftehim, jista' jiġri li l-persuna tiddaħħal fi sptar ieħor, minħabba l-urġenza tas-sitwazzjoni tal-persuna li tkun trid tiddaħħal l-isptar”. Il-Qorti nnutat ukoll li kieku s-CPAS involut (jiġifieri dak ta' Uccle f'dan il-każ) kellu sptar psikjatriku tiegħu jew kellu xi ftehim ma' sptar bħal dan, l-isptar privat involut ma kienx ikollu jipprovdi kura lil dan il-migrant mingħajr dokumenti, iżda kien ikun jista' jitlob li l-pazjent jiġi trasferit f'dan l-isptar. Peress li dan ma kienx il-każ, ma kien hemm ebda soluzzjoni oħra possibbli u, għalhekk, is-CPAS ġie ordnat jirrimborża lill-isptar privat għall-kura pprovduta lill-pazjent. Għaldaqstant, is-sentenza tal-Qorti ta' Brussell ikkwotata mir-rikorrenti twassal għal konklużjoni li f'ċerti każijiet, minħabba l-urġenza, anki l-isptarijiet privati jistgħu jipprovdu għajnuna medika urġenti lil migranti mingħajr dokumenti u li s-CPAS irid jirrimborża lil dawn l-isptarijiet privati meta ma jkunx obbligat jipprovdi għajnuna medika urġenti f'dan il-mod partikolari. Għaldaqstant, il-fatt li l-isptarijiet privati ta' Brussell jistgħu jipprovdu għajnuna medika urġenti f'għadd limitat ta' każijiet (194) ma jistax ikun interpretat bħala obbligu ġenerali impost fuq dawn l-isptarijiet li jikkuraw lill-pazjenti kollha irrispettivament minn jekk jistgħux iħallsu jew le.

                  (173)

                  Fl-aħħar nett, f'dak li jirrigwarda l-prinċipju tan-nondiskriminazzjoni [imsemmi mir-rikorrenti, ara l-premessa 170, huwa ovvju li ebda sptar fil-Belġju ma huwa awtorizzat jiddiskrimina abbażi tas-sitwazzjoni finanzjarja ta' pazjent (u allura fuq is-sempliċi fatt li huwa sinjur jew fqir), jew abbażi ta' kwalunkwe kriterju ieħor personali (pereżempju, l-oriġini etnika jew reliġjuża). Madankollu, jekk ma jkunx hemm sitwazzjoni ta' emerġenza, il-prinċipju tan-nondiskriminazzjoni ma jistax iġiegħel lill-isptarijiet jagħtu kura bla ħlas jekk ikun jidher ċar li pazjent mhux ser ikun jista' jħallas. Jekk dawn il-kundizzjonijiet ikunu ssodisfati fis-sitwazzjonijiet li ma jkunux urġenti, l-isptarijiet għandhom ġustifikazzjoni oġġettiva sabiex jagħmlu distinzjoni meta jirrifjutaw lil dawn il-pazjenti (195). Kif indikat hawn fuq (ara l-premessa 171, il-Kodiċi tad-Deontoloġija li japplika għat-tobba Belġjani jippermettilhom b'mod espliċitu li jirrifjutaw pazjenti fis-sitwazzjonijiet mhux urġenti. Stħarriġ li sar fost il-medjaturi tad-dejn (196) jindika barra minn hekk li t-tobba u l-isptarijiet jirrifjutaw xi drabi l-pazjenti li kellhom xi diffikultajiet biex iħallsu l-kura tagħhom fil-passat. F'dan il-kuntest, huwa interessanti li wieħed jinnota li per se, l-isptarijiet ma jirrifjutawx lill-pazjenti bla kumplimenti iżda jitolbuhom iħallsu depożitu, li jista' jgerrex lil dawk li huma żvantaġġjati. Data empirika tindika wkoll li xi drabi l-isptarijiet privati jibagħtu lill-pazjenti lejn sptar tas-CPAS (197). Huwa għalhekk li ġiet proposta (iżda mhux adottata) liġi lis-Senat Belġjan fl-2013 bl-għan li jiġi pprojbit ir-rifjut li tingħata kura lill-pazjenti li jkollhom problemi finanzjarji kif ukoll il-ġbir ta' depożiti (198). Il-prinċipju tan-nondiskriminazzjoni għaldaqstant ma jistax jiġi invokat bħala li jorbot lill-isptarijiet Belġjani kollha (pubbliċi u privati) li jikkuraw lill-pazjenti kollha fiċ-ċirkustanzi kollha (jiġifieri apparti s-sitwazzjonijiet ta' emerġenza), anki jekk il-pazjenti ma jistgħux iħallsu l-kura.

                  (174)

                  Minn dan li ntqal, il-Kummissjoni tikkonkludi li jeħtieġ li ssir distinzjoni bejn is-sitwazzjonijiet urġenti u dawk li mhumiex urġenti. F'każ ta' emerġenza, l-isptarijiet pubbliċi u privati huma soġġetti għall-istess obbligu ġenerali (ibbażat fuq il-Kodiċi Penali Belġjan) li jikkuraw lill-pazjenti li jkunu f'sitwazzjoni ta' emerġenza medika. Madankollu, ebda bażi ġuridika ma tinkariga lill-isptarijiet privati jew ma timponilhom l-obbligu li jikkuraw lill-pazjenti anki f'sitwazzjonijiet mhux urġenti u irrispettivament minn jekk jistgħux iħallsu jew le. Fil-fatt, la l-LCH lanqas il-Kodiċi Penali ma jipprovdu dan l-obbligu u l-prinċipju tan-nondiskriminazzjoni ma jistax lanqas jiġi kkunsidrat li jimponi obbligu bħal dan. Fl-aħħar nett, l-obbligu li tingħata għajnuna medika urġenti lill-migranti mingħajr dokumenti japplika għas-CPAS, u mhux għall-isptarijiet li jipprovdu din il-kura.

            L-obbligu tal-kura universali li għandhom l-isptarijiet IRIS

                  (175)

                  Madankollu, għall-kuntrarju tal-isptarijiet privati, l-isptarijiet IRIS huma obbligati (199) li jikkuraw lill-pazjenti kollha fi kwalunkwe ċirkustanza, inkluż f'sitwazzjonijiet mhux urġenti, irrispettivament mill-kapaċità tal-pazjenti li jħallsu u/jew minn jekk humiex assigurati, fuq il-bażi tad-dispożizzjonijiet speċifiċi li japplikaw biss għall-isptarijiet IRIS, jiġifieri l-istatuti tagħhom u l-pjanijiet strateġiċi IRIS, kif indikat hawn taħt. Kif spjegat aktar 'il fuq (ara l-premessa 24, l-isptarijiet IRIS ġew stabbiliti mis-CPAS sabiex dawn tal-aħħar ikunu jistgħu jissodisfaw il-kompitu tagħhom li jipprovdu għajnuna soċjali lil dawk kollha li jkollhom bżonn. Is-CPAS huma obbligati jipprovdu din l-għajnuna (inkluż kura medika u soċjo-medika) lil kull individwu u lil kull familja li jkollha bżonn (200). Is-CPAS jipprovdu s-servizzi tagħhom bla ħlas u nħolqu b'mod partikolari sabiex jgħinu lill-persuni fil-bżonn. F'dan il-kuntest, l-Artikolu 5 tal-istatuti tal-isptarijiet IRIS jipprovdi dan li ġej:

                              “(1)

                           Mingħajr preġudizzju għas-setgħat tal-assoċjazzjoni ċentrali IRIS u għas-setgħat ta' iris-achats kif ukoll tal-entitajiet l-oħrajn li l-assoċjazzjoni ċentrali IRIS tista' toħloq taħt l-Artikolu mija ħamsa u tletin undecies tal-Liġi tat-tmienja ta' Lulju elf disa' mija sitta u sebgħin organika taċ-Ċentri Pubbliċi għall-Azzjoni Soċjali u fir-rispett tad-dispożizzjonijiet legali u regolatorji, l-assoċjazzjoni għandha l-aktar setgħat wesgħin fl-eżerċizzju tal-kompitu tagħha tal-isptarjiet.Hija teżerċita dan il-kompitu sabiex, minn naħa, tipprovdi kura medika ta' kwalità, bl-aħjar prezz, lil kull persuna irrispettivament mid-dħul, l-assigurabbiltà, l-oriġini u t-twemmin filosofiku tagħha u, min-naħa l-oħra, tikseb l-istabbiltà finanzjarja sostenibbli tal-assoċjazzjoni” (201)

                  (176)

                  Bl-istess mod, l-introduzzjoni tal-Pjan Strateġiku IRIS 1996-2001 jindika dan li ġej:
                  “Biex iwettaq il-kompitu soċjali tiegħu fi kwalunkwe ħin, l-isptar pubbliku tan-netwerk IRIS ser joffri l-firxa ta' servizzi li jipprovdu lil kull individwu kura tal-aqwa kwalità f'kundizzjonijiet finanzjarji ġeneralment aċċettabbli għal kulħadd u ser ikun aċċessibbli għal kull pazjent, irrispettivament mid-dħul tiegħu, minn jekk ikunx assigurat, mill-oriġini tiegħu u mit-twemmin ideoloġiku tiegħu” (202).

                  (177)

                  Din l-istess introduzzjoni żżid:
                  “L-għan ewlieni tal-pjan iris huwa li fi Brussell jinżamm netwerk ta' sptarijiet pubbliċi imsaħħaħ u aċċessibbli għal kull individwu, irrispettivament mid-dħul tiegħu, minn jekk ikunx assigurat, mill-oriġini tiegħu u mit-twemmin ideoloġiku u filosofiku tiegħu.” (203)

                  (178)

                  F'taqsima oħra ta' dan il-pjan, huwa nnutat li l-Karta tal-Pazjent IRIS tassigura
                  “l-aċċess għall-pazjenti kollha, mingħajr distinzjoni skont l-oriġini, id-dħul, it-twemmin filosofiku u ideoloġiku, l-assigurabbiltà.” (204)

                  (179)

                  Barra minn hekk, il-pjan strateġiku IRIS 1996-2001 jinkludi subtaqsima 2.5.4 intitolata “Kura u trattament ta' kull persuna li tidħol f'xi wieħed mill-isptarijiet tan-netwerk iris” li tinkludi r-rekwiżiti li ġejjin:
                  “L-isptarijiet pubbliċi [jiġifieri l-isptarijiet IRIS] għandhom il-vokazzjoni bażika li jipprovdu kura medika soċjali; din tirrikjedi li jissodisfaw ir-rekwiżiti ta' kompiti soċjali,anki jekk din il-funzjoni mhijiex rikonoxxuta fil-qafas leġiżlattiv u regolatorju li jirregola s-settur tal-isptarijiet.
                  L-isptarijiet pubbliċi għandhom il-vokazzjoni li jilqgħu u joffru kura lill-pazjenti kollha irrispettivament mill-oriġini tagħhom, il-kundizzjonijiet tagħhom, il-kultura, it-twemmin u l-patoloġija tagħhom. Minn dan jirriżulta li peress li huma pubbliċi, l-isptarijiet tagħna jridu jirrispettaw il-prinċipji ta' universalità, ta' ugwaljanza, kontinwità u bidla.

                              1.

                                 Il-prinċipju ta' universalità jitlob li jintlaqgħu l-pazjenti kollha jkunu min ikunu. Għaldaqstant l-isptar għandu joffri kura medika tal-ogħla livell possibbli sabiex ikun jista' jaqdi l-ħtiġijiet ta' kulħadd.

                              2.

                              Il-prinċipju tal-ugwaljanza, dritt kostituzzjonali, jitlob li jintlaqgħu l-persuni kollha mingħajr ebda diskriminazzjoni. […]” (205)

                  (180)

                  Minn dan li ntqal, jirriżulta b'mod ċar li l-kapaċità tal-pazjenti li jħallsu u s-sitwazzjoni tal-assigurazzjoni tagħhom mhijiex ikkunsidrata meta jiddaħħlu fl-isptarijiet IRIS, b'mod li l-aċċess għall-kura tas-saħħa huwa ggarantit għal kulħadd, inkluż f'sitwazzjonijiet li mhumiex urġenti. Diversi elementi tal-Pjan Strateġiku IRIS 1996-2001 juru wkoll in-natura soċjali tal-kura tas-saħħa fl-isptarijiet ipprovduta mill-isptarijiet IRIS (pereżempju, “biex tkun tista' tkompli tingħata

                        kura medika ħielsa minn kull loġika kummerċjali
                     ” (206)) u r-rieda li tiġi offruta kura ta' kwalità lill-klassijiet kollha tal-popolazzjoni ta' Brussell, b'mod partikolari dawk l-aktar fil-bżonn (207).

                  (181)

                  Il-Pjan Strateġiku IRIS li jkopri l-perjodu 2002-2014 jirrepeti wħud mill-prinċipji essenzjali (aċċess għall-pazjenti kollha, iż-żieda tal-aċċessibbiltà għall-foqra) b'mod partikolari billi jikkwota l-Artikolu 5 tal-istaturi tal-isptarijiet IRIS (208) (ara wkoll il-premessa (175) u l-għan ewlieni tal-Pjan Strateġiku IRIS li jkopri l-perjodu ta' bejn l-1996 u l-2001 (209) (ara l-premessa (177), kif ukoll billi jirreferi għall-Karta tal-Pazjent IRIS (210) (ara l-premessa (178), u jżid dan li ġej:
                  “Is-servizzi pubbliċi huma definiti fuq tliet prinċipji essenzjali li huma l-universalità, l-ugwaljanza u l-kontinwità. Skont dawn it-tliet prinċipji, u peress li huma pubbliċi, l-isptarijiet tan-netwerk IRIS

                              —

                                 jilqgħu lill-pazjenti kollha huma min huma,

                              —

                                 jikkuraw lill-pazjenti kollha mingħajr ebda diskriminazzjoni,

                              —

                                 jintrabtu li jorganizzaw il-kura tal-pazjenti u li jiżguraw il-possibbiltajiet kollha ta' kura li jkunu jeħtieġu.” (211)

                  (182)

                  Fuq il-bażi ta' dan ta' hawn fuq, il-Kummissjoni tikkonkludi li l-isptarijiet IRIS huma obbligati jikkuraw lill-pazjenti kollha, fi kwalunkwe ċirkustanza (kemm f'sitwazzjonijiet urġenti kif ukoll mhux urġenti), anki jekk ma jistgħux jew aktarx mhumiex ser ikunu jistgħu jħallsu l-kura tagħhom u/jew mhumiex assigurati. Dan l-obbligu huwa previst u impost fuq l-isptarijiet IRIS fl-istatuti tagħhom u fil-pjanijiet strateġiċi IRIS ikkwotati aktar 'il fuq li huma vinkolanti għall-isptarijiet IRIS u bbażati fuq l-obbligu li jipprovdu għajnuna soċjali skont il-Liġi dwar is-CPAS (obbligu li huwa ddelegat mis-CPAS lill-isptarijiet IRIS permezz ta' dawn l-istatuti u l-pjanijiet strateġiċi).

            L-impatt prattiku tal-obbligu tal-kura universali li għandhom l-isptarijiet IRIS

                  (183)

                  Il-Kummissjoni tinnota wkoll li l-konklużjoni ta' hawn fuq, jiġifieri l-fatt li l-isptarijiet IRIS huma obbligati jikkuraw lill-pazjenti kollha fi kwalunkwe ċirkustanza (jiġifieri kemm f'sitwazzjonijiet urġenti u f'sitwazzjonijiet mhux urġenti) u irrispettivament mill-kapaċità tal-pazjenti li jħallsu, filwaqt li l-isptarijiet privati mhumiex obbligati jikkuraw lill-pazjenti kollha ħlief f'sitwazzjoni ta' emerġenza (jiġifieri meta l-kura hija meħtieġa minnufih f'sitwazzjoni li tkun ta' theddida għall-ħajja), hija wkoll ikkonfermata mid-diversi profili tal-pazjenti kkurati mill-isptarijiet IRIS u mill-isptarijiet privati tar-Reġjun Kapitali ta' Brussell u mill-politiki tat-tariffi rispettivi ta' dawn l-isptarijiet.

                  (184)

                  Jeħtieġ l-ewwel nett li jkun innutat ukoll li l-Pjan Strateġiku tal-2002-2014 isemmi wkoll id-dħul aktar baxx (212) u l-ispejjeż ogħla (213) relatati mal-kura tal-pazjenti li jkunu f'sitwazzjoni soċjo-ekonomika prekarja, li jikkostitwixxu sehem importanti mill-pazjenti tal-isptarijiet IRIS. F'dan il-kuntest, huwa interessati li wieħed jinnota li l-isptarijiet IRIS ftiehmu mat-tobba tagħhom li l-ħlasijiet addizzjonali (ara l-premessa 46(c) għal tagħrif aktar dettaljat) ma jistgħux jiġu fatturati lill-pazjenti tas-CPAS u lanqas lill-pazjenti bi dħul baxx (jiġifieri lil dawk li huma intitolati għal rimborż ogħla mis-sehem tal-INAMI). Barra minn hekk, il-perċentwal ta' ammissjonijiet fil-kmamar individwali (jiġifieri l-uniċi kmamar fejn jistgħu jiġu fatturati ħlasijiet addizzjonali) huwa ferm iżgħar mill-medja għar-Reġjun Kapitali ta' Brussell (214). Iċ-ċifri disponibbli pprovduti minn waħda mill-impriżi mutwi (215) juru wkoll li meta jiġi fatturat ħlas addizzjonali mill-isptarijiet IRIS, l-ammont tiegħu huwa wkoll ferm iżgħar mill-medja tar-reġjun (jiġifieri bejn 25 % u 67 % inqas). B'paragun ma' dan, għall-perjodu kkunsidrat, ċerti sptarijiet privati ta' Brussell iffatturaw lill-pazjenti tagħhom ammont ogħla ta' madwar 180 % meta mqabbel mal-prezzijiet stabbiliti mis-sistema ta' sigurtà soċjali.

                  (185)

                  L-obbligu tal-kura universali ġie fdat lill-isptarijiet IRIS sabiex ikun żgurat li l-pazjenti li ma jistgħux iħallsu, li ma għandhomx assigurazzjoni privata u li aktarx ma jieħdux rimborż (anki parzjali) mis-sigurtà soċjali, ikunu jistgħu jibbenefikaw mill-kura medika li jkunu jeħtieġu. Sottogrupp kbir ta' dawn il-pazjenti jinkludi l-migranti mingħajr dokumenti msemmija aktar 'il fuq, peress li mhumiex koperti mis-sigurtà soċjali Belġjana u ġeneralment mhumiex f'qagħda li jħallsu l-kura tagħhom. F'85 % tal-każijiet fir-Reġjun Kapitali ta' Brussell, dawn il-migranti jingħataw għajnuna medika urġenti min-naħa tal-isptarijiet IRIS (ara l-premessa 172), għalkemm dawn l-isptarijiet jużaw biss 35 % tas-sodod tal-isptarijiet ta' dan ir-reġjun. Indikatur ieħor huwa l-klassifikazzjoni (216) tas-servizz pubbliku federali tas-saħħa pubblika li jikklassifika lill-isptarijiet Belġjani kollha fuq il-bażi tal-profil soċjo-ekonomiku tal-pazjenti tagħhom (ara t-Tabella 1 u l-premessa 40). Din il-klassifika turi fost l-oħrajn il-proporzjon ta' pazjenti li ma jistgħux iħallsu u li mhumiex koperti mis-sigurtà soċjali, u li għalihom is-CPAS (217) jistgħu jirrimborżaw l-ispejjeż tal-kura (ara wkoll il-premessi 187 sa 188) (218). Għall-perjodu 2007-2013 u għall-Belġju kollu, l-ewwel tliet postijiet tal-klassifika huma kollha okkupati mill-isptarijiet IRIS (l-institut Bordet u l-HUDERF huma eċċezzjoni minħabba li huma speċjalizzati). Għall-kuntrarju, għall-istess perjodu, l-isptarijiet privati ta' Brussell ma jokkupaw ebda waħda mill-ewwel 20 pożizzjoni, li juri li l-profil soċjo-ekonomiku medju tal-pazjenti tagħhom huwa konsiderevolment aqwa minn dak tal-pazjenti tal-isptarijiet IRIS. Anki jekk il-kriterji użati biex tiġi stabbilita din il-klassifika ma jirrigwardawx biss lill-pazjenti li ma jistgħux iħallsu jew li mhumiex assigurati, din il-klassifika tikkontradixxi wkoll id-dikjarazzjoni tar-rikorrenti li l-isptarijiet privati ta' Brussell għandhom l-obbligu li jikkuraw lill-pazjenti kollha fi kwalunkwe ċirkustanza u tikkonferma li dan l-obbligu huwa impost biss fuq l-isptarijiet IRIS. Fil-fatt, kieku dan l-obbligu kien impost ukoll fuq l-isptarijiet privati ta' Brussell, wieħed jistenna li jkunu qegħdin jokkupaw pożizzjoni ogħla fil-klassifika.

                     Tabella 1

                     Il-klassifika tal-isptarijiet skont il-profil soċjo-ekonomiku tal-pazjenti tagħhom imfassla mis-servizz pubbliku federali tas-saħħa pubblika (+= sptarijiet IRIS, += sptarijiet privati ta' Brussell)

                              2007

                              2008

                              2009

                              2010

                              2011

                              2012

                              2013

                              CHU Saint-Pierre*

                              l-1el

                              l-1el

                              l-1el

                              l-1el

                              l-1el

                              l-1el

                              l-1el

                              CHU Brugmann*

                              it-2ni

                              it-2ni

                              it-2ni

                              it-2ni

                              it-2ni

                              it-2ni

                              it-2ni

                              Sptarijiet IRIS Sud*

                              il-5es

                              it-3et

                              it-3et

                              it-3et

                              it-3ett

                              it-3et

                              it-3et

                              HUDERF*

                              it-62

                              ir-4

                              ir-4

                              is-6

                              Ebda ċifra

                              il-5es

                              Ebda ċifra

                              Institut Bordet*

                              it-23

                              is-16

                              il-31

                              l-34

                              Ebda ċifra

                              it-18

                              il-35

                              Kliniċi Ste Anne St Rémi+

                              it-52

                              it-42

                              it-52

                              it-62

                              l-40

                              it-32

                              it-28

                              Il-klinika Saint Jean+

                              il-25

                              il-21

                              l-44

                              id-59

                              id-39

                              is-27

                              Ebda ċifra

                              Il-kliniċi tal-Ewropa+

                              l-64

                              l-24

                              id-90

                              it-93

                              il-61

                              it-63

                              it-62

                              CHIR Edith Cavell+

                              il-110

                              il-103

                              il-108

                              il-105

                              Ebda ċifra

                              il-105

                              il-103

                              Il-Klinika Univ. Erasme+

                              id-49

                              il-41

                              it-48

                              it-58

                              il-51

                              il-41

                              is-36

                              Il-Klinika Univ. St Luc+

                              it-93

                              is-67

                              il-95

                              l-94

                              is-76

                              Ebda ċifra

                              Ebda ċifra

                              UZ Brussel+

                              it-80

                              l-74

                              il-91

                              is-97

                              it-78

                              Ebda ċifra

                              Ebda ċifra

                  (186)

                  Jeħtieġ li titqiegħed fil-kuntest ir-referenza tar-rikorrenti għal pubblikazzjoni tal-Mutualités Chrétiennes ta' Frar 2004 (ara l-premessa 72), li tirrigwarda biss lis-sena 2001 u li turi li l-isptarijiet privati jikkuraw aktar minn 60 % tal-“pazjenti soċjali” fir-Reġjun Kapitali ta' Brussell. It-terminu “pazjenti soċjali” jista' jagħti l-impressjoni li jirreferi għall-pazjenti li ma jistgħux iħallsu kura u li għalhekk jaqgħu kollha taħt l-obbligu tal-kura universali. Madankollu dan mhuwiex il-każ minħabba r-raġunijiet li ġejjin:

                              —

                              L-ewwel nett, id-definizzjoni tal- “pazjenti soċjali” (219) li tidher fil-pubblikazzjoni tirrigwarda biss lill-persuni li huma assigurati mis-sigurtà soċjali Belġjana (220) u għalhekk ma tinkludix lill-pazjenti li ma jistgħux iħallsu u li mhumiex koperti mis-sigurtà soċjali. Madankollu huwa dan l-aħħar grupp li jibbenefika l-aktar mill-obbligu tal-kura universali u li jirrappreżenta l-akbar piż finanzjarju għall-isptarijiet IRIS (ara wkoll il-premessi 187 sa 188). Fuq il-bażi tad-definizzjoni wiesgħa użata fil-pubblikazzjoni, kważi 20 % tal-ammissjonijiet fl-isptarijiet privati (b'paragun ma' madwar 26 % fl-isptarijiet pubbliċi) ta' Brussell kienu jirrigwardaw “pazjenti soċjali”, u l-isptarijiet privati kkuraw kważi 66 % tan-numru totali ta' dawn il-pazjenti fl-2001.

                              —

                              It-tieni, anki l-“pazjenti prekarji” (221), li l-pubblikazzjoni tiddefinixxi bħala sottogrupp tal-“pazjenti soċjali”, huma koperti mis-sigurtà soċjali u ma hemm ebda raġuni għalfejn wieħed għandu jissupponi li ma jistgħux iħallsu l-ammont li jkun fadlilhom. Madankollu wieħed jista' jsostni li huwa aktar probabbli li dawn il-“pazjenti prekarji” ma jkunux jistgħu jħallsu lill-isptar l-ammont li jkun fadlilhom. Il-pubblikazzjoni turi li l-isptarijiet pubbliċi jikkuraw madwar 48 % tal-“pazjenti prekarji”, meta mqabbla mat-52 % għall-isptarijiet privati ta' Brussell. Madankollu, b'mod proporzjonali, l-isptarijiet pubbliċi jikkuraw għadd ferm ogħla minn dawn il-pazjenti milli jagħti x'jifhem is-sehem mis-suq tagħhom (f'termini ta' sodod u ta' numru ta' ammissjonijiet). Fil-fatt, “il-pazjenti prekarji” jirrappreżentaw 9,5 % tal-ammissjonijiet fl-isptarijiet pubbliċi, meta mqabbla ma' 4,1 % biss fl-isptarijiet privati.

                              —

                              It-tielet, fi kwalunkwe każ, il-kumment li fl-2001, l-isptarijiet privati ta' Brussell allegatament ikkuraw 52 % tal-pazjenti “prekarji” (meta mqabbla ma' 66 % tal-pazjenti “soċjali”) ma jibdel xejn mill-konklużjoni li l-isptarijiet IRIS biss għandhom l-obbligu tal-kura universali. Fil-fatt, fin-nuqqas ta' kwalunkwe obbligu legali li jimponi fuq l-isptarijiet privati li jikkuraw lill-pazjenti kollha irrispettivament mill-kapaċità tagħhom li jħallsu u minn jekk humiex assigurati, l-isptarijiet privati jistgħu liberament jiddeċiedu li jagħtu kura lill-pazjenti “prekarji” jew “soċjali” f'sitwazzjonijiet li ma jkunux urġenti u għaldaqstant jistgħu jibdlu d-deċiżjoni tagħhom fi kwalunkwe mument. Barra minn hekk, il-grupp ta' pazjenti l-aktar vulnerabbli, jiġifieri dawk li mhumiex koperti mis-sigurtà soċjali jew minn xi assigurazzjoni oħra, mhuwiex inkluż fl-istatistika tal-pubblikazzjoni. Dan jispjega wkoll id-differenza evidenti bejn iċ-ċifri tal-pubblikazzjoni għas-sena 2001 u l-klassifika tas-servizz pubbliku federali tas-saħħa pubblika (ara l-premessa 185) għall-perjodu 2007-2013. Filwaqt li l-klassifika tas-servizz pubbliku federali tieħu inkunsiderazzjoni l-proporzjon tal-pazjenti li mhumiex koperti mis-sigurtà soċjali, l-istatistika tal-pubblikazzjoni tirrigwarda biss lill-pazjenti li huma koperti.

                        Għal dawn ir-raġunijiet kollha, il-Kummissjoni tqis li l-pubblikazzjoni tal-Mutualités Chrétiennes li tippreżenta statistika għas-sena 2001 mhijiex prova li l-isptarijiet IRIS ma għandhomx l-obbligu ta' kura universali jew li l-isptarijet privati ta' Brussell għandhom obbligu simili.

                  (187)

                  L-obbligu ta' kura universali li għandhom l-isptarijiet IRIS jiżgura li l-pazjenti li jkollhom problemi finanzjarji kbar, ir-refuġjati politiċi, l-immigranti illegali, eċċ., jirċievu kura fi kwalunkwe ċirkustanza. Jekk dawn il-pazjenti ma jistgħux iħallsu l-kura tagħhom u ma huma koperti minn ebda assigurazzjoni (jiġifieri la mis-sigurtà soċjali, u lanqas minn assigurazzjoni tas-saħħa privata), is-CPAS ikopru biss l-ispejjeż ta' dawn il-pazjenti diment li jirrispettaw ċerti kundizzjonijiet. Biex jistabbilixxu r-regoli applikabbli għal dan ir-rimborż, l-isptarijiet IRIS u 17 mid-19-il CPAS tar-Reġjun Kapitali ta' Brussell iffirmaw ftehimiet multilaterali msejħa tar-“residenza ta' emerġenza”. Għall-kura mhux urġenti, is-CPAS jibagħtu lill-persuni kkonċernati fl-isptarijiet IRIS u jintrabtu bil-miktub (permezz ta' “dikjarazzjoni”) li jkopru l-ispiża tal-kura. Jekk il-pazjenti jippreżentaw din id-dikjarazzjoni, l-isptarijiet IRIS jibagħtu l-kont direttament lis-CPAS. Għall-kura urġenti, din il-proċedura ovvjament ma tapplikax. Minflok, ir-rimborż mis-CPAS huwa soġġett għall- (i) preżentazzjoni ta' ċertifikat mediku li jikkonferma l-ħtieġa ta' ammissjoni urġenti jew ta' kura immedjata tal-persuna, u għas-(ii) sitwazzjoni ekonomika tal-persuna kif ikkonfermata mis-CPAS skont l-informazzjoni miġbura mill-isptar biex tagħmel stħarriġ soċjali. Il-ġbir tal-informazzjoni meħtieġa huwa kompitu importanti għad-dipartimenti tas-servizzi soċjali tal-isptarijiet IRIS (ara wkoll il-premessi 210 sa 211) (222).

                  (188)

                  Dment li l-kundizzjonijiet imsemmija hawn fuq ikunu ssodisfati (jiġifieri l-preżentazzjoni ta' dikjarazzjoni għall-kura mhux urġenti u ċertifikat mediku u l-istħarriġ soċjali għall-kura urġenti), is-CPAS jirrimborża lill-isptarijiet IRIS l-ispejjeż relatati mal-kura tal-pazjenti li ma jistgħux iħallsu l-kura tagħhom u li mhumiex koperti minn assigurazzjoni. Madankollu dan ma jeħlisx lill-isptarijiet IRIS mill-piż kollu li jirriżulta mill-obbligu ta' kura universali. Fil-fatt, biex jiksbu r-rimborż mingħand is-CPAS, l-isptarijiet IRIS iridu jiġbru informazzjoni għall-istħarriġ soċjali (fl-2012 dan sar għal 25 749 każ). Din hija pereżempju waħda mir-raġunijiet li għaliha l-isptarijiet IRIS jimpjegaw aktar mid-doppju tal-ħaddiema soċjali mill-isptarijiet universitarji (ara l-premessa 213). Madankollu, is-CPAS ma jirrimborżawx lill-isptarijiet IRIS l-ispejjeż marbutin mal-ġbir ta' informazzjoni għall-istħarriġ soċjali (223). Barra minn hekk, is-CPAS għandhom skadenzi ta' ħlasijiet itwal (xi drabi ta' aktar minn sena) mill-impriżi mutwi u l-kumpaniji tal-assigurazzjoni (li jħallsu fi żmien xahar sa xahrejn minn meta jirċievu l-kont). Għaldaqstant, l-isptarijiet IRIS iridu jiffinanzjaw minn qabel dawn l-ispejjeż fuq perjodu itwal milli għall-pazjenti “normali”. Fil-31 ta' Diċembru 2010, is-CPAS ta' Brussell kellhom jagħtu lill-isptarijiet IRIS kważi EUR 35 miljun (li madwar 71 % kienu jirrigwardaw kontijiet tal-2010, 12 % tal-kontijiet tal-2009 u madwar 13 % tal-kontijiet tas-snin preċedenti). B'rata ta' interess nominali annwali ta' 2 %, l-isptarijiet IRIS stmaw li l-ispiża inerenti għall-akbar dewmien fil-pagamenti kienet tammonta għal kważi EUR 700 000 sa dik id-data (224). Fl-aħħar nett, il-persuni kollha li jista' jkollhom diffikultajiet sabiex iħallsu l-kont tagħhom mhumiex eliġibbli għal kopertura mis-CPAS (225). Fuq il-bażi tal-obbligu tagħhom ta' kura universali, l-isptarijiet IRIS xorta waħda jikkuraw lill-pazjenti li għalihom is-CPAS ma jintrabtux li jkopru l-ispejjeż. F'sitwazzjoni bħal din, l-isptarijiet IRIS jibagħtu kont lill-pazjenti li, f'ċerti każijiet, ma jkunux jistgħu jħallsuhom. Minn dan jirriżulta li l-isptarijiet IRIS iridu jiffaċċjaw livell ta' dejn mitluf li huwa ferm ogħla minn dak tal-isptarijiet pubbliċi l-oħrajn u tal-isptarijiet privati fil-Belġju (226). L-isptarijiet IRIS stmaw li fl-2010, l-ammont ta' dejn kanċellat kien jaqbeż il-medja tal-isptarijiet pubbliċi fil-Belġju b'madwar EUR […] miljun.

                  (189)

                  Fl-aħħar nett, huwa importanti li jitqiegħed lura fil-kuntest tiegħu l-finanzjament previst mit-Taqsima B8 tal-BMF li jingħata lill-isptarijiet li l-pazjenti tagħhom għandhom profil soċjoekonomiku baxx. Dan il-finanzjament federali limitat huwa maħsub sabiex jikkumpensa parti mill-ispejjeż relatati mal-“pazjenti soċjali” (pereżempju, minħabba l-fatt li fuq medja, dawn il-pazjenti jibqgħu għal perjodu itwal fl-isptar mill-oħrajn) iżda mhuwiex kumpens għal obbligu ta' kura universali. Il-finanzjament taħt it-Taqsima B8 ma jikkumpensax l-ispejjeż attwali mġarrba mill-isptarijiet għall-kura tal-pazjenti soċjali (pereżempju, il-fatturi mhux imħallsa mill-pazjenti soċjali, il-bżonn ta' ħaddiema soċjali addizzjonali). Madankollu, baġit fiss (ta' madwar EUR 25 miljun fis-sena għall-Belġju kollu) jiġi allokat fuq il-bażi tal-klassifikazzjoni tal-isptarijiet stabbilita skont il-profil soċjoekonomiku tal-pazjenti tagħhom (ara l-premessa 185). Minħabba li l-ewwel tliet pożizzjonijiet ta' din il-klassifika huma okkupati mill-isptarijiet IRIS, dawn jirċievu wkoll parti akbar mis-sehem tal-finanzjament taħt it-Taqsima B8 mill-isptarijiet ikklassifikati inqas tajjeb (bħal pereżempju l-isptarijiet privati ta' Brussell). Ir-raġuni li għaliha kemm l-isptarijiet pubbliċi kif ukoll dawk privati huma fil-prinċipju eliġibbli għal dan il-finanzjament hija li l-isptarijiet huma liberi li jagħżlu li jikkuraw lill-pazjenti soċjali, anki mingħajr l-obbligu ta' kura universali li għandhom l-isptarijiet IRIS. Jistgħu jagħmlu din l-għażla peress li ċerti pazjenti soċjali jkunu kapaċi jħallsu jew ikunu assigurati. Fil-fatt, f'dak li jirrigwarda lill-pazjenti soċjali li huma koperti mis-sigurtà soċjali, spiss jiġu applikati tariffi aktar baxxi u l-INAMI tħallas porzjon akbar mill-ispejjeż, li jnaqqas ir-riskju finanzjarju għall-isptar. Jirriżulta wkoll li mhux is-CPAS kollha tal-Belġju għażlu li joħolqu sptar tagħhom. Għaldaqstant, biex jissodisfaw l-obbligu ta' għajnuna soċjali tagħhom, is-CPAS jistgħu jistrieħu fuq l-isptarijiet privati. F'sitwazzjonijiet bħal dawn, sptar privat loġikament jikkura ċertu għadd ta' pazjenti soċjali u jista' wkoll jibbenefika minn finanzjament taħt it-Taqsima B8 previst mill-BMF. Madankollu, fir-Reġjun Kapitali ta' Brussell, is-CPAS jistgħu jistrieħu fuq l-isptarijiet pubbliċi IRIS, li jispjega għalfejn il-klassifika stabbilita fil-premessa 185) turi li l-profil soċjoekonomiku medju tal-pazjenti privati ta' Brussell huwa ferm aħjar minn dak tal-pazjenti tal-isptarijiet IRIS. Għal dawn ir-raġunijiet kollha, il-finanzjament taħt it-Taqsima B8 tal-BMF ma jistax jitqies li jindika l-eżistenza ta' obbligu ta' kura universali għall-isptarijiet Belġjani kollha.

            Konklużjoni dwar l-obbligu ta' kura universali tal-isptarijiet IRIS

                  (190)

                  Fuq il-bażi tal-elementi preċedenti, il-Kummissjoni tikkonkludi li l-obbligu ta' kura universali jaqa' biss fuq l-isptarijiet IRIS, huwa s-suġġett ta' mandat ċar u huwa definit fl-istatuti tal-isptarijiet IRIS u fil-pjanijiet strateġiċi IRIS skont ir-rekwiżiti tal-Liġi dwar is-CPAS (ara l-premessi 29 sa 30). Dan jidher ukoll fil-klassifika tal-isptarijiet stabbilita skont il-profil soċjoekonomiku tal-pazjenti tagħhom (ara l-premessa 185). Dan l-obbligu jiggarantixxi li l-individwi foqra tar-Reġjun Kapitali ta' Brussell jingħataw kura medika adegwata, inkluż f'sitwazzjonijiet li ma jkunux ta' emerġenza, anki jekk ma jkunux jistgħu jħallsu. Għalhekk l-isptarijiet IRIS jagħtu kura tas-saħħa soċjali skont il-ħtiġijiet tal-popolazzjoni lokali. Kif spjegat fil-premessa preċedenti, parti biss mill-ispejjeż relatati ma' dan l-obbligu hija koperta direttament (pereżempju, permezz tar-rimborż tal-ispejjeż tal-kura mis-CPAS). Huwa għalhekk li l-ispiża li jifdal hija koperta mill-kumpens għat-telf li huq s-suġġett ta' din id-deċiżjoni.

            II.   L-obbligu li tiġi pprovduta offerta kompluta ta' kura bażika fl-isptarijiet f'diversi siti

                  (191)

                  L-awtoritajiet Belġjani jqisu li l-isptarijiet IRIS għandhom ukoll l-obbligu speċifiku li jipprovdu offerta kompluta ta' kura bażika fl-isptarijiet f'diversi siti jew obbligu “f'iktar minn sit wieħed” fir-Reġjun Kapitali ta' Brussell. Skont ir-rikorrenti, mhuwiex ċar, iżda, xi jkopri eżattament l-obbligu ta' forniment ta' kura bażika kompluta fl-isptarijiet f'diversi siti, u lanqas sa liema punt dan l-obbligu jimponi spejjeż addizzjonali fuq l-isptarijiet IRIS. Ir-rikorrenti madankollu ma jippretendux li l-isptarijiet privati ta' Brussell ikollhom tali obbligu.

                  (192)

                  Il-Kummissjoni tinnota li l-LCH ma timponix fuq l-isptarijiet (pubbliċi jew privati) li joperaw minn diversi siti. Għall-kuntrarju, il-mekkaniżmu ta' programmazzjoni tal-isptarijiet jiddetermina n-numru massimu ta' sodod tal-isptarijiet li jistgħu jintużaw f'kull Reġjun tal-Belġju. Għar-Reġjun Kapitali ta' Brussell, in-numru ta' sodod fl-isptarijiet (ġenerali) huwa limitat għal madwar 7 260 u kull sptar ta' Brussell huwa awtorizzat juża ċertu numru ta' sodod f'dan il-limitu. Fil-prinċipju, jekk il-kapaċità ta' sptar tkun ġiet approvata taħt is-sistema ta' programmazzjoni, l-isptar jista' jiddeċiedi liberament li jiġbor dawn is-sodod f'sit wieħed jew li jqassamhom fuq diversi siti f'dan ir-reġjun partikolari, u safejn jixtieq. Bl-istess mod, jista' jiddeċiedi li joffri jew li ma joffrix l-istess servizzi jew li joffri biss tipi ta' kura partikolari f'kull wieħed minn dawn is-siti. F'dan il-kuntest, ċerti sptarijiet privati ta' Brussell għażlu liberament li joperaw minn diversi siti, filwaqt li oħrajn joperaw biss minn wieħed (227). L-isptarijiet privati jistgħu madankollu jiddeċiedu fi kwalunkwe ħin li jiġbru s-sodod u s-servizzi tagħhom f'sit wieħed (228). Jeħtieġ li jkun innutat ukoll li, fil-limiti stabbiliti mill-mekkaniżmu ta' programmazzjoni (229), l-isptarijiet privati huma wkoll liberi li jagħżlu t-tipi ta' kura li jipproponu, u b'hekk ikollhom il-possibbiltà li jispeċjalizzaw fit-tipi ta' kura tas-saħħa l-aktar profittabbli (230).

            L-obbligu tad-diversi siti li għandhom l-isptarijiet IRIS

                  (193)

                  F'dak li jirrigwarda lill-isptarijiet IRIS, il-muniċipalitajiet u s-CPAS jippreferu jżommu offerta ta' kura lokali meta mqabbla mal-konċentrazzjoni ta' sodod tal-isptarijiet. Huma għażlu speċifikament li jipprovdu offerta kompluta ta' kura bażika fis-siti kollha, li, minħabba li din teħtieġ l-istess infrastrutturi, tagħmir u attivitajiet f'kull post, twassal għal spejjeż addizzjonali. Huwa fuq din il-bażi li meta sar ir-ristrutturar tal-isptarijiet ta' Brussell tal-1995, is-CPAS u l-muniċipalitajiet għażlu b'mod deliberat li jżommu s-servizzi tal-isptarijiet lokali fid-diversi siti li kellhom diġà, li jfornu offerta kompluta ta' kura, skont il-ħtiġijiet tal-popolazzjoni. Huma qiesu li l-ħtiġijiet mediko-soċjali li kienu r-raġuni wara l-ħolqien tal-isptarijiet pubbliċi kienu għadhom jeżistu. F'dan il-kuntest, ta' min jinnota li l-parti l-kbira tas-siti tal-isptarijiet IRIS jinsabu fil-muniċipalitajiet l-aktar foqra tar-Reġjun Kapitali ta' Brussell (ara wkoll il-premessa 202). L-awtoritajiet pubbliċi għaldaqstant irrinunzjaw b'mod volontarju għaż-żidiet fl-effiċjenza, għad-detriment tal-interess purament finanzjarju tagħhom, u għażlu li jżommu kull sit ta' sptar li kellhom, għalkemm kienu jafu li l-miżuri federali ta' finanzjament tal-isptarijiet ma kinux ser ikopru l-ispejjeż kollha [minħabba, pereżempju, l-irduppjar tal-infrastrutturi u tal-ispejjeż operattivi, ara wkoll il-premessa 203). Din l-għażla hija kkonfermata fil-pjanijiet strateġiċi IRIS u tobbliga għalhekk lill-isptarijiet IRIS iżommu s-siti kollha tal-isptarijiet sabiex il-pazjenti jkunu jistgħu jirċievu l-kura bażika kollha kemm jista' jkun qrib id-dar tagħhom.

                  (194)

                  B'mod partikolari, it-Taqsima “Assi ta' struttura” tal-Pjan Strateġiku IRIS 1996-2001 tirreferi għal:
                  “Iż-żamma ta' attività ta' sptar deċentralizzat u ta' kopertura ambulatorja wiesgħa. L-attività se tinżamm fid-disa' siti.” (231)
                      (232)

                  […]
                  “Iż-żamma tal-attività bażika fid-diversi siti. Il-pazjenti, b'mod partikolari dawk anzjani, ikunu jistgħu għalhekk jibqgħu jingħataw kura fl-isptar f'distanza raġonevoli mid-dar tagħhom.” (233)

                  (195)

                  Il-Pjan Strateġiku 1996-2001 jenfasizza wkoll li l-isptarijiet IRIS jikkuraw essenzjalment pazjenti li jgħixu fil-viċinanzi u għaldaqstant huma kkwalifikati bħala “sptarijiet lokali” (234). Barra minn hekk, l-isptarijiet IRIS iridu “iżidu l-adegwatezza tas-servizzi [tagħhom] għall-ħtiġijiet tal-popolazzjoni ta' Brussell, […] u jsaħħu l-aċċessibbiltà [tagħhom] għal-livelli kollha tal-popolazzjoni, u b'mod partikolari għal dawk l-aktar żvantaġġjati” (235).

                  (196)

                  Il-Pjan Strateġiku 2002-2014 iżid:
                  “IRIS tadotta l-prinċipju ta' organizzazzjoni iffukata fuq il-pazjenti, imfassla f'netwerk pubbliku ta' istituzzjonijiet li jaħdmu flimkien bl-għan li jiżguraw servizz ta' kura lokali u speċjalizzat” (236).

                  (197)

                  Rigward il-kura lokali, dan il-pjan strateġiku jżid:
                  “Minħabba l-mod kif is-siti IRIS huma mqassma ġeografikament, l-impatt tagħhom fuq il-kopertura tal-popolazzjoni ġenerali, li xi drabi jkollha problemi soċjali, l-ewwel għan żviluppat huwa garanzija f'kull sit ta' kura lokali, ta' kwalità, affidabbli u aċċessibbli.
                  L-isptarijiet IRIS — minbarra l-Institut Bordet u l-Hôpital des Enfants [HUDERF] (237) li huma sptarijiet ta' referenza bi speċjalizzazzjoni waħda — għandhom il-missjoni prinċipali li joffru mediċina lokali, li tissodisfa d-domanda lokali tal-pazjenti li jgħixu fil-muniċipalitajiet tal-madwar” (238).

                  (198)

                  Il-Pjan Strateġiku IRIS 2002-2014 jispeċifika wkoll li minbarra l-mediċina lokali relatata mal-kura bażika, l-isptarijiet IRIS joffru kura speċjalizzata (fi kliem ieħor, firxa ta' kura usa' jew aktar żviluppata (239)). Madankollu din il-kura ma tiġix offruta fis-siti kollha (għalkemm ġenerlament hija offruta f'bosta minnhom) u tiġi ppjanata fil-livell tan-netwerk IRIS (240). L-għan huwa dejjem li jiġi assigurat aċċess universali lill-popolazzjoni ta' Brussell għal offerta ta' kura tajba ħafna (permezz ta' kura lokali jew kura speċjalizzata) (241). Dan il-pjan strateġiku jinkludi wkoll tabelli dettaljati li jispeċifikaw it-tip ta' kura bażika jew ta' kura speċjalizzata proposta f'kull sit tal-isptarijiet IRIS. L-attivitajiet ta' kura bażika huma indikati bħala ta' “livell 1 — livell lokali” filwaqt li l-attivitajiet ta' kura speċjalizzata huma indikati bħala ta' “livell 2 — livell ta' speċjalizzazzjoni” u “livell 3 — livell ta' referenza” (242). L-isptarijiet IRIS jafu għalhekk b'mod ċar x'tipi ta' kura jridu joffru f'kull sit li għandhom.

                  (199)

                  Sabiex ikun garantit li kull sptar IRIS ikun kompletament konxju tal-ħtiġijiet medikosoċjali tal-popolazzjoni lokali u jkun immexxi skont dawn, il-ħolqien tal-isptarijiet IRIS ġie wkoll marbut b'mod espliċitu maż-żamma ta' “bażi lokali” għas-servizzi tal-isptarijiet pubbliċi. Dan jixhduh il-Ftehim dwar ir-Ristrutturar ikkonfermat mill-Ftehim ta' Kooperazzjoni tad-19 ta' Mejju 1994 (243) kif ukoll il-kompożizzjoni tal-korpi ta' amministrazzjoni tal-isptarijiet IRIS (244). B'mod aktar partikolari, skont l-Artikolu 11 tal-istatuti, il-parti l-kbira tal-membri tal-Assemblea Ġenerali tal-Assoċjazzjonijiet tal-Isptarijiet IRIS huma eletti mill-Kunsill Muniċipali u l-Kunsill tas-Servizzi Soċjali (organizzat fil-livell muniċipali) filwaqt li l-Bourgmestre (is-sindku) u l-President tas-CPAS jiġu maħtura membri ex-officio. Bl-istess mod, 10 mill-14-il membru tal-Bord tad-Diretturi huma maħtura mill-membri tad-delegazzjoni tal-awtoritajiet pubbliċi fl-Assemblea Ġenerali (kif jitlob l-Artikolu 27 tal-istatuti).

                  (200)

                  L-intenzjoni li l-isptarijiet IRIS jitmexxew skont il-ħtiġijiet medikosoċjali tal-popolazzjoni lokali ġiet ikkonfermata mil-laqgħa tal-Bord tad-Diretturi tan-netwerk IRIS tal-20 ta' Novembru 1996, li waqtha ġiet adottata emenda għall-Pjan Strateġiku 1996-2001, li tafferma b'mod ċar f'dan ir-rigward:
                  “Dan is-sett ta' restrizzjonijiet, li jeħtieġu ristrutturar, għandhom ikunu ssodisfati fil-kuntest usa' tal-għanijiet strateġiċi tagħna. Dawn jistgħu jitfakkru kif ġej:

                              —

                              in-Netwerk IRIS tal-isptarijiet pubbliċi għandu jkun fil-qalba tal-futur tas-sistema tas-saħħa ta' Brussell;

                              —

                              l-isptarijiet tagħna għandhom jadattaw għall-bidliet fil-ħtiġijiet tal-popolazzjoni ta' Brussell;

                              —

                              ir-ristrutturar tan-Netwerk għandu jinbena għall-marid u madwaru;

                              —

                              l-immodernizzar tan-Netwerk għandu jibbaża fuq impetu ġdid tal-komunità tal-isptarijiet inġenerali, l-aktar dak tal-komunità medika.”

                  (201)

                  Din l-emenda żżid ukoll:
                  “F'dan il-kuntest, ir-ristrutturar għandu jiggarantixxi:

                              —

                                 l-issuktar ta' attivitajiet mediċi u ta' kura f'kull sit ta' sptar, skont il-kompitu tagħna ta' kura lokali;

                              —

                              l-issuktar tal-għanijiet ta' bilanċ finanzjarju;

                              —

                              l-iżvilupp armonjuż tan-Netwerk għal bilanċ bejn l-interess ġenerali u l-interess partikolari ta' kull waħda mill-entitajiet;

                              —

                              l-intensifikar tal-koordinazzjoni u tal-kollaborazzjoni bejn l-entitajiet tan-Netwerk;

                              —

                                 l-aċċessibbiltà tan-Netwerk u ż-żamma tan-natura pubblika tiegħu;

                              —

                              […].” (245)

            L-obbligu ta' sptarijiet IRIS f'diversi siti, obbligu reali ta' servizz pubbliku (SIEĠ)

                  (202)

                  Il-Kummissjoni eżaminat ukoll l-argument tar-rikorrenti fil-kuntest tal-Kawża quddiem il-Qorti Ġenerali (ara t-Taqsima 4.2), li l-ħtiġijiet ta' kura lokali għandhom ikunu kkunsidrati fir-rigward tal-għadd kbir ta' sptarijiet pubbliċi u privati li jinsabu fir-Reġjun Kapitali ta' Brussell. Kif spjegat aktar 'il fuq, il-mekkaniżmu ta' programmazzjoni tal-isptarijiet jiffissa n-numru massimu ta' sodod fl-isptarijiet ġenerali fir-Reġjun Kapitali ta' Brussell għal 7 260 bl-għan li tiġi evitata offerta eċċessiva ta' servizzi mediċi. Dan in-numru ta' sodod jiġi offrut kemm mill-isptarijiet pubbliċi kif ukoll dawk privati biex jaqdu l-ħtiġijiet tal-isptarijiet tar-Reġjun Kapitali ta' Brussell. Il-mekkaniżmu ta' programmazzjoni jieħu biss inkunsiderazzjoni l-ħtiġijiet mediċi fil-livell reġjonali u ma jikkunsidrax il-ħtiġijiet soċjali ta' popolazzjoni partikolari u lanqas is-sitwazzjoni soċjali speċifika għal żona ġeografika. Dawn il-ħtiġijiet soċjali huma vvalutati skont il-politika ta' għajnuna soċjali tas-CPAS (fi kliem ieħor, fil-livell muniċipali). Il-predeċessuri tal-isptarijiet IRIS ġew stabbiliti biex jaqdu l-ħtiġijiet soċjali u, wara r-ristrutturar, id-diversi siti IRIS inżammu sabiex jissodisfaw ħtieġa soċjali reali (ara l-premessi 82 sa 84 u 91). Fil-fatt, huwa peress li l-isptarijiet IRIS jipprovdu s-SIEĠ tal-kura tas-saħħa soċjali li jeżistu wkoll ħtieġa u obbligu li jkollhom diversi siti. Għall-abitanti fqar tar-Reġjun Kapitali ta' Brussell, mhuwiex biss importanti li wieħed ikun jista' jmur fi sptar qrib ir-residenza tiegħu iżda wkoll li wieħed ikun ċert li jingħata kura anki jekk ma jkunx jista' jħallas għaliha, u li jista' jitlob l-għajnuna tas-servizzi soċjali. Billi jobbligaw lill-isptarijiet IRIS iżommu d-diversi siti tagħhom, ir-Reġjun Kapitali ta' Brussell u s-CPAS iridu jiggarantixxu li l-kura tas-saħħa soċjali tingħata kemm jista' jkun malajr mill-post fejn hemm il-ħtieġa. F'dan il-kuntest, jeħtieġ li jkun enfasizzat li għaxra minn ħdax-il sit tal-isptarijiet IRIS jinsabu f'muniċipalitajiet fejn id-dħul medju ma jaqbiżx il-medjan (246) għar-Reġjun Kapitali ta' Brussell. Ħamsa mill-ħdax-il sit tal-isptarijiet privati jinsabu, għall-kuntrarju, f'muniċipalitajiet fejn id-dħul medju huwa ogħla minn dan il-medjan (247). Kif turi l-mappa ta' hawn taħt (248) (ara l-grafika 3), ma jidhirx li teżisti xi sovrappożizzjoni ġeografika sinifikanti bejn l-isptarijiet pubbliċi (ċrieki b'ċirkonferenża ta' tikek) u l-isptarijiet privati ġenerali u universitarji (ċrieki b'ċirkonferenza kontinwa) fir-Reġjun Kapitali ta' Brussell. Dan jissuġġerixxi li s-sempliċi fatt li għadd kbir ta' sptarijiet huma attivi fir-Reġjun Kapitali ta' Brussell mhuwiex biżżejjed biex jiggarantixxi l-aċċess tal-abitanti kollha għall-kura fl-isptarijiet. Barra minn hekk, kif spjegat aktar 'il fuq, l-isptarijiet IRIS huma l-uniċi sptarijiet tar-Reġjun Kapitali ta' Brussell li jipprovdu SIEĠ ta' kura tas-saħħa soċjali, u l-isptarijiet privati ma jistgħux jitqiesu għalhekk bħala ekwivalenti f'dak li jirrigwarda l-issodisfar tal-ħtiġijiet soċjali tal-popolazzjoni lokali. Fid-dawl tal-kunsiderazzjonijiet preċedenti, il-Kummissjoni tikkonkludi li l-preżenza ta' diversi sptarijiet privati fir-Reġjun Kapitali ta' Brussell mhuwiex raġuni li toħloq dubju dwar in-natura ta' obbligu reali ta' servizz pubbliku (SIEĠ) dwar l-obbligu ta' diversi siti li għandhom l-isptarijiet IRIS u mhux l-isptarijiet privati ta' Brussell, b'mod partikolari fid-dawl tas-SIEĠ tal-kura tas-saħħa soċjali.

                     Grafika 3

                     Mappa tas-siti tal-isptarijiet fir-Reġjun Kapitali ta' Brussell

            L-impatt prattiku tal-obbligu ta' diversi siti li għandhom l-isptarijiet IRIS

                  (203)

                  L-obbligu ta' diversi siti jista' wkoll jitqies bħala piż għall-isptarijiet IRIS, għax dan jimponilhom li jirduppjaw ċerti infrastrutturi u dan joħloq spejjeż operattivi ogħla. Dawn l-ispejjeż huma l-aktar marbuta mal-bżonn li kull sit ikun mgħammar b'servizzi bħal servizz ta' emerġenza, servizz ta' sterilizzazzjoni, servizz ta' sorveljanza u sigurtà, u amministrazzjoni proprja. Fil-fatt, il-finanzjament BMF (ara l-premessa 46(a)) jingħata biss għal wieħed minn dawn is-servizzi lil kull sptar, ikun xi jkun in-numri ta' siti li jokkupa. Mal-ispejjeż tal-infrastruttura u t-tagħmir, jiżdiedu l-ispejjeż operattivi relatati mad-diversi entrati (manutenzjoni, tisħin, tindif, eċċ.). Studju li sar mill-assoċjazzjoni ċentrali IRIS fl-2009 stima li l-ispejjeż tal-obbligu ta' diversi siti li ma kinux koperti mill-finanzjament BMF kienu jammontaw għal EUR […] miljun fl-2008 u għal EUR […] miljun fl-2009 għall-ħames sptarijiet IRIS f'daqqa.

            Konklużjoni dwar l-obbligu tad-diversi siti li għandhom l-isptarijiet IRIS

                  (204)

                  Il-Kummissjoni tikkonkludi li skont il-pjanijiet strateġiċi IRIS, l-isptarijiet IRIS għandhom l-obbligu ċar 1) li jżommu s-siti tal-isptarijiet kollha li għandhom sabiex jaqdu l-ħtiġijiet medikosoċjali tal-popolazzjonijiet lokali rispettivi u 2) li jipprovdu offerta kompluta ta' attivitajiet ta' kura bażika fis-siti kollha. B'mod partikolari, il-pjan strateġiku IRIS jiddefinixxi l-attivitajiet meqjusa bħala kura bażika u bħala kura speċjalizzata u jindika għal kull sptar IRIS x'tipi ta' kura għandu joffri. Barra minn hekk, id-dispożizzjonijiet tal-istatuti tal-isptarijiet IRIS u tal-Liġi dwar is-CPAS jiggarantixxu li l-isptarijiet IRIS huma għal kollox konsapevoli tal-ħtiġijiet medikosoċjali tal-popolazzjoni lokali u huma mmexxija skont dan. Barra minn hekk, l-obbligu ta' diversi siti jaqbeż ir-rekwiżiti tal-LCH u tal-mekkaniżmu ta' programmazzjoni, peress li dan tal-aħħar ma jiħux inkunsiderazzjoni l-ħtiġijiet soċjali ta' popolazzjoni partikolari u lanqas tas-sitwazzjoni soċjali ta' xi żona ġeografika. L-isptarijiet privati għaldaqstant mhumiex obbligati li joperaw minn diversi siti u lanqas li jipprovdu offerta sħiħa ta' kura bażika f'kull sit (meta jagħżlu li jokkupaw diversi siti). Fl-aħħar nett, kif spjegat fil-premessa preċedenti, l-obbligu ta' diversi siti jiġġenera spejjeż konsiderevoli għall-isptarijiet IRIS, li mhumiex koperti mill-BMF u li jikkontribwixxu għalhekk għat-telf tal-isptarijiet IRIS.

            III.   L-obbligu li jiġu pprovduti servizzi soċjali estiżi

                  (205)

                  Fl-aħħar nett, l-awtoritajiet Belġjani jqisu li l-isptarijiet IRIS għandhom l-obbligu li jipprovdu servizzi soċjali estiżi lill-pazjenti u lill-familji tagħhom. Skont ir-rikorrenti, l-obbligu jidher li jikkonsisti biss f'volum ta' servizzi soċjali akbar minn dak propost mill-isptarijiet l-oħrajn. F'dan il-kuntest, jeħtieġ li jiġi enfasizzat li la l-LCH u lanqas il-kundizzjonijiet ta' approvazzjoni tal-isptarijiet (fuq il-bażi tad-Digriet Irjali tat-23 ta' Ottubru 1964) ma jimponu obbligu ġenerali li jiġu pprovduti servizzi soċjali fl-isptar. Ċerti regoli iżolati li jirrigwardaw ċerti servizzi tal-isptar biss (is-servizzi ġerjatriċi u psikjatriċi (249)) jipprevedu l-intervent tal-ħaddiema soċjali. Barra minn hekk, regola speċifika għall-isptarijiet universitarji tipprevedi l-preżenza ta' ħaddiem soċjali għal kull 2 000 ammissjoni biss (250). Minbarra dawn is-sitwazzjonijiet partikolari, l-isptarijiet privati ma għandhom l-ebda obbligu li jipprovdu servizzi soċjali lill-pazjenti kollha tagħhom. L-isptarijiet IRIS, għall-kuntrarju, huma obbligati, fuq il-bażi tal-pjanijiet strateġiċi IRIS, li joffru servizzi soċjali li jgħinu lill-pazjenti kollha li jkollhom bżonnhom.

            L-obbligu li jiġu pprovduti servizzi soċjali estiżi li għandhom l-isptarijiet IRIS

                  (206)

                  Il-pjan strateġiku IRIS 1996-2001 jippreżenta l-kuntest ġenerali tal-kura globali tal-pazjenti fl-isptarijiet IRIS, inkluż f'dak li jirrigwarda l-aspetti psikosoċjali u ambjentali:
                  “Kura globali tal-pazjenti: Il-pazjent ma jistax ikun ridott biss għall-kundizzjoni li jeħtieġ kura għaliha. Ċerti kategoriji ta' pazjenti b'mod partikolari għandhom jibbenefikaw minn kura globali, kemm fl-aspetti purament mediċi tagħha kif ukoll dawk psikosoċjali u ambjentali: normalment dawn ikunu pazjenti ġerjatriċi, pazjenti pedjatriċi, pazjenti f'fażi terminali, pazjenti psikjatriċi, pazjenti soċjalment żvantaġġjati eċċ.” (251)

                  (207)

                  Ir-rwol tas-servizzi soċjali u l-kompiti ewlenin tagħhom huma deskritti f'aktar dettall f'dan il-pjan:
                  “L-isptarijiet [IRIS] għandu jkollhom servizzi soċjali li r-rwol essenzjali tagħhom huwa li jikkontribwixxu għall-benesseri tal-pazjenti, għall-kwalità medika u għall-funzjonament ottimali tal-istituzzjoni. Is-servizz soċjali huwa kollaboratur tal-Uffiċjal li jmexxi u sieħeb tas-servizzi kollha tal-isptar. Huwa responsabbli mill-umanizzazzjoni tal-kundizzjonijiet ta' soġġorn [tal-pazjenti fl-isptar]. Irid jaħseb għad-diffikultajiet soċjali tal-pazjenti idealment qabel, iżda wkoll waqt is-soġġorn tagħhom u meta joħorġu mill-isptar. Huwa r-rabta privileġġjata bejn il-pazjent, l-isptar, il-familja tiegħu u l-ambjent tiegħu. Biex jagħmel dan, irid:

                              —

                              ikollu l-ħin, il-kapaċità professjonali li jevalwa l-ħtiġijiet tal-pazjent miegħu, dawk ta' madwaru u t-timijiet ta' kura, u li jsib miegħu s-soluzzjonijiet xierqa;

                              —

                              ikollu aċċess għall-fajls tal-ammissjoni u dawk mediċi tal-pazjenti fejn ikun jista' jindika data soċjali li tista' tikkontribwixxi għall-kwalità tal-kura;

                              —

                              jinżamm informat fil-pront dwar id-data tat-trasferiment jew ta' ħruġ biex jimplimenta d-dispożizzjonijiet meħtieġa;

                              —

                              jagħti parir dwar il-pazjenti li jkollhom profili u kundizzjonijiet ikkumplikati;

                              —

                              jistabbilixxi l-mekkaniżmi legali, flimkien mas-servizzi finanzjarji minħabba li l-limitu tal-intervent tiegħu huwa ddeterminat mill-etika professjonali tar-relazzjoni ċentrata fuq il-pazjent fl-aspetti soċjali kollha tagħha;

                              —

                                 jassigura l-koordinazzjoni mas-CPAS;

                              —

                              ikun jaf liema huma n-netwerks soċjali u tas-saħħa eżistenti;

                              —

                              jipproponi titjib fil-funzjonament tal-isptar;

                              —

                              ikollu infrastruttura li tiggarantixxi l-kunfidenzjalità tal-komunikazzjonijiet u tad-data.

                        Il-missjoni tal-kura soċjali li hija l-vokazzjoni tal-isptarijiet pubbliċi timplika li jwettqu funzjoni ta' koordinazzjoni tal-atturi tas-saħħa, li jipparteċipaw fin-netwerks tas-saħħa u dawk soċjali, jew saħansitra joħolquhom, u li jipparteċipaw direttament fil-ħolqien tas-servizzi relatati IRIS meħtieġa biex jaqdu l-ħtiġijiet tal-popolazzjoni (lukanda għall-kura, lukanda għall-familji, kura palljattiva fid-dar, ċentri ta' kura mid-droga, ċentri għall-persuni bla dar, servizzi ta' kura fid-dar...). Għandhom jakkreditaw ukoll lill-organizzazzjonijiet li magħhom jikkooperaw” (252).

                  (208)

                  Skont dan il-pjan strateġiku, is-servizz soċjali jista' jkollu rwol importanti wkoll meta l-pazjenti jiddaħħlu l-isptar:
                  “Il-mod kif jintlaqa' l-pazjent għandu jvarja skont jekk il-pazjent jidħolx fl-emerġenza, għal viżta jew biex jibqa' l-isptar; fi kwalunkwe każ, il-pazjent għandu jiġi milqugħ b'diskrezzjoni u b'mod li jħossu komdu, u b'mod li jtaffi kemm jista' jkun l-inkwiet tiegħu u dak tal-familja tiegħu. Is-servizzi soċjali tal-isptarijiet tagħna, f'dan ir-rigward, għandhom rwol essenzjali” (253).

                  (209)

                  Il-Pjan Strateġiku IRIS 2002-2014 iżid:
                  “Is-servizz soċjali huwa indispensabbli fl-isptar pubbliku, biex jakkumpanja lill-pazjenti ambulatorji u dawk fl-isptar. Jikkonsisti f'assistenza lill-pazjenti u lill-familji tagħhom sabiex isolvu u jġestixxu problemi u diffikultajiet amministrattivi, finanzjarji, problemi ta' relazzjonijiet u dawk soċjali relatati mal-istat tal-marda, mas-soġġorn u mat-trattament fl-isptar, kif ukoll mal-perspettivi u sitwazzjonijiet ġodda.
                  Is-servizz soċjali:

                              —

                              jakkumpanja lill-pazjenti fl-awtonomija u fl-indipendenza tagħhom;

                              —

                              jara li jintegra fil-kura globali l-istandards, il-valuri, il-kultura tal-pazjent, u għaldaqstant huwa bbażat fuq għajnuna amministrattiva, akkumpanjament psikosoċjali, rwol ta' informazzjoni, prevenzjoni, sensibilizzazzjoni, kollaborazzjoni u koordinazzjoni. Is-servizz soċjali jitwettaq għalhekk f'diversi livelli skont jekk il-pazjent għandux bżonn għajnuna soċjomaterjali, soċjoamministrattiva jew psikosoċjali;

                              —

                              jeħtieġ kompetenzi ta' “għarfien” u ta' “adattament”, kemm fit-teorija kif ukoll fit-teknika, kif ukoll kwalitajiet personali u relazzjonali.

                        […]
                  Għaldaqstant, il-kompiti tas-servizz soċjali huma diversi:

                              —

                              jiżgura l-inseriment tal-pazjent fl-isptar u jħejji l-ħruġ tiegħu, fl-aħjar kundizzjonijiet, għal post xieraq fejn jgħix,

                              —

                                 jgħin lill-pazjent isib kopertura soċjali li tkoprilu l-ispejjeż tas-saħħa tiegħu.

                        Hawnhekk, is-servizz soċjali u l-ħaddiema soċjali kollha jsegwu l-istess għanijiet u interessi tal-isptar u l-attività speċifika tagħhom għandha impatt fuq it-tnaqqis ta' soġġorni fl-isptar u fuq l-irkupru tal-ispejjeż magħmula mill-isptar.” (254)

                  (210)

                  Ir-rwol tas-servizzi soċjali fl-irkupru tal-ispejjeż tat-trattament mingħand is-CPAS (ara wkoll il-premessa 187) huwa kkonfermat ukoll fit-test tal-Pjan Strateġiku IRIS 2002-2014. Dan jenfasizza b'mod partikolari li fost il-kompiti tas-servizzi soċjali hemm it-tħejjija ta' investigazzjonijiet dwar il-kreditu tal-pazjenti:
                  “Is-servizz soċjali jistabbilixxi fajl soċjali elettroniku li jista' jibqa' jsegwi lill-pazjenti fin-netwerk [IRIS]. Dan jagħmel l-investigazzjonijiet tal-kreditu [tal-pazjenti], jimla l-kodiċijiet “V” tal-RCM (255) u reġistrazzjonijiet oħrajn imposti mir-regolamenti. Dan il-fajl [soċjali] ikun mehmuż malajr kemm jista' jkun mal-fajl mediku u mas-sistemi elettroniċi ċentrali. Din ir-reġistrazzjoni tal-fajl soċjali għanda sservi ta' tabella ta' valutazzjoni tal-kompiti soċjali tal-isptar pubbliku [IRIS].” (256)

                  (211)

                  Dawn il-kompiti jirrigwardaw il-ġbir tal-informazzjoni meħtieġa għall-“investigazzjonijiet soċjali” li huma meħtieġa sabiex ikun iddeterminat jekk il-pazjenti jissodisfawx il-kundizzjonijiet meħtieġa biex is-CPAS ikopri l-ispejjeż mediċi tagħhom (ara wkoll il-premessi 187-188). B'mod aktar preċiż, il-ħaddiema soċjali tal-isptar jiġbru l-informazzjoni utli (257) sabiex is-CPAS ikun jista' jivverifika, skont l-obbligi ġuridiċi tiegħu (258), jekk pazjent huwiex fqir u għalhekk jiddeċiedi jekk ir-rimborż mis-CPAS huwiex ġustifikat.

            L-impatt prattiku tal-obbligu li jiġu pprovduti servizzi soċjali estiżi li għandhom l-isptarijiet IRIS

                  (212)

                  Il-persunal tas-servizzi soċjali tal-isptarijiet IRIS ingħata taħriġ speċifiku u jsegwi kodiċi ta' etika professjonali minħabba r-rwol tiegħu ta' kollegament bejn id-diversi servizzi fl-isptar (b'mod partikolari t-tobba, l-infermieta, id-dipartiment tal-kontijiet u tal-ammissjonijiet) jew barra (pereżempju, il-kopertura tas-sigurtà soċjali, il-kura u l-għajnuna fid-dar, l-aspetti lingwistiċi u kulturali).

                  (213)

                  Biex jivvaluta l-ispiża tas-servizzi soċjali tiegħu, in-netwerk IRIS qabbel l-ispiża reali tal-ħaddiema soċjali impjegati fl-isptarijiet IRIS ma' livell raġonevoli korrispondenti għal ħaddiem soċjali għal 2 000 ammissjoni (jiġifieri l-obbligu applikat għall-isptarijiet universitarji). Din l-analiżi turi li l-ħames sptarijiet IRIS kienu jimpjegaw 81,1 ħaddiem soċjali (259), filwaqt li fuq il-bażi tal-livell raġonevoli, jimpjegaw biss 36,7. Id-differenza hija għalhekk ta' 44,4, li jindika li l-isptarijiet IRIS jimpjegaw aktar mid-doppju tan-numru ta' ħaddiema soċjali li tissoponi r-regola applikabbli għall-isptarijiet universitarji. Dan juri biċ-ċar li r-rekwiżiti tal-pjanijiet strateġiċi jobbligaw lill-isptarijiet IRIS jipprovdu firxa ta' servizzi soċjali ferm usa' mill-minimu (pereżempju, għas-servizzi ġerjatriċi u psikjatriċi) li japplika għall-isptarijiet l-oħrajn mhux universitarji (kemm jekk huma pubbliċi kif ukoll dawk privati). Il-fatt li l-isptarijiet privati mhux universitarji ta' Brussell jimpjegaw ukoll ħaddiema soċjali jista' jkun spjegat minn dawn ir-rekwiżiti minimi pjuttost minħabba xi obbligu globali li jipprovdu servizzi soċjali lill-pazjenti tagħhom. Bl-istess mod, kif intwera aktar 'il fuq, l-isptarijiet IRIS imorru ferm lil hinn mir-rekwiżit bażiku ta' ħaddiem soċjali għal kull 2 000 ammissjoni li japplika għall-isptarijiet universitarji fil-Belġju. Għaldaqstant, l-ispiża mhux iffinanzjata tas-servizzi soċjali tal-isptarijiet IRIS kienet tammonta għal EUR […] miljun fl-2010 (260). L-obbligu ta' li jiġu pprovduti servizzi soċjali estiżi jirrappreżenta għalhekk piż konsiderevoli għall-isptarjiet IRIS, li l-isptarijiet privati ta' Brussell ma għandhomx għalfejn iġorru.

            Konklużjoni dwar l-obbligu li jiġu pprovduti servizzi soċjali estiżi li għandhom l-isptarijiet IRIS

                  (214)

                  Fid-dawl tal-kunsiderazzjonijiet preċedenti, il-Kummissjoni tikkonkludi li għall-kuntrarju tal-isptarijiet privati ta' Brussell, l-isptarijiet IRIS huma obbligati jassiguraw servizz soċjali elaborat li jgħin lill-pazjenti u lill-familji tagħhom isolvu u jġestixxu l-problemi amministrattivi, finanzjarji, relazzjonali u soċjali tagħhom. Dan l-obbligu huwa definit fil-pjanijiet strateġiċi IRIS, li jimponuh fuq l-isptarijiet IRIS. L-eżistenza ta' dan l-obbligu li jiġu pprovduti servizzi soċjali estiżi huwa evidenti mill-għadd kbir ta' ħaddiema soċjali impjegati mill-isptarijiet IRIS, ferm ogħla minn dak li huwa meħtieġ għall-isptarijiet l-oħrajn Belġjani. Is-servizzi soċjali tal-isptarijiet IRIS għandhom fost l-oħrajn il-kompiti li jieħdu ħsieb id-diffikultajiet imsemmija hawn fuq u li jiltaqgħu magħhom il-pazjenti mhux biss waqt li jkunu fl-isptar iżda wkoll meta joħorġu minnu, li jgħinu lill-pazjenti jiksbu kopertura ta' sigurtà soċjali li tgħinhom iħallsu l-ispejjeż mediċi tagħhom, li jagħmlu investigazzjonijiet soċjali u li jiskambjaw informazzjoni mas-servizzi l-oħrajn tal-isptar kif ukoll mas-CPAS. Dan l-obbligu u l-piż li jirrappreżenta huma marbutin mill-qrib mal-obbligi l-oħrajn li jikkostitwixxu s-SIEĠ tal-kura tas-saħħa soċjali (ara l-premessa 167). Fil-fatt, huwa minħabba li l-isptarijiet IRIS għandhom l-obbligu li jikkuraw lill-pazjenti kollha fi kwalunkwe ċirkustanza u irrispettivament mill-kapaċità tagħhom li jħallsu jew le li jkollhom jiffaċċjaw domanda akbar għal ħaddiema soċjali. Huma proprjament il-pazjenti foqra u l-familji tagħhom li jeħtieġu s-servizzi soċjali addizzjonali u huwa għal dawn li trid issir l-investigazzjoni soċjali. Barra minn hekk, huwa wkoll minħabba li l-isptarijiet IRIS għandhom l-obbligu li jżommu diversi siti li n-numru ta' ħaddiema soċjali huwa akbar min-numru li wieħed raġonevolment jistenna (jiġifier ħaddiem soċjali għal kull 2 000 ammissjoni, ara l-premessa 213).

            IV.   Konklużjoni dwar l-obbligi addizzjonali

                  (215)

                  Il-Kummissjoni tikkonkludi li l-isptarijiet IRIS jipprovdu SIEĠ ta' servizzi ta' saħħa soċjali li, minbarra l-missjoni bażika tagħhom fl-isptarijiet, jinkludi obbligu 1) li jikkuraw lil kull pazjent fi kwalunkwe ċirkustanza (inkluż f'sitwazzjoni li ma tkunx urġenti), irrispettivament mill-kapaċità tal-pazjenti li jħallsu, 2) li jipprovdu offerta sħiħa ta' kura bażika fl-isptarijiet f'diversi siti u 3) li jikkumplimentaw il-kura medika b'għajnuna estiża offruta mis-servizzi soċjali elaborati tagħhom. Din il-kombinazzjoni ta' obbligi tiggarantixxi li l-ħtiġijiet soċjali partikolari tal-popolazzjoni ta' Brussell f'dak li jirrigwarda servizzi tal-isptar huma ssodisfati u tiggarantixxi l-aċċessibbiltà għal kura ta' kwalità fl-isptar għal kulħadd u b'mod partikolari għal dawk l-aktar fil-bżonn. Ebda obbligu addizzjonali ta' dan it-tip ma japplika għall-isptarijiet privati ta' Brussell, li huma biss inkarigati mill-kompitu bażiku tal-isptarijiet definit mil-LCH. Għaldaqstant is-SIEĠ tal-kura tas-saħħa soċjali huwa pprovdut biss mill-isptarijiet IRIS, għaliex huma biss iridu jissodisfaw obbligi aktar stretti u usa' minbarra r-rekwiżiti minimi (jiġifieri l-kompitu bażiku tal-isptarijiet) li japplikaw għall-isptarijiet kollha fil-Belġju skont l-LCH. It-twettiq ta' dan is-SIEĠ ta' kura tas-saħħa soċjali jinvolvi spejjeż konsiderevoli għall-isptarijiet IRIS, li mhumiex koperti, jew huma biss parzjalment koperti, mis-sorsi ta' finanzjament komuni għall-isptarijiet pubbliċi u privati u li għaldaqstant jirriżultaw f'telf iddikjarat mill-isptarijiet IRIS. Biex jaraw li l-isptarijiet pubbliċi tagħhom jibqgħu jaħdmu, is-CPAS u l-muniċipalitajiet ta' Brussell ikkonċernati jridu għalhekk jikkumpensaw it-telf tal-isptarijiet IRIS kif deskritt fil-punti 7.3.4.4 u 7.3.5 hawn taħt.

            7.3.4.2.   L-impriża mqabbda u, jekk ikun il-każ, it-territorju kkonċernat

                  (216)

                  Kull sptar IRIS għandu l-istatuti tiegħu li jispeċifikaw l-għan tiegħu u l-pjanijiet strateġiċi IRIS japplikaw għal kull wieħed mill-ħames sptarijiet IRIS. Barra minn hekk, bħall-isptarijiet Belġjani kollha, l-isptarijiet IRIS irċevew awtorizzazzjoni individwali li jeħtieġu sabiex ikunu jistgħu jikkwalifikaw għal tipi oħrajn ta' finanzjament pubbliku (bħall-BMF). Dawn il-mandati ma jispeċifikawx it-territorju għat-twettiq tas-SIEĠ tagħhom.

            7.3.4.3.   Drittijiet esklussivi jew speċjali

                  (217)

                  L-isptarijiet IRIS ma għandhom ebda dritt esklussiv jew speċjali.

            7.3.4.4.   Il-mekkaniżmu ta' kumpens

                  (218)

                  Il-mekkaniżmu ta' kumpens tat-telf huwa deskritt fl-Artikolu 46 tal-istatuti ta' kull wieħed mill-ħames sptarijiet IRIS. Fil-preżent dan l-Artikolu jaqra kif ġej (ara wkoll in-nota ta' qiegħ il-paġna 48):
                  “Mingħajr preġudizzju għall-Artikolu mija u disgħa [tal-LCH], il-qligħ tas-sena għandu jiġi allokat bejn il-membri li għandhom mill-inqas għoxrin fil-mija tal-voti kollha fl-Assemblea Ġenerali, b'deliberazzjoni tal-Assemblea Ġenerali.”

                  (219)

                  Jirriżulta b'mod ċar mill-Artikolu 46 tal-istatuti tal-isptarijiet IRIS li:

                              —

                              dan il-kumpens tat-telf huwa mingħajr preġudizzju għall-mekkaniżmu previst fl-Artikolu 109 tal-LCH (fil-preżent l-Artikolu 125 tal-LCH fil-verżjoni tal-Liġi tal-10 ta' Lulju 2008), li jeżiġi li l-muniċipalitajiet ikopru t-telf tal-isptar pubbliku tagħhom, minbarra ċerti attivitajiet (261). Madankollu, kif spjegat hawn taħt (ara l-premessa 235), il-kumpens tat-telf fl-Artikolu 109 ma għandux impatt reali f'dan il-każ peress li malli jirċevuhom, l-isptarijiet IRIS jirrimborżaw minnufih dawn l-ammonti lill-muniċipalità;

                              —

                              ir-riżultat li jrid ikun kopert huwa dak li jidher fil-kontijiet tal-isptar (dan jirrigwarda t-telf kontabilistiku tal-isptar kollu u jinkludi għalhekk ir-riżultat tal-attivitajiet relatati tal-isptar IRIS, ara wkoll il-premessa 41). Għall-kuntrarju tal-Artikolu 109 tal-LCH, l-Artikolu 46 tal-istatuti tal-isptarijiet IRIS ma jeskludix ċerti attivitajiet mit-telf. Madankollu, huwa ċar ukoll li l-kumpens ma jistax jaqbeż l-ammont tat-telf kontabilistiku, minħabba li huwa limitat għar-riżultat tas-sena finanzjarja;

                              —

                              l-imsieħba li għandhom għoxrin fil-mija tal-voti fl-assemblea ġenerali biss huma mistennija li jikkontribwixxu għall-kopertura tat-telf. Fil-prattika, dan ifisser li l-muniċipalitajiet u s-CPAS biss iridu jipprovdu din il-kopertura (262).

                  (220)

                  Minħabba li l-isptarijiet IRIS iwettqu biss SIEĠ u attivitajiet relatati, l-Artikolu 46 tal-istatuti ta' kull sptar IRIS jistabbilixxi mekkaniżmu ta' kumpens ċar billi jindika li r-riżultat tas-sena finanzjarja (mingħajr ebda eċċezzjoni) irid ikun kopert. Dan ir-riżultat huwa ddeterminat fuq il-bażi ta' grupp ċar ta' prinċipji kontabilistiċi li japplikaw bl-istess mod għall-isptarijiet pubbliċi u privati Belġjani. Barra minn hekk, kull sptar huwa obbligat (skont l-Artikoli 80 sa 85 tal-LCH) li jaħtar awditur indipendenti li jivverifika l-kontijiet tiegħu u r-riżultati tiegħu (ara l-premessa (49).

                  (221)

                  Billi jeħtieġ li t-telf kollu tal-isptar IRIS ikun kopert, l-Artikolu 46 tal-istatuti jmur lil hinn mir-rekwiżit minimu previst mill-Artikolu 109 tal-LCH. Ir-raġuni għal din il-kopertura totali tat-telf għat-twettiq tas-SIEĠ u tal-attivitajiet relatati (263) hija li l-awtoritajiet lokali ta' Brussell iridu jiggarantixxu l-kontinwità u l-vijabbiltà tal-isptarijiet IRIS (ara l-premessa 91) fi kwalunkwe ħin. L-Artikolu 46 jinsab ukoll fil-loġika tal-Artikolu 61 tal-Liġi dwar is-CPAS, li jaqra kif ġej:
                  “Iċ-ċentru jista' jirrikorri għall-kollaborazzjoni ta' persuni, negozji jew servizzi li, maħluqa mill-awtoritajiet pubbliċi, jew minn inizjattiva privata, għandhom il-mezzi meħtieġa biex jitwettqu d-diversi soluzzjonijiet meħtieġa, filwaqt li tiġi rrispettata l-għażla libera tal-persuna kkonċernata.
                  Iċ-ċentru jista' jġorr l-ispejjeż eventwali ta' din il-kollaborazzjoni, jekk ma jkunux koperti minn liġi oħra, regolament, kuntratt jew deċiżjoni ġudizzjarja.”

                  (222)

                  Fl-aħħar nett, kif spjegat aktar 'il fuq (ara l-premessi 22 u 44), il-muniċipalitajiet huma obbligati li jkopru t-telf tas-CPAS tagħhom. Għaldaqstant, hija l-muniċipalità li għandha r-responsabbiltà aħħarija li tkopri t-telf kollu tal-isptar pubbliku tagħha.

            7.3.4.5.   L-arranġamenti għall-irkupru ta' kumpens żejjed u l-mezzi biex jiġi evitat dan il-kumpens żejjed

                  (223)

                  Kif ser ikun spjegat aktar 'l isfel, il-mekkaniżmu ta' kumpens tat-telf jaħdem b'mod li r-riskju ta' kumpens żejjed huwa diġà limitat ħafna bażikament (ara l-premessa 247). Barra minn hekk, il-liġi tal-14 ta' Novembru 1983 (ara l-premessi 248 sa 250) u l-Liġi dwar is-CPAS (ara l-premessi 251 u 252) jagħtu lill-muniċipalitajiet il-mezzi ġuridiċi meħtieġa sabiex jikkontrollaw il-kumpens żejjed u, jekk ikun il-każ, jirkupraw il-kumpens żejjed.

            7.3.4.6.   Referenza għad-Deċiżjoni dwar is-SIEĠ tal-2012

                  (224)

                  L-Artikolu 4(f) tad-Deċiżjoni dwar is-SIEĠ tal-2012 jitlob li l-mandat ikun jinkludi b'mod partikolari referenza għal din id-Deċiżjoni. L-Artikolu 10(a), ta' din l-istess deċiżjoni jipprevedi perjodu ta' tranżizzjoni ta' sentejn għall-iskemi ta' għajnuna implimentati qabel il-31 ta' Jannar 2012 u li kienu kompatibbli mas-suq intern taħt id-Deċiżjoni dwar is-SIEĠ tal-2005. Minħabba f'hekk, f'dan il-każ, ir-referenza għad-Deċiżjoni dwar is-SIEĠ tal-2012 iddaħħlet biss fl-2014. B'mod partikolari, mill-2014, kull deċiżjoni tal-muniċipalitajiet ta' Brussell li jagħmlu xi ħlas lil sptar IRIS skont l-Artikolu 46 tal-istatuti tal-isptarijiet IRIS tagħmel ukoll referenza għad-Deċiżjoni dwar is-SIEĠ tal-2012. Barra minn hekk, ta' min jinnota li referenza għad-Deċiżjoni dwar is-SIEĠ tal-2012 ġiet miżjuda fl-Artikolu 108 tal-verżjoni attwali tal-LCH permezz tal-Liġi tal-10 ta' April 2014 (264). B'mod aktar preċiż, dan l-Artikolu jitlob li kull deċiżjoni dwar l-ammont tal-BMF li għandu jingħata lil sptar ikun fiha referenza espliċita għad-Deċiżjoni dwar is-SIEĠ tal-2012. Għaldaqstant il-Kummissjoni tikkonkludi li din il-kundizzjoni formali hija ssodisfata.

            7.3.5.   Il-kumpens

                  (225)

                  It-tieni kundizzjoni ta' kompatibbiltà essenzjali prevista mid-Deċiżjoni dwar is-SIEĠ tal-2012 hija li l-ammont tal-kumpens imħallas għall-forniment tas-SIEĠ ma jaqbiżx dak li huwa meħtieġ biex jiġu koperti l-ispejjeż netti ġġenerati mit-twettiq tal-obbligi ta' servizz pubbliku, inkluż qligħ raġonevoli (265). Id-Deċiżjoni dwar is-SIEĠ tal-2012 tiddefinixxi wkoll kif għandha tkun ikkalkulata l-ispiża netta (b'mod partikolari billi jiġu definiti l-ispejjeż u d-dħul li jistgħu jiġu kkunsidrati), tindika kif il-qligħ raġonevoli għandu jkun iddeterminat, u titlob li impriża li twettaq attivitajiet li jaqgħu kemm fil-qafas tas-SIEĠ kif ukoll dawk li ma jaqgħux fih iżżomm kontabilità interna separata għall-attivitajiet relatati mas-SIEĠ u l-attivitajiet l-oħrajn (266).

                  (226)

                  F'dan il-każ, l-isptarijiet IRIS iwettqu biss SIEĠ wieħed u l-attivitajiet relatati limitati marbuta ma' dan is-SIEĠ deskritti hawn fuq (ara l-premessi 41 u 155). Meta jwettqu dawn l-attivitajiet kollha (is-SIEĠ u l-attivitajiet relatati limitati), l-isptarijiet IRIS jeħlu spejjeż li fil-parti l-kbira tagħhom huma (267) koperti mis-sorsi differenti ta' finanzjament pubbliċi u privati deskritti hawn fuq (ara l-premessa 46). Madankollu, kif spjegat aktar 'il quddiem (ara t-tabelli 3 sa 7), matul il-parti l-kbira tas-snin mill-1996, it-twettiq ta' dawn l-attivitajiet mill-isptarijiet IRIS iġġenera telf. Il-Kummissjoni tqis li dan it-telf huwa l-kost nett residwu [jiġifieri, il-parti tal-kost nett li ma kinitx koperta mis-sorsi ta' finanzjament deskritti fil-premessa 46) tas-SIEĠ u tal-attivitajiet relatati limitati mwettqa mill-isptarijiet IRIS. Meta jikkumpensaw dan it-telf, il-muniċipalitajiet ikopru biss il-kost nett residwu tal-isptarijiet IRIS għat-twettiq tas-SIEĠ u l-attivitajiet relatati u lanqas biss jagħtu qligħ raġonevoli. Għaldaqstant, bid-definizzjoni tiegħu biss, il-kumpens tat-telf irreġistrat mill-isptarijiet IRIS ma għandux jiġġenera kumpens żejjed fir-realtà (ara wkoll il-premessi 234 sa 245 hawn taħt).

                  (227)

                  Taħt l-Artikolu 77 tal-LCH, l-isptarijiet kollha huma obbligati li jżommu kontijiet separati li juru l-ispiża ta' kull servizz. Il-prinċipji kontabilistiċi applikabbli għall-isptarijiet pubbliċi u privati huma definiti mid-Digriet Irjali tad-19 ta' Ġunju 2007 (268). Taħt dan id-Digriet Irjali, l-attivitajiet li ma jirrigwardawx l-isptar (jiġifieri, f'dan il-każ, l-attivitajiet relatati deskritti hawn fuq fil-premessi 41 u 155) għandhom ikunu rreġistrati b'mod separat (b'mod aktar preċiż, huma għandhom ikunu elenkati taħt il-kodiċijiet kontabilistiċi 900 sa 999, ara wkoll il-premessa 49). Il-Kummissjoni rċeviet ċertifikazzjonijiet mingħand l-awdituri indipendenti ta' kull sptar IRIS li jikkonfermaw li s-separazzjoni tal-kontijiet kienet applikata skont ir-rekwiżiti tad-dritt Belġjan (269). Għaldaqstant, il-Kummissjoni tikkonkludi li l-obbligu taħt l-Artikolu 5(9), tad-Deċiżjoni dwar is-SIEĠ tal-2012 li jinżammu kontijiet separati huwa ssodisfat.

                  (228)

                  Kif spjegat hawn fuq (ara l-premessa 44), taħt l-Artikolu 46 tal-istatuti tal-isptarijiet IRIS, il-muniċipalitajiet u s-CPAS ta' Brussell huma obbligati li jkopru t-telf kollu kontabilistiku tal-isptarijiet tagħhom. Dan l-obbligu, li ilu jeżisti minn meta nħolqu l-isptarijiet IRIS, imur lil hinn mill-mekkaniżmu ta' kumpens parzjali tat-telf previst fl-Artikolu 109 tal-LCH (ara l-premessa 47). Il-kumpens mogħti fuq il-bażi tal-Artikolu 46 tal-istatuti tal-isptarijiet IRIS ma jista' qatt madankollu jaqbeż it-telf kontabilistiku tas-sena finanzjarja. Finalment, l-Artikolu 46, filwaqt li joħloq obbligu ċar ta' kumpens tat-telf, ma jispeċifikax madankollu b'mod espliċitu meta l-muniċipalitajiet u s-CPAS għandhom effettivament jittrasferixxu l-fondi (270).

                  (229)

                  Fil-prattika, meta l-muniċipalitajiet iħallsu lill-isptarijiet IRIS minn dejjem kien jiddependi mill-fondi disponibbli fit-teżori muniċipali. Peress li l-fondi disponibbli ġeneralment kienu jkunu insuffiċjenti, il-muniċipalitajiet kellhom it-tendenza li jipposponu l-pagament tal-kumpens tat-telf tal-isptarijiet. Fit-teorija, dawn setgħu jkomplu jipposponuh sakemm is-Servizz Pubbliku Federali tas-Saħħa Pubblika jiddetermina t-telf skont l-Artikolu 109 tal-LCH, peress li dan kien iġiegħlhom iħallsu (parzjalment) il-kumpens tat-telf tal-isptarijiet. Madankollu, seta' jgħaddi perjodu twil (xi drabi ta' 10 snin) bejn meta t-telf kontabilistiku kien ikun magħruf u meta t-telf skont l-Artikolu 109 tal-LCH kien ikkalkulat. Dan ifisser li bejn l-1996 u l-2002, l-isptarijiet IRIS akkumulaw telf enormi (aktar minn EUR 50 miljun). Biex ikopru dan il-vojt fil-finanzjament tagħhom, l-isptarijiet IRIS kellhom jieħdu self mill-banek li l-ispejjeż tiegħu komplew ikabbru t-telf tagħhom.

                  (230)

                  Il-muniċipalitajiet irrealizzaw li din is-sitwazzjoni kienet kontrihom, għaliex kienu ser jispiċċaw iħallsu l-imgħaxijiet ta' dan is-self taħt il-kopertura tat-telf; għaldaqstant huma xtaqu jħallsu lill-isptarijiet IRIS aktar malajr minflok joqogħdu jistennew lis-Servizzi Pubbliku Federali tas-Saħħa Pubblika jġiegħlhom ikopru t-telf skont l-Artikolu 109 tal-LCH. Minħabba l-insuffiċjenza ta' riżorsi finanzjarji fil-livell muniċipali, ir-Reġjun Kapitali ta' Brussell kellu jintervjeni biex dan ikun possibbli. Ir-Reġjun ipprovda fost l-oħrajn finanzjament lill-muniċipalitajiet ikkonċernati 1) b'mod indirett permezz tal-FRBRTC (ara l-premessa 231 u 2) mill-2003, anki b'mod dirett billi taha sussidji speċjali (ara l-premessi 232 u 233). Dan għen lill-muniċipalitajiet jaqdu aktar malajr, l-obbligu tagħhom ta' kumpens tat-telf tal-isptarijiet IRIS, għalkemm parzjalment (271). Kif spjegat hawn fuq (ara l-punt 7.1), ir-Reġjun Kapitali ta' Brussell ta u għadu jagħti finanzjament pubbliku biss lill-muniċipalitajiet ta' Brussell ikkonċernati u mhux lill-isptarijiet IRIS.

                  (231)

                  It-telf tal-isptarijiet IRIS fis-snin finanzjarji 1996 sal-2002 beda jkun ikkumpensat mill-muniċipalitajiet mill-2002 biss permezz tal-finanzjament li wasal mingħand l-FRBRTC. Il-kumpens tat-telf għal dan il-perjodu ntemm biss fl-2008. Għall-kumpens tat-telf irreġistrat mill-2003, il-muniċipalitajiet ma setgħux jirrikorru aktar għall-finanzjament mill-FRBRTC.

                  (232)

                  Mis-sena finanzjarja 2003, ir-Reġjun Kapitali ta' Brussell beda jagħti medja ta' EUR 10 miljun fis-sena (għall-ammonti eżatti, ara t-tabella 2 aktar 'l isfel) lill-muniċipalitajiet fil-forma ta' sussidji speċjali. Kull muniċipalità mbagħad ħallset is-sehem tagħha ta' dan is-sussidju speċjali, ġeneralment fil-bidu tas-sena ta' wara, fuq il-bażi tat-telf stmat tal-isptar (pereżempju, fil-bidu tal-2015 għas-sena finanzjarja 2014). It-telf jiġi stmat fuq il-bażi tal-awditjar tal-attivitajiet tal-isptar u tar-riżultati pproġettati għall-ewwel disa' xhur tas-sena. Fis-sitt xhur minn tmiem is-sena finanzjarja (jiġifieri, qabel l-aħħar ta' Ġunju), l-assemblea ġenerali ta' kull sptar IRIS tapprova l-kontijiet finanzjarji tal-isptar u tadotta t-telf kontabilistiku definittiv. L-ammont tat-telf kontabilistiku li jibqa' wara l-ħlas tas-sehem tas-sussidju speċjali jiġi saldat skont il-fondi disponibbli fit-teżoreriji muniċipali. Il-proċess tas-saldu jista' jieħu diversi snin addizzjonali u matul il-perjodu kollu vvalutat (1996-2014), l-isptarijiet IRIS dejjem kienu qegħdin jistennew ħlasijiet mill-muniċipalitajiet (ara t-tabelli tal-premessa 234 għad-dettalji tal-bilanċi pendenti dovuti).

                     Tabella 2

                     Pagamenti (iffinanzjati mis-sussidju speċjali) mill-muniċipalitajiet lill-isptarijiet IRIS

                              (EUR)

                              Sena

                              CHU Saint-Pierre

                              CHU Brugmann

                              HIS

                              HUDERF

                              Institut Bordet

                              Għadd totali

                                 2003

                              1 620 000

                              1 770 000

                              3 765 000

                              820 000

                              2 025 000

                                 10 000 000

                                 2004

                              1 541 775

                              1 457 000

                              3 765 000

                              781 981

                              1 321 316

                                 8 867 072

                                 2005

                              2 132 928

                              3 657 000

                              3 765 000

                              778 000

                              800 000

                                 11 132 928

                                 2006

                              —

                              3 657 000

                              3 765 000

                              778 000

                              1 800 000

                                 10 000 000

                                 2007

                              278 330

                              4 125 610

                              3 765 000

                              622 529

                              1 208 531

                                 10 000 000

                                 2008

                              308 367

                              3 999 767

                              3 765 000

                              871 350

                              1 055 516

                                 10 000 000

                                 2009

                              490 002

                              3 231 504

                              3 765 000

                              1 246 998

                              1 266 496

                                 10 000 000

                                 2010

                              565 440

                              3 644 432

                              3 388 500

                              1 401 628

                              —

                                 9 000 000

                                 2011

                              654 580

                              3 206 932

                              3 576 750

                              1 220 232

                              841 506

                                 9 500 000

                                 2012

                              1 091 761

                              3 380 656

                              3 765 000

                              945 316

                              817 267

                                 10 000 000

                                 2013

                              1 826 753

                              2 500 348

                              3 765 000

                              635 966

                              1 271 933

                                 10 000 000

                                 2014

                              1 390 000

                              2 847 000

                              3 765 000

                              618 000

                              1 380 000

                                 10 000 000

                                 Ammont Totali

                                 11 899 936

                                 37 477 249

                                 44 615 250

                                 10 720 000

                                 13 787 565

                                 118 500 000

                  (233)

                  Fuq livell kontabilistiku, is-sehem tas-sussidju speċjali f'ċerti snin kien ikkunsidrat direttament fir-riżultat tal-isptar (u b'hekk kien jonqos it-telf li jifdal), filwaqt li f'xi snin oħrajn, l-ammont kien jiġi kkunsidrat bħala kumpens tat-telf (jiġifieri, fl-allokazzjoni tar-riżultat). Barra minn hekk, is-CHU Saint-Pierre kellu dewmien kontabilistiku fl-2004, b'mod li s-sehem tiegħu mis-sussidju speċjali ġie rreġistrat biss fil-kontijiet tas-sena ta' wara. Dan jispjega għalfejn fl-2004 l-ammont totali tas-sussidju speċjali għall-ħames sptarijiet IRIS kien jammonta biss għal EUR 8 867 072 filwaqt li fl-2005, dan kien jammonta għal EUR 11 132 928, jiġifieri total ta' EUR 20 miljun (jew EUR 10 miljun fis-sena, kif kien previst). Minkejja dawn id-differenzi fit-trattament tal-kontijiet, il-prinċipju sottostanti ta' dawn il-pagament dejjem kien li jingħata kumpens rapidu (u ġeneralment parzjali) tat-telf mingħajr kumpens żejjed (ara l-bqija ta' din it-taqsima).

                  (234)

                  It-tabelli 3 sa 7 li ġejjin jindikaw it-telf kontabilistiku rreġistrat kull sena għal kull wieħed mill-ħames sptarijiet IRIS (f'daqqa, dan it-telf jammonta għal kważi EUR 250 miljun għall-perjodu 1996-2014) u l-pagamenti magħmula kull sena mill-muniċipalitajiet (dawn il-pagamenti jistgħu jikkonċernaw it-telf tas-snin preċedenti). It-tabelli 3 sa 7 juru d-dati (jiġiferi s-snin) li fihom il-muniċipalitajiet għamlu pagamenti maħsuba bħala kumpens għat-telf tad-diversi sptarijiet IRIS, iżda ma jispeċifikawx liema snin huma affettwati minn dawn il-pagamenti (272). Dawn it-tabelli juru wkoll l-akkumulazzjoni tat-telf matul il-perjodu 1996-2002 u kemm damu l-muniċipalitajiet biex jagħmlu dawn il-pagamenti. Barra minn hekk, huwa ċar li matul il-perjodu 1996-2014, id-diversi muniċipalitajiet ikkonċernati kontinwament kellhom ammonti kbar x'jagħtu lill-isptarijiet IRIS bħala kumpens għat-telf. Il-bilanċ pendenti dovut sa tmiem l-2014 għall-ħames sptarijiet IRIS f'daqqa kien jaqbeż il-EUR 15-il miljun. F'dan il-kuntest, jeħtieġ li jkun enfasizzat li meta l-isptarijiet IRIS jiġġeneraw qligħ, dan ma jitqassamx u jintuża biex ikopri t-telf tal-passat jew dak futur, u b'hekk inaqqas l-intervent tal-muniċipalitajiet. Fl-aħħar nett, jirriżulta wkoll b'mod ċar minn dawn it-tabelli li, kif jargumentaw l-awtoritajiet Belġjani (ara l-premessa (89), u għall-kuntrarju ta' dak li jsostnu r-rikorrenti, ma hemm ebda mekkaniżmu ta' ħlasijiet ta' antiċipi (ara l-premessa 55). Fil-fatt, il-pagamenti tal-muniċipalitajiet isiru b'dewmien konsiderevoli minn meta t-telf jiġi rreġistrat u jibda japplika l-obbligu taħt l-Artikolu 46 tal-istatuti tal-isptarijiet IRIS. Għaldaqstant, id-data tal-pagamenti tal-kumpens tat-telf għat-twettiq tas-SIEĠ u tal-attivitajiet relatati ma tistax titqies li tagħti xi vantaġġ lill-isptarijiet IRIS.

                     Tabella 3

                     Id– data tal– pagamenti tat– telf u l– bilanċ pendenti dovut għas– CHU Saint– Pierre

                              (EUR)

                              CHU Saint– Pierre

                              Telf kontabilistiku

                              Pagamenti tal– muniċipalità

                              Bilanċ pendenti dovut

                                 1996

                              – 5 737 856

                              0

                              – 5 737 856

                                 1997

                              – 6 754 920

                              0

                              – 12 492 776

                                 1998

                              – 3 696 235

                              0

                              – 16 189 011

                                 1999

                              – 752 234

                              0

                              – 16 941 245

                                 2000

                              – 1 072 993

                              0

                              – 18 014 238

                                 2001

                              – 1 416 937

                              0

                              – 19 431 174

                                 2002

                              – 2 914 245

                              3 368 351

                              – 18 977 068

                                 2003

                              – 2 629 012

                              4 925 162

                              – 16 680 918

                                 2004

                              – 1 541 775

                              11 571 300

                              – 6 651 393

                                 2005

                              – 2 248 399

                              1 000 000

                              – 7 899 792

                                 2006

                              98 114

                              2 886 635

                              – 4 915 043

                                 2007

                              – 774 755

                              2 217 900

                              – 3 471 897

                                 2008

                              – 1 054 119

                              2 356 333

                              – 2 169 683

                                 2009

                              – 1 000 933

                              490 002

                              – 2 680 614

                                 2010

                              – 1 576 429

                              565 440

                              – 3 691 602

                                 2011

                              – 949 668

                              654 580

                              – 3 986 690

                                 2012

                              – 1 079 200

                              1 091 761

                              – 3 974 129

                                 2013

                              – 1 880 205

                              1 826 753

                              – 4 027 580

                                 2014

                              – 1 441 778

                              1 900 931

                              – 3 568 427

                                 Ammont Totali

                                 – 38 423 575

                                 34 855 148

                                 – 3 568 427

                     Tabella 4

                     Id-data tal-pagamenti tat-telf u l-bilanċ pendenti dovut għas-CHU Brugmann
                      (273)

                              (EUR)

                              CHU Brugmann

                              Telf kontabilistiku

                              Pagamenti tal-muniċipalità

                              Bilanċ pendenti dovut

                                 1996

                              Mhux applikabbli

                              Mhux applikabbli

                              Mhux applikabbli

                                 1997

                              Mhux applikabbli

                              Mhux applikabbli

                              Mhux applikabbli

                                 1998

                              Mhux applikabbli

                              Mhux applikabbli

                              Mhux applikabbli

                                 1999

                              – 508 171

                              0

                              – 508 171

                                 2000

                              – 3 755 229

                              0

                              – 4 263 399

                                 2001

                              – 5 440 039

                              0

                              – 9 703 438

                                 2002

                              – 1 976 934

                              0

                              – 11 680 371

                                 2003

                              – 1 697 238

                              1 770 000

                              – 11 607 609

                                 2004

                              – 1 442 292

                              1 457 000

                              – 11 592 901

                                 2005

                              – 7 413 186

                              4 404 420

                              – 14 601 667

                                 2006

                              – 14 180 725

                              10 893 584

                              – 17 888 808

                                 2007

                              – 6 954 466

                              10 151 330

                              – 14 691 944

                                 2008

                              – 6 308 290

                              6 699 647

                              – 14 300 587

                                 2009

                              – 6 228 859

                              3 231 504

                              – 17 297 942

                                 2010

                              – 5 011 208

                              3 644 432

                              – 18 664 719

                                 2011

                              – 2 982 442

                              3 224 315

                              – 18 422 846

                                 2012

                              – 2 945 806

                              16 219 985

                              – 5 148 666

                                 2013

                              – 2 799 788

                              7 090 156

                              – 858 298

                                 2014

                              – 2 923 714

                              2 847 000

                              – 935 012

                                 Ammont Totali

                                 – 72 568 385

                                 71 633 373

                                 – 935 012

                     Tabella 5

                     Id– data tal– pagamenti tat– telf u l– bilanċ pendenti dovut lill– HUDERF

                              (EUR)

                              HUDERF

                              Telf kontabilistiku

                              Pagamenti tal– muniċipalità

                              Bilanċ pendenti dovut

                                 1996

                              – 1 505 830

                              0

                              – 1 505 830

                                 1997

                              – 1 026 881

                              0

                              – 2 532 711

                                 1998

                              – 245 113

                              0

                              – 2 777 825

                                 1999

                              1 642

                              0

                              – 2 776 183

                                 2000

                              – 484 951

                              0

                              – 3 261 134

                                 2001

                              – 1 218 954

                              0

                              – 4 480 088

                                 2002

                              – 479 490

                              883 192

                              – 4 076 386

                                 2003

                              – 1 117 778

                              1 583 539

                              – 3 610 625

                                 2004

                              – 781 981

                              1 863 863

                              – 2 528 742

                                 2005

                              – 1 279 230

                              778 000

                              – 3 029 973

                                 2006

                              – 2 494 074

                              1 605 532

                              – 3 918 515

                                 2007

                              – 2 687 621

                              1 688 424

                              – 4 917 712

                                 2008

                              – 2 314 050

                              1 208 667

                              – 6 023 095

                                 2009

                              – 1 868 670

                              1 246 998

                              – 6 644 767

                                 2010

                              – 1 823 049

                              1 401 628

                              – 7 066 187

                                 2011

                              – 1 620 663

                              1 220 232

                              – 7 466 618

                                 2012

                              – 945 316

                              5 525 711

                              – 2 886 223

                                 2013

                              – 528 779

                              635 966

                              – 2 779 036

                                 2014

                              – 618 000

                              2 682 372

                              – 714 664

                                 Ammont Totali

                                 – 23 038 788

                                 22 324 124

                                 – 714 664

                     Tabella 6

                     Id– data tal– pagamenti tat– telf u l– bilanċ pendenti dovut lill– Institut Bordet

                              (EUR)

                              Institut Bordet

                              Telf kontabilistiku

                              Pagamenti mill-muniċipalitajiet

                              Bilanċ pendenti dovut

                                 1996

                              752 505

                              0

                              752 505

                                 1997

                              170 241

                              0

                              922 745

                                 1998

                              41 349

                              0

                              964 094

                                 1999

                              44 371

                              0

                              1 008 465

                                 2000

                              5 439

                              0

                              1 013 904

                                 2001

                              154 518

                              0

                              1 168 423

                                 2002

                              – 4 929 106

                              0

                              – 3 760 683

                                 2003

                              – 4 916 506

                              2 025 000

                              – 6 652 189

                                 2004

                              – 2 001 995

                              1 321 316

                              – 7 332 868

                                 2005

                              – 771 467

                              800 000

                              – 7 304 335

                                 2006

                              – 1 817 630

                              1 800 000

                              – 7 321 966

                                 2007

                              – 1 874 162

                              2 673 741

                              – 6 522 386

                                 2008

                              – 1 624 347

                              4 519 412

                              – 3 627 322

                                 2009

                              – 688 005

                              1 266 496

                              – 3 048 830

                                 2010

                              – 655 634

                              0

                              – 3 704 465

                                 2011

                              – 838 644

                              841 506

                              – 3 701 602

                                 2012

                              – 833 460

                              4 465 110

                              – 69 952

                                 2013

                              – 2 551 468

                              1 271 933

                              – 1 349 487

                                 2014

                              – 1 943 857

                              2 023 112

                              – 1 270 232

                                 Ammont Totali

                                 – 24 277 858

                                 23 007 626

                                 – 1 270 232

                     Tabella 7

                     Id-data tal-pagamenti tat-telf u l-bilanċ pendenti dovut lill-HIS
                      (274)

                              (EUR)

                              HIS

                              Telf kontabilistiku

                              Pagamenti tal-muniċipalità

                              Bilanċ pendenti dovut

                                 1996

                              Mhux applikabbli

                              Mhux applikabbli

                              Mhux applikabbli

                                 1997

                              Mhux applikabbli

                              Mhux applikabbli

                              Mhux applikabbli

                                 1998

                              Mhux applikabbli

                              Mhux applikabbli

                              Mhux applikabbli

                                 1999

                              – 1 248 404

                              0

                              – 1 248 404

                                 2000

                              – 7 220 971

                              0

                              – 8 469 375

                                 2001

                              – 14 782 680

                              0

                              – 23 252 055

                                 2002

                              – 12 978 574

                              416 079

                              – 35 814 550

                                 2003

                              – 7 990 196

                              6 018 822

                              – 37 785 924

                                 2004

                              – 5 941 987

                              13 425 604

                              – 30 302 307

                                 2005

                              – 4 440 896

                              3 765 000

                              – 30 978 203

                                 2006

                              – 5 022 247

                              12 622 542

                              – 23 377 907

                                 2007

                              – 3 882 170

                              10 885 280

                              – 16 374 797

                                 2008

                              – 3 779 570

                              10 885 190

                              – 9 269 178

                                 2009

                              – 3 774 545

                              3 765 000

                              – 9 278 722

                                 2010

                              – 3 387 655

                              3 388 500

                              – 9 277 877

                                 2011

                              – 3 572 694

                              3 576 750

                              – 9 273 821

                                 2012

                              – 3 767 190

                              3 765 000

                              – 9 276 011

                                 2013

                              – 3 761 761

                              3 765 000

                              – 9 272 772

                                 2014

                              – 3 760 497

                              3 765 000

                              – 9 268 269

                                 Ammont Totali

                                 – 89 312 036

                                 80 043 767

                                 – 9 268 269

                  (235)

                  Fil-prattika, il-kumpens tat-telf skont l-Artikolu 46 tal-istatuti tal-isptarijiet IRIS jieħu preċedenza fuq il-kumpens tat-telf taħt l-Artikolu 109 tal-LCH. Fil-fatt, wara li l-Ministru Federali tas-Saħħa Pubbliku jkun iddetermina t-telf taħt l-Artikolu 109 tal-LCH (ara l-premessa 47), tintbagħat ittra lill-muniċipalità u l-bank tagħha jirċievi l-ordni biex iħallas minnufih l-ammont lill-isptar inkwistjoni filwaqt li jitqies kwalunkwe pagament ta' kumpens tat-telf li l-muniċipalità tkun diġà tat lil dan l-isptar taħt l-Artikolu 46 tal-istatuti tiegħu. Barra minn hekk, il-muniċipalitajiet u l-isptarijiet IRIS ftiehmu li dawn tal-aħħar iħallsu lura minnufih lill-muniċipalitajiet l-ammonti li jingħatawlhom taħt l-Artikolu 109 tal-LCH sabiex tiġi evitata kwalunkwe kopertura doppja tal-istess telf. F'dan ir-rigward, il-Kummissjoni rċeviet ittra u tabella mingħand Belfius li huwa l-bank tal-muniċipalitajiet, li jikkonfermaw li għal kull sena u għall-ħames sptarijiet IRIS f'daqqa, dawn ir-rimborżi saru minnufih, li jeskludi għalhekk kopertura doppja tat-telf. It-tabella 8 li ġejja tagħti ħarsa ġenerali kompluta tal-ammonti tal-kumpens tat-“telf taħt l-Artikolu 109 tal-LCH” li tħallsu mill-muniċipalitajiet lill-isptarijiet IRIS u li ġew irrimborżati minnufih, b'mod li dawn it-tranżazzjonijiet ġew newtralizzati. Għaldaqstant, l-isptarijiet IRIS ma rċevew ebda vantaġġ minn dawn il-pagamenti skont l-Artikolu 109 tal-LCH u huwa biss il-kumpens tat-telf taħt l-Artikolu 46 tal-istatuti tal-isptarijiet IRIS li jimporta għall-valutazzjoni fil-kuntest ta' din id-deċiżjoni. It-tabella 8 tinkludi biss il-pagament sas-sena finanzjarja 2006, peress li effettivament din hija s-sena l-aktar reċenti li għaliha s-Servizz Pubbliku Federali tas-Saħħa Pubblika ddetermina t-telf skont l-Artikolu 109 tal-LCH. Dan juri d-dewmien kbir li fil-prattika jikkaratterizza l-pagament tal-kumpens ta' dan it-telf skont il-mekkaniżmu tal-Artikolu 109 tal-LCH, u dan jispjega wkoll għalfejn l-isptarijiet IRIS ma jirrikorrux għalih (u jroddu lura għalhekk minnufih dan il-kumpens wara li jkunu rċevewh). Fil-fatt, il-kumpens skont l-Artikolu 46 tal-istatuti tal-isptarijiet IRIS huwa mekkaniżmu aktar rapidu [b'mod partikolari minn meta ġew introdotti s-sussidji speċjali għall-muniċipalitajiet, ara l-premessa (232) minn dak tal-Artikolu 109 tal-LCH. Barra minn hekk, il-kopertura tat-telf taħt l-Artikolu 46 tal-istatuti tal-isptarijiet IRIS tmur lil hinn mill-kopertura parzjali tat-telf previst fl-Artikolu 109 tal-LCH (ara l-premessi (47) u (48) peress li din tikkumpensa għal kollox it-telf irreġistrat mill-isptarijiet IRIS. Għal dawn ir-raġunijiet kollha, il-valutazzjoni fil-kuntest ta' din id-deċiżjoni tirrigwarda biss il-mekkaniżmu ta' kumpens skont l-Artikolu 46 u mhijiex ser tivvaluta aktar il-mekkaniżmu ta' kumpens tat-telf skont l-Artikolu 109 tal-LCH, għal-kuntrarju tad-Deċiżjoni tal-Kummissjoni tal-2009 li ġiet annullata, u li kienet ivvalutat il-mekkaniżmu tal-Artikolu 109 tal-LCH.

                     Tabella 8

                     Ħarsa ġenerali kompluta tal-ammonti tat-telf skont l-Artikolu 109 tal-LCH
                      (275)
                     li tħallsu u ġew rimborżati minnufih (sitwazzjoni fid-9 ta' Novembru 2015)

                              (EUR)

                              CHU Saint-Pierre

                              CHU Brugmann

                              HIS

                              HUDERF

                              Institut Bordet

                                 1996

                              560 322,61

                              0

                              2 727 844,19

                              0

                              0

                                 1997

                              0

                              0

                              3 051 321,12

                              0

                              0

                                 1998

                              0

                              0

                              553 331

                              0

                              0

                                 1999

                              0

                              781 686,52

                              345 176,04

                              0

                              0

                                 2000

                              1 019 647,97

                              0

                              0

                              0

                              2 483 585,21

                                 2001

                              0

                              2 511 189,37

                              126 193,12

                              263 390,41

                              4 681 594,58

                                 2002

                              0

                              0

                              0

                              0

                              0

                                 2003

                              0

                              0

                              3 658 304,97

                              0

                              1 699 065,20

                                 2004

                              0

                              0

                              0

                              0

                              705 798,98

                                 2005

                              0

                              0

                              0

                              0

                              0

                                 2006

                              0

                              5 727 775,67

                              0

                              384 527,59

                              0

                  (236)

                  Il-Kummissjoni vvalutat ukoll jekk, matul il-perjodu 1996-2014 (276), l-isptarijiet IRIS kinux effettivament ibbenefikaw minn xi kumpens żejjed. Minħabba l-fużjonijiet li seħħew fl-1 ta' Lulju 1999 (ara wkoll il-premessa 28 u l-perjodu twil li għadda minn dakinhar, l-analiżi tal-kumpens żejjed ma tistax tkopri s-snin 1996-1998 għas-CHU Brugmann, peress li l-arkivji kkonċernati ma setgħux jinstabu. Għall-istess raġunijiet, għall-HIS, din l-analiżi tista' ssir biss b'mod aggregat għas-snin 1996-1998. F'dan il-kuntest, ta' min jenfasizza wkoll li l-awtoritajiet Belġjani pprovdew l-informazzjoni kollha kontabilistika utli tal-isptarijiet IRIS, kif ukoll il-pagamenti tat-telf magħmula mill-muniċipalitajiet fejn dawn iċ-ċifri kienu disponibbli. Fil-fatt, sad-dħul fis-seħħ tad-Deċiżjoni dwar is-SIEĠ tal-2005 fid-19 ta' Diċembru 2005, l-Istati Membri kienu biss obbligati jżommu l-informazzjoni disponibbli għall-Kummissjoni għal ħames snin (277) (minflok għaxra skont id-Deċiżjonijiet dwar is-SIEĠ tal-2005 u tal-2012 (278)). Għalkemm l-ewwel talba għall-informazzjoni tal-Kummissjoni ntbagħtet biss fit-22 ta' Marzu 2006, l-awtoritajiet Belġjani rnexxielhom madankollu jipprovdu ċ-ċifri mill-1996 għas-CHU Saint-Pierre, l-HUDERF u l-Institut Bordet, u mill-1999 għall-HIS (u ċifri aggregati għall-1996-1998) u s-CHU Brugmann.

                  (237)

                  Il-Kummissjoni eżaminat jekk il-pagamenti tal-kumpens tat-telf mill-muniċipalitajiet għal sena partikolari (permezz tal-finanzjament mill-FRBRTC u s-sussidji speċjali tar-Reġjun Kapitali ta' Brussell u mill-mezzi proprji) kinux jaqbżu t-telf kontabilistiku ta' din is-sena. F'dan il-kuntest, il-Kummissjoni tfakkar li l-isptarijiet IRIS irċevew biss kumpens għat-telf irreġistrat minħabba t-twettiq tas-SIEĠ u ta' ċerti attivitajiet relatati limitati. It-tabelli 9 sa 13 li ġejjin juru ċ-ċifri rilevanti għal kull sptar IRIS. Madankollu huwa importanti li wieħed iżomm f'moħħu li dawn it-tabelli ma jindikawx f'liema mument il-muniċipalità ikkumpensat (parzjalment) it-telf. Fil-fatt, huwa fit-tabelli 3 sa 7 aktar 'il fuq (ara l-premessa 234), li huma speċifikati s-snin li fihom il-munċipalitajiet għamlu pagamenti bħala kumpens tat-telf lill-isptarijiet IRIS. Rigward it-tabelli 9 sa 13, dawn jindikaw biss l-ammonti mħallsa lill-isptarijiet IRIS mill-muniċipalitajiet (ġeneralment, f'diversi pagamenti) sabiex jikkumpensaw it-telf ta' sena partikolari, mingħajr ma jispeċifikaw meta effettivament tħallsu dawn l-ammonti. Għalkemm it-tabelli 9 sa 13 ġew stabbiliti b'mod li tista' tiġi ddeterminata l-eżistenza ta' kwalunkwe kumpens żejjed għal sena speċifika, meħuda waħedha, fil-prattika, ebda wieħed mill-isptarijiet IRIS qatt ma bbenefika minn kumpens żejjed reali, kif spjegat hawn taħt (ara l-premessa 238).

                  (238)

                  Kif spjegat mit-tabelli li ġejjin, il-paragun tat-telf kontabilistiku u tal-kumpens imħallas għal sena speċifika jindika biss ftit każijiet (279) ta' kumpens żejjed tekniku jekk wieħed jikkunsidra din is-sena b'mod iżolat. Jirriżulta madankollu b'mod ċar mit-tabelli 3 sa 7 tal-premessa 234 li fil-prattika ebda wieħed mill-isptarijiet IRIS qatt ma bbenefika minn kumpens żejjed reali, minħabba li matul il-perjodu eżaminat (1996-2014), il-muniċipalitajiet dejjem kellhom jagħtu ammonti kbar lill-isptarijiet IRIS taħt il-kumpens tat-telf. Il-kumpens żejjed tekniku seta' kien motivat mir-rieda tal-muniċipalità, matul sena partikolari, mhux biss li tkopri t-telf kontabilistiku ta' din is-sena, iżda wkoll li tirkupra d-dewmien fil-kopertura tat-telf relattiv għas-snin preċedenti. Anki jekk din il-motivazzjoni ma tistax tkun ippruvata, il-fatt huwa li, matul kull waħda mis-snin li fihom l-isptarijiet IRIS irċevew pagamenti li, jekk wieħed jikkunsidra din is-sena waħedha, huma ekwivalenti teknikament għal kumpens żejjed għas-SIEĠ u l-attivitajiet relatati limitati mwettqa dik is-sena, l-isptar IRIS benefiċjarju kien qed jirċievi fil-fatt, globalment, kumpens insuffiċjenti għall-istess SIEĠ u attivitajiet relatati limitati minn dawk imwettqa matul is-snin preċedenti u s-sena inkwistjoni (280).

                  (239)

                  Għas-CHU Saint-Pierre, jirriżulta mit-tabella 9 li ġejja li jekk wieħed iqis kull sena waħedha, il-kumpens żejjed tekniku kien limitat fl-1996, 1997 u fl-2012. F'kull każ, dawn il-kumpensi żejda kienu jammontaw għal inqas minn 1,5 % tal-kumpens mogħti għas-sena kkunsidrata u għaldaqstant setgħu jkunu riportati għas-sena ta' wara, kif previst mid-Deċiżjoni dwar is-SIEĠ (281). Fil-prattika, madankollu, kif intwera aktar 'il fuq (ara t-tabella 3 fil-premessa (234), is-CHU Saint-Pierre kien kontinwament jirċievi kumpens insuffiċjenti matul il-perjodu 1996-2014, u l-muniċipalità dejjem kellha tagħtih xi flus. Matul il-perjodu 1996-2014, dan il-kumpens nieqes kien jammonta għal EUR 3 666 541. B'mod konformi mal-obbligu impost fuqhom mill-Artikolu 46 tal-istatuti tal-isptarijiet IRIS, il-muniċipalitajiet ikkonċernati ser ikollhom, madankollu, jikkumpensaw dan it-telf kontabilistiku residwu (282).

                     Tabella 9

                     It-telf kontabilistiku u l-kumpens mogħti lis-CHU Saint-Pierre

                              (EUR)

                              CHU Saint-Pierre

                              Telf kontabilistiku

                              Iffinanzjat permezz tal-FRBRTC jew sussidju speċjali mingħand ir-Reġjun (283)

                              Kontribuzzjonijiet muniċipali addizzjonali

                              Total ta' kumpens mogħti

                              Kumpens żejjed (+) jew kumpens nieqes (–) għas-sena

                              Kumpens żejjed (+) jew kumpens nieqes (–) globali għas-sena

                                 1996

                              – 5 737 856

                              5 738 735

                              0

                              5 738 735

                              879

                              879

                                 1997

                              – 6 754 920

                              6 855 099

                              0

                              6 855 099

                              100 179

                              101 058

                                 1998

                              – 3 696 235

                              3 696 092

                              0

                              3 696 092

                              – 143

                              100 915

                                 1999

                              – 752 234

                              751 117

                              0

                              751 117

                              – 1 117

                              99 798

                                 2000

                              – 1 072 993

                              1 072 993

                              0

                              1 072 993

                              0

                              99 798

                                 2001

                              – 1 416 937

                              1 416 000

                              0

                              1 416 000

                              – 937

                              98 862

                                 2002

                              – 2 914 245

                              2 914 245

                              0

                              2 914 245

                              0

                              98 862

                                 2003

                              – 2 629 012

                              1 620 000

                              0

                              1 620 000

                              – 1 009 012

                              – 910 150

                                 2004

                              – 1 541 775

                              1 541 775

                              0

                              1 541 775

                              0

                              – 910 150

                                 2005

                              – 2 248 399

                              2 132 928

                              0

                              2 132 928

                              – 115 471

                              – 1 025 621

                                 2006

                              98 114

                              0

                              0

                              0

                              0

                              – 1 025 621

                                 2007

                              – 774 755

                              278 330

                              0

                              278 330

                              – 496 425

                              – 1 522 045

                                 2008

                              – 1 054 119

                              308 367

                              0

                              308 367

                              – 745 752

                              – 2 267 797

                                 2009

                              – 1 000 933

                              490 002

                              510 931

                              1 000 933

                              0

                              – 2 267 797

                                 2010

                              – 1 576 429

                              565 440

                              0

                              565 440

                              – 1 010 989

                              – 3 278 785

                                 2011

                              – 949 668

                              654 580

                              0

                              654 580

                              – 295 088

                              – 3 573 873

                                 2012

                              – 1 079 200

                              1 091 761

                              0

                              1 091 761

                              12 561

                              – 3 561 312

                                 2013

                              – 1 880 205

                              1 826 753

                              0

                              1 826 753

                              – 53 452

                              – 3 614 763

                                 2014

                              – 1 441 778

                              1 390 000

                              0

                              1 390 000

                              – 51 778

                              – 3 666 541

                                 – 38 423 575

                                 34 344 217

                                 510 931

                                 34 855 148

                                 – 3 666 541

                  (240)

                  Kif spjegat aktar 'il fuq (ara l-premessa 236), l-analiżi tal-eżistenza ta' kumpens żejjed għall-isptarijiet Iris Sud (HIS) ma setgħetx issir b'mod individwali għas-snin 1996-1998 minħabba n-nuqqas taċ-ċifri meħtieġa. L-awtoritajiet Belġjani madankollu setgħu jsibu l-ammonti aggregati għal dan il-perjodu li matulu l-HIS kienu għadhom erba' sptarijiet indipendenti. Matul dawn it-tliet snin, uħud mill-HIS sofrew telf li jammonta għal total ta' EUR 2 622 714 filwaqt li l-oħrajn għamlu qligħ li jammonta għal total ta' EUR 703 624. It-telf ġie kopert għal kollox permezz tal-fondi tal-FRBRTC mogħtija lill-muniċipalità. Il-qligħ ġie riportat għas-sena ta' wara, li jispjega għalfejn il-kumpens tat-telf irreġistrat fl-1999 ikopri biss parti minn dan it-telf. Il-bqija tat-telf ġie kkumpensat mill-qligħ mhux imqassam tal-perjodu 1996-1998. It-tabella 10 turi wkoll li apparti xi kumpensi tekniċi żejda żgħar fl-2000, 2010, 2011, 2013 u fl-2014 (f'kull każ, mhux aktar minn 0,12 % tal-kumpens attribwit għal dawk is-snin), l-HIS kienu jaqilgħu kull sena kumpens insuffiċjenti. Dan il-kumpens nieqes globali jammonta għal aktar minn EUR 9 miljun għall-perjodu 1999-2014.

                     Tabella 10

                     It– telf kontabilistiku u l– kumpens mogħti lill– HIS

                              (EUR)

                              HIS

                              Telf kontabilistiku

                              Iffinanzjat permezz tal– FRBRTC jew sussidju speċjali mingħand ir– Reġjun

                              Kontribuzzjonijiet muniċipali addizzjonali

                              Total ta' kumpens mogħti

                              Kumpens żejjed (+) jew kumpens nieqes (–) għas– sena

                              Kumpens żejjed (+) jew kumpens nieqes (–) globali

                                 1999

                              – 1 248 404

                              446 209

                              0

                              446 209

                              – 802 195

                              – 98 571  (*1)

                                 2000

                              – 7 220 971

                              7 221 056

                              0

                              7 221 056

                              85

                              – 98 486

                                 2001

                              – 14 782 680

                              14 782 680

                              0

                              14 782 680

                              0

                              – 98 486

                                 2002

                              – 12 978 574

                              12 978 572

                              0

                              12 978 572

                              – 2

                              – 98 488

                                 2003

                              – 7 990 196

                              3 765 000

                              0

                              3 765 000

                              – 4 225 196

                              – 4 323 684

                                 2004

                              – 5 941 987

                              3 765 000

                              0

                              3 765 000

                              – 2 176 987

                              – 6 500 671

                                 2005

                              – 4 440 896

                              3 765 000

                              0

                              3 765 000

                              – 675 896

                              – 7 176 566

                                 2006

                              – 5 022 247

                              3 765 000

                              0

                              3 765 000

                              – 1 257 247

                              – 8 433 813

                                 2007

                              – 3 882 170

                              3 765 000

                              0

                              3 765 000

                              – 117 170

                              – 8 550 983

                                 2008

                              – 3 779 570

                              3 765 000

                              0

                              3 765 000

                              – 14 570

                              – 8 565 553

                                 2009

                              – 3 774 545

                              3 765 000

                              0

                              3 765 000

                              – 9 545

                              – 8 575 098

                                 2010

                              – 3 387 655

                              3 388 500

                              0

                              3 388 500

                              845

                              – 8 574 253

                                 2011

                              – 3 572 694

                              3 576 750

                              0

                              3 576 750

                              4 056

                              – 8 570 197

                                 2012

                              – 3 767 190

                              3 765 000

                              0

                              3 765 000

                              – 2 190

                              – 8 572 387

                                 2013

                              – 3 761 761

                              3 765 000

                              0

                              3 765 000

                              3 239

                              – 8 569 148

                                 2014

                              – 3 760 497

                              3 765 000

                              0

                              3 765 000

                              4 503

                              – 8 564 645

                                 – 89 312 036

                                 80 043 767

                                 0

                                 80 043 767

                                 – 9 268 269

                  (241)

                  Fil-każ tal-HUDERF, it-tabella 11 li ġejja turi kumpensi tekniċi żejda żgħar ħafna fl-1998, 2002 u fl-2007 (f'kull każ, inqas minn 0,15 % tal-kumpens mogħti għas-sena kkunsidrata). Fl-2013, ġie rreġistrat kumpens tekniku żejjed aktar konsistenti (kważi 17 % tal-kumpens attribwit għas-sena kkunsidrata). Madankollu, filwaqt li l-kumpens li kien qed jirċievi kien diġà ferm insuffiċjenti fl-2010 u fl-2011, l-HUDERF kien għadu ġeneralment fl-istess sitwazzjoni fl-2013 rigward is-SIEĠ u l-attivitajiet relatati li kien wettaq sa dakinhar. Għall-perjodu kollu ta' bejn l-1996 u l-2014, il-kumpens nieqes totali attwali kien jammonta għal aktar minn EUR 700 000. Barra minn hekk, kif intwera aktar 'il fuq (ara t-tabella 5 fil-premessa 234, fil-prattika, l-HUDERF fl-ebda mument ma kellu xi kumpens żejjed effettiv li jobbligah jirrimborża (parzjalment) il-kumpens tat-telf. Fil-fatt, kien kontinwament f'sitwazzjoni ta' kumpens nieqes, u l-muniċipalità kellha suppost kontinwament tagħtih flus matul il-perjodu 1996-2014.

                     Tabella 11

                     It-telf kontabilistiku u l-kumpens mogħti lill-HUDERF

                              (EUR)

                              HUDERF

                              Telf kontabilistiku

                              Iffinanzjat permezz tal-FRBRTC jew sussidju speċjali mingħand ir-Reġjun

                              Kontribuzzjonijiet muniċipali addizzjonali

                              Total ta' kumpens mogħti

                              Kumpens żejjed (+) jew kumpens nieqes (–) għas-sena

                              Kumpens żejjed (+) jew kumpens nieqes (–) globali

                                 1996

                              – 1 505 830

                              1 504 714

                              0

                              1 504 714

                              – 1 116

                              – 1 116

                                 1997

                              – 1 026 881

                              1 026 279

                              0

                              1 026 279

                              – 602

                              – 1 718

                                 1998

                              – 245 113

                              245 415

                              0

                              245 415

                              302

                              – 1 417

                                 1999

                              1 642

                              0

                              0

                              0

                              0

                              – 1 417

                                 2000

                              – 484 951

                              484 949

                              0

                              484 949

                              – 2

                              – 1 419

                                 2001

                              – 1 218 954

                              1 218 000

                              0

                              1 218 000

                              – 954

                              – 2 373

                                 2002

                              – 479 490

                              480 000

                              0

                              480 000

                              510

                              – 1 863

                                 2003

                              – 1 117 778

                              820 000

                              297 778

                              1 117 778

                              0

                              – 1 862

                                 2004

                              – 781 981

                              781 981

                              0

                              781 981

                              0

                              – 1 862

                                 2005

                              – 1 279 230

                              778 000

                              501 230

                              1 279 230

                              0

                              – 1 863

                                 2006

                              – 2 494 074

                              778 000

                              1 716 074

                              2 494 074

                              0

                              – 1 863

                                 2007

                              – 2 687 621

                              622 529

                              2 065 313

                              2 687 842

                              221

                              – 1 642

                                 2008

                              – 2 314 050

                              871 350

                              1 442 700

                              2 314 050

                              0

                              – 1 642

                                 2009

                              – 1 868 670

                              1 246 998

                              621 672

                              1 868 670

                              0

                              – 1 642

                                 2010

                              – 1 823 049

                              1 401 628

                              0

                              1 401 628

                              – 421 421

                              – 423 062

                                 2011

                              – 1 620 663

                              1 220 232

                              0

                              1 220 232

                              – 400 431

                              – 823 493

                                 2012

                              – 945 316

                              945 316

                              0

                              945 316

                              0

                              – 823 493

                                 2013

                              – 528 779

                              635 966

                              0

                              635 966

                              107 187

                              – 716 306

                                 2014

                              – 618 000

                              618 000

                              0

                              618 000

                              0

                              – 716 306

                                 – 23 038 788

                                 15 679 357

                                 6 644 767

                                 22 324 124

                                 – 716 306

                  (242)

                  Fil-każ tal-Institut Bordet, ir-riżultati kontabilistiċi bejn l-1996 u l-2001 kienu pożittivi u għaldaqstant ma kienx hemm intervent tal-muniċipalità għal dawk is-snin. Madankollu mill-2002, ir-riżultat kontabilistiku sar negattiv, u għalhekk saru xi pagamenti biex jikkumpensaw it-telf. It-tabella 12 li ġejja turi kumpensi tekniċi żejda żgħar fl-2005 u fl-2011 (jew inqas minn 4 % u 0,5 %, rispettivament, tal-kumpens mogħti għal dawn is-snin). Fl-2009, jidher li kien hemm kumpens tekniku żejjed konsistenti ta' madwar EUR 580 000 (jiġifieri kważi 46 % tal-kumpens mogħti għal dik is-sena). Madankollu, fl-2008, ġie rregistrat kumpens nieqes ta' madwar EUR 533 000 (kważi EUR 505 000 fuq bażi aggregata). Dan jagħti globalment kumpens tekniku żejjed aggregat ta' EUR 73 702 biss (inqas minn 6 % tal-kumpens mogħti għall-2009), li seta' jiġi riportat għall-2010 (284) (filwaqt li għall-2010 ma ngħata ebda kumpens, sa issa). Barra minn hekk, f'kull sena eżaminata, l-Institut Bordet dejjem kien qed jistenna kumpens għat-telf irreġistrat (ara t-tabella 6 fil-premessa 234. Fl-2009, il-muniċipalità kellha tagħti lill-Institut madwar EUR 3 miljun. Għall-perjodu kollu ta' bejn l-1996 u l-2014, il-kumpens nieqes effettiv kien jammonta għal total ta' aktar minn EUR 2,4 miljun. Kif spjegat fil-premessa 234, il-qligħ tas-snin 1996-2001 naqqas il-bilanċ pendenti dovut tal-muniċipalitajiet, peress li dawn naqqsu dan il-qligħ qabel intervjenew.

                     Tabella 12

                     It-telf kontabilistiku u l-kumpens mogħti lill-Institut Bordet

                              (EUR)

                              Institut Bordet

                              Telf kontabilistiku

                              Iffinanzjat permezz tal-FRBRTC jew sussidju speċjali mingħand ir-Reġjun

                              Kontribuzzjonijiet muniċipali addizzjonali

                              Total ta' kumpens mogħti

                              Kumpens żejjed (+) jew kumpens nieqes (–) għas-sena

                              Kumpens żejjed (+) jew kumpens nieqes (–) globali

                                 1996

                              752 505

                              0

                              0

                              0

                              0

                              0

                                 1997

                              170 241

                              0

                              0

                              0

                              0

                              0

                                 1998

                              41 349

                              0

                              0

                              0

                              0

                              0

                                 1999

                              44 371

                              0

                              0

                              0

                              0

                              0

                                 2000

                              5 439

                              0

                              0

                              0

                              0

                              0

                                 2001

                              154 518

                              0

                              0

                              0

                              0

                              0

                                 2002

                              – 4 929 105

                              4 929 106

                              0

                              4 929 106

                              1

                              1

                                 2003

                              – 4 916 506

                              2 025 000

                              2 891 506

                              4 916 506

                              0

                              1

                                 2004

                              – 2 001 995

                              1 321 316

                              680 679

                              2 001 995

                              0

                              1

                                 2005

                              – 771 467

                              800 000

                              0

                              800 000

                              28 533

                              28 534

                                 2006

                              – 1 817 630

                              1 800 000

                              17 630

                              1 817 630

                              0

                              28 533

                                 2007

                              – 1 874 162

                              1 208 531

                              665 631

                              1 874 162

                              0

                              28 533

                                 2008

                              – 1 624 347

                              1 055 516

                              35 509

                              1 091 025

                              – 533 322

                              – 504 789

                                 2009

                              – 688 005

                              1 266 496

                              0

                              1 266 496

                              578 491

                              73 702

                                 2010

                              – 655 634

                              0

                              0

                              0

                              – 655 634

                              – 581 932

                                 2011

                              – 838 644

                              841 506

                              0

                              841 506

                              2 862

                              – 579 070

                                 2012

                              – 833 460

                              817 267

                              0

                              817 267

                              – 16 193

                              – 595 263

                                 2013

                              – 2 551 468

                              1 271 933

                              0

                              1 271 933

                              – 1 279 535

                              – 1 874 798

                                 2014

                              – 1 943 857

                              1 380 000

                              0

                              1 380 000

                              – 563 857

                              – 2 438 654

                                 – 24 277 858

                                 18 716 671

                                 4 290 955

                                 23 007 626

                                 – 2 438 654

                  (243)

                  Kif spjegat hawn fuq (ara l-premessa 236, l-analiżi tal-eżistenza ta' kumpens żejjed favur CHU Brugmann għas-snin 1996-1998 ma setgħetx issir minħabba n-nuqqas taċ-ċifri. It-tabella 13 li ġejja turi kumpensi tekniċi żejda żgħar ħafna fl-2000, 2003, 2004, 2008 u fl-2011 (jew, f'kull każ, inqas minn 7 % tal-kumpens mogħti għas-sena kkunsidrata). Matul sentejn, jiġifieri fl-1999 u fl-2012, il-kumpens tekniku żejjed tela' għal aktar minn 10 % tal-kumpens mogħti għas-sena kkunsidrata (jiġifieri 15,3 % u 12,9 %, rispettivament). Fl-2012, madankollu, is-CHU Brugmann kien jinsab globalment f'sitwazzjoni ta' kumpens nieqes, wara li diġà kien irċieva kumpensi ferm insuffiċjenti fl-2009 u fl-2010 (jiġifieri kumpens nieqes ta' EUR 558 858). F'dak li jirrigwarda s-sena 1999, mhemmx data għas-snin preċedenti li tista' tiġi kkunsidrata għall-valutazzjoni tas-sitwazzjoni globali tas-CHU Brugmann fl-1999, f'termini ta' kumpens. Madankollu, ta' min jinnota li l-ewwel pagamenti li saru mill-muniċipalità (fuq il-bażi tal-finanzjament mill-FRBRTC) bdew biss fl-2003 u li, kif turi t-tabella 4 fil-premessa 234, is-CHU Brugmann qatt ma kien f'sitwazzjoni ta' kumpens żejjed li tobbligah jirrimborża (parzjalment) il-kumpens tat-telf lill-muniċipalità. Fil-fatt, f'kull mument matul il-perjodu ta' bejn l-1996 u l-2014, is-CHU Brugmann kien globalment f'sitwazzjoni ta' kumpens nieqes, u l-muniċipalità kellha tagħtih flus biex ikopri t-telf passat. Għal dan il-perjodu, il-kumpens nieqes effettiv kien jammonta għal total ta' madwar EUR 935 000.

                     Tabella 13

                     It-telf kontabilistiku u l-kumpens mogħti lis-CHU Brugmann

                              (EUR)

                              CHU Brugmann

                              Telf kontabilistiku

                              Iffinanzjat permezz tal-FRBRTC jew sussidju speċjali mingħand ir-Reġjun

                              Kontribuzzjonijiet muniċipali addizzjonali

                              Total ta' kumpens mogħti

                              Kumpens żejjed (+) jew kumpens nieqes (–) għas-sena

                              Kumpens żejjed (+) jew kumpens nieqes (–) globali

                                 1999

                              – 508 171

                              600 000

                              0

                              600 000

                              91 829

                              91 829

                                 2000

                              – 3 755 229

                              3 755 587

                              0

                              3 755 587

                              358

                              92 188

                                 2001

                              – 5 440 039

                              5 440 000

                              0

                              5 440 000

                              – 39

                              92 149

                                 2002

                              – 1 976 934

                              1 976 933

                              0

                              1 976 933

                              – 1

                              92 149

                                 2003

                              – 1 697 238

                              1 770 000

                              0

                              1 770 000

                              72 762

                              164 911

                                 2004

                              – 1 442 292

                              1 457 000

                              0

                              1 457 000

                              14 708

                              179 619

                                 2005

                              – 7 413 186

                              3 657 000

                              3 756 186

                              7 413 186

                              0

                              179 619

                                 2006

                              – 14 180 725

                              3 657 000

                              10 523 725

                              14 180 725

                              0

                              179 619

                                 2007

                              – 6 954 466

                              4 125 610

                              2 828 856

                              6 954 466

                              0

                              179 619

                                 2008

                              – 6 308 290

                              3 999 767

                              2 505 046

                              6 504 813

                              196 523

                              376 142

                                 2009

                              – 6 228 859

                              3 231 504

                              2 600 612

                              5 832 116

                              – 396 743

                              – 20 601

                                 2010

                              – 5 011 208

                              3 644 432

                              169 179

                              3 813 611

                              – 1 197 597

                              – 1 218 198

                                 2011

                              – 2 982 442

                              3 206 932

                              0

                              3 206 932

                              224 490

                              – 993 708

                                 2012

                              – 2 945 806

                              3 380 656

                              0

                              3 380 656

                              434 850

                              – 558 858

                                 2013

                              – 2 799 788

                              2 500 348

                              0

                              2 500 348

                              – 299 440

                              – 858 298

                                 2014

                              – 2 923 714

                              2 847 000

                              0

                              2 847 000

                              – 76 714

                              – 935 011

                                 – 72 568 384

                                 49 249 769

                                 22 383 604

                                 71 633 373

                                 – 935 011

                  (244)

                  Fl-aħħar nett, il-qligħ limitat iddikjarat minn uħud mill-isptarijiet IRIS (jiġfieri, is-CHU Saint-Pierre fl-2006, l-HUDERF fl-1999 u l-Institut Bordet bejn l-1996 u l-2001) ma jistax jitqies bħala indikazzjoni ta' kumpens żejjed. Fil-fatt, fuq il-bażi tas-separazzjoni tal-kontijiet fis-seħħ (ara l-premessa (226) f'dawn l-isptarijiet IRIS, il-Kummissjoni tikkonkludi li dan il-qligħ, f'kull każ minbarra wieħed, ġej mill-qligħ iġġenerat mill-attivitajiet relatati (ara l-premessi 41, 116 u 117 imwettqa minn dawn l-isptarijiet IRIS. L-attivitajiet relatati mas-SIEĠ tal-Institut Bordet iġġeneraw qligħ limitat fl-1996 ta' madwar 1 % tad-dħul totali tal-isptar għal dik is-sena. Il-Kummissjoni tqis li fi kwalunkwe każ, qligħ daqstant limitat ikun raġonevoli u għalhekk ma jagħtix lok għal kumpens żejjed. Barra minn hekk, kif spjegat aktar 'il fuq (ara l-premessa 234, il-qligħ kollu (kemm jekk ġej mis-SIEĠ kif ukoll mill-attivitajiet relatati) jinżamm u jintuża biex jikkumpensa t-telf futur (jew it-telf passat mhux imħallas) u b'hekk tonqos il-kontribuzzjoni tal-muniċipalitajiet.

                  (245)

                  Fid-dawl tal-kunsiderazzjonijiet preċedenti, il-Kummissjoni tikkonkludi li minħabba d-dewmien fil-pagamenti tal-kumpens għat-telf, minħabba li fi kwalunkwe ħin matul il-perjodu 1996-2014, il-muniċipalitajiet ikkonċernati kellhom jagħtu lil kull wieħed mill-isptarijiet IRIS ammonti kbar f'kumpens tat-telf, u minħabba l-fatt li kull wieħed mill-isptarijiet IRIS kien jinsab globalment f'sitwazzjoni ta' kumpens nieqes, ebda sptar IRIS ma bbenefika fil-prattika minn kumpens żejjed.

            7.3.6.   Kontroll tal-kumpens żejjed

                  (246)

                  It-tielet kundizzjoni ta' kompatibbiltà essenzjali prevista mid-Deċiżjoni dwar is-SIEĠ tal-2012 timponi li l-Istati Membri jieħdu miżuri sabiex jaraw li l-impriżi inkarigati bit-twettiq ta' SIEĠ ma jingħatawx kumpens żejjed u tobbliga lill-Istati Membri jagħmlu kontrolli regolari mill-inqas kull tliet snin (285). Barra minn hekk, jekk impriża tkun effettivament irċeviet xi kumpens żejjed, l-Istati Membri għandhom jitolbu lill-impriża kkonċernata tħallas lura kwalunkwe kumpens żejjed li tkun irċeviet (286).

                  (247)

                  L-ewwel nett, ta' min jinnota li f'dak li jirrigwarda l-kopertura tat-telf inkwistjoni, in-natura stess ta' dan il-mekkaniżmu ta' kumpens diġà tnaqqas ħafna r-riskju ta' kumpens żejjed u għalhekk hija miżura li tgħin biex jiġi evitat il-kumpens żejjed. Fil-fatt, il-muniċipalitajiet jistgħu biss ikopru t-telf attwali rreġistrat mill-isptarijiet IRIS wara l-forniment ta' servizzi ekonomiċi ta' interess ġenerali u l-attivitajiet relatati limitati. Għalhekk il-kumpens ikopri biss l-ispejjeż netti residwi (ara l-premessa 226) imġarrba waqt it-twettiq ta' dawn is-SIEĠ u tal-attivitajiet relatati u lanqas biss jinkludi qligħ raġonevoli. Il-pagamenti kollha jsiru ex post, jiġifieri wara li t-telf ikun ġie rreġistrat (ara f'dan ir-rigward it-tabelli tal-premessa 234). Il-pagamenti jsiru f'diversi porzjonijiet (kif spjegat fit-tabelli tal-premessa 234), li jiggarantixxi li l-muniċipalitajiet jistgħu jżommu pagament mal-inqas sinjal ta' kumpens żejjed. Il-muniċipalitajiet jivverifikaw ukoll l-ammont tat-telf mhux imħallas aggregat qabel ma jagħmlu pagament lill-isptarijiet IRIS. Kif spjegat aktar 'il fuq (ara l-premessa 235), il-muniċipalitajiet u l-isptarijiet IRIS qablu wkoll li jirrimborżaw minnufih il-kumpens għat-telf skont l-Artikolu 109 tal-LCH sabiex jevitaw kull kopertura doppja tal-istess telf. Għaldaqstant jeżisti biss riskju residwu limitat u teoriku ta' kumpens tekniku żejjed meta l-kumpens jiġi analizzat kull sena meħuda waħedha (ara l-premessi 237 u 238). Madankollu, fil-prattika, ebda sptar IRIS ma bbenefika ġeneralment minn kumpens żejjed reali peress li, f'kull mument matul il-perjodu ta' bejn l-1996 u l-2014, il-muniċipalitajiet kellhom jagħtu lill-isptarijiet IRIS somom kbar f'kumpens għat-telf mhux imħallas [kif ikkonfermat mit-tabelli tal-premessa 234).

                  (248)

                  It-tieni, il-Liġi tal-14 ta' Novembru 1983 (287) dwar il-kontroll tal-għoti u tal-użu ta' ċerti sussidji tiddefinixxi r-regoli applikabbli għall-kontroll tas-sussidji mogħtija, b'mod partikolari mill-awtoritajiet lokali. Din tinkludi l-istess regoli tal-Ordinanza Organika ta' Brussell tat-23 ta' Frar 2006 li tiddefinixxi d-dispożizzjonijiet applikabbli għall-baġit, għall-kontijiet u għall-awditjar (288) u li hija stess tinkludi għar-Reġjun Kapitali ta' Brussell ir-regoli ġenerali definiti fil-Liġi tas-16 ta' Mejju 2003 li tistabbilixxi d-dispożizzjonijiet ġenerali applikabbli għall-baġits, għall-kontroll tas-sussidji u għall-kontabilità tal-komunitajiet u tar-reġjuni, kif ukoll għall-organizzazzjoni tal-kontroll tal-Qorti tal-Awdituri Belġjana (289). L-Artikolu 1 tal-Liġi tal-14 ta' Novembru 1983 jistipula li:
                  “Din il-liġi tapplika għal kull sussidju mogħti:

                              1o

                              mill-provinċji, il-muniċipalitajiet, l-istituzzjonijiet ta' interess provinċjali jew muniċipali li għandhom personalità ġuridika, l-agglomerazzjonijiet, il-federazzjonijiet muniċipali, il-kummissjonijiet tal-kultura, l-assoċjazzjonijiet provinċjali u l-assoċjazzjonijiet muniċipali;

                              2o

                              il-persuni morali jew fiżiċi ssussidjati direttament jew indirettament minn wieħed mill-fornituri msemmija f'1o.”

                        L-Artikolu 2 ta' din il-liġi jiddefinixxi wkoll il-kamp ta' applikazzjoni wiesa' ħafna tiegħu u jistipula li:
                  “Sussidju għandu jinftiehem bħala […] kwalunkwe kontribuzzjoni, vantaġġ jew għajnuna, fi kwalunkwe għamla jew denominazzjoni, inklużi l-antiċipi ta' fondi rkuprabbli mogħtija mingħajr interessi, bl-għan li jiġu promossi attivitajiet utli għall-interess ġenerali […]”.
                  Jirriżulta b'mod ċar mill-artikoli msemmija hawn fuq li l-kumpens tat-telf mogħti mill-muniċipalitajiet ta' Brussell lill-isptarijiet IRIS għat-twettiq tas-SIEĠ u ta' attivitajiet relatati jaqa' fil-kamp ta' applikazzjoni ta' din il-liġi.

                  (249)

                  L-Artikolu 3 tal-Liġi tal-14 ta' Novembru 1983 jistabbilixxi l-prinċipju li s-sussidju għandu jintuża esklussivament għall-iskopijiet li għalihom ingħata u l-benefiċjarju għandu jkun jista' jiġġustifika l-użu tiegħu. L-Artikoli 4 u 5 jiddefinixxu regoli oħrajn dwar l-għoti ta' tali sussidji u l-obbligi ta' trasparenza imposti fuq il-benefiċjarju. L-Artikoli 6 u 7 jiddefinixxu r-regoli dwar il-kontroll li jrid isir tal-użu tas-sussidji mill-fornitur ts-sussidji jew f'ismu. B'mod partikolri, l-Artikolu 6 jistipula li:
                  “Kull fornitur [ta' sussidji] għandu d-dritt li jagħmel kontrolli fuq il-post tal-użu tas-sussidju mogħti.”
                  L-Artikolu 7 jipprevedi l-obbligi ta' rimborż u ta' rkupru tas-sussidji. Dan l-artikolu huwa fformulat kif ġej:
                  “Mingħajr preġudizzju għad-dispożizzjonijiet ta' rexissjoni li għalihom huwa soġġett is-sussidju, il-benefiċjarju għandu l-obbligu li jroddu lura fil-każijiet li ġejjin:

                              1o

                              meta ma jużax is-sussidju għall-iskopijiet li għalihom ingħata;

                              2o

                              meta ma jipprovdix waħda mill-ġustifikazzjonijiet imsemmija fl-Artikoli 4 u 5;

                              3o

                              meta joġġezzjona għall-kontroll imsemmi fl-Artikolu 6.

                        Madankollu, kif previst fil-paragrafu 1o, 2o, il-benefiċjarju jrid irodd lura biss il-parti tas-sussidju li mhijiex iġġustifikata.
                  Il-persuni ġuridiċi tal-liġi pubblika li għandhom is-setgħa li jistabbilixxu taxxi diretti huma awtorizzati li jirkupraw is-sussidji li għandhom ikunu restitwiti permezz ta' restrizzjonijiet. Ir-restrizzjoni tingħata mill-accountant inkarigat mill-irkupru. Din tiġi infurzata mill-awtorità amministrattiva li tagħti effett lir-rwol tad-dispożizzjonijiet diretti rispettivi tal-imsemmija persuni ġuridiċi tal-liġi pubblika.”

                  (250)

                  Għaldaqstant il-liġi tippermetti lill-muniċipalitajiet jiżguraw li s-sussidji jingħataw b'mod konformi mal-kundizzjonijiet meħtieġa u jikkontrollaw l-użu u l-irkupru tas-somom mhux meħtieġa. Il-pagament tal-kumpens tat-telf mill-muniċipalitajiet huwa għalhekk soġġett għal regoli stretti ħafna. L-aċċettazzjoni tagħhom mill-isptarijiet ikkonċernati jimplika dritt ta' spezzjoni minn awtorità indipendenti, li tista' tiggarantixxi li s-sussidju kien effettivament allokat għall-użu li għalih kien ingħata. F'każ kuntrarju, l-isptar huwa obbligat jirritornaha minnufih, li jiggarantixxi l-irkupru ta' kull kumpens żejjed lill-isptarijiet IRIS.

                  (251)

                  Dan huwa kkorroborat mil-Liġi dwar is-CPAS, li l-Artikolu 60(6) tagħha jistipula li:
                  “Il-ħolqien jew l-estensjoni ta' stabbilimenti jew servizzi li jistgħu jibbenefikaw minn sussidji fil-livell ta' investimenti kif ukoll ta' funzjonament, jista' jkun deċiż biss fuq il-bażi ta' fajl li juri li l-kundizzjonijiet previsti mil-liġi jew mir-regoli organiċi għall-għoti ta' dawn is-sussidji se jiġu rispettati.”
                  Jekk CPAS jgħin lil sptar pubbliku, irid ikun hemm evidenza li r-regoli dwar l-għoti tal-finanzjament ser ikunu osservati.

                  (252)

                  Bl-istess mod, l-Artikolu 135(h) tal-Liġi dwar is-CPAS jiddefinixxi l-proċeduri ta' sorveljanza tal-assoċjazzjonijiet lokali li jaqgħu taħt il-Kapitolu XII (f'dan il-każ, l-isptarijiet IRIS) mill-assoċjazzjoni ċentrali (f'dan il-każ, IRIS) kull tliet xhur. B'mod partikolari, dan ifisser li IRIS tikkontrolla l-konformità tad-deċiżjonijiet meħudin mill-isptarijiet IRIS permezz ta':

                              “1o

                              il-pjan strateġiku ġenerali u li jistabbilixxi l-attività tal-isptar u d-deċiżjonijiet meħudin fl-applikazzjoni tiegħu;

                              2o

                              il-pjan tan-negozju u l-pjan finanzjarju deċiżi mill-assoċjazzjoni lokali fuq il-bażi tal-linji gwida stabbiliti mill-assoċjazzjoni ċentrali kif ukoll il-korrezzjonijiet u l-aġġornamenti magħmulin fih;

                              3o

                              il-baġit annwali deċiż mill-assoċjazzjoni lokali abbażi tal-linji gwida stabbiliti mill-assoċjazzjoni ċentrali.

                        F'każ ta' nuqqas ta' konformità, l-assoċjazzjoni ċentrali tieħu l-miżuri kollha li hija tqis utli sabiex twaqqaf in-nuqqas ta' konformità u tikkomunikahom biex jitwettqu fl-iskadenzi li hija tipprovdi lill-assoċjazzjoni lokali kkonċernata.
                  F'każ li l-miżuri ma jitwettqux mill-assoċjazzjoni lokali kkonċernata fl-iskadenza mogħtija, l-assoċjazzjoni ċentrali tista' mingħajr dewmien tinkariga lill-kummissarju msemmi fl-Artikolu 135(i) jieħu post il-korp inadempjenti tal-assoċjazzjoni lokali.”

                  (253)

                  Jirriżulta mid-dispożizzjoni ta' hawn fuq li kemm il-Liġi dwar is-CPAS kif ukoll il-Liġi tal-14 ta' Novembru 1983 jippermettu lill-muniċipalitajiet ta' Brussell jiggarantixxu li s-sussidji mogħtija lill-isptarijiet IRIS jintużaw b'mod korrett u ma jinvolvux kumpens żejjed. L-applikazzjoni konġunta ta' dawn id-dispożizzjonijiet tiffaċilita l-kontroll tal-kumpens żejjed u tipprevedi l-irkupru tal-kumpens żejjed. Barra minn hekk, f'każ ta' nuqqas ta' konformità, parti terza tingħata s-setgħa ta' sostituzzjoni biex ikun żgurat li dawn l-obbligi imposti fuq l-isptarijiet IRIS jiġu żgurati, b'mod partikolari fir-rigward tal-baġit. Il-muniċipalitajiet, is-CPAS u l-assoċjazzjoni ċentrali IRIS għandhom għalhekk setgħat ta' kontroll estensivi anki jekk prattikament ma jeżisti ebda riskju ta' kumpens żejjed taħt il-mekkaniżmu ta' kumpens tat-telf inkwistjoni f'din id-deċiżjoni.

                  (254)

                  Barra minn hekk, meta l-kontijiet operattivi tal-isptar pubbliku juru telf, il-kulleġġ tas-sindki u tal-maġistrati lokali jista', taħt l-Artikoli 111(2) u 126 tal-Liġi dwar is-CPAS, jissospendi t-twettiq ta' “kwalunkwe deċiżjoni tas-CPAS li tkun ta' ħsara għall-interess muniċipali u b'mod partikolari għall-interessi finanzjarji tal-muniċipalità.”

                  (255)

                  Fl-aħħar nett, jeħtieġ li jkun enfasizzat li l-awtoritajiet li jagħtu l-miżura ta' għajnuna inkwistjoni (jiġifieri, il-muniċipalitajiet u s-CPAS) jikkontrollaw direttament lill-benefiċjarji. B'mod partikolari, dawn l-awtoritajiet għandhom il-maġġoranza tal-voti fil-bordijiet tad-diretturi tal-isptarijiet IRIS li, fost l-oħrajn, jaħtru lid-direttur ġenerali tal-isptarijiet rispettivi tagħhom. Fl-ipoteżi improbabbli li sptar IRIS jirrifjuta li jirrimborża l-kumpens żejjed, l-awtoritajiet pubbliċi jistgħu faċilment jissostitwixxu lid-direttur ġenerali sabiex jirrimedjaw din is-sitwazzjoni. Barra minn hekk, kif mitlub mill-istatuti ta' kull sptar IRIS, il-bord tad-direttur jiltaqa' tal-inqas tmien darbiet fis-sena, li jippermetti lill-awtoritajiet li taw l-għajnuna li jsegwu mill-qrib is-sitwazzjoni finanzjarja tal-isptarijiet IRIS (fost l-oħrajn, permezz ta' rapporti kull tliet xhur li jkopru dan is-suġġett, kif mitlub mill-istatuti).

                  (256)

                  Fid-dawl tal-kunsiderazzjonijiet preċedenti, il-Kummissjoni tikkonkludi li hemm arranġamenti suffiċjenti biex jiġi evitat, skopert u rkuprat il-kumpens żejjed filwaqt li r-riskju ta' kumpens żejjed reali jidher limitat ħafna minħabba n-natura tal-miżura ta' għajnuna inkwistjoni.

            7.3.7.   Tul tal-ħatriet

                  (257)

                  L-Artikolu 2(2) tad-Deċiżjoni dwar is-SIEĠ tal-2012 jipprevedi li d-deċiżjoni tapplika biss għall-mandati li t-terminu tagħhom ma jaqbiżx l-għaxar snin, sakemm ma jkunx ġustifikat terminu itwal minħabba li l-impriża maħtura tkun trid tħallas lura investimenti kbar fuq perjodu itwal ta' żmien, skont il-prinċipji ta' kontabbiltà ġeneralment aċċettati.

                  (258)

                  It-terminu tal-istatuti tal-isptarijiet IRIS, li, fil-livell muniċipali, huma l-mandati rilevanti f'dan il-każ, huwa stabbilit għal 30 sena. Il-Kummissjoni tqis li terminu daqshekk twil huwa ġġustifikat mill-ħtieġa li l-isptarijiet IRIS jagħmlu investimenti kbar bħala fornituri ta' SIEĠ obbligatorji. B'mod aktar preċiż, l-assi l-aktar importanti tal-isptarijiet IRIS huma l-bini tagħhom (li jirrappreżentaw aktar minn 60 % tal-valur tal-assi tagħhom), li huma amortizzati fuq perjodu ta' 30 sena, skont il-prinċipji ta' kontabbiltà ġeneralment aċċettati (290). Barra minn hekk, il-pjanijiet strateġiċi IRIS, li jispeċifikaw l-obbligi addizzjonali li għandhom l-isptarijiet IRIS, għandhom ukoll terminu limitat, li huwa saħansitra inqas. L-ewwel pjan strateġiku kien ikopri l-perjodu 1996-2001. It-tieni pjan strateġiku kien ikopri inizjalment il-perjodu 2002-2006, iżda dan ġie emendat wara u estiż sal-aħħar tal-2014. F'Jannar 2015 ġie adottat pjan strateġiku ġdid għall-perjodu 2015-2018.

                  (259)

                  Barra minn hekk, il-Liġi tal-10 ta' April 2014 (291) illimitat it-terminu tal-mandat federali dwar il-kompitu bażiku tal-isptarijiet (292) billi emendat l-Artikolu 105 tal-verżjoni attwali tal-LCH (293). B'mod partikolari, l-Artikolu 105 jeżiġi attwalment li l-perjodu li għalih jingħata l-BMF ma jaqbiżx l-għaxar snin, ħlief għall-elementi tal-BMF li jkopru l-kost tal-investimenti kbar tal-isptarijiet li jeħtieġu amortizzament fuq perjodu itwal, skont il-prinċipji ta' kontabbiltà ġeneralment aċċettati. Fl-aħħar nett, l-awtorizzazzjoni individwali li l-isptarijiet għandu jkollhom sabiex ikunu eliġibbli għall-finanzjament BMF wkoll għandha terminu limitat (li jiddependi mir-reġjun, iżda li ġeneralment ikun ta' madwar ħames snin u, fi kwalunkwe każ, massimu ta' għaxar snin).

                  (260)

                  Il-Kummissjoni tqis għalhekk li l-obbligu skont l-Artikolu 2(2) tad-Deċiżjoni dwar is-SIEĠ tal-2012 li jiġi limitat it-terminu tal-mandat u li jiġi ġġustifikat dan it-terminu huwa ssodisfat.

            7.3.8.   Trasparenza

                  (261)

                  Fl-aħħar nett, id-Deċiżjoni dwar is-SIEĠ tal-2012 teżiġi li l-Istati Membri jippubblikaw ċerta informazzjoni. B'mod aktar preċiż, għall-kumpensi ogħla minn EUR 15-il miljun mogħtija lil impriża li twettaq ukoll attivitajiet li jaqgħu barra mill-qafas tas-servizz ta' interess ekonomiku ġenerali, l-Artikolu 7 tad-Deċiżjoni dwar is-SIEĠ tal-2012 jitlob li l-Istati Membri jippubblikaw fuq l-internet jew fuq mezzi oħrajn xierqa l-mandat (jew sinteżi li tinkludi l-elementi indikati fl-Artikolu 4 tad-deċiżjoni imsemmija) u l-ammonti annwali li jikkorrispondu għall-għajnuna mogħtija lill-impriża.

                  (262)

                  L-obbligu ta' trasparenza tad-Deċiżjoni dwar is-SIEĠ tal-2012 japplika għall-“kumpensi ogħla minn EUR 15-il miljun mogħtija lil impriża li għandha wkoll attivitajiet li jaqgħu barra mill-qafas tas-servizz ta' interess ekonomiku ġenerali”. Kif indikat fit-Tabelli 9 sa 13, l-ammont tal-kumpens muniċipali tat-telf għal kull sptar IRIS fl-ebda sena ma jaqbeż il-limitu ta' EUR 15-il miljun. Il-Kummissjoni tqis għalhekk li l-obbligu ta' trasparenza skont l-Artikolu 7 tad-Deċiżjoni dwar is-SIEĠ tal-2012 ma japplikax f'dan il-każ.

            7.3.9.   Sommarju tal-konklużjonijiet dwar il-kompatibbiltà tal-għajnuna mas-suq intern

                  (263)

                  Fid-dawl tal-kunsiderazzjonijiet preċedenti, il-Kummissjoni tikkonkludi li l-kumpens tat-telf tal-isptarijiet pubbliċi ta' Brussell IRIS mill-muniċipalitajiet ta' Brussell mill-1996, li huwa s-suġġett ta' din id-Deċiżjoni, huwa konformi mar-rekwiżiti tad-Deċiżjoni dwar is-SIEĠ tal-2012 u allura hija kompatibbli mas-suq intern skont l-Artikolu 106(2) tat-TFUE.

                  (264)

                  Jirriżulta mill-konklużjoni ta' hawn fuq u mill-ispjegazzjonijiet mogħtija fil-premessi 148 sa 152 li l-Kummissjoni ma għandhiex bżonn tivvaluta jekk il-kumpens tat-telf tal-isptarijiet pubbliċi ta' Brussell IRIS mill-muniċipalitajiet ta' Brussell huwiex kompatibbli wkoll mas-suq intern skont id-Deċiżjoni dwar is-SIEĠ tal-2005 (għall-għajnuna mogħtija bejn id-19 ta' Diċembru 2005 u l-31 ta' Jannar 2012) jew skont il-Qafas tas-SIEĠ tal-2012.

            7.4.   Osservazzjonijiet finali

                  (265)

                  Kif spjegat hawn fuq (ara l-premessa 159), fis-Sentenza ta' annullament tagħha tas-7 ta' Novembru 2012, il-Qorti Ġenerali semmiet il-prinċipju tat-trattament ugwali. F'dan il-kuntest, il-Kummissjoni tfakkar li l-prinċipju tan-nondiskriminazzjoni/tat-trattament ugwali mhuwiex fost il-kriterji ta' kompatibbiltà tad-Deċiżjoni dwar is-SIEĠ tal-2012. Madankollu, f'dan il-każ, il-Kummissjoni tikkonkludi li fi kwalunkwe każ, dan il-prinċipju huwa rrispettat peress li l-isptarijiet IRIS u l-isptarijiet privati ta' Brussell jinsabu f'sitwazzjoni differenti fil-livell ġuridiku u fil-livell fattwali minħabba li l-ambitu tal-kompitu tas-SIEĠ tal-isptarijiet pubbliċi IRIS huwa usa' minn dak tal-isptarijiet privati u għaldaqstant huwa aktar agħli biex jitwettaq (kif spjegat hawn fuq, ara l-punt 7.3.4.1). Barra minn hekk, il-Kummissjoni tosserva li l-isptarijiet pubbliċi IRIS huma soġġetti għal ċertu numru ta' restrizzjonijiet kif ukoll ta' spejjeż addizzjonali (ara l-premessi 42 u 43) waqt it-twettiq tas-SIEĠ li huma inkarigati bih.

                  (266)

                  Dment li l-isptarijiet IRIS u l-isptarijiet privati ta' Brussell jinsabu f'sitwazzjonijiet differenti/mhux komparabbli, il-kumpens tat-telf tal-isptarijiet IRIS ma jistax ikun ikkunsidrat bħala ksur tal-prinċipju ta' trattament ugwali.

            8.   KONKLUŻJONI

                  (267)

                  Fid-dawl tal-valutazzjoni ta' hawn fuq, il-Kummissjoni ddeċidiet li l-għajnuna mill-Istat inkwistjoni f'dan il-każ hija kompatibbli mas-suq intern skont l-Artikolu 106(2) tat-TFUE,

            ADOTTAT DIN ID-DEĊIŻJONI:
      Artikolu 1
      L-għajnuna mill-Istat mogħtija fil-forma ta' kumpens għat-telf tal-isptarijiet pubbliċi ta' Brussell IRIS mill-muniċipalitajiet ta' Burssell mill-1996 hija kompatibbli mas-suq intern skont l-Artikolu 106(2) tat-Trattat dwar il-Funzjonament tal-Unjoni Ewropea.
      Artikolu 2
      Din id-deċiżjoni hija indirizzata lir-Renju tal-Belġju.

         Magħmul fi Brussell, il-5 ta' Lulju 2016.

               Għall-Kummissjoni

            Margrethe VESTAGER

               Membru tal-Kummissjoni

         (1)  B'effett mill-1 ta' Diċembru 2009, l-Artikoli 87 u 88 tat-Trattat tal-KE saru l-Artikoli 107 u 108, rispettivament, tat-Trattat dwar il-Funzjonament tal-Unjoni Ewropea (“TFUE”). Fiż-żewġ każijiet id-dispożizzjonijiet huma, fis-sustanza tagħhom, identiċi. Għall-finijiet ta' din id-Deċiżjoni, ir-referenzi għall-Artikoli 107 u 108 tat-TFUE għandhom jinftiehmu, jekk ikun il-każ, bħala referenzi għall-Artikoli 87 u 88 rispettivament tat-Trattat dwar il-KE. It-TFUE introduċa wkoll ċertu tibdil fit-terminoloġija, bħas-sostituzzjoni ta' “Komunità” b'“Unjoni”, ta' “suq komuni” b'“suq intern” u ta' “Qorti tal-Prim'Istanza” b'“Qorti Ġenerali”. It-terminoloġija tat-TFUE tintuża f'din id-Deċiżjoni.

         (2)  ĠU C 437, 5.12.2014, p. 10.

         (3)  F'daqqa, dawn il-ħames sptarijiet pubbliċi jamministraw madwar 2 425 mis-7 260 sodda li hemm fl-isptarijiet ġenerali u fl-isptarijiet universitarji tar-Reġjun Kapitali ta' Brussell (minbarra l-isptarijiet psikjatriċi, ġerjatriċi u sptarijiet oħrajn speċjalizzati). Huma jħaddmu madwar 10 000 persuna. Dawn l-isptarijiet jipprovdu aktar minn miljun konsultazzjoni medika fis-sena. In-numru ta' sodod tal-isptarijiet approvati ngħata mill-awtoritajiet Belġjani (li kkonsultaw lill-Commission communautaire commun u s-Service public fédéral “Santé publique”) u jirrigwarda lis-sena 2015. L-informazzjoni l-oħra hija disponibbli fuq is-sit web tal-IRIS (ara http://www.iris-hopitaux.be).

         (4)  Ara t-Taqsimiet 2.2 u 2.4 għal aktar informazzjoni dwar dawn l-isptarijiet pubbliċi u l-attivitajiet tagħhom.

         (5)  L-abbrevjazzjoni IRIS tikkorrispondi għal Interhospitalière régionale des infrastructures de soins.

         (6)  L-ilmentaturi kienu talbu li l-identitajiet rispettivi tagħhom ma jiġux ippubblikati. Madankollu, minħabba rikorsi għal annullament introdotti minn dawn il-partijiet u s-sentenza ta' annullament tas-7 ta' Novembru 2012 mogħtija mill-Qorti Ġenerali fil-Kawża T-137/10, dawn l-identitajiet issa huma pubbliċi (ara l-premessi 4 u 6]. Ta' min jinnota wkoll li l-ABISP u l-membri tagħha rtiraw l-ilment tagħhom.

         (7)  Dan l-aħħar argument tressaq mill-ilmentaturi għall-ewweel darba fl-ittra tagħhom tal-15 ta' Diċembru 2008.

         (8)  Essenzjalment, is-servizzi tal-Kummissjoni stmaw, b'mod preliminari, li l-isptarijiet IRIS kienu, evidentement, debitament inkarigati b'kompiti ta' servizz pubbliku, li l-kumpens li kienu jirċievu kien definit b'mod ċar u li dan il-kumpens ma kienx eċċessiv. Għaldaqstant, is-servizzi tal-Kummissjoni kkonkludew li ma kienx hemm problemi fir-rigward tar-regoli dwar l-għajnuna mill-Istat. Barra minn hekk, innutaw li r-rekwiżiti ta' trasparenza wkoll dehru li kienu ssodisfati. Is-servizzi tal-Kummissjoni kkonkludew li ma kienx hemm raġunijiet suffiċjenti biex ikomplu l-istħarriġ fin-nuqqas ta' elementi ġodda mibgħuta mill-ilmentaturi.

         (9)  Il-Kawża T-128/08, li għadha ma ġietx ippubblikata.

         (10)  Il-Kawża T-241/08, li għadha ma ġietx ippubblikata.

         (11)  Regolament tal-Kunsill (KE) Nru 659/1999 tat-22 ta' Marzu 1999 li jistabbilixxi regoli dettaljati għall-applikazzjoni ta' l-Artikolu 93 tat-Trattat tal-KE (ĠU L 83, 27.3.1999, p. 1).

         (12)  ĠU C 74, 24. 3.2010, p. 1.

         (13)  Deċiżjoni tal-Kummissjoni 2005/842/KE tat-28 ta' Novembru 2005 dwar l-applikazzjoni tal-Artikolu 86(2) tat-Trattat rigward għajnuna mill-Istat taħt il-forma ta' kumpens għal servizzi pubbliċi mogħti lil ċerti impriżi responsabbli mill-ġestjoni ta' servizzi ta' interess ekonomiku ġenerali (ĠU L 312, 29.11.2005, p. 67).

         (14)  Il-Kawża T-137/10, CBI vs Il-Kummissjoni, ECLI:EU:T:2012:584.

         (15)  Ibid, il-punt 313.

         (16)  Ara n-nota ta' qiegħ il-paġna 2.

         (17)  Belgisch Staatsblad/Moniteur Belge, 5 ta' Awwissu 1976, p. 9876.

         (18)  Mid-dsatax il-muniċipalità li jiffurmaw ir-Reġjun Kapitali ta' Brussell, is-sitt muniċipalitajiet ikkonċernati huma: Anderlecht, il-Belt ta' Brussell, Etterbeek, Ixelles, Schaerbeek u Saint-Gilles.

         (19)  B'mod aktar preċiż, dawn l-isptarijiet kienu: Is-CHU Brugmann-Huderf (entità unika sal-1 ta' Jannar 1997), is-CHU Saint-Pierre, l-Institut Bordet, is-Centre Hospitalier Baron Lambert, is-Centre Hospitalier Bracops, is-Centre Hospitalier Molière, is-Centre Hospitalier Brien u s-Centre Hospitalier Etterbeek-Ixelles.

         (20)  Tipa grassa miżjuda.

         (21)  Tipa grassa miżjuda.

         (22)  Sessjoni ordinarja 1995-1996. Id-dokumenti tal-Assemblea f'laqgħa tal-Kummissjoni Komunitarja Konġunta Abbozz ta' Ordinanza: B-10/1. — Rapport: B-10/2. Rapport sħiħ. — Diskussjoni u adozzjoni: laqgħa tat-22 ta' Diċembru 1995.

         (23)  Ix-xogħlijiet ta' tħejjija jispeċifikaw b'mod partikolari li l-Ftehim ta' Kooperazzjoni tad-19 ta' Mejju 1994 kien konkluż “sabiex tiġi żgurata s-sostenibbiltà tal-isptarijiet pubbliċi ta' Brussell waqt li jinkoraġġixxi, fost l-oħrajn, l-istabbiliment ta' mekkaniżmi ta' koordinazzjoni u ta' kooperazzjoni bejn dawk responsabbli għad-diversi sptarijiet pubbliċi li jinsabu fit-territorju tar-Reġjun Kapitali ta' Brussell, jiġifieri l-muniċipalitajiet, is-[CPAS] u l-assoċjazzjonijiet maħluqa skont il-Kapitolu XII tal-Liġi [il-Liġi dwar is-CPAS].”

         (24)  L-Artikolu 121 tal-Liġi dwar is-CPAS jispeċifika li l-assoċjazzjonijiet tal-Kapitolu XII igawdu mill-personalità ġuridika.

         (25)  Uħud mill-isptarijiet IRIS iwettqu l-attivitajiet tagħhom minn diversi siti. Bħalissa, is-CHU-B jopera għalhekk minn tliet siti (Victor Horta, Paul Brien u Reine Astrid), is-CHU-SP minn żewġ siti (Porte de Hal u César de Paepe) u l-HIS minn erba' siti (Etterbeek-Ixelles, J. Bracops, Molière-Longchamp u Baron Lambert).

         (26)  Il-kontroll li teżerċita l-IRIS huwa soġġett għall-kundizzjonijiet speċifikati fl-Ordinanza (tar-Reġjun Kapitali ta' Brussell) tat-22 ta' Diċembru 1995 (Belgisch Staatsblad/Moniteur Belge tas-7 ta' Frar 1996, p. 2737).

         (27)  L-Artikolu 120 tal-Liġi dwar is-CPAS jispeċifika r-rekwiżiti minimi applikabbli għall-istatuti tal-assoċjazzjonijiet maħluqa minn CPAS fuq il-bażi tal-Kapitolu XII tal-Liġi dwar is-CPAS.

         (28)  L-Artikolu 125 tal-Liġi dwar is-CPAS jipprovdi li: “Ikun xi jkun il-proporzjon tal-kontribut tad-diversi msieħba, il-persuni rregolati mil-liġi pubblika għandhom dejjem il-maġġoranza tal-voti fid-diversi korpi ta' amministrazzjoni u ta' ġestjoni tal-assoċjazzjoni.”

         (29)  L-FRBRTC ġie stabbilit permezz tal-Ordinanza tat-8 ta' April 1993, Belgisch Staatsblad/Moniteur Belge, 12 ta' Mejju 1993, p. 10889 (emendata permezz tal-Ordinanza tat-2 ta' Mejju 2002).

         (30)  L-ammont ta' EUR 100 miljun ma kienx biżżejjed biex ikopri l-obbligazzjoni finanzjarja totali tal-isptarijiet kif kien fl-aħħar tal-1995, b'defiċit kumulat stmat għal kważi EUR 200 miljun.

         (31)  Belgisch Staatsblad/Moniteur Belge tas-7 ta' Ottubru 1987, p. 14652. Sostitwita mil-Liġi Koordinata dwar l-Isptarijiet u Faċilitajiet oħrajn ta' Kura tal-10 ta' Lulju 2008 (Belgisch Staatsblad/Moniteur Belge tas-7 ta' Novembru 2008, p. 58624).

         (32)  Biex tiffaċilita r-referenzi, din id-deċiżjoni tirreferi biss għall-Artikolu 147 tal-LCH, u b'dan ikun mifhum li din ir-referenza tirrigwarda l-Artikolu 163 tal-LCH minn meta daħlet fis-seħħ il-liġi tal-10 ta' Lulju 2008.

         (33)  Ara l-Artikoli 2 sa 7 tal-Liġi tas-7 ta' Awwissu 1987.

         (34)  Ara l-Artikoli 10 sa 17 tal-Liġi tas-7 ta' Awwissu 1987.

         (35)  Ara l-Artikoli 23 sa 45 tal-Liġi tas-7 ta' Awwissu 1987. Il-mekkaniżmu ta' programmar jikkonsisti fid-determinazzjoni, fuq il-bażi tal-ħtiġijiet mediċi vvalutati mill-awtorità federali, ta' numru massimu ta' sodod fl-isptar għal kull reġjun. Jirriżulta li sakemm id-domanda għas-sodod fl-isptarijiet ma tiżdiedx, kull żieda ta' sodod (jew ħolqien ta' sptar) ma tiġix awtorizzata sakemm ma jonqsux is-sodod xi mkien ieħor.

         (36)  Ara l-Artikoli 68 sa 76(e) tal-Liġi tas-7 ta' Awwissu 1987.

         (37)  Ara l-Artikoli 130 sa 142 tal-Liġi tas-7 ta' Awwissu 1987.

         (38)  Ara http://www.iris-hopitaux.be/fr (sit ikkonsultat fid-19 ta' Awwissu 2015).

         (39)  Ara n-nota ta' qiegħ il-paġna 246 għad-dħul medju medjan.

         (40)  Dan l-obbligu huwa bbażat b'mod speċjali fuq il-Liġi tat-18 ta' Lulju 1966, fuq l-Artikolu 42(5) tal-Liġi dwar is-CPAS, fuq il-Liġi tal-24 ta' Ġunju 1988, fuq id-digriet tal-Eżekuttiv tar-Reġjun Kapitali ta' Brussell tal-25 ta' Lulju 1991 u fuq id-digriet tal-Gvern tar-Reġjun Kapitali ta' Brussell tas-6 ta' Mejju 1999.

         (41)  L-estimi kollha tal-ispejjeż indikati f'din il-premessa u fil-premessa li ġejja jirrigwardaw lis-sena 2010 u juru l-ispiża residwa li jridu jħallsu l-isptarijiet IRIS wara li jitnaqqas il-finanzjament pubbliku, jekk ikun meħtieġ, mir-Reġjun Kapitali ta' Brussell jew mill-Gvern Federali.

         (42)  Tagħrif kopert mis-sigriet professjonali.

         (43)  Dan l-obbligu huwa bbażat b'mod partikolari fuq l-Artikolu 156 u l-Artikolu 161(1) u (2) tal-Liġi tal-24 ta' Ġunju 1988, fuq l-Artikolu 42(5) tal-Liġi dwar is-CPAS u fuq il-paragrafu 3.4 tal-Protokoll tat-trejdjunjins 95/3 tas-27 ta' Ottubru 1995.

         (44)  Dan l-obbligu huwa bbażat b'mod speċjali fuq il-Liġi tal-14 ta' Frar 1961, fuq l-Artikolu 42(5) tal-Liġi dwar is-CPAS, fuq il-Liġi tal-24 ta' Ġunju 1988 u fuq id-digriet tal-Gvern tar-Reġjun Kapitali ta' Brussell tas-6 ta' Mejju 1999.

         (45)  Dawn iż-żidiet fl-iskala tal-pagi huma definiti mill-Ftehimiet 2003/1, 2004/10, 2007/1 u 2009/1.

         (46)  Ir-Reġjun Kapitali ta' Brussell impona organizzazzjoni ċentrali responsabbli mill-koordinazzjoni u s-superviżjoni tal-attivitajiet tal-isptar tal-isptarijiet IRIS skont il-Kapitolu XII(a) tal-Liġi dwar is-CPAS.

         (47)  Wieħed jinnota li għal xi wħud mill-isptarijiet IRIS, dan il-prinċipju fil-bidu kien minqux fl-Artikolu 44 jew 47. Fi kwalunkwe każ, sostanzjalment, dan il-prinċipju kien diġà msemmi f'kull każ fl-istatuti oriġinali.

         (48)  Meta nħolqu l-isptarijiet IRIS, dan il-prinċipju kien minqux fl-Artikolu 44 tal-istatuti bil-kliem li ġej: “Il-qligħ tal-operat huwa allokat bejn il-membri li għandhom mill-inqas għoxrin fil-mija tal-voti fl-Assemblea Ġenerali, b'deliberazzjoni tal-Assemblea Ġenerali, bil-prorata tar-rappreżentanza fi ħdanha.”

         (49)  F'Settembru 2013, il-Mutualité chrétienne, waħda mill-akbar assoċjazzjonijiet mutwi fil-Belġju (l-assoċjazzjonijiet mutwi huma organizzazzjonijiet privati, mingħajr skop ta' qligħ, responsabbli mir-rimborż tal-ispejjeż mediċi koperti mis-sigurtà soċjali) ippubblikat artikolu li jgħid li, fl-2011, id-dħul tal-isptarijiet Belġjani kien imqassam bħala medja kif ġej bejn dawn it-tliet sorsi ta' finanzjament: 1) il-BMF: 49 %, 2) INAMI: 42 %, u 3) il-pazjenti (jew l-assiguraturi privati tagħhom): 9 %.

         (50)  Ara l-Artikoli 87 u dawk sussegwenti tal-Liġi tas-7 ta' Awwissu 1987.

         (51)  Ara l-Artikoli 24 sa 87 tad-Digriet Irjali tal-25 ta' April 2002 (Belgisch Staatsblad/Moniteur Belge tal-5 ta' Lulju 2002, p. 30290).

         (52)  Ara l-Liġi tad-9 ta' Awwissu 1963, kif emendata (Belgisch Staatsblad/Moniteur Belge tal-1 ta' Novembru 1963, p. 10555).

         (53)  Belgisch Staatsblad/Moniteur Belge tas-27 ta' Awwissu 1994, p. 21524.

         (54)  Ara l-Artikoli 133 sa 135 tal-Liġi tas-7 ta' Awwissu 1987.

         (55)  Ara l-Artikolu 140 tal-Liġi tas-7 ta' Awwissu 1987.

         (56)  Ara l-Artikoli 46 u dawk sussegwenti tal-Liġi tas-7 ta' Awwissu 1987.

         (57)  Ara l-Artikolu 47 tal-Liġi tas-7 ta' Awwissu 1987.

         (58)  Biex tiffaċilita r-referenzi, din id-deċiżjoni tirreferi biss għall-Artikolu 109 tal-LCH, u b'dan ikun mifhum li din ir-referenza tirrigwarda l-Artikolu 125 tal-LCH minn meta daħlet fis-seħħ il-liġi tal-10 ta' Lulju 2008.

         (59)  Belgisch Staatsblad/Moniteur Belge tal-1 ta' Jannar 1964, p. 2. Din il-liġi kienet teżiġi li 10 % tat-telf ikunu koperti mill-muniċipalità li fiha jinsab l-isptar u li d-90 % li jifdal ikunu koperti mill-muniċipalitajiet Belġjani fejn huma residenti l-pazjenti.

         (60)  Belgisch Staatsblad/Moniteur Belge tad-29 ta' Diċembru 1973, p. 15027.

         (61)  Fil-bidu kienu definiti fid-Digriet Irjali tat-8 ta' Diċembru 1986 (Belgisch Staatsblad/Moniteur Belge tat-12 ta' Diċembru 1986, p. 17023), emendat mid-Digriet Irjali tal-10 ta' Novembru 1989 u mbagħad sostitwit mid-Digriet Irjali tat-8 ta' Marzu 2006 (Belgisch Staatsblad/Moniteur Belge tat-12 ta' April 2006, p. 20232).

         (62)  L-elementi l-oħrajn esklużi mit-telf kopert mill-Artikolu 109 tal-LCH huma, fost l-oħrajn, l-estimi tal-ħlasijiet emendatorji fil-kuntest tal-BMF, ċerti riservi u ċerti tipi ta' deprezzament.

         (63)  Fil-fatt, it-telf imsemmi fl-Artikolu 109 tal-LCH huwa kkalkulat billi jiġu esklużi ċerti elementi mit-telf kontabilistiku.

         (64)  Belgisch Staatsblad/Moniteur Belge tal-4 ta' Settembru 1975, p. 10847.

         (65)  Ara l-Artikoli 77 u 78 tal-Liġi tas-7 ta' Awwissu 1987.

         (66)  Ara l-Artikoli 80 sa 85 tal-Liġi tas-7 ta' Awwissu 1987.

         (67)  Ara l-Artikoli 86 sa 86(b) tal-Liġi tas-7 ta' Awwissu 1987.

         (68)  Ara l-Artikolu 115 tal-Liġi tas-7 ta' Awwissu 1987.

         (69)  Ara n-nota ta' qiegħ il-paġna 29.

         (70)  Dawn is-sussidji speċjali ngħataw fuq il-bażi tal-Ordinanza tat-13 ta' Frar 2003 (Belgisch Staatsblad/Moniteur Belge tal-5 ta' Mejju 2003, p. 24098).

         (71)  Id-Deċiżjoni tal-Kummissjoni fil-Kawża SA.19864 (ex NN 54/2009), (ĠU C 74, 24.3.2010, p. 1).

         (72)  Ibid., il-premessi 140-145.

         (73)  Ibid., il-premessi 146-150.

         (74)  Ibid., il-premessi.

         (75)  Ibid., il-premessi 151-155.

         (76)  Ibid., il-premessa 156.

         (77)  Ibid., il-premessi 175-181.

         (78)  Ibid., il-premessi 182-193.

         (79)  Ibid., il-premessi 204-205.

         (80)  Ibid., il-premessa 206.

         (81)  Ibid., il-premessa 198.

         (82)  Ibid., il-premessa 199.

         (83)  Ibid., il-premessa 201.

         (84)  Ara n-nota ta' qiegħ il-paġna 14.

         (85)  Ibid., il-punt 70.

         (86)  Ibid., il-punt 313.

         (87)  Ibid., il-punti 97-188.

         (88)  Ibid., il-punti 119-120.

         (89)  Ibid., il-punt 104.

         (90)  Ibid., il-punti 123-151.

         (91)  Ibid., il-punti 152-159.

         (92)  Ibid., il-punti 174-188.

         (93)  Ibid., il-punt 159.

         (94)  Ibid., il-punti 189-244.

         (95)  Ibid., il-punti 194 u 195-202.

         (96)  Ibid., il-punt 196.

         (97)  Ibid., il-punt 194.

         (98)  Ibid., il-punti 203-207.

         (99)  Ibid., il-punti 208-211.

         (100)  Ibid., il-punt 215.

         (101)  Ibid., il-punti 216-218.

         (102)  Ibid., il-punti 231-244.

         (103)  Ibid., il-punt 238.

         (104)  Ibid., il-punti 239-244.

         (105)  Ibid., il-punti 245-301.

         (106)  Ibid., il-punti 253-255.

         (107)  Ibid., il-punti 257-258 u 265.

         (108)  Ibid., il-punti 259-264.

         (109)  Ibid., il-punti 266-278.

         (110)  Ibid., il-punti 279-288.

         (111)  Ibid., il-punt 286.

         (112)  Ibid., il-punt 288.

         (113)  Ibid., il-premessa 290.

         (114)  Ibid., il-punt 300.

         (115)  Ibid., il-punt 308.

         (116)  Ara n-nota ta' qiegħ il-paġna 2.

         (117)  F'dan ir-rigward, ara s-Sentenza fil-Kawża T-137/10, il-premessi 310 u 313.

         (118)  Il-kwistjoni ta' jekk dawn l-attivitajiet jikkostitwixxux tassew servizzi ta' interess ekonomiku ġenerali fit-tifsira tal-Artikolu 106(2) tat-TFUE jew le, u jekk dawn l-attivitajiet ġewx fdati lill-isptarijiet permezz ta' att ta' inkarigu debitament stabbilit ser tkun ivvalutata aktar 'l isfel (fis-Sezzjoni 7.3.4).

         (119)  F'dan ir-rigward, ara s-Sentenza fil-Kawża T-137/10, il-punt 308.

         (120)  Ara s-Sentenza tal-25 ta' Jannar 2013 fil-Kawża RG 2010/15534/A, ASBL La Clinique Fond'Roy / […] u s-CPAS ta' Uccle u ta' Anderlecht.

         (121)  Id-Digriet Irjali tat-12 ta' Diċembru 1996 dwar l-għajnuna medika ta' emerġenza jispeċifika li l-emerġenza tiġi vvalutata u ċċertifikata minn tabib jew dentista. L-emerġenza mhijiex definita mil-liġi iżda vvalutata mill-professjonist tas-saħħa kkonsultat. L-għajnuna medika ta' emerġenza tista' għalhekk tinkorpora l-kura medika kollha kurattiva u preventiva, mogħtija fi sptar jew barra l-isptar, kif ukoll ir-riċetti tal-mediċini. L-għajnuna medika ta' emerġenza hija għalhekk differenti mill-emerġenzi ta' theddid għall-ħajja deskritti fil-premessa 97.

         (122)  MC-Informations Nru 211 (Frar 2004), pp. 8-14.

         (123)  Ara n-nota ta' qiegħ il-paġna 49 għal deskrizzjoni fil-qosor ta' din l-organizzazzjoni.

         (124)  Il-ftehimiet dwar ir-“residenza ta' emerġenza” ġew konklużi bejn l-isptarijiet IRIS u 17 mid-19-is CPAS tar-Reġjun Kapitali ta' Brussell (ara wkoll il-premessi 187-188. Dawn il-ftehimiet jistabbilixxu t-termini ta' rimborż tal-ispejjeż tal-kura mis-CPAS għall-pazjenti li ma jistgħux iħallsu l-kura tagħhom u li ma għandhomx assigurazzjoni, bla ħsara għall-konformità ma' ċerti kundizzjonijiet. Dawn il-ftehimiet jispeċifikaw, fost l-oħrajn, li l-isptarijiet IRIS għandhom, safejn ikun possibbli, jiġbru l-informazzjoni meħtieġa għall-“istħarriġ soċjali” (ara wkoll il-premessi 210-211).

         (125)  L-Artikolu 2 tal-LCH jaqra kif ġej: “Għall-applikazzjoni ta' din il-liġi koordinata huma meqjusa bħala sptarijiet, l-istabbilimenti ta' kura tas-saħħa jew ta' eżamijiet u/jew ta' trattamenti speċifiċi tal-mediċina speċjalizzata, relatati mal-mediċina, mal-kirurġija u eventwalment mal-ostetriċja, jistgħu jsiru jew jiġu applikati fi kwalunkwe ħin f'kuntest multidixxiplinari, fil-kundizzjonijiet ta' kura u l-qafas mediku, mediku-tekniku, paramediku u loġistiku meħtieġa u xierqa, għal jew lil pazjenti li jiddaħħlu jew li jistgħu joqogħdu fihom, peress li l-istat ta' saħħithom jeħtieġ din il-kura sabiex tiġi kkurata jew tittaffa l-marda, jiġi stabbilit mill-ġdid jew jittejjeb l-istat ta' saħħa jew stabbilizzati l-feriti fl-iqsar żmien possibbli.”

         (126)  Opinjoni tat-Taqsima tal-Leġiżlazzjoni tal-Kunsill tal-Istat dwar l-Abbozz Preliminari tal-Ordinanza tat-13 ta' Frar 2003 dwar l-għoti ta' sussidji speċjali lill-muniċipalitajiet tar-Reġjun Kapitali ta' Brussell.

         (127)  Ara l-premessa 19 għall-kliem eżatt ta' dan l-Artikolu.

         (128)  Il-Gvern Federali jadotta l-pjan dwar is-sodod tal-isptarijiet (“il-programm tal-isptarijiet”) fuq il-bażi tad-diversi indiċijiet (mediċi, kirurġiċi, ġerjatriċi, tal-maternità, pedjatriċi, tar-riabilitazzjoni, tal-psikjatrija, tat-trabi tat-twelid, eċċ.) fid-dawl tal-popolazzjoni totali ta' Brussell, tar-Reġjun Fjamming u tar-Reġjun tal-Vallonja u tar-Renju kollu, fuq il-bażi ta' proposta magħmula mill-Kunsill Nazzjonali għall-Isptarijiet.

         (129)  B'mod aktar preċiż, l-awtoritajiet Belġjani jinnotaw li, l-aktar, l-LCH tistabbilixxi t-termini tal-kumpens tat-telf fil-każ li sptar pubbliku jiġi trasferit lil proprjetarju privat, filwaqt li l-Liġi dwar is-CPAS issemmi biss prinċipji ġenerali għall-ftuħ u l-ġestjoni ta' stabbilimenti maħluqa mis-CPAS.

         (130)  L-awtoritajiet Belġjani jinnotaw li, waqt li kienet qed issir tfittxija għal xerrej, l-Hôpital français waqaf għal għarrieda jdaħħal pazjenti ġodda fid-9 ta' Mejju 2008. Huma jispjegaw li dan l-isptar kien diġà għalaq id-dipartiment tal-pedjatrija u l-maternità tiegħu. Skont l-awtoritajiet Belġjani, il-pazjenti ta' dawn is-servizzi ġew trasferiti lejn sptarijiet oħrajn tar-reġjun ta' Brussell matul din il-ġurnata kollha.

         (131)  Għall-finijiet tal-LCH, l-isptarijiet IRIS huma meqjusa li jitmexxew minn CPAS.

         (132)  L-ammont annwali jiddependi mill-mezzi disponibbli fil-baġit tar-Reġjun Kapitali ta' Brussell u tad-domanda tal-muniċipalitajiet ikkonċernati. Matul il-perjodu 2003-2014, is-sussidju speċjali laħaq il-limitu ta' EUR 10 miljun kull sena ħlief fl-2010 (9 miljuni) u fl-2011 (9,5 miljuni).

         (133)  F'dan il-kuntest, l-awtoritajiet Belġjani josservaw li l-isptarijiet privati, stabbiliti pereżempju fuq il-bażi tal-Liġi dwar l-Assoċjazzjonijiet bla Skop ta' Qligħ (il-“Liġi dwar l-ASBL”), ukoll iridu jikkonformaw mal-LCH għall-funzjonijiet tal-isptarijiet tagħhom. Madankollu, peress li l-Liġi dwar l-ASBL ma tinkariga lill-istituzzjonijiet li hija tirregola b'ebda missjoni speċifika, il-kompiti ta' dawn l-isptarijiet privati huma rregolati biss mil-LCH.

         (134)  Ara l-Liġi tat-8 ta' Lulju 1964, kif emendata (Belgisch Staatsblad/Moniteur Belge tal-25 ta' Lulju 1964, p. 8153).

         (135)  Għall-kuntrarju tal-assistenza medika ta' emerġenza msemmija hawn fuq (ara l-premessa 72), li tinkludi l-kura programmata, l-assistenza medika ta' emerġenza tirrigwarda l-kura meħtieġa minnufih f'sitwazzjonijiet ta' theddida għall-ħajja.

         (136)  Dan ifisser li, anki jekk sptar ma jwettaqx ċerti kompiti ta' assistenza medika ta' emerġenza kif indikat fil-Liġi tat-8 ta' Lulju 1964, jibqa' obbligat li jagħti għajnuna fis-sitwazzjonijiet ta' emerġenza medika skont il-kapaċitajiet tiegħu (jiġifieri skont x'infrastrutturi jew x'persunal għandu).

         (137)  L-għajnuna medika ta' emerġenza hija rregolata mill-Artikolu 57(2) u mid-Digriet Irjali tat-12 ta' Diċembru 1996.

         (138)  Fis-sentenza tagħha tal-25 ta' Jannar 2013, il-Qorti tal-Prim'Istanza ta' Brussell osservat dan li ġej: “L-ekonomija ġenerali tas-sistema hija li jew is-CPAS jipprovdi huwa stess l-għajnuna medika ta' emerġenza billi jikkura persuna li teħtieġ kura urġenti fi sptar li jmexxi, jew inkella jħallas l-ispejjeż tal-kura pprovduta lil din il-persuna minn sptar privat. Għalkemm l-għajnuna spiss tingħata fi stabbiliment dipendenti mis-CPAS ikkonċernat jew li miegħu hu jkollu ftehim, jista' jiġri li l-persuna tiddaħħal fi sptar ieħor, minħabba l-urġenza tas-sitwazzjoni tal-persuna li tkun trid tiddaħħal l-isptar. F'dan il-każ la jkun hemm konsultazzjoni minn qabel mas-CPAS, u spiss lanqas mal-persuna kkonċernata, iżda tittieħed deċiżjoni ta' malajr unilaterali mill-persunal tal-ambulanza tas-servizz ta' emerġenza msejjaħ, jew saħansitra, bħal f'dan il-każ, mill-Prosekutur Pubbliku. In-natura mhux tas-soltu jew eċċezzjonali ta' din il-proċedura rapida ma tawtorizzax lis-CPAS jirrifjutaw il-ħlas tal-ispejjeż tal-ammissjoni fi sptar ieħor li ma jkunx tagħhom […]” [tipa grassa miżjuda].

         (139)  Il-Kawża T-137/10, il-punti 208 sa 215.

         (140)  Ibidem, il-punt 217.

         (141)  Ibidem, il-punt 218.

         (142)  Minn dan jirriżulta li l-valutazzjoni magħmula f'din id-deċiżjoni tvarja minn dik magħmula fid-Deċiżjoni tal-2009 tal-Kummissjoni li ġiet annullata, li fiha l-interventi taħt l-FRBRTC u s-sussidji speċjali kienu sa ċertu punt ivvalutati b'mod separat mill-kumpens tat-telf.

         (143)  Bħala medja, bejn 68 % u 90 % tat-telf rispettiv tal-isptarijiet irreġistrati tul il-perjodu kollu ta' bejn l-1996 u l-2014 ġew ikkumpensati mill-muniċipalitajiet permezz tal-fondi tal-FRBRTC jew ta' sussidji speċjali mir-Reġjun Kapitali ta' Brussell. Għall-kopertura tal-bqija, il-muniċipalitajiet kellhom joħorġu fondi proprji u, kif spjegat aktar 'l isfel (ara l-premessa 234), fi tmiem l-2014, huma kienu għadhom iridu jħallsu (dejjem mill-fondi proprji) kumpens addizzjonali totali ta' madwar EUR 15-il miljun biex ikopru t-telf tal-ħames sptarijiet IRIS.

         (144)  Meta jridu jsiru kalkoli biex din il-valutazzjoni ssir kif xieraq, il-Kummissjoni tibbaża fuq iċ-ċifri disponibbli, jiġifieri l-perjodu bejn l-1996 sal-2014 (għall-eċċezzjonijiet, ara l-premessa 236).

         (145)  Il-Kawża C-222/04, Ministero dell'Economia e delle Finanze vs Cassa di Risparmio di Firenze SpA, Fondazione Cassa di Risparmio di San Miniato, Cassa di Risparmio di San Miniato, ECLI:EU:C:2006:8, il-punt 129.

         (146)  Il-Kawżi Magħquda C-180/98 sa C-184/98, Pavel Pavlov e.a. vs Stichting Pensioenfonds Medische Specialisten, ECLI:EU:C:2000:428, il-punt 74.

         (147)  Il-Kawża C-41/90, Höfner & Fritz Elser vs Macrotron GmbH, ECLI:EU:C:1991:161, il-punt 21 u l-Kawżi Magħquda C-180/98 sa C-184/98, Pavel Pavlov e.a. vs Stichting Pensioenfonds Medische Specialisten, ECLI:EU:C:2000:428, il-punt 74.

         (148)  Il-Kawża C-118/85, Il-Kummissjoni tal-Komunitajiet Ewropej vs ir-Repubblika Taljana, ECLI:EU:C:1987:283, il-punt 7 u l-Kawża C-35/96, il-Kummissjoni tal-Komunitajiet Ewropej vs ir-Repubblika Taljana, ECLI:EU:C:1998:303, il-punt 36.

         (149)  Il-Kawża C-82/01 P, Ajruporti ta' Pariġi vs il-Kummissjoni tal-Komunitajiet Ewropej, ECLI:EU:C:2002:617, il-punt 74 u l-Kawża C-49/07, Motosykletistiki Omospondia Ellados NPID (MOTOE) vs Elliniko Dimosio, ECLI:EU:C:2008:376, il-punt 25. Ara wkoll il-Komunikazzjoni mill-Kummissjoni dwar l-applikazzjoni tar-regoli tal-Unjoni Ewropea dwar l-għajnuna mill-Istat għall-kumpens mogħti għall-forniment ta' servizzi ta' interess ekonomiku ġenerali, ĠU C 8, 11.1.2012, p. 4, il-punt 9).

         (150)  Il-Kawża C-49/07, Motosykletistiki Omospondia Ellados NPID (MOTOE) vs Elliniko Dimosio, ECLI:EU:C:2008:376, il-punt 27 u l-Kawża C-244/94, Fédération française des sociétés d'assurance, Société Paternelle-Vie, Union des assurances de Paris-Vie et Caisse d'assurance et de prévoyance mutuelle des agriculteurs vs Ministère de l'Agriculture et de la Pêche, ECLI:EU:C:1995:392, il-punt 21.

         (151)  Il-Kawża C-157/99, B.S.M. Geraets-Smits vs Stichting Ziekenfonds VGZ u H.T.M. Peerbooms vs Stichting CZ Groep Zorgverzekeringen ECLI:EU:C:2001:404, il-punt 58, li fiha l-Qorti tal-Ġustizzja kkunsidrat li l-fatt li trattament mediku mogħti minn sptar huwa ffinanzjat direttament mill-fondi għas-saħħa fuq il-bażi ta' ftehimiet u tariffi stabbiliti minn qabel mhuwiex tali li jeskludi dan it-trattament mill-kamp ta' applikazzjoni tal-attivitajiet ekonomiċi fit-tifsira tat-TFUE u li l-ħlasijiet magħmula mill-fondi tas-saħħa, “kieku kienu b'rata fissa, ikunu tabilħaqq il-korrispettiv għas-servizzi tal-isptar u bla dubju ta' xejn jirrappreżentaw ħlas lill-isptar li jibbenefika minnu u li huwa impenjat f'attività ekonomika”. Il-Qorti tal-Ġustizzja żiedet tgħid ukoll f'dan ir-rigward li ma kienx hemm bżonn li tali remunerazzjoni titħallas minn dak jew dawk li jibbenefikaw minn dan is-servizz.

         (152)  Il-Kawża C-157/99, B.S.M. Geraets-Smits vs Stichting Ziekenfonds VGZ u H.T.M. Peerbooms vs Stichting CZ Groep Zorgverzekeringen ECLI:EU:C:2001:404, il-punt 53; Il-Kawżi Magħquda 286/82 u 26/83, Graziana Luisi and Giuseppe Carbone vs Ministero del Tesoro ECLI:EU:C:1984:35, il-punt 16; Il-Kawża C-159/90, The Society for the Protection of Unborn Children Ireland Ltd vs Stephen Grogan u oħrajn, ECLI:EU:C:1991:378, il-punt 18; Il-Kawża C-368/98, Abdon Vanbraekel u oħrajn vs Alliance nationale des mutualités chrétiennes (ANMC), ECLI:EU:C:2001:400, il-punt 43; u l-Kawża T-167/04, Asklepios Kliniken GmbH vs Il-Kummissjoni tal-Komunitajiet Ewropej, ECLI:EU:T:2007:215, il-punti 49 sa 55.

         (153)  Ara wkoll il-Komunikazzjoni mill-Kummissjoni dwar l-applikazzjoni tar-regoli tal-Unjoni Ewropea dwar l-għajnuna mill-Istat għall-kumpens mogħti għall-forniment ta' servizzi ta' interess ekonomiku ġenerali, ĠU C 8, 11.1.2012, p. 4, il-punt 24).

         (154)  Il-Kawża T-319/99, Federación Nacional de Empresas de Instrumentación Científica, Médica, Técnica y Dental (FENIN) vs Il-Kummissjoni tal-Komunitajiet Ewropej, ECLI:EU:T:2003:50, il-punt 39. Ara wkoll il-Kawża T-137/10, il-punti 90 u 91, kif ukoll il-Komunikazzjoni mill-Kummissjoni dwar l-applikazzjoni tar-regoli tal-Unjoni Ewropea dwar l-għajnuna mill-Istat għall-kumpens mogħti għall-provvista ta' servizzi ta' interess ekonomiku ġenerali, ĠU C 8, 11.1.2012, p. 4, il-punt 22).

         (155)  Ara, f'dan ir-rigward, il-Kawża C-355/00, Freskot AE vs Elliniko Dimosio, ECLI:EU:C:2003:298, il-punt 53. F'din il-Kawża, il-Qorti tal-Ġustizzja enfasizzat ukoll li s-servizzi u l-kontribuzzjonijiet fornuti taħt skema ta' assigurazzjoni obbligatorja kienu stabbiliti b'mod ċirkostanzjali mil-leġiżlatur nazzjonali.

         (156)  Il-Kawża C-39/94, Syndicat français de l'Express international (SFEI) e.a. vs La Poste e.a., ECLI:EU:C:1996:285, il-punt 60, u l-Kawża C-342/96, Ir-Renju ta' Spanja vs Il-Kummissjoni tal-Komunitajiet Ewropej, ECLI:EU:C:1999:210, il-punt 41.

         (157)  Il-Kawża 173/73, Ir-Repubblika Taljana vs Il-Kummissjoni tal-Komunitajiet Ewropej, ECLI:EU:C:1974:71, il-punt 13.

         (158)  Il-Kawża C-280/00, Altmark Trans GmbH u Regierungspräsidium Magdeburg vs Nahverkehrsgesellschaft Altmark GmbH, fil-preżenza ta' Oberbundesanwalt beim Bundesverwaltungsgericht, ECLI:EU:C:2003:415, il-punti 87 sa 95).

         (159)  Il-Kawża T-289/03, British United Provident Association Ltd (BUPA), BUPA Insurance Ltd u BUPA Ireland Ltd vs Il-Kummissjoni tal-Komunitajiet Ewropej, ECLI:EU:T:2008:29, il-punt 159). Il-Qorti tal-Ġustizzja qieset li “… l-interpretazzjoni li l-Qorti tagħti għal dispożizzjoni tad-dritt Komunitarju tillimita ruħha li tikkjarifika u tippreċiża s-sinjifikat u l-portata tagħha, kif hija kellha tiġi mifhuma u applikata sa mill-mument tad-dħul tagħha fis-seħħ. Minn dan jirriżulta li d-dispożizzjoni kif interpretata tista' u għandha tiġi applikata mill-qorti wkoll fir-rigward tar-relazzjonijiet ġuridiċi legali li bdew u ġew ikkostitwiti qabel is-sentenza li tiddeċiedi fuq it-talba ta' interpretazzjoni u huwa biss eċċezzjonalment li l-Qorti tista', billi tapplika l-prinċipju ġenerali ta' ċertezza legali li huwa inerenti fis-sistema legali Komuntarja, tasal sabiex tillimita l-possibbiltà għal kull parti interessata milli tinvoka dispożizzjoni li hija tkun interpretat sabiex jitqajmu dubji dwar relazzjonijiet ġuridiċi stabbiliti in bona fede”.

         (160)  Il-Kawża C-209/03, The Queen, fuq it-talba ta' Dany Bidar vs London Borough of Ealing u Secretary of State for Education and Skills, ECLI:EU:C:2005:169, il-punti 66 u 67, u l-Kawża C-292/04, Wienand Meilicke, Heidi Christa Weyde u Marina Stöffler vs Finanzamt Bonn-Innenstadt, ECLI:EU:C:2007:132, il-punti 34 sa 36).

         (161)  Il-Kawża T-358/94, Compagnie nationale Air France vs Il-Kummissjoni tal-Komunitajiet Ewropej, ECLI:EU:T:1996:194, il-punt 56.

         (162)  Il-Kawża 248/84, Ir-Repubblika Federali tal-Ġermanja vs Il-Kummissjoni tal-Komunitajiet Ewropej, ECLI:EU:C:1987:437, il-punt 17, u l-Kawżi Magħquda T-92/00 u T-103/00, Territorio Histórico de Álava — Diputación Foral de Álava, EU:T:2002:61, Ramondín, SA u Ramondín Cápsulas, SA (T-103/00) vs Il-Kummissjoni tal-Komunitajiet Ewropej, EU:T:2002:61, il-punti 57.

         (163)  Il-Kawża 730/79, Philip Morris Holland BV vs Il-Kummissjoni tal-Komunitajiet Ewropej, ECLI:EU:C:1980:209, il-punt 11 u l-Kawżi Magħquda T-298/97, T-312/97, T-313/97, T-315/97, T-600/97 sa 607/97, T-1/98, T-3/98 sa T-6/98 u T-23/98, Alzetta Mauro e.a. vs Il-Kummissjoni tal-Komunitajiet Ewropej, ECLI:EU:T:2000:151, il-punt 80.

         (164)  Il-Kawża T-288/97, Regione autonoma Friuli-Venezia Giulia vs Il-Kummissjoni, ECLI:EU:T:1999:125, il-punt 41.

         (165)  Ara pereżempju l-Kawża C-280/00, Altmark Trans u Regierungspräsidium Magdeburg ECLI:EU:C:2003:415, il-punt 78; il-Kawżi Magħquda C-197/11 u C-203/11, Libert u oħrajn, ECLI:EU:C:2013:288. il-punt 78; u l-Kawża C-518/13 Eventech, ECLI:EU:C:2015:9, il-punt 67.

         (166)  Il-Kawża C-279/08 Il-Kummissjoni vs In-Netherlands, ECLI:EU:C:2011:551, il-punt 131.

         (167)  Ara l-Kawżi Magħquda T-447/93, T-448/93 u T-449/93, AITEC u oħrajn vs Il-Kummissjoni, ECLI:EU:C:1995:130. il-punt 141.

         (168)  Ara pereżempju d-deċiżjonijiet tal-Kummissjoni fil-Kawżi ta' għajnuna mill-Istat N 258/2000 Piscine Dorsten (ĠU C 172, 16.6.2001, p. 16); Id-Deċiżjoni tal-Kummissjoni 2004/114/KE tad-29 ta' Ottubru 2003 dwar miżuri ta' għajnuna favur marini għall-jottijiet mingħajr għan ta' profitt fl-Olanda (ĠU L 34, 6.2.2004, p. 63); N 458/2004, Editorial Andaluza Holding (ĠU C 131, 28.5.2005, p. 12); SA.33243, Jornal de Madeira (ĠU C 131, 28.5.2005, p. 12); SA.34576, Il-Portugall — Servizz ta' kura kontinwa Jean Piaget Grigal (ĠU C 73, 13.3.2013, p. 1); N 543/2001, L-Irlanda — Deprezzament tat-taxxa għall-isptarijiet (ĠU C 154, 28.6.2002, p. 4); SA.37432, Il-finanzjament tal-isptarijiet pubbliċi fir-reġjun ta' Hradec Králové (ĠU C 203, 19.6.2015, p. 1); SA.37904, Għajnuna allegata mill-Istat favur iċ-ċentru mediku ta' Durmersheim (ĠU C 188, 5.6.2015, p. 1); SA.33149, Städtische Projektgesellschaft “Wirtschaftsbüro Gaarden-Kiel” (ĠU C 188, 5.6.2015, p. 1); SA.38035, Għajnuna allegata favur klinika ta' rijabilitazzjoni speċjalizzata fil-mediċina ortopedika u l-kirurġija trawmatoloġika (ĠU C 188, 5.6.2015, p. 1); SA.39403 In-Netherlands — Għajnuna għall-investiment favur il-port ta' Lauwersoog (ĠU C 259, 7.8.2015, p. 1); SA.37963 Ir-Renju Unit –Glenmore Lodge (ĠU C 277, 21.8.2015, p. 1); u SA. 38208 Ir-Renju Unit — Klabbs tal-golf miżmuma mill-membri tagħhom (ĠU C 277, 21.8.2015, p. 1).

         (169)  Ara N 543/2001, L-Irlanda — Deprezzament tat-taxxa għall-isptarijiet (ĠU C 154, 28.6.2002, p. 4); SA.37432, Il-finanzjament tal-isptarijiet pubbliċi fir-reġjun ta' Hradec Králové (ĠU C 203, 19.6.2015, p. 1); SA.38035, Għajnuna allegata favur klinika ta' rijabilitazzjoni speċjalizzata fil-mediċina ortopedika u l-kirurġija trawmatoloġika (ĠU C 188, 5.6.2015, p. 1).

         (170)  http://ec.europa.eu/eurostat/statistics-explained/index.php/Statistics_on_European_cities/fr, ikkonsultata fit-8 ta' Lulju 2015.

         (171)  Il-Komunikazzjoni tal-Kummissjoni — Il-Qafas tal-Unjoni Ewropea applikabbli għall-għajnuna mill-Istat fil-forma ta' kumpens għal servizz pubbliku (2011) (ĠU C 8, 11.1.2012, p. 15).

         (172)  Id-Deċiżjoni tal-Kummissjoni 2012/21/UE tal-20 ta' Diċembru 2011 dwar l-applikazzjoni tal-Artikolu 106(2) tat-Trattat dwar il-Funzjonament tal-Unjoni Ewropea għall-għajnuna mill-Istat taħt il-forma ta' kumpens għas-servizzi pubbliċi mogħti lil ċerti impriżi inkarigati bil-ġestjoni ta' servizzi ta' interess ekonomiku ġenerali (ĠU L 7, 11.1.2012, p. 3).

         (173)  Il-Qafas Komunitarju dwar l-għajnuna mill-Istat fil-forma ta' kumpens għal servizz pubbliku (ĠU C 297, 29.11.2005, p. 4).

         (174)  Ara n-nota ta' qiegħ il-paġna 13.

         (175)  Ara l-premessa 8 tad-Deċiżjoni dwar is-SIEĠ tal-2012.

         (176)  Il-Kawża C-179/90, Merci convenzionali porto di Genova, ECLI:EU:C:1991:464, il-punt 27; il-Kawża C-242/95, GT-Link A/S, ECLI:EU:C:1997:376, point 53; u l-Kawża C-266/96, Corsica Ferries France SA, ECLI:EU:C:1997:376, ECLI:EU:C:1998:306, il-punt 45.

         (177)  Il-Kawża T-289/03,BUPA e.a vs Il-Kummissjoni, ECLI:EU:T:2008:29, il-punti 166 sa 169 u 172; il-Kawża T-17/02, Fred Olsen, ECLI:EU:C:2005:218, il-punt 216.

         (178)  Ara l-Artikolu 4 tad-Deċiżjoni dwar is-SIEĠ tal-2012.

         (179)  Ara l-Artikolu 4(a) tad-Deċiżjoni dwar is-SIEĠ tal-2012.

         (180)  Ara l-Artikolu 4(b) tad-Deċiżjoni dwar is-SIEĠ tal-2012.

         (181)  Ara l-Artikolu 4(c) tad-Deċiżjoni dwar is-SIEĠ tal-2012.

         (182)  Ara l-Artikolu 4(d) tad-Deċiżjoni dwar is-SIEĠ tal-2012.

         (183)  Ara l-Artikolu 4(e) tad-Deċiżjoni dwar is-SIEĠ tal-2012.

         (184)  Ara l-Artikolu 4(f) tad-Deċiżjoni dwar is-SIEĠ tal-2012.

         (185)  Il-Kawża T-137/10, il-punt 95.

         (186)  Il-Kawża C-390/06, Nuova Agricast Srl vs Ministero delle Attività Produttive, ECLI:EU:C:2008:224.

         (187)  Ara l-premessa 25 u b'mod partikolari l-aċċenn, fil-Ftehim ta' Kooperazzjoni tad-19 ta' Mejju 1994, dwar il-ħtieġa li “jiġu ppreżentati garanziji rigward iż-

            żamma

         […]

            tal-ispeċifiċità tal-isptarijiet pubbliċi
         ” [tipa grassa miżjuda]. Ara wkoll il-pjan strateġiku IRIS 1996-2001, b'mod partikolari: it-taqsima “Assi tal-istruttura” (p. 3), “biex inkunu nistgħu nkomplu nagħtu

            mediċina nieqsa minn kull loġika kummerċjali
         ” u t-taqsima “Għanijiet ta' kontribuzzjoni” (p. 54), “L-isptarijiet pubbliċi [jiġifieri l-isptarijiet IRIS] għandhom

            l-għan bażiku li joffru mediċina soċjali

         ; dan jimponilhom li

            jissodisfaw ir-rekwiżiti ta' kompiti soċjali
         ” [tipa grassa miżjuda].

         (188)  Ara l-premessa 87 tad-Deċiżjoni tal-ftuħ.

         (189)  Għal aktar tagħrif dettaljat fuq il-mandati li jirrigwardaw lil dawn it-tliet obbligi, ara l-premessi 170 u dawk sussegwenti.

         (190)  Kif spjegat aktar 'il fuq (ara l-premessi 83 u 91), skont il-ġurisprudenza tal-Kunsill tal-Istat Belġjan, sakemm jibqgħu jeżistu l-ħtiġijiet mediċi u soċjali li għalihom inħolqu l-isptarijiet IRIS, l-awtoritajiet pubbliċi ma jistgħux jagħlqu dawn l-isptarijiet jew ibiegħuhom lil proprjetarju tas-settur privat.

         (191)  L-ispejjeż inerenti għall-istatus pubbliku tal-isptarijiet IRIS huma kkunsidrati fl-ispejjeż tal-kompitu bażiku tal-isptarijiet u tal-obbligi SIEĠ addizzjonali u, għaldaqstant, jistgħu jikkontribwixxu għat-telf ta' dawn l-attivitajiet.

         (192)  Ara b'mod partikolari l-Artikolu 28 tal-Kodiċi tad-Deontoloġija Medika mfassal mill-Kunsill Nazzjonali tat-Tobba (verżjoni tas-27 ta' Lulju 2015).

         (193)  Ara n-nota ta' qiegħ il-paġna 120.

         (194)  Fil-fatt, iċ-ċifri pprovduti mill-awtoritajiet Belġjani juru li f'aktar minn 85 % tal-każijiet fir-Reġjun Kapitali ta' Brussell, l-għajnuna medika urġenti hija pprovduta mill-isptarijiet IRIS. Din iċ-ċifra trid tiġi mqabbla mal-fatt li l-isptarijiet IRIS jużaw biss 35 % tas-sodod tal-isptarijiet tar-Reġjun (ara wkoll in-nota ta' qiegħ il-paġna 3). Il-każijiet l-oħrajn huma kkurati minn fornituri oħrajn tas-saħħa, fosthom it-tobba tal-familja u l-isptarijiet privati. Dan japplika l-aktar għall-kura psikjatrika, bħal fil-każ deskritt fil-premessa 172, peress li l-isptarijiet IRIS ma jipprovdux din it-tip ta' kura.

         (195)  Ġustifikazzjoni simili tista' tkun invokata, pereżempju, minn operatur postali li jipprovdi servizz postali universali. Dan l-operatur huwa inkarigat minn SIEĠ, iżda mhuwiex obbligat li jittrasporta ittri bla ħlas jekk il-klijent ma jistax jew ma jridx iħallas għal dan is-servizz.

         (196)  Ara l-istudju ppubblikat fl-2008 minn Verbruikersateljee u intitolat “Is uw portemonnee ook ziek? — Een onderzoek naar medische kosten en schulden”.

         (197)  Ibidem.

         (198)  Laqgħa tas-Senat tal-Belġju tas-16 ta' Lulju 2013, Proposta ta' Liġi li ttejjeb l-aċċessibbiltà għall-kura tas-saħħa, imressqa mis-Sinjura Leona Detiège u oħrajn. Il-proposta skadiet minħabba l-elezzjonijiet federali tal-2014.

         (199)  Fil-prattika, l-isptarijiet huma responsabbli mill-ammissjoni tal-pazjenti (kemm għall-viżti kif ukoll biex jinżammu l-isptar), mill-kontijiet u mis-segwitu f'każ ta' nuqqas ta' ħlas. Il-parti l-kbira tat-tobba tas-CHU Saint-Pierre, tas-CHU Brugmann, tal-HUDERF u tal-Institut Bordet jieħdu salarju, filwaqt li t-tobba l-oħra jitħallsu abbażi ta' fatturi relatati mat-trattament li huma jipprovdu irrispettivament mill-fatt li l-pazjent iħallasx jew le. Għaldaqstant, ebda tabib ta' dawn l-isptarijiet ma għandu raġuni għalfejn jirrifjuta lill-pazjenti li ma jistgħux iħallsu. It-tobba li jaħdmu għall-isptarijiet Iris Sud iridu jirrispettaw ir-regoli ġenerali tal-isptar f'mill-inqas 80 % tal-orarju tax-xogħol tagħhom, filwaqt li jistgħu jagħżlu li jaħdmu privat f'massimu ta' 20 % tal-orarju tagħhom. Matul dawn it-80 % tal-orarju tax-xogħol tagħhom, it-tobba jridu japplikaw it-tariffi INAMI u jaħdmu fuq il-bażi tal-prinċipju li l-pazjenti kollha jridu jkunu kkurati skont l-obbligu li għandhom l-isptarijiet IRIS. B'dan il-mod, l-isptarijiet Iris Sud jaraw li l-pazjenti kollha jiġu kkurati, irrispettivament minn jekk humiex kapaċi jħallsu jew le.

         (200)  L-Artikolu 57(2) tal-Liġi dwar is-CPAS jillimita l-kompitu tas-CPAS f'żewġ ċirkustanzi speċifiċi, jiġifieri għall-barranin li qed jgħixu illegalment fil-Belġju (jiġifieri l-migranti mingħajr dokumenti) u għat-tfal ta' dawn il-barranin.

         (201)  Tipa grassa miżjuda.

         (202)  It-Taqsima “Għanijiet ġenerali tal-pjan strateġiku” (p. 2). Tipa grassa miżjuda.

         (203)  Ibid. Tipa grassa miżjuda.

         (204)  It-taqsima “Għanijiet ta' kontribuzzjoni” (paġna 52). Tipa grassa miżjuda.

         (205)  Ibid, p. 54. Tipa grassa miżjuda.

         (206)  It-taqsima “Assi ta' struttura” (p. 3). Tipa grassa miżjuda.

         (207)  Ara f'dan ir-rigward it-Taqsima “Għanijiet ta' kontribuzzjoni” (paġna 74): inżidu l-aċċessibbiltà tagħna għall-klassijiet kollha tal-popolazzjoni, u

            b'mod partikolari għal dawk l-aktar żvantaġġjati
          [tipa grassa miżjuda].

         (208)  Ara t-Taqsima “Introduzzjoni” (p. 7).

         (209)  Ibid (p. 10).

         (210)  Ara t-Taqsima “Il-proġett tal-isptarijiet” — “Sptar orjentat lejn il-pazjent” (p. 79).

         (211)  Ara t-Taqsima “Il-kompiti speċifiċi tal-isptar pubbliku” (paġna 85) [tipa grassa miżjuda].

         (212)  Ara t-Taqsima “Introduzzjoni” (paġna 12), li tinnota li l-isptarijiet IRIS jikkuraw proporzjonalment inqas pazjenti li jistgħu jintalbu jħallsu supplimenti mill-isptar (li huma sors addizzjonali ta' dħul għall-isptarijiet).

         (213)  Ara t-Taqsima “Introduzzjoni” (paġna 13), li tirreferi għal stima (tal-2001) tal-ispiża addizzjonali ta' ammissjoni ta' pazjenti li għandhom profil soċjo-ekonomiku (aktar) baxx. Din l-ispiża tammonta għal madwar EUR 10,4 miljun fis-sena u tidher li qiegħda tikber.

         (214)  L-institut Bordet huwa eċċezzjoni, peress li l-perċentwal huwa ogħla mill-medja, aktarx minħabba s-serjetà tal-marda (jiġifieri, il-kanċer) kkurata f'dan l-isptar.

         (215)  Dawn huma entitajiet privati inkarigati mir-rimborż tal-ispejjeż mediċi fis-sistema Belġjana tas-sigurtà soċjali (b'mod partikolari l-assigurazzjoni tas-saħħa u tad-diżabilità obbligatorja).

         (216)  Il-finanzjament taħt it-Taqsima B8 tal-BMF huwa allokat fuq il-bażi ta' din il-klassifika (ara wkoll il-premessa 189).

         (217)  Is-servizz pubbliku federali għall-integrazzjoni soċjali jista' għalhekk jirrimborża lis-CPAS dment li ċerti kundizzjonijiet ikunu ssodisfati (ara wkoll in-nota ta' qiegħ il-paġna 258 dwar il-bażi ġuridika applikabbli).

         (218)  Il-klassifika tieħu inkunsiderazzjoni wkoll il-proporzjon tal-pazjenti li huma koperti mis-sigurtà soċjali iżda li jridu jħallsu kontribuzzjoni proprja inqas għolja lill-isptar peress li huma eliġibbli jew 1) għall-“massimu tal-fattura soċjali”, jew 2) għall-“massimu tal-fattura għall-pazjenti iżolati bi dħul baxx”.

         (219)  Il-pubblikazzjoni tal-Mutualités Chrétiennes tiddefinixxi lill-pazjenti soċjali bħala pazjenti li jibbenefikaw mill- “eżenzjonijiet soċjali” (pereżempju, il-pensjonanti li jirċievu dħul garantit, il-persuni eliġibbli għal intervent jew benefiċċju tad-diżabilità ogħla, benefiċċju ta' integrazzjoni, benefiċċji għall-familja ogħla u l-persuni qiegħda fit-tul). Skont l-awtoritajiet Belġjani, il-kunċett ta' “eżenzjoni soċjali” ġie abolit mill-1993 u ġie sostitwit fid-dritt Belġjan mill-“massimu ta' fattura soċjali”.

         (220)  Dan huwa kkonfermat mill-fatt li t-tabelli ta' din il-pubblikazzjoni jibbażaw fuq id-data tal-“entitajiet ta' assigurazzjoni”, jiġifieri l-organizzazzjonijiet, bħall-impriżi mutwi, li huma responsabbli mir-rimborż tal-ispejjeż mediċi skont is-sigurtà soċjali Belġjana li hija rregolata mill-INAMI.

         (221)  Il-pubblikazzjoni tal-Mutualités Chrétiennes tiddeskrivihom bħala pazjenti li huma rreġistrati mas-CPAS.

         (222)  F'dan il-kuntest, jeħtieġ li jkun innutat li, għalkemm l-isptarijiet IRIS jipprovdu d-data għall-istħarriġ soċjali, huma s-CPAS li jiddeċiedu jekk persuna hijiex eliġibbli jew le għar-rimborż tal-ispejjeż tal-kura. Il-Ftehim tar-“residenza ta' emerġenza” jispeċifika f'dan ir-rigward li kull sptar IRIS “jiġbor, safejn ikun possibbli, l-ewwel elementi għall-istħarriġ soċjali u jibagħthom lis-CPAS”.

         (223)  Minħabba li l-ġbir ta' informazzjoni għall-istħarriġ soċjali huwa biss kompitu fost l-oħrajn għad-dipartimenti tas-servizzi soċjali tal-isptarijiet IRIS, din l-ispiża tagħmel parti mill-ispejjeż ġenerali relatati mal-obbligu usa' tal-isptarijiet IRIS ta' servizzi soċjali, li ser ikun eżaminat aktar 'l isfel (ara l-premessa 213).

         (224)  Il-Kummissjoni tinnota li r-rata ta' imgħax li japplikaw l-isptarijiet IRIS tidher li hija konformi mar-rata ta' imgħax tas-suq f'din id-data (jiġifieri, il-bidu tal-2011). Fil-preżent (fl-2016), ir-rati tal-imgħax huma ferm aktar baxxi, li jnaqqas l-ispiża għall-isptarijiet IRIS. Madankollu, il-perjodu ta' pagament itwal jibqa' piż fuq l-isptarijiet IRIS peress li jkollhom dejjem jimlew in-nuqqas ta' likwidità bejn il-pagamenti li joħorġu u dawk li jidħlu.

         (225)  Ir-rimborż mis-CPAS mhuwiex awtomatiku għall-pazjenti fqar, iżda huwa r-riżultat ta' valutazzjoni li ssir każ b'każ minn kull CPAS fuq il-bażi tal-istħarriġ soċjali (għall-kura ta' emerġenza). F'dan il-kuntest, l-awtoritajiet Belġjani jinnutaw li matul l-ewwel tliet kwarti tal-2015, is-CPAS irrifjutaw 749 talba ta' rimborż ippreżentati mill-isptarijiet IRIS, li jirrappreżenta ammont mhux imħallas ta' madwar EUR 3 miljun. Fl-2012, is-CPAS irrifjutaw ir-rimborż ta' fatturi mitlub mill-isptarijiet IRIS li jammonta għal total ta' EUR 4 174 200. Madwar 80 % ta' dawn il-fatturi kienu jirrigwardaw kura mogħtija lil migranti mingħajr dokumenti.

         (226)  B'mod aktar preċiż, rapport ippubblikat minn Belfius Banque jindika li fl-2010, il-kost nett tad-dejn fuq terminu qasir ikkanċellat (jiġifieri l-fatturi li mhumiex ser jitħallsu) kienu jirrappreżentaw medja ta' 0,28 % tad-dħul tal-isptarijiet privati fil-Belġju u 0,40 % tad-dħul tal-isptarijiet pubbliċi fil-pajjiż. B'paragun ma' dan, dan il-kost huwa ekwivalenti għal 1,22 % tad-dħul tal-isptarijiet IRIS jew tliet darbiet il-medja għall-isptarijiet pubbliċi.

         (227)  Pereżempju, l-isptar privat Cliniques de l'Europe għandu sit f'Uccle u ieħor f'Etterbeek, filwaqt li l-Cliniques universitaires Saint-Luc, sptar privat, għandu biss sit wieħed f'Woluwe-Saint-Lambert.

         (228)  Għażla bħal din tista' ovvjament tinvolvi spejjeż li jistgħu jiġu kkumpensati minn żidiet fl-effiċjenza jew li jistgħu jkunu ġġustifikati minn kunsiderazzjonijiet oħrajn meqjusa rilevanti mill-amministrazzjoni tal-isptarijiet privati.

         (229)  Mhux biss il-mekkaniżmu ta' programmazzjoni jiddetermina n-numru totali ta' sodod tal-isptarijiet għal kull reġjun, iżda jistabbilixxi wkoll il-limiti skont it-tip ta' servizz (pereżempju, maternità, ġerjatrija, pedjatrija, psikjatrija, eċċ.).

         (230)  Pereżempju, mhux l-isptarijiet privati kollha jipproponu servizzi ta' ġerjatrija, li huma inqas profittabbli.

         (231)  Ara t-taqsima “Assi ta' struttura” (p. 6). Tipa grassa miżjuda.

         (232)  Il-pjan strateġiku jirreferi għal disa' siti minflok ħdax (in-numru attwali ta' siti) peress li żewġ kampusijiet ta' sptarijiet jospitaw żewġ sptarijiet kull wieħed, jiġifieri l-HUDERF u s-CHU-B fis-sit ta' Victor Horta f'Laeken u l-IB u s-CHU-SP fis-sit ta' Porte de Hal fil-Belt ta' Brussell.

         (233)  Ara t-taqsima “Assi ta' struttura” (p. 10). Tipa grassa miżjuda.

         (234)  Ara t-Taqsima “Kuntest u ambjent” (p. 21): “[…] l-isptarijiet pubbliċi [l-isptarijiet IRIS] li l-attività tagħhom hija f'mill-inqas 80 % tagħha, attività bażika, huma sptarijiet lokali li jattiraw ammont kbir ta' pazjenti mill-muniċipalità ewlenija jew mid-distretti tal-madwar.”

         (235)  Ara t-taqsima “Għanijiet ta' kontribuzzjoni” (paġna 74). Tipa grassa miżjuda.

         (236)  Ara t-taqsima “Il-proġett tal-isptarijiet” (p. 36): Tipa grassa miżjuda.

         (237)  Jeħtieġ li jkun innutat li kull wieħed minn dawn iż-żewġ sptarijiet speċjalizzati jaqsam kampus ma' sptar ieħor IRIS (ara n-nota ta' qiegħ il-paġna 232), li jiggarantixxi l-forniment tal-kura kollha bażika f'kull sit. Nota ta' qiegħ il-paġna miżjuda.

         (238)  Ara t-Taqsima “Il-proġett tal-isptarijiet” (p. 53): Tipa grassa miżjuda.

         (239)  B'dan il-mod, l-Institut Bordet u l-HUDERF, li joffru prinċipalment kura speċjalizzata, jikkompletaw it-tliet sptarijiet l-oħrajn IRIS sabiex jaqdu l-ħtiġijiet ta' kura tas-saħħa tal-popolazzjoni lokali.

         (240)  Ara t-Taqsima “Il-proġett tal-isptarijiet” (pp. 53-54).

         (241)  Ara t-Taqsima “Il-proġett tal-isptarijiet” (p. 62):

         (242)  Ara t-Taqsima “Il-proġett tal-isptarijiet” għal deskrizzjoni ta' dawn il-livelli (p. 37) u t-tabelli (pp. 55-59).

         (243)  L-Artikolu 2 tal-Ftehim ta' Kooperazzjoni bejn l-Istat Federali, ir-Reġjun Kapitali ta' Brussell u l-Kummissjoni Komunitarja Konġunta jiddikjara f'dan ir-rigward: “Dan il-patt ta' ristrutturar għandu jissodisfa l-kundizzjonijiet li ġejjin: 1. Il-provvediment ta' garanziji rigward iż-żamma, min-naħa, tal-ispeċifiċità tal-isptarijiet pubbliċi, fost oħrajn permezz tal-għażla tal-istrutturi ġuridiċi u ta' koordinazzjoni li jassiguraw preponderanza tas-settur pubbliku fil-korpi ta' ġestjoni u l-proċeduri ta' teħid ta' deċiżjonijiet u, min-naħa l-oħra, tal-bażi lokali, permezz tat-tisħiħ tar-rappreżentanza ta' membri eletti direttament fil-kompożizzjoni tal-korpi ta' ġestjoni” [tipa grassa miżjuda].

         (244)  Skont l-Artikolu 125 tal-Liġi dwar is-CPAS, il-persuni rregolati bil-liġi pubblika dejjem għandhom il-maġġoranza tal-voti fid-diversi korpi ta' amministrazzjoni u ta' ġestjoni tal-assoċjazzjoni u fl-istruttura ċentrali IRIS.

         (245)  Tipa grassa miżjuda.

         (246)  Il-medja tad-dħul medju għas-sena 2012 fid-19-il muniċipalità tar-Reġjun Kapitali ta' Brussell kienet tammonta għal EUR 13 746 għal kull abitant. Is-sit tal-isptar IRIS li jifdal jinsab f'Ixelles, fejn id-dħul medju jammonta għal EUR 14 513, jiġifieri bejn il-medjan u t-tielet kwartili (jiġifieri l-75 ċentili) tar-Reġjun Kapitali ta' Brussell. Sors: Iċ-Ċentru tal-Informazzjoni, tad-Dokumentazzjoni u ta' Riċerka dwar Brussell (Centre d'information, de documentation et de recherche sur Bruxelles) (http://www.briobrussel.be/ned/webpage.asp?WebpageId=345).

         (247)  Tlieta minn dawn il-ħames siti ta' sptarijiet privati jinsabu f'muniċipalitajiet fejn id-dħul medju għal kull abitant jaqbeż it-tielet kwartili (jiġifieri l-75 ċentili) tar-Reġjun Kapitali ta' Brussell.

         (248)  Il-mappa oriġinali kienet ġiet ippubblikata fit-Tableau de bord de la santé en Région bruxelloise 2010 (Rapport dwar is-saħħa fir-Reġjun ta' Brussell) u turi s-sitwazzjoni fl-1 ta' Lulju 2009. Il-Kummissjoni żiedet iċ-ċrieki u neħħiet sptar ġenerali minn fuq il-mappa (il-Clinique des Deux Alice, li kien jinsab f'Uccle), peress li dan għalaq fl-aħħar tal-2011 (l-attivitajiet tiegħu ġew trasferiti fis-sit ta' Sainte-Élisabeth tal-isptar privat Cliniques de l'Europe). Wieħed mis-siti tal-HIS (Baron Lambert, f'Etterbeek) ma jidhirx fuq il-mappa, peress li dan joffri biss kura ambulatorja u allura ma għandux sodod soġġetti għall-mekkaniżmu ta' programmazzjoni.

         (249)  Pereżempju, l-Anness 19 tad-Digriet Irjali tat-23 ta' Ottubru 1964 (Belgisch Staatsblad/Moniteur Belge tas-7 ta' Novembru 1964, p. 11709) jispeċifika li s-servizzi newropsikjatriċi li jikkuraw lill-pazjenti adulti għandu jkollhom mill-inqas assistent soċjali għal kull 120 pazjent.

         (250)  Id-Digriet Irjali tal-15 ta' Diċembru 1978 li jistabbilixxi standards speċjali għall-isptarijiet universitarji (Belgisch Staatsblad/Moniteur Belge tal-4 ta' Lulju 1979, p. 7818).

         (251)  Ara t-taqsima “Assi ta' struttura” (paġna 6). Tipa grassa miżjuda.

         (252)  Ara t-taqsima “Għanijiet ta' kontribuzzjoni” (pp. 54-55). Tipa grassa miżjuda.

         (253)  Ara l-Pjan Strateġiku 1996-2000, Taqsima “Assi ta' Struttura” (p. 10). Tipa grassa miżjuda.

         (254)  Ara t-taqsima “Il-kompiti speċifiċi tal-isptar pubbliku” (p. 82). Tipa grassa miżjuda.

         (255)  L-RMC, sommarju kliniku minimu huwa sommarju standard fil-qosor tal-istorja medika tal-pazjent li l-isptarijiet ġenerali huma obbligati jirreġistraw mill-1990. Fost l-oħrajn jintuża biex jiġu ddeterminati l-ħtiġijiet ta' tagħmir tal-isptar, biex jiddetermina l-istandards ta' kwalità u ta' kwantità għall-akkreditazzjoni tal-isptarijiet u tas-servizzi tagħhom u biex jiġi organizzat il-finanzjament tal-isptarijiet. Il-kodiċijiet “V” jirrigwardaw il-fatturi li jinfluwenzaw l-istat tas-saħħa tal-pazjent u l-kuntatt mas-servizzi tas-saħħa. Dawn il-kodiċijiet jistgħu jintużaw sabiex jindikaw il-problemi soċjoekonomiċi, ġuridiċi u familjari li jistgħu jkollhom impatt fuq is-soġġorn tal-pazjent.

         (256)  Ara t-taqsima “Il-kompiti speċifiċi tal-isptar pubbliku” (p. 83). Tipa grassa miżjuda.

         (257)  Pereżempju, il-ħaddiema soċjali tal-isptarijiet IRIS ġabru informazzjoni għal 25 749 investigazzjoni soċjali fl-2012. Dan jirrappreżenta madwar 5,4 % tal-pazjenti li ddaħħlu l-isptar dik is-sena.

         (258)  Dan l-obbligu ġej mill-Artikolu 60(1) tal-Liġi dwar is-CPAS, mill-Artikolu 9(a) tal-Liġi tat-2 ta' April 1965 (għar-rimborż eventwali mis-servizz pubbliku federali għall-integrazzjoni soċjali lis-CPAS, dment li ċerti kundizzjonijiet ikunu ssodisfati) u miċ-Ċirkulari tal-25 ta' Marzu 2010 dwar l-investigazzjoni soċjali (Belgisch Staatsblad/Moniteur Belge tas-6 ta' Mejju 2010, p. 25432).

         (259)  Din iċ-ċifra tirrappreżenta n-numru ta' ekwivalenti full-time (FTE).

         (260)  Il-BMF jipprevedi finanzjament għall-ħaddiema soċjali (għall-oqsma fejn hemm ħtieġa minima, bħall-ġerjatrija), iżda dan kien jammonta biss għal madwar EUR 400 000 EUR fl-2010.

         (261)  Digriet Irjali (attwalment, id-Digriet Irjali tat-8 ta' Marzu 2006) jistabbilixx l-metodu ta' kalkolu tat-telf li l-muniċipalitajiet huma mistennija li jħallsu skont l-Artikolu 109 tal-LCH.

         (262)  L-assoċjazzjoni li tirrappreżenta lit-tobba tal-isptar ikkunsidrat u, jekk ikun il-każ, l-Université libre de Bruxelles jew il-Vrije Universiteit Brussel, għandhom dejjem inqas minn 20 % tal-voti fl-assoċjazzjonijiet lokali tal-isptarijiet IRIS. Bl-istess mod, mis-sena 2000, il-muniċipalità u s-CPAS ta' Jette huma membri tal-assoċjazzjoni tas-CHU Brugmann, iżda peress li għandhom inqas minn 20 % tal-voti f'din l-assoċjazzjoni, ma jikkontribwixxux għall-kumpens tat-telf. Fl-aħħar nett, mis-sena finanzjarja 2014, il-muniċipalità u s-CPAS ta' Schaerbeek għandhom ukoll inqas minn 20 % tal-voti fl-assoċjazzjoni tas-CHU Brugmann u għaldaqstant ma għadhomx jikkontribwixxu għat-telf ta' dan l-isptar. Dan ifisser li mill-2014, il-Belt ta' Brussell u s-CPAS tagħha biss huma obbligati li jkopru t-telf tas-CHU Brugmann.

         (263)  L-ispejjeż kollha mġarrba għat-twettiq tas-SIEĠ u tal-attivitajiet relatati huma spejjeż ta' servizz pubbliku li jinkludu l-ispiża tal-attivitajiet relatati.

         (264)  Belgisch Staatsblad/Moniteur Belge tat-30 ta' April 2014, p. 35442. Applikabbli mill-10 ta' Mejju 2014.

         (265)  L-Artikolu 5 tad-Deċiżjoni dwar is-SIEĠ tal-2012.

         (266)  L-Artikolu 5, paragrafi 2 sa 9, tad-Deċiżjoni dwar is-SIEĠ tal-2012.

         (267)  Bejn l-2007 u l-2011, medja ta' madwar […] % tal-ispejjeż tal-isptarijiet IRIS kienu koperti minn dan il-finanzjament.

         (268)  Belgisch Staatsblad/Moniteur Belge tad-29 ta' Ġunju 2007, p. 35929. Applikabbli mid-9 ta' Lulju 2007. Dan id-Digriet Irjali ħa post id-Digriet Irjali tal-14 ta' Diċembru 1987 dwar il-kontijiet annwali tal-isptarjiet, li jipprevedu rekwiżit simili ħafna.

         (269)  F'dan il-kuntest, ta' min jinnota li ċerti flussi kontabilistiċi relatati mal-attivitajiet tal-isptar għandhom ukoll ikunu irreġistrati taħt il-kodiċijiet kontabilistiċi 900 sa 999. Dan jikkonċerna ċerti flussi li mhumiex ikkunsidrati fid-determinazzjoni tal-finanzjament BMF (li jsegwi loġika ta' kontabilità bbażata fuq il-flus minflok il-metodu ta' kontabilità tad-dovuti li tapplika għall-kontabilità tal-isptarijiet).

         (270)  Fit-teorija, l-isptarijiet IRIS jistgħu jitolbu lill-muniċipalitajiet iħallsu l-kumpens tat-telf ladarba r-riżultat tas-sena finanzjarja jkun magħruf. Fil-prattika, dan ma għamluhx peress li huma kkontrollati mill-muniċipalitajiet u li dawn tal-aħħar ma kellhomx (dejjem) il-fondi meħtieġa biex jagħmlu l-pagamenti minnufih.

         (271)  Fil-fatt, matul il-perjodu ta' bejn l-1996 u l-2014, il-finanzjament reġjonali mogħti lill-muniċipalitajiet ma kienx suffiċjenti biex ikopri għal kollox it-telf tal-isptarijiet IRIS (ara wkoll in-nota 143).

         (272)  Bħala eżempju, it-tabella 3 turi li filwaqt li s-CHU Saint-Pierre irreġistra telf kull sena mill-1996, l-ewwel pagament (ta' EUR 3 368 351) li għamlet il-muniċipalità bħala kumpens tat-telf tiegħu seħħ biss fl-2002. It-tabelli ma jindikawx liema fost it-telf annwali rreġistrat mill-1996, huwa dak ikkumpensat mill-pagament li sar fl-2002. Madankollu, l-informazzjoni dettaljata mogħtija lill-Kummissjoni mill-awtoritajiet Belġjani tindika li fir-realtà dan il-pagament sar biex titkopra parti mit-telf irreġistrat fl-1996.

         (273)  Ara l-premessa 236 għal spjegazzjoni tar-raġuni għalfejn iċ-ċifri għas-snin 1996, 1997 u 1998 huma neqsin.

         (274)  Ara l-premessa 236 għal spjegazzjoni tar-raġuni għalfejn iċ-ċifri għas-snin 1996, 1997 u 1998 huma neqsin.

         (275)  Dawn huma l-ammonti li effettivament tħallsu u ġew rimborżati wara li ġie kkunsidrat kwalunkwe pagament ta' kumpens tat-telf li kien diġà sar mill-muniċipalità.

         (276)  L-2014 hija s-sena kontabilistika l-aktar reċenti li għaliha kien hemm iċ-ċifri disponibbli.

         (277)  Ara l-Artikolu 5 tad-Direttiva 80/723/KEE tal-Kummissjoni tal-25 ta' Ġunju 1980 fuq it-trasparenza tar-relazzjonijiet finanzjari bejn l-Istati Membri u l-impriżi pubbliċi (ĠU L 195, 29.7.1980, p. 35).

         (278)  Ara f'dan ir-rigward l-Artikolu 7 tad-Deċiżjoni dwar is-SIEĠ tal-2005 u l-Artikolu 8 tad-Deċiżjoni dwar is-SIEĠ tal-2012.

         (279)  B'mod partikolari, matul erba' snin biss, mid-89 ivvalutati għall-ħames sptarijiet IRIS, il-kumpens żejjed tekniku għas-snin meħuda b'mod iżolat kien jaqbeż 10 % tal-ammont tal-kumpens annwali.

         (280)  Barra minn hekk, wieħed għandu jżomm f'moħħu li l-ammonti tal-kumpens tat-telf jirrappreżentaw biss porzjon limitat tal-finanzjament pubbliku totali li rċevew l-isptarijiet IRIS għas-SIEĠ li jipprovdu. Matul il-perjodu 2007-2011, il-pagamenti BMF annwali medji tal-Gvern Federali kienu jammontaw għal madwar EUR 323 miljun għall-isptarijiet IRIS f'daqqa. Matul dan l-istess perjodu, l-isptarijiet IRIS f'daqqa ħabbru telf kontabilistiku medju ta' EUR 13,4 miljun fis-sena, filwaqt li l-muniċipalitajiet ħallsu medja ta' EUR 16,4 miljun fis-sena f'kumpens għat-telf (li kien ikopri wkoll it-telf tas-snin preċedenti). Għaldaqstant il-kumpens tat-telf kien jirrappreżenta madwar 5 % biss tal-finanzjament BMF federali mogħti lill-isptarijiet IRIS. Għaldaqstant, kieku dawn l-ammonti kbar ta' finanzjament pubbliku mogħti permezz tal-BMF kienu ġew ikkunsidrati meta ġie kkalkulat jekk il-kumpens żejjed kienx jaqbeż l-10 % tal-kumpens imħallas għal sena partikolari (u allura jekk setax ikun riportat għas-sena ta' wara, kif awtorizzat mill-Artikolu 6(2) tad-Deċiżjoni dwar is-SIEĠ tal-2012), il-perċentwal tal-kumpens żejjed aktarx ikun konsiderevolment aktar baxx. Din il-konklużjoni hija bbażata fuq l-importanza relattiva tal-pagamenti BMF meta mqabbla mat-telf u fuq il-fatt li r-riskju ta' kumpens żejjed permezz tal-BMF huwa minimu. B'mod partikolari, il-BMF huwa prinċipalment maħsub bħala finanzjament ta' darba kkalkulat fuq il-bażi tal-ispejjeż attwali tal-isptarijiet tas-snin preċedenti (u ma jimplika ebda kumpens żejjed). Barra minn hekk, is-Servizz Pubbliku Federali tas-Saħħa Pubblika jagħmel kontrolli ex post dettaljati tal-ispejjeż attwali mġarrba minn kull sptar u jikkalkula mill-ġdid l-ammont BMF li għalih għandu dritt. Fl-aħħar nett, jeħtieġ li jkun innutat li ebda qligħ raġonevoli ma ġie kkunsidrat waqt it-tqabbil tal-kumpensi mħallsa mill-muniċipalitajiet mat-telf kontabilistiku rreġistrat mill-isptarijiet IRIS.

         (281)  Is-silta inkwistjoni tal-Artikolu 6(2) tad-Deċiżjoni dwar is-SIEĠ tal-2012 taqra kif ġej: “Fejn l-ammont tal-kumpens żejjed ma jkunx jaqbeż l-10 % tal-ammont tal-kumpens annwali medju, tali kumpens żejjed jista' jiġi ttrasferit għall-perjodu li jkun imiss u jitnaqqas mill-ammont ta' kumpens pagabbli fir-rigward ta' dak il-perjodu.” Minħabba li mhemmx kumpens żejjed attwali (peress li globalment, l-isptar kien kontinwament f'sitwazzjoni ta' kumpens nieqes matul il-perjodu 1996-2014), dan it-trasferiment qatt ma sar fil-prattika. Dan il-kumment japplika għall-isptarijiet IRIS kollha (ara wkoll il-premessa 240 sa 243).

         (282)  Soluzzjoni oħra normalment tkun li jinżamm il-qligħ biex jintuża bħala kumpens għat-telf ta' qabel, kieku s-CHU Saint-Pierre kellu jagħmel qligħ fis-snin li ġejjin. F'dan il-każ, il-muniċipalitajiet ma jkollhomx għalfejn jikkumpensaw it-telf kontabilistiku residwu, jew tal-inqas jikkumpensaw parti minnu biss. Madankollu xenarju bħal dan huwa biss ipotetiku, peress li s-CHU Saint-Pierre għamel qligħ limitat f'sena waħda biss (2006) fil-perjodu ta' bejn l-1996 u l-2014.

         (283)  Kif spjegat fil-premessa (105), l-FRBRTC u s-sussidji speċjali mogħtija mir-Reġjun Kapitali ta' Brussell lill-muniċipalitajiet huma miżuri ta' finanzjament fl-istat li jikkostitwixxu sors ta' finanzjament għall-mekkaniżmu ta' ħlasijiet magħmula mill-muniċipalitjaiet bħala kumpens għat-telf. Dawn l-ammonti huma indikati f'kolonna separata sabiex juru li l-muniċipalitajiet jużaw dawn il-fondi reġjonali kollha għall-ħlas tal-kumpens tat-telf. Din il-preżentazzjoni ma tistax tiġi interpretata bħala indikazzjoni li l-ammonti ġew trasferiti mill-FRBRTC jew mir-Reġjun Kapitali ta' Brussell lill-isptarijiet IRIS. Dawn it-trasferimenti saru lill-muniċipalitajiet li mbagħad użaw dawn il-fondi sabiex jiffinanzjaw l-obbligu tagħhom ta' kumpens tat-telf tal-isptarijiet IRIS.

         (*1)  Wara ż-żieda tal-qligħ mhux imqassam tal– perjodu 1996-1998, jiġifieri EUR 703 624.

         (284)  Ara f'dan ir-rigward l-Artikolu 6 tad-Deċiżjoni dwar is-SIEĠ tal-2005 u l-Artikolu 6(2) tad-Deċiżjoni dwar is-SIEĠ tal-2012.

         (285)  L-Artikolu 6(1), tad-Deċiżjoni dwar is-SIEĠ tal-2012.

         (286)  L-Artikolu 6(2), tad-Deċiżjoni dwar is-SIEĠ tal-2012.

         (287)  Belgisch Staatsblad/Moniteur Belge tas-6 ta' Diċembru 1983, p. 15009.

         (288)  Belgisch Staatsblad/Moniteur Belge tat-23 ta' Marzu 2006, p. 16710.

         (289)  Belgisch Staatsblad/Moniteur Belge tal-25 ta' Ġunju 2003, p. 33692.

         (290)  Dan il-perjodu ta' amortizzament huwa impost mid-Digriet Irjali tad-19 ta' Ġunju 2007 li japplika għall-isptarijiet Belġjani kollha (ara wkoll il-premessa (226)].

         (291)  Ara n-nota ta' qiegħ il-paġna 264.

         (292)  Kif spjegat fil-premessa 166, il-Kummissjoni tqis li t-tliet obbligi addizzjonali ma kinux jiġu inkarigati fin-nuqqas tal-kompitu bażiku tal-isptarijiet. F'dan il-kuntest, il-Kummissjoni tqis xieraq li tivvaluta t-tul tal-mandat relatat mal-kompitu bażiku tal-isptarijiet.

         (293)  Fi kliem ieħor, il-Liġi Koordinata dwar l-Isptarijiet tal-10 ta' Lulju 2008 (Belgisch Staatsblad/Moniteur Belge tas-7 ta' Novembru 2008, p. 58624).